
Din colecțiunea „Studii filosofice“ au apărut până acum: 

PREFAŢĂ 


Prezint publicului românesc o carte îndrăsneaţă, atát 
prin cuprinsul ei, cât şi prin metoda cu care este scrisă. 

După părerea multor oameni de ştiinţă şi chiar a mul- 
tur liberkcugelători europeni, Metafizica şi-a perdut ori şi ce 
rost în preocupările omului cult de astăzi. După, această pä- 
rere, Metafizica este o formă, învechită a științei, dacă nu chiar 
o colecţie de superstiții, rămase prin puterea atavismului; şi 
cine se ocupă de Metafizică, este un om cu o mentalitate ne- 
primitoare de progresele ştiinţei, sau un simplu pierde-vară, 
cure nu ştie cum să-și întrebuințeze timpul său mai cu folos. 
Mulţi, dintre aşa numiții liberi-cugetători, sunt dispuşi să to- 
lercze ori şi ce întrebuințare s'ar dă gândirii, afară de aceea 
care sar îndreptă în spre Metafizică ! 

Reputația Metaţizicei, precum se vede, este foarte sdrun- 
cinată în opinia multor capete din elita europeană. Ea, de- 
sigur, stă incă şi mai rău în capetele din elita Țărei noastre, 
căci altfel, nu s'ar explică absența eitotală din variatele preo- 
cupări ale neamului românesc. 

Curtea de față, îndrăsnește să se opună acestei păreri. 
Cititorul va gä aci discuţia marilor probleme ridicate de fi- 
losoful lemmanuel Kant, şi cari, mai toate se grupează în 
jurul fundamentului metafizic, dat de Kant ştiinţei omeneşti. 
Departe de a consideră progresele ştiinţei speciale ca nimici- 
toare pentru Metafizică, cartea de fată își propune tocmai să 
arate că progresele ştiinţei şi ale Metafizicei sunt condiționate 

reciproc, şi că zezultatele ştiinţei speciale găsesc o complectare 
indispensabilă în generalizările Metafizicei. 

Din punctul de vedere al metodei, cartea de faţă are 
apoi îndrăsneala să se abată foarte mult dela obișnuita me- 
todă, în care se scriu cărțile de filosofie. De obiceiu, cărțile de 
filosofie au in vedere mai mult pe filosofi decăt filosofia. Cu 
un lux de citațiuni, ele stabilesc şi restabilesc ce au gindit fi- 
losofii, în parte, și uită să se ocupe de progresul filosofiei, ca, 
ştiinţă. Fără îndoială, nu poute fi o ştiintă a filosofiei, fără, 
filosofi; dar iarăși este în afară de îndoială, că poate [i scrisă, 
o carte științifică de filosofie, fără să se citeze lu fie ce mo- 
ment numele tuturor filosofilor, cari au contribuit la pro- 
gresul filosofiei. Dacă oamenii de ştiinţă exactă ar imită exem- 
plul majorității autorilor de cărti filosofice, citând la fie ce 
moment discuțiile ocazionate de descoperitorii adevărurilor 
științifice din trecut, ei war produce, desigur, cărți lipsite de 
valoare, dar asemenea carți ar fi socotite de toată lumea 
ca niște cărți cipsile de metodă. Intr'o carte de geometrie, 
dacă pentru a susține demonstrarea unei teoreme simple, 
sar cità toate părerile afirmate in trecut de către diferiţii 
geometri egipteni, greci, arabi, etc., nimeni nu are să crea- 
dă, că prin acest lux de citațiuni, autorul cărții în cestiune şi-a 
ușurat sarcina față de cititorii săi. Dar nici că mai este un 
autor de geometrie, care să cală astăzi in o aşă greşală. O așa 
greşală, este însă obișnuită in cărțile de filosofie. Pentru sus- 
ținerea celui mai elementar adevăr filosofic, autorii cărților 
de filosofie aleargă la citațiuni şi la discuţii fără sfărșit. Ii iși 
atrag, prin procedarea aceasta, aparenta de a fi mar; învăţaţi, 
dar în schimb, ei îngreunează singuri intelegerea problemelor 
filosofice. ; 

Cartea de faţă, rupe cu această veche metodă. Am indrăs- 
neala să cred, că se poate scrie o carte de Metafizică, pe tintele- 
sul tuturora, întocmai cum se scriu şi alte cărți de ştiinţă. 


C. R. M. 

INTRODUCERE 


1, Definiţia Metafizicei. Ştiinţele speciale şi Metafizica. — 2. Impor- 
“tanța şi utilitatea Metatizicei. — 3. Diferenţa dintre Metafizică, Artă şi Re- 
ligiune. — 4. Metafizica şi cultura, 


1. Definiţia, care se dă în mod obișnuit Metafizicei, 
este aceasta: Metafizica este ştiinţa care are de scop de a 
ne da cunoştinţa, cea mai compledță şi cea mai puţin relativu 
despre lume. 

Acest scop al Metafizicei pare, dela prima vedere, 
aşa de exagerat, încât mulţi nici nu ezită ca să-și în- 
“cheie studiul Metafizicei, îndată după cetirea definiţiu- 
nii. Ce ar puteă cineva să aştepte dela o știință, care își 
exagerează scopul, până întratâta, încât îşi ia sarcina 
de a da o cunoștință mai compleţtă şi mai puţin rela- 
tivă despre lume, de cum o dau toate celelalte ştiinţe 
exacte! Mai presus decât Mecanica, Fizica, Chimia, Bio- 
logia etc., ce poate să mai aducă Metafizica ? Cunoştin- 
tele Mecanicei, Fizicei, Chimiei, Biologiei, sunt cum știm, 
eșite din munca meticuloasă a omului de laborator, sunt 
sprijinite pe o experienţă reală, pe când Metafizica pe 
-ce se sprijină ea? Unde sunt laboratoarele și aparatele 
“ei de control? 

La toate aceste întrebări, Metafizica răspunde în 
chip foarte modest. Ea n'are laboratoare şi n'are apa- 
rate proprii, ci se servește de laboratoarele şi aparatele 
altora; aceea ce ea aduce'cu sine este numai reflectarea 

asupra tuturor cunoştinţelor stabilite de celelalte științe- 
Dar reflectarea nu lipseşte nici acelor cari se ocupă de 
alte ştiinţe! Ce opreşte pe aceştia, ca să se ridice dea- 
supra cunoştinţelor lor speciale, şi să dea ei acea cunoş- 
tinţă complectă pe care o pretinde Metafizica ? 

In principiu, nimic nu oprește pe oamenii de ştiinţă 
specială să se ocupe şi să producă pe terenul Metafizicei. 
In fapt chiar, cei mai cutezători mctafizicieni ai zilelor 
noastre sunt recrutaţi dintre oamenii de ştiinţă. Dintre 
aceștia au eşit Wilhelm Wundt, Ernest Haeckel, Wil- 
helm Ostwald, Henri Bergson, Henri Poincaré şi mulți 
alții. Ocuparea cu ştiinţele speciale nu este un obstacol 
pentru a ajunge la Metafizică; din potrivă drumul cel 
mai sigur pentru a ajunge la aceasta din urmă este, după 
cum ni-l arată faptele, prin ştiinţa specială. 

Prin urmare aci este un argument tocmai pentru 
Metafizică. Dacă oamenii de ştiinţă specială părăsesc, ei 
înşişi, de bună voie terenul științei lor, pentru a trece 
pe terenul Metafizicei, aceasta este o probă că știinţeie 
speciale nu satisfac întru toate pretenţiunile gândirii 
omenești; şi că este loc pentru o ştiinţă mai ridicată, 
decât ştiinţele speciale. 

O probă, însă insuficientă ni se va zice. În tot cazul, 
aceasta nu este o probă care să vină în sprijinul exclusiv 
al Metafizicei. Adevăratul om de ştiinţă este totdeauna 
nemulţumit cu aceea ce ştie; el ar vrea să ştie totdeauna 
mai mult. Numai falşul om de știință se laudă că a ajuns 
să ştie tot. Această nemulțumire a adevăratului om de 
ştiinţă nu trebue interpretată însă ca o probă în spri- 
jinul necesităţii Metafizicei. Cel nemulțumit poate stu- 
diă mai departe în câmpul ştiinţei sale speciale, fără a 
trece dincolo în Metafizică. 

La aceasta răspundem. Aşa ar fi, în adevăr, dacă 
ar fi numai nemulţumirea. Dar este ceva mai mult. Este 
şi întrezărirea unui alt orizont, înăuntrul căruia cunoș- 
tințele adunate de științele speciale par mai complecte 
şi mai puţin relative, Este orizontul unei științe noui, 
care se întrezăreşte, şi cine & ajuns cu gândul până la. 

el nu se mai întoarce înapoi. Omul de ştiinţă, devenit 
metafizician, nu cere reflectării cunoştinţe noui, de felul 
-celor pe cari le aveă în ştiinţa sa specială, ci el cere cu- 
noștințe de altă, natură. Aci este diferența. Metafizica 
ridică deasupra cuneştințelor speciale o cunoștință uni- 
tară superioară, în lăuntrul căreia adevărurile vechi 
apar într'o altă ordine şi într'o altă lumină. Cine a în- 
trezărit această unitate, a devenit metafizician, și pen- 
tru totdeauna. 

Dar aci este suprema rătăcire a Metafizicei! ni se 
va zice iarăşi. O cunoştinţă deasupra celorlalte cunoş- 
tinţe speciale este o simplă iluzie produsă de vanitatea 
-omenească. Proba cea mai evidentă, că aşa este, găsim 
în faptul că sistemele de Metafizică s'au surpat, unul 
după altul, în decursul secolilor; că fiecare sistem, care 
se ridică, aveă pretențiunea de a aduce cunoştinţa a- 
ceasta desăvârşită, şi totuşi el sfârşia prăbușindu-se cum 
au sfârşit toate cele dinaintea lui. Dacă Metafizica, este 
o știință, trebue să recunoaștem că este o știință foarte 
capricioasă ; ea se schimbă după timp şi loc! 

Această, obiecțiune se pare covârșitoare; cu toate 
„acestea şi ea nu este, decât o obiecțiune superficială, 
după cum vom vedeă îndată. 


2. Transformările prin care trece o ştiinţă nu con- 
stituesc niciodată o obiecțiune serioasă în contra exis- 
tenţei știintei, însăşi. Mecanica de astăzi, bunioară, n'a 
fost de când este lumea o știință aşa de exactă precum 
este acum. Inainte ca legea gravitațiunei să-i deă u- 
nitatea pe care o admirăm în ea astăzi, erau în această 
ştiinţă fel de fel de păreri cari mai de cari mai eronate. 
Nu prea mult înainte de secolul XVII-lea oamenii cre- 
deau, ca într'o dogmă, că soarele se învârtește în jurul 
pământului. Erau chiar mulţi cari credeau că pământul 
se susține pe spinarea uhui elefant. Ştiinţa Chimiei, 
apoi, are un trecut și mai puţin glorios. Ea d'abia sa 
emancipat de alchimie şi alchimiştii sunt şi astăzi re- 
prezentaţi prin laboratoarele cele mai bine înzestrate 

cu aparate moderne de control. Cu toate acestea nimănut 
nu-i vine în minte să scoată Chimia din rândul ştiințe- 
lor. In ştiinţa Biologiei starea de lucruri este şi mai a- 
semănătoare cu starea de lucruri constatată în Metafi- 
zică. Aci, în Biologie, aşteptăm și astăzi ca pe o faptă. 
izbăvitoare şi aducătoare de progres, prăbușirea multor: 
teorii cari au curs astăzi. 

Prin urmare, erorile trecutului nu pot fi aduse- 
drept dovezi, că o ştiinţă nu există; cel mult ele pot fi 
aduse drept dovezi că o știință este întârziată. Asupra 
importanței şi utilității, în special, ale unei știinţi, ero-- 
rile din trecut nu aduc nici o lumină defavorabilă. Din 
potrivă, persistența lor, —faptul că erorile deși rând pe- 
rând sunt prăbugite, totuşi se împrospătează, secol după- 
secol, este o dovadă că sub ele se ascundeă o ştiinţă im- 
portantă şi utilă care își căută drum să iasă la lumina 
zilei. 

Acestea sunt argumente de ordin negativ. Există. 
însă şi argumente pozitive î în favoarea Metafizicei. 

Ştiinţele experimentale, cu toată exactitatea care 
se păstrează în metodele lor, ajung la conclusiuni deo- 
sebite şi adeseori contrazicătoare unele cu altele. Cazul 
cel mai tipic în această privinţă îl aflăm în desacordul 
care există între ultimele conclusiuni ale științelor na- 
turale şi explicarea fenomenelor sufleteşti. După conclu- 
ziunile ştiinţelor naturale, fenomenele sufletești sunt 
simple epifenomene, cari nu adaogă şi nu scad nimic 
la unitatea energiei universale. Din experienţa sa, fie- 
care om se convinge însă, că fenomenele sufletești se 
împletesc cu cele ale materiei şi că nu poate ti o expli- 
care a celui mai elementar fapt de conştiinţă, fără ca 
disposiţiunile inconştientului să nu intervină. Cum se 
împacă această convingere, care isvorăște din experi- 
enţa fiecărui om, cu concluzia ştiinţelor naturale că în- 
tre energia materială și faptul sufletesc nu există nici o 
legătură directă? Singură numar cunoştinţa superioară 
a Metafizicei, care stă deasupra şi a ştiinţelor naturale: 
şi a științelor sufletești, poate aduce o împăcare. Ase- 

meni desacorduri sunt foarte numeroase între diferitele 

ştiinţe. 

Dar rolul Metafizicei nu se mărgineşte aci. Inăun- 
trul şi a fiecărei științe, noţiunile fundamentale au ne- 
voie de o complectare superioară. Fiecare ştiinţă se ba- 
zează pe axiome şi pe principii, cari nu se pot dovedi 
decât dintr'un punct de vedere superior științei speciale. 
Axiomele Mecanicei şi ale Geometriei bunioară, trebuesc 
susţinute prin o reflectare ajutată de cunoştinţele. Fi- 

„siologiei şi Psihologiei ; iar principiile Biologiei nu pot 
fi înţelese fără postulatul unităţii energiei, al cărei ra- 
port de equivalenţă îl stabilesc experienţele făcute de 
Fizică. Nu este ştiinţă care să nu aibă nevoie pentru în- 
țelegerea noţiunilor ei fundamentale de contribuţiunea 
unei alte științe, așa că în totdeauna intervine o corec- 
tare reciprocă între deosebitele date ştiinţifice. Această 
corectare nu poate fi însă lăsată la voia întâmplării. O- 
mul de ştiinţă specială trebueşte să găsească înaintea 
sa o ştiinţă anume organizată, care să-i înlesnească a- 
profundarea, noţiunilor fundamentale pe care el adeseori 
le-a adoptat numai prin puterea tradițiunei. Această 
ştiinţă este Metafizica. In ea se găsesc discutate princi- 
piile fundamentale ale fiecărei știinţi speciale. 

Utilitatea Metafizicei se mai susține încă pe urmă- 
torul motiv, care ni se pare nouă şi cel mai important. 

Pe lângă că ea înlesneşte acordul dintre concluziile di- 
feritelor ştiinţe speciale şi pe lângă că înlesneşte apro- 
tundarea principiilor fundamentale pe cari se bazează 
fiecare ştiinţă în parte, Metafizica mai are să cerceteze 
şi să dea soluţiunile sale proprii întrun anumit dome- 
niu de probleme, în care nu intră nici o altă ştiinţă. Se 
ridică în adevăr, în mintea omenească, probleme cari 
pun în discuţie nu numai anumite concluziuni ale ştiin- 
ţelor speciale, sau anumite principii ale unei ştiinţe în 
parte, ci cari pun în discuţie însăşi știința întreagă ca 
tapt omenesc. Cercetătorul de știință specială, studiază 
lumea, şi pe om din cele mai diferite puncte de ve- 
dere, dar în totdeauna din anumite puncte de vedere. 


www.dacoromanica.ro 


8 





Pentru fizician, omul este un corp supus legilor meca- 
nice şi fizice; pentru un chimist, el este o materie coloi- 
dală, în care se petrec procese după legile chimice; pen- 
tru biolog, el este o colonie de celule, în care viaţa se 
conservă şi reproduce după legile biologice; pentru psi- 
holog, el este un lanţ de fenomene sufletești cari se des- 
făşură după legi psihice etc.; pentru fiecare specialist al 
științei, omul prezintă o faţă bine precizată, în lumina 
căreia faptele se petrec într'o ordine prevăzută. Dar o- 
mul este ceva mai mult decât o multiplicitate de feţe 
bine ordonate. El este o ființă unitară în manifestările 
căruia intră și multe neprevăzute de ordinea științei 
speciale. Legile dezvoltării lui sunt mai adânci decât le- 
gile dezvoltării ştiinţei. Aceea, ce specialistul de ştiinţă 
studiază din om, este numai faţa acestuia, comună cu a 
tuturor lucrurilor din univers; este fața primitoare de 
logică. Nu este însă acesta omul întreg. Din ființa aces- 
tuia rămân multe adâncuri în umbră. Dar va veni vre- 
mea, când și pe acestea le va lumină știința! Se poate. 
Dar până a veni acea vreme, dacă va veni, omul to- 
tuși trăește, în întregimea sa, și nu în feţe. In viața 
lui reală logica se amestecă cu absurdul; morala cu 
păcatul ; cultura cu barbaria. Știința specială ne dă ex- 
plicări, de sigur foarte prețioase, pentru faptele omu- 
lui privite din anumite puncte de vedere, însă pe noi 
ne izbesc la acesta, adeseori şi fapte cari sunt ireduc- 
tibile la un anumit punct de vedere! Știința, în multi- 
plele ei ramificaţiuni, are un singur scop: găsirea ade- 
vărului; iar adevărul are ca scop cunoașterea realităţii. 
Cu toate acestea omul este o ființă, care în deosebire de 
toate celelalte animale, iubește și cultivă ficțiunea ! Şti- 
ința, în desvoltarea ei, este îndreptată spre cunoaşterea 
din ce în ce mai precisă a raporturilor dintre lucruri, și 
cu toate acestea omul cu cât progresează în această cu- 
noștinţă, cu atât simte mai mult nevoia jocului de fan- 
tezie! Şi câte alte corelaţiuni de acestea, nu se găsesc în 
ființa omenească! Experienţa bunioară nu indică omului 
prezenţa supranaturalului în natură, şi totuşi el începe 

prin a crede în supranatural, și numai cu greu ajunge la 
părerea contrară. Nici o experienţă nu a dovedit până 
acum că sufletul omenesc este nemuritor, și cu toate aces- 
tea nu este credință mai răspândită decât această ne- 
murire a sufletului! O logică pare să aibă, apoi, omul în 
rânduirea gândurilor abstracte, şi o altă logică în rândui- 
rea, imaginilor și a sentimentelor sale. In societăţile oa- 
menilor barbari știința merge alături cu superstiţia și 
cu religia, pe când în societăţile oamenilor culţi ea ur- 
mează o direcţie deosebită. Care este unitatea superioară 
care să explice toate aceste divergențe? 

In toate timpurile găsirea acestei unităţi superioare 
a fost lăsată pe scama Metafizicei. Oridecâteori mintea, 
omului şi-a propus să deă o unitate principiilor contra- 
dictorii, ea a tăcut Metafizică. Aşă, a început, mai ales, 
întrun chip strălucit, mintea vechiului” popor elen. A 
fi şi a deveni; etern şi trecător; viață şi moarte; perfect 
şi imperfect; bun şi rău ; finit şi infinit; spirit şi materie; 
unitate și multiplicitate; substanță şi accident, etc., 
toate aceste corelațiuni de principii opuse într’o unitate 
superioară, au constituit din cele mai vechi timpuri e- 
terna problemă a Metafizicei. Așă va rămâne probabil și 
pe viitor. & 

Dacă mintea omenească este atât de atrasă spre pro- 
blema unităţii superioare, cauza este că ea însăși, min- 
tea, se simte ca o unitate. Între undele de reacţiuni, cu 
care omul răspunde impresiunilor lumii externe, şi cari 
constituesc perspectivele ştiinţelor speciale, există şi o 
undă de reacțiune fundamentală care este determinată 
de totalitatea ființei omeneşti, şi care constitue punctul 
de vedere al Metafizicei. In această reacțiune totală pă- 
trunde cevă mai mult din eternul omenesc din cât în 
toate celelalte reacţiuni. Ea determină amplitudinea tu- 
turor celorlalte reacţiuni. Ea este gestul supremului in- 
teres omenesc; ea dă valoare lucrurilor cu care omul 
vine în contact. In reacţiunea aceasta totală își găseşte 
un loc şi adevărul, dar ea, reacţiunea aceasta, este la li- 

mita adevărului; este peste adevărul relativ al tuturor 
celorlalte științe speciale. 


3. In scopul pe care îl are de îndeplinit, Metafizica 
se atinge cu Arta, şi maj ales cu Religiunea. A ceste două 
consideră pe oni din acelaş punct de vedere ca şi Meta- 
fizica. Scopul artei şi al religiunei este definit chiar de 
unii întocmai ca și acel al Metafizicei; anume: să deă 
o cunoştinţă mai complectă şi mai puţin relativă despre 
lume. In creaţiunile artistice, zic aceştia, natura şi omul 
ne apar într'o realitate mai adâncă decât ne apar în ști- 
ințele speciale. Arta ne ajută să pătrundem în eternul 
omenesc pe o cale mai directă, de cum pătrundem prin 
mijlocirea ştiinţei. Lumea eternelor realităţi este lumea. 
formelor artistice. Şi despre Religiune, acelaş lucru. 
Nicăieri, ca în Religiune, nu se exprimă mai deplin 
reacţiunea fundamentală a fiinţei omenești. In credința 
religioasă găsim pe om în întregimea sa. Gestul de în- 
chinare înaintea unei Fiinţe superioare şi eterne, este 
gestul supremului interes; este gestul care dă valoare 
lucrurilor cu cari omul vine în contact. In adâncul sen- 
timentului religios stă isvorul nesecat al motivelor de 
activitate omenească. In Religiune, fiinţa: noastră, fă- 
cută după asemănarea lui Dumnezeu, își regăseşte su- 
prema ei vnitate; acea unitate care explică toate con- 
tradicţiunile experienţii. 

Care este atunci situaţiunea Metafizicei, față de 
Artă şi de Religiune? 

Fără îndoială, că între câteșşi trei există o mare a- 
semănare, în aceeace priveşte scopul. Câteși trej de o 
potrivă se încearcă să exprime absolutul din reacţiunea 
ființei întregi omeneşti. Dar cu această mare asemănare 
există şi o mare deosebire. Absolutul pe care ni-l dă cu- 
noștinţa Metafizicei, este cu totul altul de cum este ab- 
solutul pe care ni-l înfăţişează formele artei, şi de cum 
este absolutul pe care ni-l dă credinţa Religiunei: abso- 
lutul metafizic consistă într'o gândire care deşi deasu- 
pra ştiinţelor speciale, se sprijină totuși pe metodele 

ştiinţifice experimentale, pe când absolutul Artei şi al 
Religiunei se prezintă ca desprins de ori şi ce metodă. 
ştiinţifică experimentală. Frumosul artei se contemplă, 
nu se dovedeşte; şi tot astfel convingerea religiunei se 
impune prin alte mijloace decât prin acelea ale raționa-— 
mentului. Bine înţeles, nu lipsesc şi încercări dea se 
dovedi absolutul artei şi al religiunii, dar aceste încer- 
cări sunt isvorîte din pretenţia Metafizicei de a se ames- 
tecă şi în aceste două domenii. Aceste încercări încep. 
prin a transformă frumosul artistic şi credința religi- 
oasă în gândire, ca pe urmă să se stabilească acordul 
acestor gândiri cu faptele experienţii. Adevăratul artist 
însă nu condiționează frumosul din opera sa, de datele 
unei experienţe viitoare. Tot astfel și întemeietorul de 
religiuni, Frumosul şi credinţa religioasă se desprind 
din torentul experienţii; ele nu sunt gândiri, ci sunt 
stări sufletești cari ne dau iluzia unor eterne actualități. 
Când artistul şi omul religios intră în discuţie, pentru 
a dovedi că idealul lor este singurul ideal adevărat, din 
momentul acela ei fac Metafizică. De aceea, în regula. 
generală, artistul şi omul religios nici nu intră vreodată. 
în asemenea discuţii. Aceia cari intră în asemenea dis- 
cuţii sunt explicatorii Artei şi ai Religiunei, sunt filo- 
sofii cari fac Metafizică. 

Din această, deosebire înțelegem rostul Metafizicei, 
față de Artă şi de Religiune. In fond ele, câteșşi trei, 
exprimă reacţiunile fundamentale ale fiinţei omenești. 
Metafizica, întocmai ca şi Arta, şi întocmai ca şi Reli- 
giunea, vrea să ne descopere eternul omenesc de.sub în- 
velişul prea încărcat al experienţei zilnice. Dar ea se 
servește în opera sa de gândire, pe când Arta şi Religi- 
unea, se servesc de emoţiune. Metafizica se susține pe lo- 
gica gândirei, şi prin aceasta pe metodica științifică, pe 
când Arta şi Religiunea se susțin pe logica sentimen- 
tului. Idealul Metafizicei este suggerat de experienţă, şi 
el aşteaptă ca să existe confirmarea experienţei, pe când 
idealul Artei şi idealul Religiunei, pot fi suggerate de: 
experienţă, dar ele nu aşteaptă confirmarea experienţei. 

Gândirea logică, pe care se susține Metafizica, cere 
un contact continuu cu experienţa. Emoţiunea contem- 
plativă şi emoţiunea înălțătoare spre o Fiinţă eternă, pe 
care se.susțin Arta şi Religiunea nu cer acest contact 
continuu cu experienţa. De aci drumul deosebit pe 
care îl ia Metafizica. Intrebările acesteia au totdeauna 
tendinţa să pună o legătură cauzală între trecut şi vii- 
tor; să explice variaţiunile ipotezelor științifice prin uni- 
tatea, istorică a ştiinţei, iar unitatea istorică a ştiinţei, 
prin unitatea unei conştiinţe care se desvoltă în experi- 
enţă; totdeauna, deşi principala tendință a Metafizicei 
a fost ca să învingă relativismul ştiinţei, ea totuşi na 
uitat să deă o explicare acestui relativism. Metafizica 
vrea, să liniștească mintea omului în fața Necunoscutu- 
lui şi a Neprevăzutului, făcând să intre Necunoscutul şi 
Neprevăzutul în legile fireşti ale conștiinței omeneşti, 
pe când Arta şi Religiunea vor acelaş scop, dar prin su- 
priinarea pur și simplu a Necunoscutului şi Neprevăzu- 
tului. Metafizicianul caută să înţeleagă experiența în- 
tregind-o, artistul şi omul religios caută să înţeleagă 
aceeași experienţă, simplificând-o. Şi aici este o mare 
diferență. Pentru metafizician, contradicţiunile, pe cari 
le presintă experienţa, constituesc un obiectiv principal 
de cercetare, pe când Arta şi Religiunea trec adeseori 
peste ele cu un suveran dispreţ. Pentru ce s'ar interesă 
artistul de urâtele şi disgraţioasele obiecte ale naturei, 
când el poate prinde în opera lui numai frumosul? Pen- 
tru ce sar interesă întemeietorul de religiune de răul şi 
nedreptatea, din lume, când lui îi stă deschisă calea, ce- 
rului, unde nu există decât binele şi dreptatea? Pentru 
metafizician însă nu este acelaș lucru. El nu poate trece 
«cu acelaș suveran dispreț peste faptele experienţei. Ce 
este contradictoriu în această experienţă trebuie ex- 
plicat; şi făcut a fi înţeles ca un ce necesar. Metafizica 
n'are majestatea Artei şi a Religiunii faţă de lucrurile 
lumei; ea nu poate elimină după voie aceeace nu-i con- 
vine; în locul majestăţii, ei îi este dat să aibă mai multă 
curiozitate. Ea nu fuge de Necunoscut şi de Neprevăzut; 

ci din potrivă caută prin problemele pe cari ea le ridică 
să înainteze cât mai mult pe terenul acestora. 

Dacă pentru liniştea minții omeneşti, procedarea 
Metafizicei este cea mai îndreptăţită, aceasta este o altă- 
cestiune. De sigur, că în această privinţă, se poate dis- 
cută. Prin argumente se poate chiar ajunge la o conclu- 
siune defavorabilă Metafizicei. Liniştea minţii !... Ce sim- 
plu se poate ea realizà prin creaţiunea artistului! O în- 
fățişare frumoasă, în care reacţiunea fundamentală a 
eternului omenesc, este pe veci fixată! Ce poate fi mai 
sublim? Tot așa şi cu Religiunea. În locul veşnicei fră- 
mântări după prinderea Neînţelesului, câţi nu sar mul- 
țumi cu pacea adusă de o credință, în care Neînţelesul 
este pur și simplu eliminat? Câţi nu s'ar mulțumi, dacă 
ar fi pe ales? 

De sigur însă, că nu este pe ales, căci altfel Meta- 
fizica nu sar fi putut susține alături de Artă și mai ales- 
de Religiune! Dacă omului i-ar fi fost cu putință, să go- 
nească din preocupările sale grija de Necunoscut şi de 
Neprevăzut, și să se mulțumească cu liniștea pe care i-o 
da, contemplarea unei forme frumoase, sau adorarea u- 
nei Fiinţe Divine, desigur că atunci de mult ar fi dispă- 
rut din istoria omenirii frământarea după ultimul Ade- 
văr al Metafizicei! Frământarea a rămas, fiindcă ea se 
leagă, probabil, de ceva etern omenesc, de ceva foarte 
puternic: de eterna curiositate a omului de a şti ce este- 
dincolo de cunoscut! a 

Aceasta este deosebirea. dintre Metafizică, Artă şi 
Religiune. Câte şi trele au ca ţintă aflarea Absolutului, 
dar Arta și Religiunea găsesc Absolutul lor prin înfru-— 
museţarea şi prin îndumnezeirea, în ambele cazuri, prin 
simplificarea actualităţii, pe când Metafizica găseşte Ab- 
solutul său, prin adâncirea şi extinderea actualităţii. 
Această deosebire explică încă şi veşnica luptă de întâie- 
tate pe care ele au dus-o între ele, în decursul timpului. 
Au fost secole în care a învins Arta. In aceste secole gă- 
sim Metafizica şi Religia reduse la rolul de decor în ar- 
monioasele forme create de artist. Au fost și secole în 

care a învins Religia. In acestea, Metafizica și Arta slu- 
jeau pentru susținerea dogmelor şi pentru înălțarea fap- 
telor divine. lar dela începutul erei moderne, curiosi- 
tatea metafizică este din ce în ce mai vie în lumea euro- 
peană. Onrul modern face din logica gândirii cheia pen- 
tru înţelegerea universului întreg. Este probabil că în- 
tâietatea Metafizicei să dureze şi pe viitor, cu toate de- 
cepţiunile pe cari le produce știința în sufletul unora. 


4. O unitate superioară, care să cuprindă şi să ex- 
plice Metafizica, Arta şi Religia, teoreticește nu există. 
Există însă faptul coexistenţei lor, şi aceasta este cul- 
tura fiecărui popor. Ritmul culturei unui popor este ca- 
racterizat prin corelaţiunea care există de fapt între Me- 
tafizică, Artă și Religie. Dacă ar puteă fi o ştiinţă teore- 
tică a culturei, adică o știință deosebită, care să explice 
legătura care de fapt există între Metafizică, Artă şi 
Religie, atunci am aveă în ea cea mai înaltă ştiinţă 
omenească. Dar ce ar fi ea această nouă ştiinţă decât tot 
o Metafizică ? Ştiinţa teoretică a culturei va trebui să 
ajungă tot la cunoştinţa absolută pe care o ţinteşte și 
Metafizica; iar dacă va evită direcţia Metafizicei, ea va 

trebui să ajungă la o formulă a Artei, sau la o credință 
` religioasă. 

Ştiinţa despre cultura unui popor nu poate fi decât 
œ ştiinţă istorică, adică o ştiinţă constatatoare de aceea 
ce există, şi nu o știință explicatoare. Cultura unui popor 
se va înțelege întotdeauna din datele istorice, în care ea 
s'a produs, şi nu dintr'o lege universală, pe care ritmul 
` culturii omeneşti în genere ar fi constrâns să-l urmeze. 
Când o asemenea lege universală s'ar puteă vreodată 
preciză, atunci în adevăr n'ar mai fi nevoie de Metafizică, 
fiindcă noua ştiinţă ar însemnă, că scopul or şi cărei Me- 
tafizice este atins. Constituirea unei asemenea ştiinţe ar 
însemnă: că s'a eliminat pentru totdeauna Necunoscutul 
şi Neprevăzutul din mintea omenească: că sa secat is- 
vorul originalității care creează formele Artei; că sa 
găsit ultima atitudine religioasă..., în sfârşit, așa ceva ar 

însemnă, că în conștiința omului n'a mai rămas decât 
conștiința faptului prevăzut matematiceşte. O asemenea 
știință a culturii, care să ne dispenseze de a mai căută 
un ideal, fiindeă ştiinţa culturii ne-ar dă acest ideal în ` 
formule matematice pe de-agata, a fost oarecând dorința 
unor filosofi din şcoala pozitivistă ; nu însă şi dorinţa lui 
August, Comte, întemeietorul pozitivismului. A. Comte 
doreă întradevăr, o știință a Sociologiei, care să înlo- 
cuiască pe veci Metafizica, dar doreă aceasta în scopul 
de a sprijini pe ea o Religiune a Umanității. Intemeie- 
torul pozitivismului eră în realitate un suflet religios, 
care simțeă nevoia liniștii pe care o dă Religiunea, şi 
care liniște se acordă în mintea, lui foarte bine cu rapor- 
turile fixe dintre unităţile matematice. Exageraţiunile 
acestea, ale pozitivismului nu mai găsesc astăzi ecou în 
lumea oamenilor gânditori. 

In cultura unui popor se revarsă toate activităţile 
realizate de membrii poporului. Activitatea economică, 
științifică, artistică, religioasă, socială, etc. ori şi ce fel 
de activitate, cu ori şi ce cuvânt sar denumi ea, intră 
în unitatea culturei. Poporul, care are o vieaţă istorică, 
are prin aceasta şi o cultură; căci nu poate fi o vieaţă 
istorică fără să fie în acelaș timp şi o corelaţiune între 
diferitele feluri de activitate. Dar nu ori și ce popor cu 
vieaţă istorică, are şi o cultură originală a lui. Sin po- 
poare cari trăiesc imitând, fără să aibă aspiraţiuni şi 
fără să aibă ideal propriu. Asemenea popoare nu simt 
în sufletul lor chinul problemei omenești ; nu au curiosi- 
tatea ca să privească în adâncul lor sufletesc şi de aceea, 
nici nu înțeleg suprema mulțumire a liniștei dobândite 
prin mijlocirea Metafizicei, Artei şi Religiunii. Aceste 
popoare sunt într'o privință fericite ; căci ele trăiesc 
într'o veșnică copilărie. Dar aceste popoare, oricât de 
fericite într’o privință ar fi ele, au o durată scurtă; nu 
rezistă. Ele sunt şterse după suprafața pământului la 
cea, dintâiu ciocnire de valuri omenești. Singure, popoa- 
rele cu aspiraţțiuni şi cu ideal propriu rezistă. S'ar păreă, 
după experienţa istorică de până acum, că nu esteo 

pârghie mai solidă, care să menţină un popor în vieața 
celorlalte popoare de sine stătătoare, de cum este liniș- 
tea recucerită în urma unui chin adânc sufletesc. Po- 
poarele resiztente sunt popoare renăscute sufletește ; 
sunt popoarele cari și-au fundat cultura pe creaţiunile 
lor originale în Metafizică, în Artă şi în Religiune. Ce 
vine din adâncimea sufletului propriu resistă, ce vine 
din imitaţiunea altora piere ușor, precum a și venit uşor. 

Adevărul acestor afirmări este primit astăzi peste 
tot în lumea cultă europeană. De aceea nu este pentru 
amorul propriu a unui popor conştient de puterea sa, o 
lovitură mai mare, decât aceea de a i se tăgădui primul 
pas pe terenul culturei originale. Cu vre-o cincizeci de 
ani înainte, eră încă la modă ridiculizarea Metafizicei. 
Cu deosebire, eră la modă ridiculizarea Metafizicei ger- 
mane care se fundà pe apriorismul lui Kant. Inteligen- 
tele superficiale vedeau în aceste preocupări metafizice 
ale germanilor, dovada cea mai sigură că aceştia sunt 
nedestoinici pentru vieaţa practică, şi că viitorul are 
să-i îndrepte spre cucerirea lumei viselor... 

Ultimii ani au dovedit însă, că lumea viselor şi vi- 
eaţa practică nu sunt tocmai prea depărtate una de alta 
şi că între originalitatea germanilor pe terenul Metafi- 
zicei și puterea, lor pe terenul vieţii practice nu este de 
loc o simplă coincidenţă. 

PARTEA I. 
CONŞTIINŢA OGLINDĂ 


CRITICA REALISMULUI NAIV 


CAPITOLUL I. 
IN FAȚA UNIVERSULUI 


1. O vechiă iluzie. — 2. Contrastul dintre cer şi pământ în vechia mi- 
tologie. — 3. Existenţa, — Nimicirea prin separarea elementelor. —f4. Platon 
şi creștinismul. — 5. Știința modernă. — Mecanismul universal. — 6. Fenomene 
cari nu $e pot explica prin mecanică. — 7. Fenomenele sufletești. — 8. Omul 
vierme. 

1. Pe o iluzie vechiă, tot aşa de vechiă ca şi mintea 
omenească, s'a altoit credinţa în însușirile deosebite ale 
lucrurilor cerești. Acolo unde nimeni n'a pătruns decât 
cu gândul, acolo imaginaţiunea omenească a stabilit că, 
se petrec lucrurile cele mai frumoase. In cer se împli- 
nesc toate câte le doreşte omul pe pământ. In cer este 
perfecțiunea, este nemărginirea, şi este eternitatea. 

Cei vechi erau, în fața cerului, cu desăvârșire umi- 
liţi. Cei noi, dacă nu judecă întocmai ca cei vechi, totuşi 
au păstrat multe dia sentimentele acestora. In graiurile 
mai tuturor popoarelor moderne, înţelesul cuvântului 
«ceresc» se află împreunat cu un vag sentiment de admi- 
rațiune şi respect. Şi dacă cerul sa golit de zei şi de 
raiurile închipuite, el a rămas, cu toate acestea, locașul 
eternității, în contrast cu pământul, care nu este decât 
locașul vietăţilor trecătoare. 


Studii Filosofire, ViI. 2 

2. Istoria acestei iluziuni se imbină cu întreaga is- 
torie a culturei omenești. 

Din cele mai vechi timpuri găsim pe om preocupat 
de răsăritul şi apusul soarelui, de fazele lunei, de stră- 
lucirea stelelor, de împerecherea acestora în constela- 
țiuni, și cu deosebire îl găsim pe om preocupat de ritmul 
regulat al arătărilor cereşti. Pe când pe suprafața pă- 
mântului, arătările naturei şi mai ales acelea în cari sunt” 
amestecate şi faptele omenești, par așa de schimbătoare 
că este cu neputinţă ca ele să fie prevăzute, arătările 
după bolta cerească, apar, și au apărut mai ales celor 
vechi, ca unele care se urmează cu o regulă perfectă, la 
intervale egale şi cu aceeaşi înfățișare constantă. Multe 
din arătările după suprafaţa pământului sunt apoi într’o 
vădită atârnare de arătările cereşti, Căldura și frigul, 
lumina şi întunsrecul, vântul şi ploaia să schimbă în 
cele mai dese cazuri după poziţiunea corpurilor după 
cer. Măsurarea timpului, de asemeni, măsurare după 
care se potrivește munca societăţii, se ușurează gân- 
direi omenești prin schimbările de posițiune ale ace- 
lorași corpuri, şi cu deosebire prin fazele lunei. Destule 
motive cari să ridice în iluziune prestigiul cerului. 

Şi o poezie frumoasă s'a înfiripat pe temeiul aces- 
tei iluzii. i 

Între cer şi pământ mintea omenească se obișnui 
să vază, din cele mai vechi timpuri, un viu contrast. Cu 
cât cerul se împodobia, cu însușiri frumoase, cu atât pă- 
mântul să coboră şi se umilia.. De sus din cer, omul aş- 
teptă să-i vină poruncile zeilor înfricoşaţi, pe vremea 
când el credeă în zei, și binecuvântarea Tatălui ceresc, 
după ce a devenit creștin. Perfecţiunea desăvârşită eră 
pentru el numai în cer. Aci se găseau în nemărginirea 
spațiului lucrurile eterne, pe când pe pământ totul eră 
mărginit şi trecător. Pământul eră o vale a plângerii, 
pe când în cer totul pluteă în cea mai desăvârșită fe- 
TICILe,. 

Mii și mii de ani s'a păstrat această credință. Mi- 
tologia tuturor popoarelor vechi cuprinde în ea zeifi- 


www.dacoromanica.ro 


19 


carea soarelui, lunei şi a tuturor stelelor. Nu este popor 
vechiu, care să nu fi adorat cerul dimpreună cu corpu- 
zile lui şi eare să nu fi crezut că tot ce este mare şi fru- 
mos pe pământ stă într'o directă atârnare de lucrurile 
cereşti. Cele mai multe popoare au și credința că dinas- 
tiile stăpânilor lor se trag din soare sau lună. Toţi oa- 
menii mari își au steaua lor. 

La început, nu puţin a contribuit la întemeierea, 
iluziunei şi știința. Primul om de ştiinţă fu cititor de 
stele. În credința populară, și astăzi, filosoful este un 
cititor de stele. 

Şi este explicabil să fie astfel. Funcțiunea de ab- 
stracțiune a minţii omenești, și cu ea cultivarea ştiinţei 
prin nimic alta n'au putut fi mai puternic trezite, ca 
prin observarea ritmului regulat al corpurilor cereşti ! 
În acest ritm regulat să găseau împreunate elementele 
unui început de explicare ştiinţifică ; un început în care 
metodele obiective de mai târziu erau înlocuite cu sen- 
timentul de perfecțiune. Sub învelișul acestui sentiment 
de perfecțiune şi-a făcut în adevăr Logica abstractă a- 
pariția sa în cultura omenească. Mintea omenească îna- 
inte de a puteă prinde obiectivitatea legilor ştiinţifice 
a avut sentimentul perfecțiunii formelor. Apariţiunea 
regulată a corpurilor cerești mulțumeă acest sentiment, 
în gradul cel mai înalt. 

Prin urmare totul contribuiă ca să adâncească ră- 
-dăcinile acestei iluziuni în mintea omenească. Infăţișa- 
rea bolţii cereşti eră impunătoare; mișcările corpurilor 
ei aveau o regularitate care eră și spre folosul vieţii și 
spre trezirea minţii; toate câte erau în cer erau per- 
fecte în comparaţie cu cele după pământ! Omul, ani- 
mal idealizător prin excelență, n'avea trebuință de mai 
mult ca să creadă în iluziunea cerului ! 

3. Dintre toate motivele cari au contribuit la susţi- 
nerea iluziunii acesteia, cel mai puternic, pentru toate 
timpurile, este însă acela care rezultă din înfățișarea de 
eternitate a corpurilor cereşti. Prin el iluziunea se prinde 

de o credinţă, vechiă şi adâncă a minţii, se leagă de tot 
ce este mai profund, ca evidenţă, în sufletul omenesc. 

In adevăr: nu este ceva mai adânc intrat în sufletul 
omenesc, de cum este credinţa, că nimicirea unei exis- 
tențe, vietate sau lucru, stă în separarea părților sale. 
Un lucru durează câtă vreme el este întreg înaintea, 
ochilor; şi piere, când elementele lui sau separat. De 
asemenea, şi vietatea: moartea constă în separarea ele- 
mentelor din trupul ei. Un lucru sau o fiinţă există, câtă 
vreme elementele lor se îmbină întrun tot; ele mor, de 
îndată ce elementele lor s'au separat, şi fiecare dintre 
acestea a sburat în spre alte împreunări. 

Intreaga experiență omenească, la prima vedere, 
confirmăaceastă credință. Vasul de pământ care se sparge; 
lemnul care arde; omul care moare... 'de ce dispar ele 
din lume, dacă nu din pricină că's'au despărţit elemen- 
tele lor? Și nu numai moartea, ci şi orice stricăciune 
constă în separarea părţilor. Cât de ignorant să fie omul, 
totuşi de logica acestei experienţe el nu scapă. Ce este 
separabil, este schimbător şi supus morții; ce este dintr’o 
bucată este durabil și în afară din zona morţii! 

Şi dintr'o bucată, negreșit, păreau să fie corpurile 
cerului. Pe pământ ochiul omenesc nu întâlneă decât 
schimbări, pe când pe bolta cerului reveneau totdeauna, 
neschimbate, aceleaşi stele lucitoare, aceleaşi boabe de 
diamant, la intervale constante! Unde eră moartea, și 
unde eră eternitatea? Cine ar mai fi stat la îndoială ca 
să deă un răspuns! 

Și iată pentruce idealul fù îndreptat spre cer, în ne- 
mărginitul imperiu al corpurilor totdeauna aceleași. 


+ 4. Multe dintre sistemele filosofiei vechi sunt influen- 
țate de iluziunea sublimităţii cerului; dar dintre ele toate, 
nici unul n'a înflorit aşa de frumos această iluziune ca 
sistemul lui Platon. 

Acest filosof, carea trăit în Grecia vechiă, între anii 
429—347 înainte de Christ a reuşit să lege miturile ima- 
ginaţiunii populare cu cele mai abstracte probleme ale 

filosofiei, şi a clădit astfel un sistem de metafizică, care 
a rămas ca un monument al gândirii omeneşti pentru 
toate timpurile. Din sistemul lui Platon sau inspirat 
primii filosofi creștini, și se vor mai inspiră încă, timp de 
multe secole, cugetătorii idealişti din întreaga omenire. 

Platon, ca şi toţi cugetătorii timpului său, erà pre- 
ocupat, în primul rând, de deosebirea între aceea ce este 
schimbător şi prin urmare supus morţii, și aceea ce este 
neschimbător, etern. Dar această deosebire ca filosof şi 
elev al lui Socrate, el o transpuse din lumea experienții 
simțurilor în lumea combinării ideilor, adică în lumea 
gândirei logice. De odată cu întrebarea ce este durabil 
și ce este trecător în lumea simțurilor, el își mai puse 
şi întrebarea ce este absolut adevărat și ce este eroare 
în lumea gândirei. Problema filosofiei sale eră acea de 
a găsi o unitate între adevărul logic şi realul existenţei. 
Şi această unitate Platon o găsi în idei. Lumea cea ade- 
vărată, cea reală, cea perfectă eră pentru dânsul lumea 
ideilor. De asupra experienţii înșelătoare a simțurilor 
şi deasupra părerilor de tot felul ale gândului, se ridică 
lumea cea rațională, cea eternă și cea perfectă a ideilor. 
Toate câte ne izbesc simțurile, toate câte ne trec pria 
gând, nu sunt decât umbrele confuse ale acelor entităţi 
ideale, cari singurele trăiesc în realitate şi în eternitate. 

Şi unde este locul acestei lumi ideale? Vechia tra- 
diţie răspundea: cerul; şi cu acest răspuns se împacă 
și Platon. 

In spaţiurile boltei cereşti trăiesc ideile eterne, de 
cari apoi depind toate formele, pe cari le vedem noi în 
lumea experienţii. Lucrurile, vietăţile, raporturile, do- 
rințele, toate câte se împreună și se desfac pe pământ, 
toate câte ne frământă mintea şi inima, toate sunt nu- 
mai copieri, şi copieri mai mult sau mai puţin perfecte, 
după lumea cerească a ideilor! Lumea simțurilor este 
câmpul posibilităţii de întrupare a ideilor, un domeniu 
în care apar şi dispar umbrele, mai mult sau mai puțin 
asemănătoare cu ideile eterne. Intre cer şi pământ o co- 
municaţiune nu există, decât prin mijlocirea raţiunei. 

Rațiunea întrezărind adevărul, şi prinzându-l pe acesta. 
în definiţiuni precise și invariabile, stabileşte trepte de 
cucerire în calea eternității. Acelea cari se potrivesc- 
perfect adevărului, cum sunt definițiunile matematice 
şi etice, acelea. formează puntea de trecere între pă- 
pântul material și lumea ideilor; ele sunt oarecum tipa- 
vurile în cari se toarnă formele lucrurilor actuale. Din 
lumea lor eternă, ideile se resfrâng în materia lumei 
sensibile, dând acesteia realitate substanţială şi rațiune. 
In fiecare lucru pământesc este atâta realitate şi este 
atâta rațiune, câtă este și participarea ideilor la forma- 
rea lui. Când ideia părăseşte lucrul pământesc, sau se 
combină în lăuntrul lui cu alte idei, atunci şi lucrul pă- 
mântesc își schimbă forma. Transformările din lumea. 
simţurilor sunt așa dar produsele participării ideilor, 
cari, ele singure, rămân eterne în nemărginirea cerului. 

Platon, cu un cuvânt, îmbracă vechiul mit al ima- 
ginaţiunii populare într'o frumoasă poesie metalizică. 
Ignoranţa cititorului de stele a dispărut din filosofia sa, 
şi în locul ei avem imaginația științifică a omului cult, 
dar, în schimb, sentimentul a rămas şi la el acelaș. Ado- 
rarea cerului continuă, sub pretextul că cerul adăpos- 
tește lumea ideilor. 

Un pas mai departe, peste filosofia lui Platcn, îl 
face creştinismul. Acum, în loc de idei. cum credeă 
Platon, cerul adăposteşte suflete... Iluziunea continuă, 
sub o formă și mai ispititoare. 


5. Când știința modernă își făcu intrarea sa în cul- 
tura europenească, cerul în nemărginirea lui, pe lângă 
că cuprindeă corpurile cerești, cari să mișcau în linii 
regulate, așa cum nu se 1nişcă nici. un corp pe păniânt, 
dar mai eră populat și de o lume a sufletelor; dintre 
cari suflete, unele fuseseră odată pe pământ împreunate 
cu materia și se despărţiseră de aceasta pentru a-și re- 
găsi eternitatea, iar altele așteptau la rând să fie tri- 
mese pe acelaș pământ, pentru a încerca aceeaşi îm- 

preunare şi aceeaşi despărţire de materie ca şi cele 
dintâi! 

Ştiinţa, modernă aveă să aducă o schimbare. 

Mai întâi ea veni dimpreună cu invenţiunea ochea- 
nelor, prin mijlocirea cărora ochiul omenesc puti să 
observe cu mai multă limpezime mersul stelelor. Ob- 
servatorii de stele se înmulţiră şi ei începură să se deo- 
sebească de vechii cititori de stele. Pe când aceştia din 
urmă so mulțumeau să înainteze prorociri incontrola- 
bile, observatorii de stele adunară date numeroase şi 
stabiliră regularitatea mișcării stelelor după raporturi 
matematice, iar nu după presupusele grade de perfec- 
ţiune ale ideilor. Ocheanul grăbi, cu un cuvânt, cobo- 
rârea corpurilor cerului în rândul corpurilor ce se pot 
observă în mod ştiinţific. 

Şi la această invenţiune să mai adaogă încă cevă. 

Un om de geniu, Galileo Galilei, pe la anul 1630, 
făcu uimitoarea descoperire, că în mișcările corpurilor 
pământești se află aceeaşi regularitate ca și în mișcarea 
corpurilor cereşti. Observând mişcările pendulului Ga- 
lil6i putu să stabilească că acestea sunt tot atât de pe- 
riodice ca și mișcările stelelor, și că și ele se pot pre- 
vedeă după raporturi matematice. Apoi acelaş Galilei, 
pe baza unor experienţe simple, dovedi că mișcarea de 
cădere, precum şi aruncarea la distanță a corpurilor pă- 
mânteşti, urmează tot după raporturi matematice con- 
stante. Cu aceste descoperiri el puse bazele ştiinţei miş- 
cării, Mecanica, ştiinţa care aveă să dărâme toate păre- 
rile greşite pe cari şi le făcuseră oamenii vechi despre 
arătările pământești. 

Prin invențiunea ocheanelor și descoperirile lui Ga- 
lilei, se sdruncină astfel pentru totdeauna credinţa, aşă, 
de răspândită până aci, că între arătările cerești şi cele 
pământeşti, ar fi o profundă deosebire. Ştiinţa cea nouă 
a mecanicei dovedeă acum că aceleași raporturi mate- 
matice se regăsesc în mișcarea corpurilor pământeşti ca 
şi în mișcarea stelelor după cer. 

Oamenii de știință, cari veniră după Galileo Gali- 

lei, complectară opera acestuia. Prin secolul al XVII și 
mai ales al XVIII, în urma scrierilor lui Descartes, Huy- 
g&hens şi Newton, nimeni nu se mai îndoiă de adevărul, 
că aceleași legi mecanice guvernează universul, dela cea 
mai neînsemnată cădere de piatră pe suprafața pămân- 
tului, până la cea mai gigantică orbită a unui corp ce- 
resc. Nici o deosebire între cer și pământ din punct de 
vedere mecanic. Ritmul regulat al stelelor, precum și 
mișcarea corpurilor pământeşti, erau guvernate de una 
Și aceiaşi lege: legea gravitaţiunii universale, formulată, 
de Newton. 

Şi ştiinţa nu se opri aci. Odată mișcarea stelelor 
pusă în rândul mișcării corpurilor de pe pământ, de aci 
înainte fu în deajuns vbservarea mişcării acestora din 
urmă, pentru ase trage concluzii asupra mișcării din 
universul întreg. In loc de a citi în stele pentru a proo- 
roci cele ce se vor întâmplă pe pământ, oamenii de ști- 
ință citeau în experienţele lor de pe pământ, legile după 
care se mișcă planetele şi stelele de pe cer. Un Laplace 
şi un Kant ajunseră să explice formarea cerului, chiar 
dela origina lui, prin ajutorul observaţiunii și calculelor 
matematice făcute asupra arătărilor pământești. 

Mai eră o singură dovadă de adus pentru ca pune- 
rea în acelaș rând a corpurilor cereşti cu a corpuriler 
pământeşti să fie pe deplin primită, anume dovada că şi 
corpurile cereşti se compun din aceleaşi elemente din 
care se compun cele pămâtești. Această dovadă nu în- 
târziă însă prea mult. In secolul al XIX știința demon- 
stră, în urma analizei razelor de lumină cari ne vin dela 
corpurile cerești, că şi acestea sunt compuse din aceleaşi 
elemente chimice din cari sunt compuse și corpurile de 
pe pământ. Nivelarea ajunse dar complectă. In cer ca și 
pe pământ, aceleaşi legi, aceeaşi materie. 

Odată ajunși aci, oameni de ştiinţă, observatori ai 
fenomenelor pământești, nu mai puseră nici un hotar 
generalizărilor lor. Principiile mecanicei pământeşti 
fură întinse fără nici o rezervă peste tot cuprinsul ce- 
rului. Legile pământului fură de aci înainte și legile 

cerului. Postulatul conservaţiunii energiei; legile trans- 
formării energiei după raporturile de equivalenţă, pre- 
cum şi legea degradării energiei utilisabile; toate teo- 
riile generale prin cari se explică fenomenele pămân- 
teşti, tură aplicate deadreptul şi asupra fenomenelor 
cereşti. Idealul omului de ştiinţă, de aci înainte, fù ca 
să deă o singură explicare tuturor schimbărilor din în- 
tregul univers. Nici o preferinţă pentru o parte a aces- 
tuia mai mult ca pentru alta; toate erau găsite identice 
în aceeace priveşte valoarea lor pentru știință. 

Iată-ne dar ajunşi la sfârşitul vechei iluziuni! Cor- 
purile pământești puse în rândul eorpurilor cereşti, fiind 
unele şi altele guvernate de aceleaşi legi mecanice, uni- 
versale şi eterne. Grăuntele de nisip din huma pămân- 
tului mişcându-se după aceeași lege a gravitaținnei ca 
şi cea, mai strălucitoare stea a cerului. Erà înmormân- 
tată ilusiunea? - 


6. Incă nu. Ar fi fost înmormântată iluziunea, dacă 
fenomenele pământești ar fi putut să intre- cu toate în 
clasa fenomenelor mecanice, căci pentru regularitatea, 
exactitatea, perfecțiunea şi eternitatea acestora din 
urmă, nu mai eră acum nici o îndoială! Dar puteau ele 
oare, toate fenomenele naturale de pe pământ, să fie 
considerate ca fenomene mecanice ? 

Cât nu s'au trudit ei, vai! oamenii de ştiinţă ca să 
acrediteze această părere! Câte speculațiuni filosofice, 
în cari toate câte se petrec pe pământ erau explicate 
ca simple mişcări mecanice ale elementelor materiale! 
In secolul al XVIII-lea, şi în cea mai mare parte a se- 
colului al XIX-lea, nu întâlnim decât asemenea specu- 
laţiuni. Mecanica corpurilor, mecanica atomilor, meca- 
nica, forţelor, mecanica sufletelor, mecanica ideilor... 
mecanica peste tot. Erà aşa de vie dorinţa, ca să fie tre- 
cute toate fenomenele pământeşti în rândul celor me- 
canice, că mintea oamenilor de ştiinţă devenise oarbă 
înaintea celor mai luminoase dovezi contrarii. Peste tot 
eră mecanica; trebuiă să fie mecanica; fiindcă în meca- 

nică se cuprindeau legile cari guvernau deopotrivă şi 
cerul şi pământul; mecanica eră ştiinţa adevărului și a 
realității ultime ! 

Dar truda oamenilor de ştiinţă a fost în deşert. 
Toate fenomenele n'au putut să intre în clasa celor me- 
canice. Câte sau putut introduce în această mecanică, 
s'au introdus. Sau introdus multe din cele fizice, din 
cele chimice, din cele fiziologice... Au mai rămas însă 
altele multe pe din afar. In special au rămas acele la 
cari participă conştiinţa omenească; au rămas fenome- 
nele sufleteşti, Şi cu acestea o încercare sa făcut, dar 
n'a isbutit. Un filosof german, Herbart, a despărțit su- 
fletul în eleinente, pe cari le-a identificat cu represen- 
tările, şi apoi a scris o mecanică, a representărilor. Dar 
el n'a mai avut continuatori, cari să-i desăvârşească, o- 
pera, şi astăzi de mecanica representărilor, sau de meca- 
nica, sufletului, nu se mai vorbeşte decât cu neîncredere. 

Au rămas prin urmare, multe fenomene necuprinse 
în sfera mecanicei. Ce au devenit acestea? In special, 
ce loc ocupă în univers fenomenele sufleteşti ? 

Aci începe o tragică, poveste. 


7. Universul cât se vede, şi cât; se poate cuprinde în 
gândul nostru, zice omul de știință, este arătarea con- 
cretă a unei sume de energii, care rămâne totdeauna 
aceeaşi. Oricâte schimbări s'ar produce în acest univers, 
ele nu isbutesc să scadă sau să sporească cu cevă suma 
totală de energie, ci ele se mărginesc numai ca să scadă, 
sau să sporească o parte de energie în folosul sau spre 
paguba altei părți; totalul însă rămâne acelaș. Tot ce se 
mişcă este strâns legat de existenţa totului. Un strop de 
apă, aruncat de vânt în geamul ferestrei tale, nu a că- 
zut ici sau colo la întâmplare, ci a căzut numai acolo, 
unde l'a constrâns să cadă legile fără greş ale mecanicei 
universale. El a fost purtat de un vânt a cărui putere şi 
direcţie se poate calculà exact; a avut greutatea sa pro- 
prie care iarăși se poate calculà; a trecut printr'o at- 
mosferă a cărei densitate şi rezistenţă se poate iarăși 

calculà; a urmat, cu un cuvânt, un drum pe care ştiinţa. 
îl poate calculà şi prevedeà. Dacă o mână misterioasă şi 
supranaturală, ar fi venit să abată stropul de apă numai 
cu un milimetru din direcţia în care ela căzut, atunci 
cu această abatere sar fi produs o turburare în maşină- 
ria universului întreg. Abaterea, fie ea cât de mică, ar 
fi sporit sau scăzut cu ceva totalitatea energiei, ceeace 
ar fi fost o absurâitate raţională şi o imposibilitate re- 
ală. Universul trebuind să 1ămână acelaș, nici Q mână 
misterioasă nu se poate amestecă în mersul fenomene- 
lor lui. Tot ce se petrece în jurul nostru, tot ce vedem 
că trăește și moare, toate acestea nu sunt decât trasfor- 
mări ale energiei, condiționate unele prin altele. Nimic: 
nu se pierde şi nimic nu se câştigă în mod absolut, ci 
ceeace se schimbă este numai distribuţia părţilor în ho- 
tarul invariabil al sumei totale. 

Dar fenomenele sufletești ? 

Fenomenele sufleteşti, cari? Acelea cari se petrec 
întrun corp omenesc? Acestea sunt și ele strict determi- 
nate, fiindcă acestea sunt legate de schimbări materiale.. 
Tot ce se petrece în sistemul nervos al omului este condi- 
ționat de legile transformării energiei. Un gând, care ne 
trece prin minte, este în acelaș timp o modificare în 
starea noastră materială, şi anume o modificare a unor 
neuroni, şi așă fiind, se poate şi preciză şi calculà. În 
materia nervoasă, ca şi în orice altă materie a univer- 
sului, nimic nu se pierde și nimic nu se pierde decât în 
marginele condiționării totului.... 

Dar fenomenele sufleteşti, deși le găsim împreunate 
cu fenomenele din materia nervoasă, sunt însă deosebite 
de acestea! 

Deosebite; cum deosebite? Ele nu pot eşi din lanțul 
transformării energiei, căci dacă ics nu mai aparțin 
universului meu. 

Cu toate acestea ele nu pot fi identificate cu feno- 
menele materiale! In deșert aș privi cum se modifică- 
neuronii creierului cuivă, din această modificare a neu- 
ronilor nu voiu află niciodată care a fost gândul care a 

trecut prin conştiinţa lui! Fenomenele de conștiință au 
cevă special lor, care le pune într'o grupă aparte. 

Nu văd unde ar stă această grupă aparte, căci loc 
în universul meu, zice omul de ştiinţă, nu este nicăieri. 

Dar atunci universul omului de știință ar puteă să 
existe, şi dacă ar lipsi cu desăvârșire fenomenele conș- 
tiinței ? 

Se înțelege. De fenomenele conștiinței nu este nici’ 
o nevoie. Pământul se roteşte împrejurul soarelui; vân- 
tul şi ploaia modifică suprafaţa țărilor; forţele fizice și 
chimice se urmează în lanţul lor nesfârşit; planta creşte 
și moare; materia organică a animalului este o uzină 
de transformare a energiei etc. etc., toate se petrec în 
„lume, și toate se vor mai petrece, fără cea mai mică a- 
batere, şi de aci înainte, fie că pe lume ar fi, sau n'ar fi 
conştiinţa. In universul meu, al omului de ştiinţă, nimic 
nu setintroduce în mod misterios de din afară; tot ce 
este, a fost dela început; și tot ce a fost dela început 
intră în lanţul transformărilor energici. La ce aș avea 
nevoie de conștiință şi de fenomenele ei? Acolo unde o 
întâlnesc, întâlnesc şi transformări materiale, și cum pe 
acestea le pot calculà, le aleg numai pe acestea! Feno- 
menele conştiinţei sunt un fel de lux al naturei, cari 
nu lasă după ele nici o urmă. Sunt ca chipul care se re- 
flectă în luciul apei: te-ai depărtat de apă, a perit și 
chipul; nici figura ta, nici luciul apei nu mai păstrează 
o urmă dela dânsul! 

Şi cu toate acestea, ele ne sunt nouă oamenilor așa 
«le necesare! 

Pentru univers însă nu. Omul şi-a alcătuit din re- 
fexul conştiinţei sale o limbă specială lui, la întrebuin- 
tarea căreia, el ține. El numeşte astfel, în această limbă 
subiectivă, câteva din modificările ce se petrec în creierul 
său, cu numele de plăcere şi durere; pe alte câteva cu 
numele de idei şi sentimente; pe alte câteva cu numele 
-de voinţă..., în realitate însă, acelea cari există în ade- 
văr sunt numai modificările materiale ale creierului său 
pe când toate celelalte sunt numai umbrele acestor mo- 

dificări, sunt chipuri subiective în genul acelora cari se 
resfrâng pe luciul apei. Noi, oamenii de ştiinţă, cerce- 
tăm fenomenele cari se desfăşură după legile invaria- 
bile şi eterne ale firei. Noi ne ridicăm deasupra întâm- 
plărilor subiective şi individuale, şi privim pe acelea 
cari se pot legă în lanţul fenomenelor universale. Miş- 
cările materiei şi transformările energiei, acestea da, 
sunt fenomene universale, pe cari le putem calculă şi 
le putem prevede în mod exact: fenomenele sufletești 
însă nu se ridică la acest nivel; ele sunt trecătoare ca 
şi clipa vieţii individuale. In sfera cunoștințelor eterne 
ele nau ce căută. Fenomenele sufletești, fiind în atâr- 
nare de cele materiale, se pot chiar deduce din cunoş- 
tinţa acestora. Acela care ajunge să cunoască mecanis- 
mul naturei în care trăieşte omul, ajunge în acelaş timp 
să cunoască și sufletul acestuia. 

Cititorii de stele. de altădată, nu aveau despre su; 
tlet o părere mai bună. 


8. Așa începură povestea, pe care o deteră drept ul- 
timul cuvânt al ştiinţei, toți aceia cari erau eşiţi din 
şcoala, mecanismului universal. 

Conștiinţa omului? O umbră; un epifenvmen. 

Sbuciumăvile gi străduințele omeneşti? Vârtejuri 
fără însemnătate în pulberea materiei pământești. 

Inţelesul vieţii omului pe pământ? Ca să ajute la 
transformarea energiei universale, care de altfel s'ar 
transformă şi fără concursul conștiinței omeneşti ! 

Intre om şi vierme, nici o deosebire! Unul şi altul 
ajută la transformarea energiei universale. 

Este tristă de tot povestea omului vierme. 

O inteligenţă, luminată cu toate cunoștințele ştiin- 
țifice, așa cum şi-o închipuiă un Laplace, dacă ar fi să 
se ridice în înălțimea văzduhului, şi de acolo să pri- 
vească peste universul acesta mecanic, pe care ni-l dau 
drept o realitate eternă oamenii de știință din școala 
mecanismului universal, ce ar puteă ea această inteli- 
genţă să ne spună, despre soarta noastră omenească, 

alta mai bună decât aceea ce ne-a spus înțelepciunea 
Eclesiastului din Biblie, cu mai bine de două mii de ani 
înainte! 

„Deşertăciunea deșertăciunilor ! zice Eclesiastul; 
„deșertăciunea deşertăciunilor ! toate sunt deşertăciune! 
„Ce folos are omul din toată truda sa cu care se trudeşte 
„sub soare! O generaţiune trece, și altă generaţiune vine; 
„dar pământul rămâne în etern. Soarele răsare, și soa- 
„rele apune; și grăbindu-se la locul său, răsare iară... 
„Toate ce au fost, acele iarăşi se vor face; da, nimic nu 
„este nou sub soare“ 

Este tristă, în adevăr, povestea omului vierme! 

Să, ştii, că tot ce a mișcat sufletul tău nu a fost de- 
cât o minciună a simţirilor ; că în realitate nu există 
nici bucurie, nici durere; nici aspirație, nici părere de 
rău; nici propășire, nici mers înapoi, ci există numai 
transformări materiale după legea universală a conser- 
vării energiei! Fiecare clipă a timpului aduce cu dânsa 
în mod fatal bucuria şi durerea, gândul cel bun, ca şi 
gândul cel rău; tu te vezi liber să lucrezi şi să gândești, 
pe când în realitate timpul este de mai nainte hotărît 
pentru toate. 

„Toate au timpul lor, zice Eclesiastul, și pentru tot 
„lucrul sub ceriu este timp. Dar ce folos are acel ce lu- 
„crează, de lucrul cu care se osteneşte ?“. 

O bucurie chiamă pe alta; "o dorință altă dorinţă; 
un vis alt vis; dar legătura între ele toate este o deșer- 
tăciune, căci pe toate în cele din urmă le stârzezte moar- 
tea; şi moartea le aduce pe toste să nu se mai deose- 
bească una de alta. 

„ȘI apoi, cum zice iarăşi Eclesiastul, privit-am la 
„toate lucrurile, pe cari le-au lucrat mâinile mele, şi la 
„truda mea, cu care mam trudit, ca să le fac, şi iată, 
„toate erau deşertăciune şi vânare de vânt; și în ele 
„n'am găsit niei un folos sub soare“ 

Folosul omului, ce rost are el în mașinăria univer- 
sului întreg! Omul poate fi strivit oricând, ca un vierme! 
Și după urina lui nici o amintire în nemărginitul uni- 

vers, decât transformările de materie pe care le-au căşu- 
nat trupul lui. In legile eterne -ale universului nu se 
face nici cea mai mică abatere, fie că există conştiinţa 
omenească, fie că aceasta nu există; fapta omului n'are 
putere să înscrie în istoria universului nici o iotă mai 
mult peste aceeace este hotărit să fie înscris prin desfă- 
şurarea sumei constante de energie. In totalitatea, mai 
dinainte hotăriîtă a realităţii, conştiinţa vieţii nu adaogă, 
nici nu scade ceva. 

Aceasta este povestea omulvi vierme. sau conclu- 
ziunile trase din filosofia mecanistă. 

I-am văzut obârşia. 

Ea porneşte din credinţa, că tot ce pare neschim- 
bător este perfect şi nesupus morţii. 

La început neschimbătoare erau numai corpurile 
cerești în regulata, lor mișcare. 

In urmă, în clasa corpurilor neschimbătoare au in- 
trat şi corpurile pământeşti, întrucât ele sunt obiecte 
ale Mecanjcsi. Aripa eternității se întinse şi asupra pă- 
mântului, dar numai întrucât acest pământ prezintă 
lustrul cel frumos al mişcării regulate. 

Atât cât cuprinse mecanica, atât cuprinse şi eter- 
nitatea din lucrurile pământeşti. 

Rămaseră însă pe din afară multe alte fenomene 
ale naturei şi în special faptele de conştiinţă, cari nu se 
pot reduce la mișcări mecanice; aceste din urmă fapte 
tură socotite ca arătări de lux, ca fapte cari nu turbură 
întru nimic legile universului, fie ci ele există, fie că 
ele nu există. j 

Se ajunse, cu un cuvânt, la tăgăduirea faptelor cari 
nu se pot explică prin ştiinţa mecanicei. 

Şi cu aceasta se ajunse la înjosirea omului. Omul 
se prefăcu în vierme, pentru a nu turbură prin faptele 
sale sufleteşti, mersul majestos al naturei. 

Filosofii mecanicişti de astăzi, sunt urmașii direcţi 
ai vechilor cititori de stele. 

CAPITOLUL II. 
OGLINDA CONȘTIINȚEI 


1. Asemănarea înșelătoare dintre oglindă şi conştiinţă. — 2. Oglinda 
vrăjită care vede peste tot. — 3. Rătăcirile simțurilor. Sofişti. 4. Rațiunea 
în opoziţie cu simţurile. Materialiştii şi idealişiii. —+5. Iem. Kant. Aprioris- 
mul din conştiinţă. —6. Romanticii. —+7. Hegel. Schimbarea punctului de 
vedere kuntian. —+8. Influenţa hegelismului asupra scriitorilor contimporani. 
Inapoi la Kant! 


1. Ochiul, principalul organ al conștiinței, are a 
mare asemănare cu oglinda. Din această pricină, a fost 
uşor să se nască credinţa, că între conştiinţă şi oglindă 
este aceeaşi nare asemănare. Pentru cei mai mulţi con- 
ştiinţa este cu deabinele un fel de oglindă. In această 
privinţă tineri și bătrâni, culţi și inculţi, au cam aceiaşi 
părere. 

Un flăcău dela ţară n'ar îndrăzni niciodată să pună 
la şezătoarea satului său o ghicitoare ca aceasta: am o 
ogiindă cu două fețe, o întorc pe o faţă şi văz în ea lu- 
crurile de astăzi, o întorc pe cealaltă faţă şi văz în ea, 
lucrurile de ieri, — căci toți lar ințelege şi s'ar face de- 
râs; fiecare ar ști că este vorba de mintea omenească, 
adică de conștiință. De asemenea, oamenii cei mai culţi 
nu se feresc să pună la un loc însușirile conştiinţei cu 
acelea ale oglinzei. Așa în anii din urmă, una din pro- 
blemele cele mai arzătoare ale filosofiei socialismului a 
fost întrebarea, dacă conştiinţa morală şi ideile unei 
societăţi sunt sau nu oglinda structurii economice a 
acesteia 





este tot este vorba așa dar de oglinda conştiinţii, 

de conștiința oglindă. Lumea există odată în forma sa 
materială, apoi există şi a doua oară în oglinda conști- 
inţei noastre. Această existenţă „de a.doua oară“ în o- 
glinda conştiinţei noastre, este o existență fantomă. 
Lumea există în adevărata ei realitate o singură dată, 
în forma sa materială, iar existenţa „dea doua“ este 
o existenţă subiectivă a noastră. Lumea nu se înmul- 
ţeşte prin faptul că-şi restrânge chipul său în conştiinţă, 
precum nici banii nu se înmulțesc prin faptul, că numă- 
rându-i în faţa unei oglinzi, ei se văd îndoiţi. - 

Conştiința este dar o oglindă. Aceasta pare a fi lim- 
pede. 

Și totuşi, aceasta este una dintre cele mai mari erori 
ale gândirii omenești. Pe această eroare s'au întemeiat 
atâtea şi atâtea sisteme filosofice greşite, dintre cari unele 
au trecere și în zilele noastre. Fără eroarea conștiinței- 
oglindă nu sar fi lăţit aşa de uşor nici povestea omului 
vierme. 


2. In adevăr, conştiinţa este o oglindă, dar o oglindă 
mai prețioasă ca oglinda de metal sau de sticlă, ea este 
o oglindă vrăjită. 

Despre oglinda vrăjită, iată ce zice o poveste, între 
multe altele: 

Erà odată ca niciodată... 

„Erà odată o fată de împărat, care nu voiă să se 
mărite decât după cel ce sar puteă ascunde aşa, ca să 
nu-l poată găsi nimeni. Ea aveă o oglindă vrâjiti, prin 
care puteă vedeă lucrurile cele mai depărtate, dar pe sine 
însăşi ea nu se puleă vedeă. Nenorocitul, care eră găsit de 
fata de împărat, îşi perdeă capul. 

Şi povestea spune, cum toţi peţitorii îşi perdeau 
capul, fiindcă nu se puteau ascunde de oglinda vrăjită, 
până ce Făt frumos prefăcut într'o floare de trandafir se 
ascunse în părul de aur al miresei, și așa scăpă să nu fie 
văzut de oglinda vrăjită. Făt frumos se cunună cu fata. 
de împărat şi sparse oglinda în mii de bucăţi. 

Oglinda vrăjită din această poveste este oglinda con- 

ştiinţei omenești. Oglinda obișnuită resfrânge numai a- 
ceea ce se află înaintea sa, pe când oglinda conştiinţei 
resfrânge şi ceeace nu se află înaintea sa; ea pătrunde 
dincolo de marginile prezentului. Lucrul ce a fost și nu 
mai este, conştiinţa are darul să-l revadă iarăşi în amin- 
tire; lucrul depărtat şi ascuns în spaţiu, cunştiința are 
darul să-l găsească unde este. O oglindă vrăjită este dar 
conștiința. Numai un singur cusur, un mare cusur are 
această oglindă, şi anume: pe sine însăși ea nu se poate 
vedeă. De aceea, această oglindă a conștiinței, când este 
vorba de lucrurile din afară de ea, ea le cunoaşte pe 
toate; nimic nu poate să reziste puterii sale de pătrun- 
dere. Dar când este vorba de sine însăși, ea este fără pu- 
tere. Ea pe sine însăşi nu se poate cunoaşte. 

Apoi, ca şi în poveste, oglinda conştiinţei sfârșește 
prin a fi învinsă. 

Fiecare om poartă cu sine o oglindă vrăjită. Iar ome- 
nirea întreagă poartă oglinda cea mai vrăjită ; căci ome- 
nirea are ştiinţa adevărului, care este o oglindă făurită 
din lumina atâtor conştiinţe individuale. 

Dar vedeţi soarta acestei omeniri, care poartă cu 
sine oglinda cea mai vrăjită! Stăpână, prin pătrundere, 
peste toate lucrurile ce sunt în afar de ea, din pricina 
cusurului că ea pe ea însăşi nu se poate oglindi, ome- 
nirea ajunge la urmă să se creadă mai pe jos decât toate 
aceste lucruri. Realitatea și eternitatea sunt date ca în- 
sușiri lucrurilor din afară, adică lucrurilor resfrânte în 
oglindă, pe când purtătoarea însăşi de oglindă, omeni- 
rea, se socotește pe sine ca o simplă deșertăciune... 

Povestea conştiinței-oglindă este o variantă a po- 
vestei omului vierme. 


3. Cum a ajuns să se răspândească părerea că în 
conştiinţa sa omul are o oglindă a lumei, nu este nevoie 
de arătat. Este aşa de mare asemănarea dintre ele, la 
prima vedere, că este mai de grabă nevoie să arătăm 
cum a ajuus să se recunoască, în sfârşit, că această pă- 
rere este o eroare. Şi când zicem: să se recunoască, în- 

ţelegem numai pe oamenii de știință; căci imensa ma- 
joritate a oamenilor crede încă, şi va mai crede multă 
vreme, în povâstee oglinzii din conștiință. 

Indoiala a pornit dela obișnuitele rătăciri ale sim- 
ţurilor. Aceeace pare unuia dulce, altuia îi se pare lip- 
sit de ori şi ce dulceaţă, dacă este bolnav, sau în rele 
disposiţii. Toate însușirile corpurilor cu cari suntem în 
legătură, nu rămân aceleași, decât întrucât suntem și 
noi aceaşi; cu schimbarea noastră organică să schimbă 
şi ele. Chiar şi cele mai nedeslipte însușiri ale obiectelor 
din afar, cum sunt culorile, şi ele să schimbă după sta- 
rea corpului nostru. Un om atins de boala gălbinării 
vede lucrurile întraltfel decât omul sănătos şi bine dis- 
pus. Apoi copilul, fară experienţă, vede întrun fel, iar 
omul bătrân cu experienţă, vede altfel. Rătăcirile să în- 
tâlnesc la toate simţurile. Sunetele auzite de unul sunt 
deosebite de cele auzite de altul. De gust şi miros, nu 
mai vorbim. Fiecare cu gustul său, cum zice și omul din 
popor. Nu e frumos ce e frumos, ci e frumos ce-mi place 
mie, — cum ştie fiecare. 

Rătăcirile simţurilor, cu un cuvânt, trezesc prima 
îndoială. In conștiință vine adeseori de se resfrânge lu- 
mea din afară întrun chip falş, de nerecunoscut. Doi oa- 
meni stau în faţa aceluiaş lucru, şi fiecare vede câte un 
lucru deosebit; ce fel de oglindire este aceea care se pe- 
trece în conştiinţa lor? Cum să mai avem încredere în 
oglinda, conştiinţei, când ea resfrânge lucrurile, nu după 
cum sunt acestea, ci după cum este purtătorul conşti- 
inței !? 

Dela o asemenea îndoială până la neîncrederea ab- 
solută, este numai un pas. Câțiva filosofi, — cei dintâiu 
în Europa, sau numit sofişti, şi au trăit în Grecia veche 
pe la anul 400 înainte de Christ, — au şi făcut acest pas. 
Iată argumentarea lor. Dela lucrurile din natură, noi nu 
avem în mintea noastră o copie acurată, ci fiecare vede, 
aude şi simte deosebit, după felul individualităţii sale. 
Neavând dela lucruri o copie acurată, nu avem despre 
aceste lucruri nici amintirea asemănătoare; așă că des- 

pre lucruri nu putem să afirmăm nimic cu siguranță. Fie- 
care afirmă ceeace crede, iar nu ceeace este în reali- 
tate. Simţurile dau o imagine falsificată”; amintirea dă. 
o imagine falsificată. Fiecare om este măsura înţelegerii 
sale, dar nu și a înţelegerii altuia. Fiecare își are oglinda 
conştiinţei sale colorată deosebit; cum dar să vadă cu 
toţi lumea în acelaş fel? Așă că, în definitiv, de adevăr 
nu poate fi vorba; adevărul, unul şi acelaş pentru toţi, 
nu există. Dar neexistând un adevăr, unul şi acelaş pen- 
tru toţi, nu există nici realitatea, care corespunde acestui 
adevăr; căci un lucru despre care nimeni nu poate co- 
munică cevă în mod sigur, este ca și cum n'ar există. 
Atunci ce există, după sofişti? Există părerile indivi- 
duale; simţirile individuale; plăcerile individuale! 

Sofiştii ar fi putut merge şi mai departe. Ei ar fi 
putut pune la îndoială şi existenţa, părerilor individu- 
ale... Căci existenţa părerilor individuale presupune o: 
unitate şi o continuitate înlăuntrul unei fiinţe indiyidu- 
ale; şi cu ce drept putem noi afirmă aşă cevă? Nu se 
schimbă oare şi individul dela un moment la altul? Cu 
desăvârşire unitară şi continuă nu rămâne vieaţa indi- 
vidului decât în intervalele foarte mici ; iar în intervale 
mai. lungi individualitatea variază! Prin urmare sofiștii 
ar fi putut; merge mai departe, și ar fi putut zice: nu 
numai că nu există adevăruri comune pentru toţi oa- 
menii, dar nici măcar pentru un singur om nu există. 
adevăruri valabile pentru toată vieaţa! In lăuntrul unei 
societăţi, fiecare om îşi are părerile sale individuale; 
dar şi înlăuntrul fiecărui om părerile se pot schimbă. 
dela un minut la altul... 

Şi aşa, ce ar mai fi rămas din oglinda conştiinţei ? 
Nimic, de sigur, Dar nu rămâne din ea mai nimic şi așa. 
cum ne-o înfățișează sofiștii. 

Iată-ne dar ajunși dela o extremitate la alta. Pe câtă 
vreme nu se luaseră în seamă rătăcirile simţurilor, pă- 
rerea împărtăşită de toţi, eră că în conştiinţa sa omul are 
o oglindă, în care se resfrânge lumea aşa cum ea este; 
încă ceva mai mult, că oglinda conștiinței sale este o 

oglindă mai prețioasă decât cea obişnuită, fiindcă în 
oglinda conștiinței se resfrâng şi amintirile despre lu- 
cruri, iar nu numai lucrurile cari sunt de faţă, cum se 
întâmplă în oglinzile obișnuite. In urma învățăturii so- 
fiștilor însă oglinda conștiinței pierde ori și ce calitate. 
Ea rămâne un fel de oglirdă înșelătoare, în care fiecare 
citește ce-i place şi cum îi place, şi de nici un ajutor în- 
caltea pentru cunoaşterea adevărului. Apoi în vreme ce, 
cât nu s'a ţinut seamă de rătăcirile simţurilor, lumea 
apăreă ca îndoită, odată așa cum ea este în realitate, şi 
a doua oară așa cum ea se oglindește în conştiinţă; de 
“îndată ce se ţine seamă de rătăcirile simţurilor, lumea 
în loc de a mai fi îndoită este suprimată și în locul ei 
puse părerile individuale. In cazul d'intâiu, se credeă cel 
puţin într'o ştiinţă a lucrurilor din afară, adică a lucru- 
rilor oglindite în conştiinţă, pe când în cazul de al doilea, 
ori şi ce știință este înlăturată, căci pe păreri individuale 
nu se poate clădi nimic durabil știinţificeşte. 

Sofiştii nimiciră, astfel, părerea că în conștiință o- 
menească, se oglindește întocmai lumea din afară, dar 
dimpreună cu această părere, ei nimiciră şi fundamentele 
tiinței. Prin filosofia lor şceptică, ei liberară gândirea, 
omenească de o veche eroare; dar cu ce preț? Cu preţul 
de a pune la un loc cu această eroare și toate adevăru- 
rile ştiinţei; şi științei, nu numai a acelei trecute, ci şi 
a oricărei științe în viitor! 

Negreșit, trebuia să fie o exagerare în învăţătura 
sofiştilor. 

Filosofii de după ei au învederat'o cu prisos. 


4. Din învăţătura sofiştilor, o afirmare însă nu 
poate fi tăgăduită şi anume, că oglinda conștiinței res- 
frânge lumea din afară, întrun chip subiectiv și nu în- 
tr'un chip credincios. Aceeace vedem noi în oglinda 
conştiinţei este departe de a fi o copie fidelă a lumei din 
afară. 

Această afirmare rămâne, căci ea se adeverește prin 
experiența fiecăruia dintre noi. Noi cu toţi știm, că da- 

tele simţurilor ne duc adeseori în rătăcire. Şi aceasta o 
vedeau şi contimporanii sofiștilor. 


Cu această afirmare însă, Cuza 56 vă îmipăcă dorinta 











Adâncă întrebare. Mai bine de două mii ani ea a fră- 
mântat gândirea filosofilor europeni. Şi răspunsul, care 
sa găsit la această întrebare, câţi îl cunosc în zilele 
noastre? Puţini, prea puţini. Pentru cei mai mulţi chiar 
întrebarea este cu desăvârşire nouă. 

Cu ştirbirea credinţei în fidelitatea oglinzii din su- 
flet, sofiștii, cum văzurăm, ştirbiră şi credința în posibi- 
litatea ştiinţei. Nu putem şti adevărul, ziceau ei, fiindcă 
imagina reală a lumei ne este turburată de subiectivi-— 
tatea simţurilor noastre, în așă mod, că fiecăruia nu-i 
este dat să cunoască bine decât părerile sale individuale. 
Să lăsăm la o parte pretenţiunea de a ști adevărul ab- 
solut, şi să ne mulţumim cu cunoștințele relative. Pe 
acestea din urmă să le propage fiecare după cum îi cere 
interesul. Să creadă fiecare în adevărul care îi aduce lui 
un mai mare profit. In măsura utilității stă și măsura 
adevărului. 

Aşă fu învăţătura scepticilor sofişti. Sunt şi astăzi 
filosofi cari o găsesc mulţumitoare. 

Dar curând după sofiști, adânca întrebare primi un 
alt răspuns. 













Lumea reală se oglindește imperfect în 
oglinda simţurilor, dar această oglindire se corectează. 
apoi și se restabilește cum trebue de către taţiune. Sim- 

ţurile nu dau decât o cunoştinţă imperfectă, pe când ra- 
ţiunea dă o cunoștință perfectă şi clară. 

Cu deosebirea făcută între simţuri şi rațiune, de că- 
tre școala lui Socrate, se deschideă o nouă perspectivă 
pentru filosofie, poate cea mai bogată perspectivă în 
teorii şi sisteme. 

Secole dearândul au clădit filosofii pe această deo- 
sebire. Mai întâiu, ei au găsit în această deosebire mij- 
locul de a răspunde sofiștilor. Cu dublarea oglinzei din 
suflet, înțelegerea lumei păreă acum iarăşi limpede. De 
o parte simțurile, cu oglinda lor cea turbure, care dă o 
imagine imperfectă despre lume; de altă parte rațiunea, 
cu oglinda ei divină, care restrânge totul perfect. Omul 
ignorant se ia după imagina primei oglinzi, care este 
mai ispititoare prin varietatea sa, dar omul de ştiinţă, 
filosoful, se încrede numai în imaginea celei de a doua 
oglinzi, a celei raționale. Tot ce iese turburat de sim- 
țuri, se corectează şi se purifică de rațiune. 

Aceasta este prima consecinţă a deosebirii făcute. 

Acum a doua consecinţă tot aşa de importantă este 
următoarea. 

Lumea se resfrânge şi prin simțuri şi prin rațiune. 
Simţurile sunt deosebite de rațiune. Să nu fie oare şi lu- 
mea resfrântă prin rațiune alta decât lumea resfrântă, 
prin simțuri? Cum rațiunea este de ò esenţă mai supe- 
rioară, divină chiar, să nu fie și lumea care ajunge până 
la ea de o esenţă mai superioară? Cu alte cuvinte, lucru- 
rile lumii cari stau dinaintea simţurile noastre, în dru- 
mul lor spre rațiune să nu se purifice şi ele de tot ce 
«ste neesenţial, de tot ce este trecător, și să apară astfel 
înaintea raţiunei mai perfecte și mai raţionale ? 

Negreşit, răspunseră filosofii, începând cu Platon, 
Lumea care ajunge până la rațiune trebue să fie maè su- 
perioară lumii aceleia, care se oprește la simţuri. 

A doua consecință importantă eră astfel formulată, 
în principiu. La câte teorii și la câte sisteme n'a dus ea 
mai departe ! 

Există o lume pentru rațiune, și o lume pentru sim- 

ţuri. Lumea pentru simţuri o cunoaştem cu toţi. Cum 
este lumea pentru rațiune? 

Răspunsul filosofilor, iată-l. 

După cei materialişti: lumea, care rămâne pentru 
raţiunea noastră, după ce îndepărtăm din ea însuşirile 
subiective cu care o îmbracă simţurile, este lumea mate- 
rială compusă din atomi. Acești atomi se deosebesc în- 
tre dânşii prin mărime, greutate și formă; ei sunt uni- 
tăţi, cari nu se mai pot desface în părți ; sunt tari, că nu 
pot fi pătrunşi ; şi sunt despărțiți între ei prin spaţiuri 
goale. Această lume a atomilor este lumea reală; este 
lumea, care ne explică şi pe cealaltă lume a simţurilor. 

După idealişti din potrivă ; în lumea ce stă înaintea 
noastră sunt două părţi: o parte este a substânţei, sau 
a ideei, și altă parte a posibilităţii materiale. Substanţa 
se defineşte prin formă sau idee. Întrucât materia ia o 
formă, sau realizează o ideie, întru atât ea se ridică la 
realitatea, ei substanţială. Lumea formelor sau a ideilor, 
este lumea etern existentă, şi care explică pe cea mate- 
rială.. 

Acestea sunt răspunsurile date de materialişti şi 
idealiști. Le-am redat în modul cel mai sumar, fără însă 
să scoatem din ele afirmaţiunile cele mai caracteristice. 

După înfățișare ele par opuse. 

Pentru materialişti, lumea cea reală este lumea ato- 
milor, pe când pentru idealişti, lumea cea reală este a- 
ceea, a formelor (direcţia lui Aristoteles), sau aceea a 
ideilor (direcţia lui Platon). în fond însă ele au între 
ele o mare asemănare. Atât răspunsul materialiştilor, 
cât şi răspunsul idealiștilor, sunt făcute în vederea deo- 
sebirei dintre rațiune şi simţuri; sunt formularea unei 
deosebiri în lumea din afară, cu scopul de a corespunde 
deosebirii din lumea dinăuntru. Oglinda raţiunii avea ne- 
voie de o lume mai inteligibilă, de cum eră lumea simţu- 
rilor. Iată pentru ce se dete pe seama rațiunii oglindirea 
lumei atomilor, a formelor şi a ideilor, şi nu lumea cea 
prea variată şi prea încărcată cu fel de fel de însuşiri 
secundare, cum este aceea a simţurilor. 

Filosofii materialişti şi filosofii idealişti rămaseră în 
ceartă asupra cestiunii de a şti din ce elemente este com- 
pusă lumea cea reală şi raţională; rămaseră în ceartă 
întru câtva şi asupra cestiunii de a şti, ce aparţine ra- 
ţiunii, şi ce aparține simţurilor ; dar asupra unui lu- 
cru erau ei însă cu toţii de aceiaşi părere, anume că o- 
glindirea în conştiinţă a lumei, aşă cum se face eu în 
aparenţă, nu duce la nici o ştiinţă, şi că trebuiesc deose- 
bite elementele raţionale ale lumei de cele neraţionale, 
elementele reale de cele nereale. 

Aci stă punctul comun între filosofii materialiști şi 
idealiști, și care, cu toate celelalte deosebiri dintre ei, 
îi face să fie puşi la un loc unii cu alţii, în istoria de 
desrobire a minţii omeneşti de sub eroarea cea mult în- 
rădăcinată a conştiinţei oglindă! 











Se înţelege însă de sine, că deși ei au avut această 
credinţă greşită, nu tot ce au scris ei a fost fără folos 
pentru propăşirea ştiinţei. Cu toată credința lor greșită, 
omenirea a tras folos din teoriile şi sistemele lor, fiindcă 
fără ele nu sar fi putut trece mai departe. Sistemele ma- 
terialiste şi idealiste, cari au umplut intervalul de mai 
bine de două mii de ani, cât a trecut dela învățătura 
sofiştilor, până la timpurile moderne din urmă, au fost 
absolut necesare pentruca să tâlmăcească și să restălmă- 
cească pe toate feţele vechea eroare; să tragă din ea 
toate consecinţele posibile. Numai după ce aceste sis- 
teme au dăpănat toate argumentele pro şi contra; numai 
după ce eleși-au arătat reciproc toate slăbiciunile, numai 

după săvârșirea operii lor a fost cu putinţă reluarea din 
nou a vechei întrebări adânci, și s'a putut face rezolvarea, 
ei în altfel. . 

Oare, fi-va cu putință să cunoaştem lumea și fără să 
presupunem că sufletul nostru îi serveşte acesteia drept 
oglindă? 

Fi-va sufletul omenesc numai un ochiu pasiv al 
lumei? 

Acela care va răspunde negativ, va răsturnà dintr’o- 
dată toată baza pe care se sprijineau până la dânsulidea- 
liştii și mâterialiștii. Şi acela, cu drept cuvânt, va puteà 
să se laude că a săvârșit, în domeniul filosofiei, o tot aşa, 
de mare revoluţiune, ca şi aceea pe care a săvârșit-o în 
domeniul astronomiei Copernic, care a dovedit că nu 
soarele se învârteşte în jurul pământului, ci pământul 
în jurul soarelui. 

Aşteptatul Copernic al filosofiei moderne va des- 
robi gândirea filosofică de sub stăpânirea unei erori, tot 
așa de vechi şi de amăgitoare, cum eră aceea care țineă, 
în loc de mii de ani știința astronomiei. 


5. Acest aşteptat Copernic al filosofiei, fu filosoful 
Temmanuel Kant, care a trăit între anii 1724—1804, în 
orașul Königsberg din Germania de Nord. 

Este curios, că argumentul principal, prin care a 
dovedit Kant că vechea credinţă este o eroare, este luat 
tocmai din experienţa văzului, adică din datele orga- 
nului care păreă cel mai asemănat oglinzii. 

Iată şi modul cum el prezintă acest argument. 

Cu ochii noi vedem toate lucrurile în spaţiu; este 
el însă, spaţiul, o însuşire a lucrurilor din afară, sau este 
o intuițiune proprie conștiinței noastre, și care se adaogă 
din partea acestei conștiințe la experienţa lucrurilor din 
afară ? Dacă conştiinţa este socotită ca o oglindă pasivă, 
întrebarea nici că are rost, căci negreşit, atunci spaţiul 
este pus pe seama însușirilor externe ale lucrurilor. Dar 
să vedem, zice Kant, putem noi să înțelegem formarea, 
spațiului, făcând presupunerea că el ne vine din afară? 

În cazul acesta, dacă spaţiul ne-ar veni din afară, ca o 
însușire a lucrurilor, atunci el ar trebui să se formeze 
treptat după cunoașterea lucrurilor, pe când noi ştim că 
nouă ne este imposibil să avem imaginea celui dintâiu 
lucru în conștiința noastră, fără ca să avem mai dinainte 
cunoștința spaţiului în care se va localiză acel lucru. Cu 
alte cuvinte, noi nu ne putem închipui imagini despre 
lucruri în conștiința noastră, fără a aveă mai dinainte 
spaţiul, în care fiecare dintre aceste imagini își are lo- 
cul și direcțiunea anumită. Spaţiul nu vine dar din ex- 
per.enţă, ci el face posibilă dela început experienţa. 

Apoi, mai departe urmează Kant, noi ne putem în- 
chipui conștiința golită de orice imagine:a lucrurilor, 
dar nu și de spaţiu; spaţiul rămâne în conştiinţă, chiar 
dacă nu ne gândim la ceva. Prin urmare, existenţa spa- 
țiului nu atârnă de existenţa lucrurilor. 

Dar să fie spaţiul o ideie abstractă ieșită din alte 
idei, întocmai cum este ideia de animal, bunioară, o ideiă, 
abstractă, deasupra celorlalte idei de felurite animale? 
Nici aceasta nu se poate susține, zice Kant, pentru ur- 
mătorul motiv. Ideile mai puţin abstracte, cum sunt ideile 
despre diferitele animale, pot stă de sine şi fără exis- 
tenţa ideii celei mai abstracte a animalului, pe când 
ideile diferitelor feluri de spaţiuri, nu pot există fără ideia 
spaţiului intuitiv, căci felurimile de spaţiu sunt numai 
părțile sau determinările acestuia. In realitate aceea ce 
noi avem în conștiință este intuițiunea unui singur spa- 
țiu, pe care o putem îmbucătăţi după voie, iar nu mai 
multe idei de spaţiuri, pe care apoi să le adunăm într'o 
singură ideie. Prin urmare spațiul nu este o ideie ab- 
stractă. 

In cele din urmă spaţiul intuitiv, acela pe care îl 
avem în conștiința noastră, noi îl gândim ca infinit, în- 
sușire pe care n'am aveă dreptul să i-o dăm, dacă el ar 
fi extras din experienţa lucrurilor din 'afară. El ar tre- 
bui să rămână mărginit la suma experienţelor. 

Din toate acestea, așa dar rezultă, zice Kant, că spa- 
tiul nu vine din afară, ci este o intuiţiune a conştiinţei 

noastre; o intuiţiune care, nu numai că nu ne vine din 
afară, dar din potrivă ea face tocmai posibilă vederea 
lucrurilor din afară. Spaţiul este o intuiţiune a priori, 
adică o intuiţiune pe care o are conștiința înainte de 
experienţă. , 

Cu scoaterea spațiului din rândul însuşirilor pe care 
le are lumea din afară, se dete o lovitură de moarte cre- 
dinței de până aci, că în conştiinţa omenească lucrurile 
din afară se resfrâng ca într'o oglindă pasivă. Şi Kant 
nu se mărgini numai la spaţiu. El demonstră că și timpul 
este tot o intuițiune a priori, întocmai ca şi spaţiul; apoi 
că şi legăturile pe care le face mintea în judecăţile sale 
de știință exactă, — toate funcțiunile sufleteşti puse altă 
dată pe seama raţiunei, — toate departe de a fi niște co- 
pieri ale legăturilor dintre lucrurile externe, sunt crea- 
iunile proprii ale conștiinței omenești. Această conşti- 
ință, după noua filosofie a lui Kant, se ridică dela rolul 
de pasivitate, pe care îi aveă până aci, la rolul de orga- 
nizatoare a lumei. Icoana universului întreg se plămă- 
deşte în conștiința omenească, după formele şi funcţiu- 
nile a priori ale acesteia; universul nu există decât cum 
îl vrea conștiința. Deosebirile făcute de filosofiile mate- 
rialiștilov şi idealiştilor de altă dată, căzură cu toate în 
urma lui Kant. Nu există o lume a atomilor, ori o lume 
a formelor sau a ideilor, în deosebire de lumea simţțu- 
rilor, ci există o singură lume, aceea care se formează 
din împreunarea formelor și determinărilor a priori ale 
conștiinței active cu materialul adus de simţuri. 

In locul pasivităţii de oglindă, veni acum rândul să 
se vorbească de activitatea, de spontaneitatea, de pute- 
rea creatoare a conștiinței omeneşti! 

Acel care sa numit pe sine un nou Copernic, des- 
chise în adevăr o nouă cale filosofiei. 


6. Dar pare să fie o lege a culturei omenești, ca tot- 


deauna o eroare veche şi înrădăcinată să nu părăsească 
gândirea omenească, fără ca ea să se răsbune. Pe urma 

ei rămâne cevă care diformează noul adevăr până ce îl 
aduce să se asemene cu vechea eroare. 

Așă s'a întâmplat şi cu filosofia lui Kant. Reforma, 
lui servi mai întâi să readucă din nou rătăcirile vechilor 
sofiști 






Aceeace constituiă partea centrală și fundamentală 
a filosofiei lui Kant eră teoria despre apriorismul func- 
țianilor conștiinței, adică înfățișarea, conștiinței ca un 
ce activ care organizează şi face posibilă ori şi ce expe- 
rienţă. Lucrurile pe cari le vedem noi înaintea noastră, 
după filosofia lui Kant, nu sunt elementele unei lumi 
materiale neatârnate de noi, şi nu sunt nici imagini res- 
frânte de conștiința noastră în mod pasiv, ci sunt pro- 
dusele la cari au contribuit funcțiunile vii ale conştiin- 
ței, sunt rezultatele împreunării acestor funcțiuni cuim- 
presiunile venite din afară. Aceeace face ca lucrurile 
din afară să intre în sfera înţelegerii noastre, şi să fie 
obiecte de știință înlănţuite în determinismul univer- 


sului, sunt tocmai funcțiunile a priori. Prin urmare, ten~ 











Conștiinţa este activă, este spontană, este creatoare, 
zice Kant. Dar este ea totdeodată și arbitrară? Adică, 
o conștiință activă, spontană şi creatoare, trebue să o- 
înţelegem numai decât ca pe o conștiință, care se de- 
termină după liberul său arbitru, sau mai bine zis, după 
capriciul său? Formele și funcțiunile acele a priori, des- 
pre cari vorbea Kant, trebue să le înţelegem ca pe un 
contigent variabil pe care îl aduce conștiința omenească 
după timp, loc, şi individ? 

Părerea, lui Kant, în această privinţă, nu lasă nici 
o îndoială. 





www.dacoromanica.ro 


46 






Aceste 
forme şi funcțiuni sunt ca și ale unei conştiinţe univer- 
sale (Bewusstsein iiberhaupt), cu toate că ele se mani- 
festă de fapt în fiecare conştiinţă individuală. Arbitra- 
rul este exclus cu desăvârşire. Şi este aşa de exclus, că 
filosoful Kant nici nu sa gândit să descopere funcțiunile 
şi formele apriori prin observarea conştiinţei empirice, 
ci a dedus aceste forme şi funcțiuni din analisa ştinţelor 
exacte, din matematică și mecanica. Fiindcă aceste 
ştiinţe dau adevăruri universale şi necesare, și fiindcă 
aceste adevăruri nu sar puteă explică fără anumite 
forme şi funcțiuni aprioristice ale minţei, de aceea zice 
Kant, aceste forme şi funcțiuni trebue să existe în con- 
ştiinţă. Nu din observarea conștiinței empirice, ci din 
logica ştiinţelor exacte a dedus Kant activitatea conşti- 
inţei. Prin urmare această activitate este strict deter- 
minată de existenţa ştiinţei; şi când ea se manifestă, 
nu se poate manifestă decât în concordanţă cu ştiinţa. 
Este, aşa dar, în conștiința. omului o activitate apriori- 
stică, în felul cum concepeă Descartes că este o activi- 
tate și în voinţa lui Dumnezeu. Dumnezeu a creat lumea, 
zicea Descartes, dar a creat-o după legile mecanicei. Așa 
şi conştiinţa din filosofia lui Kant Ea crează realitatea, 
dar o crează după legile stabilite de științele exacte. 

De această părere a lui Kant însă urmaşii săi ime- 
diaţi se depărtează cu totul. Aceştia uitară că activitatea, 
conștiinței este bine fixată de logica științelor exacte şi, 
în consecinţă, îi lăsară un câmp liber de arbitrarietate. 
Conştiinţa devine un fel de suveran, fără frâu. Aşa voiesc, 
așa fac! Așa îmi place să fie lumea, așa să şi fie! 

realitatea? Lucrul cel mai uşor. Pune-ţi în minte să fie 
altfel şi realitatea, se va schimbă după cum vrei! Dispo- 
ziţia conştiinţei este bagheta magică, cu care schimbi 
lumea în toate chipurile. 

Kant considerase filosofia lui ca un idealism obiectiv 
fiindcă ea adusese dovada că realitatea externă este con- 
diționată de legile subiectivităţii omeneşti; urmaşii săi 
însă schimbară acest idealism într'un fel de idealism 
magic, 

Urmașii aceștia ai lui Kant constituiră aripa ex- 
tremă a romantismului. - 

Ei readuseră din nou la cinste vechea sofistică, din 
"nainte de Platon. 

Se înţelege, că în ce priveşte cuvintele şi înfățișarea, 
acești romantici sunt foarte deosebiți de vechi sofiști. 
Vechii sofiști erau oameni practici, cari doreau să stă- 
pânească poporul prin arta vorbirii, şi de aceea argu- 
mentele lor erau luate mai mult din retorică, pe când 
romanticii sunt poeţi, cari voesc reformarea lumii prin 
poezie. Sofiştii vechi se închinau înaintea omului pu- 
ternic, tiranului, care aveă dreptul să-şi realizeze dorin- 
tele individuale, fiindcă alt adevăr nu este pe lume decât 
acela care se impune de cel puternic; pe când romanticii 
după Kant, se închinau înaintea omului de geniu, care 
are dreptul să impună omenirii formele intuițiunii sale 
artistice... In fond, icoana lumii este falșificată de unii 
şi de alții, cam tot atât de mult. Pentru poeții cei noui, 
ca și pentru ritorii vechi, lumea se crează după voie, 
privind numai în oglinda cea magică a conștiinței. 


1, Poezia romanticilor nu ţinu mult. Europa mo- 
dernă eră şi deprinsă să gândească mai matur ca vechea 
Eladă. 

Cu toate acestea, urmele romanticilor nu s'au şters 
cu desăvârşire nici astăzi. Când şi când, în literatura, 
contimporană se mai aude, ici şi colo, câte un ecou al 
acestor visători; câte un filosof sau poet, care aşteaptă 
reforma, lumii dela bagheta idealismului magic. 

Continuasorii serioşi ai lui Kant nu întârziară să se 
arăte. 

Cei d'intâi dintre aceștia crezură, că metoda lui Kant 
de a deduce formele aprioristice ale conștiinței din lo- 
gica științelor exacte nu este destul de mulțumitoare. 
Această metodă dă rezultate prea aride, şi ţine prea 
puţin seamă de aspiraţiunile inimii. Continuatorii lui 
Kant voiau printre formele şi funcțiunile conștiinței să 
se găsească și elementele idealului, după care noi pre- 
tuim vieaţa,; să se găsească, cu alte cuvinte, forța care 


oa realităţii realizarea idealurilor omeneşti. Căci, 





Această preocupare o aveau de altmintreli şi ro- 
manticii. Aci eră şi meritul lor. Dar romanticii făceau 
greșala să se preocupe numai de aceea ce are o valoare 
pentru conştiinţa individuală, şi nu de conştiinţa în ge- 
nere, cum făcuse Kant. Romanticii, din pricina aceasta 
s'au oprit unii la presupusele funcțiuni als geniului, iar 
alţii, în mod mai logic, sau oprit la funcțiunile senti- 
mentului. Realitatea, după ei, trebuiă să corespundă la 
tot ce este mai original gi mai intim în conștiința indi- 
vidului. Ceilalţi continuatori ai lui Kant, însă reveniră 
la conștiința în genere a lui Kant, dar din alt punct de 
vedere. 

Cel mai ilustru dintre aceşti continuatori a fost 
Hegel. 

In filosofia lui Hegel aproape că nu mai găsim urmă 
din mecanismul pe care se întemeiase Kant. La Hegel 
totul curbe pe valurile istoriei. Conştiinţa în genere a 
lui Kant, se transformă la dânsul în conștiința istorică 
a popoarelor. Apriorismul kantian se transformă în o- 
biectivismul culturei. Kant identificase formele şi func- 
ţiunile aprioristice cu, intuiţiunile şi axiomele ştiinţei 
lui Newton ; iar Hegel identifică aceleaşi forme şi func- 

ţiuni cu diferitele trepte de desvoltare ale conștiinței de 
sine a popoarelor. In locul intuițiunilor de spaţiu și de 
timp, bune pentru teoremele matematice, şi în locul ju- 
decăţilor a priori, indispensabile mecanicei, Hegel pune 
idealurile, spre cari sa îndreptat dela începutul ei so- 
cietatea omenească. El vorbește de progresul libertăţii ; 
de progresul conștiinței de sine a popoarelor; de-identi- 
ficare progresivă a realului cu idealul. La Hegel, cu un 
cuvânt, activitatea conştiinţei ia o direcţiune teleolo- 
gică, adică urmăreşte un scop. Hegel vede lumea prin 
ochiul unui istoric, pentru care totul este în transfor- 
mare spre realizarea idealului; pe când Kant; vede lu- 
mea prin ochiul unui mecanic, pentru care totul este un 
echilibru de forţe pururea aceleași. 


8. Care dintre ei doi are dreptate? 

Grea întrebare pentru timpul nostru. 

Cei mai mulţi, deşi nu o recunosc, sunt de partea 
lui Hegel. Filosofia acestuia a intrat așă de adânc în 
mentalitatea omului de astăzi, încât acesta este adesea 
hegelian, fără ca măcar să știe. 

Este şi așă de ademenitoare filosofia lui Hegel! Ea 
reunește la un loc seriozitatea filoşofiei lui Kant cu va- 
nitatea individualistă din poezia romanticilor. Punctul 
important din filosofia lui Kant, adică recunoaşterea par- 
ticipării conştiinţei la formarea realităţii, rămâne și la 
Hegel, dar, pe lângă aceasta, se mai adaogă ia Hegel și 
dreptul conştiinţei de a-și formă realitatea după un ideal 
al său. Conştiinţa făureşte imagina lumei, în armonie 
cu aspiraţiunile sufletului omenesc, şi după un plan pe 
care îl vedem realizat în istoria popoarelor.... Poate fi 
cevă mai ademenitor, ca o asemenea filosofie? Ea este 
filosofia omului încrezut în sine; este sfârşitul povestei 
omului vierme! Mulţi împărtăşesc filosofia lui Hegel, 
fără ca măcar să ştie că sunt hegeliani. 

In multe privinţe, se poate chiar afirmă că Europa 
de astăzi trăeşte în plin hegelianism. 

Literatura politică, mai cu seamă, nu este decât un 

ecou al hegelianismului. Negreşit, nu un ecou al chiar 
cuvintelor întrebuințate de Hegel, ci un ecou al direc- 
ţiei și al principiilor fundamentale din filosofia acestuia, 

Intr'adevăr, ce întâlnim noi astăzi mai des în fra- 
zeologia scriitorilor politici, dacă nu tema hegeliană, că 
procesul de desvoltare al lumii reale este treptata rea- 
lizare a unui ideal? Credinţa aceasta, că lumea se con- 
duce după idealul nostru este marea descoperire a lui 
Hegel. El a crezut cel dintâi, că legile de desvoltare ale 
lumii reale sunt aceleaşi cu legile dialectice ale spiri- 
tului omenesc. El, cel dintâi, a căutat să demonstreze, 
că aceeace este la locul său în logica spiritului omenesc, 
este prin aceasta, la locul său și în domeniul realităţii! 
Şi ce fac ei altcevă, cei mai mulți dintre scriitorii poli- 
tici de astăzi, decât să repete pe toate tonurile această 
credință a lui Hegel? 

Să luăm ca ilustrare pe vreo câţiva dintre ei. 

Unii sunt apostolii socialismului. Aceştia propagă 
credinţa că organizarea societăţii viitoare va fi cu nece- 
sitate cea socialistă, fiindcă aşă este procesul de înlăn- 
ţuire al factorilor economici, înlănţuire care se potri- 
veşte tocmai cu logica istoriei omenești... Ce este oare, 
proorocita această înlănţuire a factorilor economici, care 
aduce cu necesitate socialismul, dacă nu hegelianism ? 

Alţii fac propagandă pentru liberalism, și aceștia, 
îşi împrumută chiar direct idealul lor dela Hegel. Ome- 
nirea nu se mișcă fără să facă un pas spre o cât mai mare 
libertate! De ce? Fiindcă aşă este logic. Altfel nu putem 
să ne explicăm în mod logic mersul istoric. Şi este fru- 
mos idealul libertăţii, de ce n'ar fi și real? Hegelianism ! 

Alţii propagă din potrivă, conservatorismul. Pentru 
aceștia logica spiritului cere ca lumea să nu se schimbe 
prea repede; să evite revoluţiunile, şi să nu primească 
decât reformele pentru cari sufletul cetățenilor este de 
ajuns de pregătit. Ce este rațional aceea este și real. Uto- 
piile revoluţionarilor nu sunt raţionale. Deci să evităm 
utopiile.... Hegelianism ! 

Alţii sunt pentru democratism. Pentru aceștia is- 

toria popoarelor nu urmăreşte altcevă decât întinderea 
suveranităţii statului la toţi cetățenii. Oligarhiile şi aris- 
tocraţiile trebuesc să dispară, fiindcă ele au într'însele 
un ce condamnabil din punct de vedere rațional. Cum 
oare să nu ajungă ei, toți cetățenii, să participe la exer- 
citarea suveranităţii, dacă raţiunea cere aceasta? Hege- 
lianism ! 

Alţii sunt pentru umanitarism. Pentru aceştia, idea- 
lul spre realizarea căruia se îndreaptă vieaţa lumii, este 
idealul acordului sincer între toate popoarele. Toate po- 
poarele conştiente de menirea lor istorică, se îndreaptă 
spre cucerirea deplină a unităţii genului omenesc! Câtă 
vreme această unitate nu este cucerită, vieața politică 
este viciată ; lumea este imperfectă; toate sunt fără te- 
meiu! Umanitarismul dă culturei unui popor : vieață 
viitor, și menirea ci pe lume! Hegelianism! 

Hegeliani sunt și poporanișştii, un vlăstar fără vlagă 
al socialiștilor. Pentru aceştia omogenitatea elementelor 
“țărănești constitue singura bază solidă a unui stat. Exis- 
tenţa claselor sociale este o apariţie trecătoare în istoria 
lumei. Singura țintă a desvoltării omenirii este organi- 
zarea de bune gospodării țărănești. 

Și tot hegeliani sunt o mulțime de alţi scriitori 

ari n'au tendinţe așă de lămurite, sau cari au chiar ten- 
e paria nogative, cum sunt anarhiști. 

Toţi cei înşiraţi aci, — şi la ei s'ar mai puteă a- 
-dăogă încă mulți alţi dintre cei ce propagă curentele în 
ism: arianism, panslavism, pangermanism, panlatinism, 
ete. — toţi sunt elevii dialecticei hegeliene; toți împru- 
mută dela Hegel credinţa, că idealulpe care mintea ome- 
nească îl concepe ca un ce necesar, trebuie să fie o nece- 
sitate şi pentru realitatea lumii. Toți sunt hegeliani, 
fiindcă toţi identifică aspiraţiunile lor Apilstada şi inte- 
vesele lor cu legile existenței însăși. 

Ademenitoare filosofie este filosofia lui Hegel. Cine 
îi poate rezistă? Care altă filosofie corespunde ca dânsa 
aspiraţiunilor omului modern ? 

Omul modern, cu deosebire de acel din vechime, nu 

se mulţumeşte să contempleze în mod pasiv realitatea. 
lumii, ci el vrea să ia o parte activă la formarea acestei 
realităţi. Omul modern este omul industrial, este cuce- 
ritorul naturei! 

Acestei tendinţe îi corespunde în fond şi filosofia 
lui Kant; dar îi corespunde în mod rece şi fără entusi- 


asm. Kant face chiar pt ee fa gi VINĂ a 


Dar aci se opreşte Kant. Inaintea dorințelor şi idealu- 
rilor moderne el nu vine. 

Acest pas îl face Hegel. De aceea Hegel a deşteptat 
în contimporanii săi un viu entusiasm, pe când Kant a 
deşteptat numai admirațiune. 

Și când Hegel a eşit din moda de a mai fi citit, iar 
scrierile sale au fost aproape uitate, direcţia sa totuși a 
mers înainte. Dovadă publiciştii politici cari Pau con- 
tinuat până astăzi. Nici odată chiar nu sa făcut mai 
mult hegelianism, decât atunci, când sa gândit lumea 
mai puţin la Hegel. 

Şi cu toate acestea, cu tot aad lui Hegel, în 
gândirea contimporanilor noştri își face din ce în ce mai 
mult loc o lozincă distrugătoare pentru Hegel. Ni se 
zice într'una: «Inapoi la Kant»! Inapoi la filosofia cea 
rece şi fără entusiasm a lui Kant! 

Romanticii şi Hegel îndreptaseră filosofia lui Kant 
pe o cale greșită. . 

După multe speculaţiuni și rătăciri, Kant trebuia 
regăsit din nou, şi într'o altă direcţie căutată conti- 
nuarea filosofiei lui. 

CAPITOLUL III 
VALOAREA ȘTIINȚEI 


Pi 


1. Exageraţiunile materialismului. — 2. Relativitatea ştiinţei. — 3. Ideia 
<o materie şi de cauzalitate. — 4. Vechea ştiinţă nu se puteă apără de cri- 
tica scepticismului. — Înțelegerea mai complectă a conştiinţei duce la con- 
cluzia că ştiinţa are o valoare relativă. — 6. Până unde merge relativitatea, 
ştiiaţei. 

1. A fost o vreme, și nu tocmai o vreme prea în- 
depărtată, când ştiinţa eră socotită ca bună de leac pen- 
tru toate relele de care suferă omenirea. Ştiinţa eră lea- 
cul care luă omului cu mâna: și ignoranţa, şi superstiția, 
şi boala, și sărăcia. Pe deasupra îl mai dăruiă pe om: cu 
sănătate, cu bogăţie şi cu lumină! 

Pe această vreme nu se vorbeă de valoarea ştiinţei. 
Unui lucru nu i se dă o valoare, decât dacă se compară 
cu alte lucruri; şi pe atunci ştiinţa eră mai presus de 
ori şi ce comparaţie. 

Această atât de mare încredere în ştiinţă, a început 
în Europa de odată cn marile descoperiri din secolul 
XVI şi XVII şi a durat până pe la mijlocul secolului al 
XIX. De atunci încoă vremea s'a schimbat. Nu că ştiinţa 
este de aci înainte desconsiderată, din potrivă conside- 
rația ei este generală, dar de pe la mijlocul secolului 
trecut se pune şi ea în rândul valorilor. Cevă mai mult 
încă: se pune şi ea în rândul valorilor relative. 

De unde să fi venit această schimbare? A scăzut 
suma producţiunilor ştiinţifice? Ştiinţa cea nouă s'a ară- 
tat inferioară ştiinţei celei vechi ? 

Câtușşi de puţin. Nivelul producţiunii ştiinţifice n'a 
scăzut de loc, nici cantitativ, nici calitativ. La mijlocul se- 

colului al XIX-lea, ştiinţa eră chiar în apogeul ei. In acest 
timp, Robert Mayer şi Hv. Helmholtz formulară prin- 
cipiul conservaţiunii energiei, care eră menit să încu-. 
nune majestoasa operă, la care lucraseră, înainte, un Ga- 
lilei şi un Newton. lar dela mijlocul secolului al XIX-lea 
ştiinţa nu numai că nu este în scădere, dar ea îşi întinde 
cucerirea sa peste noi domenii. Și astăzi poate mai mult 
ca oricând înainte, atențiunea lumei civilizate este câş- 
tigată ştiinţei. De unde să fi venit dar schimbarea? 

Din însuşi progresul științei. Știința cea nouă, de- 
venind mai adâncă și mai cuprinzătoare, deveni prin 
aceasta şi mai modestă. Increderea cea exagerată de până 
aci dispări de-odată cu lărgirea orizontului științific. 

Până la jumătatea secolului al XIX, omul de ştiinţă 
vedeă cu predilecție natura dintrun singur punct de ve- 
dere, şi anume din punctul de vedere mecanic. Această, 
unilateralitate eră tocmai cauza exageraţiunii. 

Mecanistul vedeă natura ca o uriașă maşinărie ma- 
terială, în care toate schimbările se pot explică prin le- 
gile mecanice. Cine cunoaşte mecanismul naturii, poate 
prevedeă viitorul. Iar cine prevede viitorul are putere 
şi asupra realităţii. Aşa că omul de ştiinţă din acea epocă 
eră adus să creadă, că prin știință, adică prin cunoaşș- 
terea legilor mecanice, el eră în stăpânirea luminii de- 
săvârşite şi a puterii desăvârşite. Ca un vrăjitor din po- 
vestea altor vremuri, el se socoteă în stare, dacă nu să 
schimbe ceva din mersul naturii, dar cel.puţin să evite 
relele acestui mers. Se înțelege că, de fapt, nu putea el 
încă nici să evite ceva, dar nădejdea eră mare pentru 
viitorul în cars ştiinţa eră să ajungă desăvârşită, adică 
când erau să fie cunoscute legile mecanice ale tuturor 
fenomenelor naturii. Atunci, când legile mecanice ale 
tuturor fenomenelor naturii erau să fie cunoscute; când 
totul se puteă prevede; ce altă ocupaţie sufletească mai 
puteă fi pusă alături de ştiinţă! Nu eră ea leacul tuturor 
relelor? Religia, morala, arta ?... Toate trebuiau să dis- 
pară, sau să se contopească în știință. Bine înţeles, în 
știința, mecanicei. Ignoranța, boala, sărăcia? Mișcări de- 

fectuoase în maşinăria armonică a universului, şi pe carı 
omul de ştiinţă, ca un bun inginer mecanic, aveă să le 
suprime pe viitor... 

Din această exageraţie, ştiinţa eşi aprofundându-se. 

La câţiva ani, după ce principiul conservaţiunii e- 
nergiei fù stabilit, adică după ce concepţia mecanică fù 
încununată şi se înfăţişă mai glorioasă ca niciodată, toc- 
mai atunci prestigiul de până aci al ştiinţei mecanice 
începu să scadă. Şi scăderea merse repede. Inainte de 
sfârşitul secolului al XIX-lea spiritele mai nerăbdătoare 
începuseră chiar să vorbească de falimentul ştiinţei. 

Spiritele nerăbdătoare vedeau însă lucrurile la su- 
prafață. In fond ştiinţa eră în creştere, iar falimentul 
priveă numai o exageraţiune a oamenilor de ştiinţă de 
până aci. 

Spre sfârşitul secolului al XIX știința scăpă de ti- 
rania mecanicei. Rând pe rând principiile fundamentale 
pe care se înălţase mecanica, se dovediră ca unilaterale 
şi incapabile să suporte edificiul ştiinţei întregi. O lăr- 
gire se produse, pentru a pune aceste principii în confor- 
mitate cu noile ştiinţe, cari explicau acum vieaţa şi su- 
fletul omenesc din alt punct de vedere, decât din cel 
exclusiv mecanic. 

Cu această lărgire se birui vechea credinţă, că şti- 
ința are de obiect numai mișcările materiei. 

Dar revoluțiunea cea mare se produse nu atât prin 
lărgirea, cât mai ales prin aprofundarea principiilor de 
până aci. 

Știința cea nouă se primeni nu numai cu o nouă fa- 
țadă, ci şi cu un nou fundament. 

In această primenire influența lui Kant fu hotărî- 
toare. Ea veni după 50 ani, însă dela scrierea nemuri- 
toare a lui Kant: Critica rațiunei pure. (Kritik der reinen 
Vernunft). 


so muiumiso să clädeaseā pe baza vechilor axiome mir 
tematice și mecanice, axiome moștenite în parte dela cei 

vechi, în parte găsite de către Galilei şi Newton. In aceste 
axiome domină punctul de vedere materialist. Conști- 
inţa omenească nu aveă în ele vreun rol. Ea eră oglinda 
care resfrângeă proprietăţile și schimbările materiei din 
afară. Toate axiomele își găseau temeinicia lor logică în 
credința că ele redau în mod credincinos însușirile unei 
lumi obiective, şi care lume stă neatârnată de conștiința 
omenească. Astfel: ordinea timpului şi intuiţia spațiu- 
lui erau concepute ca fiind în elementele unei materii 
externe. Ideile de unitate, de multiplicitate, de legătură 
între cauză şi efect, de necesitate, de funcţiune, de iden- 
titate ; toate ideile mai principale, care intrau în formu- 
larea cunoştinţelor ştiinţifice, erau socotite ca fiind co- 
piile unor stări de lucruri existente în afară. Conștiinţa 
nu aveă alt rol, decât pe acela de a resfrânge prin prisma 
ei aceea ce se găsea în afară. Se înțelege că pentru în- 
lesnirea explicării, încă de mult se făcuse deosebire între 
funcțiunile sensitive și raționale ale conștiinței. Unele 
erau însărcinate cu prinderea i impresiunilor sensibile, al- 
tele cu legătura acestora în judecăţi științifice. Funcţiu- 
nile din urmă se credeau şi funcțiuni superioare. Dar, 
cu toată această deosebire, concepţiunea cea veche, a 
conştiinţei oglindă, rămâneă neștirbită. Principiile şti- 
inţei nu-şi dobândeau tăria lor logică, adică universali- 
tatea și necesitatea lor, decât prin postularea unei rea- 
lităţi materiale care le corespundeă lor aidoma în afară 
de conștiință. Cel mult dacă un Newton se ridică până 
la concepţiunea unei conştiinţe divine, care făceă expli- 
cabilă logica axiomelor, dar de conştiinţa omenească nu 
fusese nici când vorbă înainte de Kant. Toată ştiinţa se 
fundă pe existenţa unei materii externe, care îşi impu- 
neă tiparul logicei ei pe ceara cea moale a sufletului 
nostru t). 


1) Inainte de Kant, filosoful englez Berkeley tăgăduise existența ma- 
teriei, dar în acelaş timp susținuse că “ideile, cari țineau jocul materiei, erau 
manifestările Spiritului Divin. Prin ipoteza Spiritului Divin, Berkeley readu- 
ceă, conștiința din nou la pasivitate. Dar pasivitatea acum eră faţă de Spiritul 
Divin, şi nu faţă de materie. (Asupra lui Berkeley mai jos: Partea III, Cap. 2). 

In aceste condițiuni ştiinţa apăreă ca neatârnată de 
logica internă a sufletului omenesc. Ea eră o icoană în 
mic a lucrurilor existente în afară de conștiință. Sau cu 
o imagine veche dela, Socrate: știința în aceste condițiuni 
plană prin nori, fără să ţină seamă de existenţa omului, 

Negreşit că o ştiinţă care plană așa de sus, aveă şi 
pretenţiuni mari. Ea aveă nădejdea să ajungă odată să 
prevadă mersul tuturor schimbărilor din natură, între 
cari şi schimbările din sufletul omenesc. Căci sufletul 
omenesc eră şi el târît în vârtejul materiei, ca orice tre- 
cătoare înpreunare de ătomi. 

Kant, ca şi Socrate altădată, avu menirea să rea- 
ducă știința din cer pe pământ. El avu să reamintească 
omului de ştiinţă, că în stabilirea adevărurilor, sufletul 
omenesc nu este așa de indiferent, și că principalele 
axiome, pe cari se bazează ştiinţa, devin necesare şi uni- 
versale numai prin logica internă a conștiinței.. Kant, 
cu un cuvânt, aveă să transpună conştiinţa dela periferia 
ştiinţei, în centrul ştiinţei; întocmai cum făcuse şi Co- 
pernic cu soarele în ştiinţa astronomiei. 

Dacă punctul cel nou de vedere al lui Kant se va 
susține, atunci tot fundamentul ştiinţei este schimbat. 
Atunci adevărul ştiinţific nu mai planează deasupra o- 
mului, ca un bun absolut, ci se scoboară în rândul celor- 
lalte manifestări ale sufletului și capătă o valoare rela- 
tivă, după gradele de desvoltare ale acestui suflet. Atunci, 
pentru o mai bună înțelegere a științei, trebue plecat 
dela o mai bună înţelegere a omului! Trebue dar să re- 
venim la vechiul precept al lui Socrate: Cunoaşte-te pe 
tine însuţi! 

Dar se poate susţine oare punctul cel nou de vedere 
al lui Kant? , 

Pentru majoritatea atât a oamenilor de ştiinţă, cât 
si a filosofilor contimporani, aceasta nu mai face îndoială. 
Fanaticii de odinioară ai unei ştiinţe absolute astăzi a- 
proape că au dispărut. „Se judecă foarte fals știința, serie 
un ilustru reprezentant al ei din zilele noastre, când se 
uită că ea este prin esență schimbătoare şi că ea nu este 

formată decât din aproximaţii succesive, a căror conver- 
genţă, ar zice un matematician, rămâne ca un postulat. 
Intocmai cum se deosebește în economia politică mai 
multe valori, așa cred că se poate vorbi de mai multe 
valori ale științei. Pentru un mare număr de cercetători, 
valoarea ştiinţei stă mai ales în incertitudinea şi insta- 
bilitatea ei; aceea ce-i excită pe ei, este dorința de a în- 
pinge mai departe aproximaţia, punând în văzare din ce 
în ce mai mult complexităţile ignorate până aci. O știință 
care ar fi terminată n'ar fi de nici un interes pentru a- 
ceşti savanţi. Ei înaintează, înaintează continuu, fără 
să-şi facă iluzii asupra relativităţii cunoștințelor noastre, 
totdeauna predispuşi a repetă, dimpreună cu matemati- 
cianul german Jacobi, că scopul unic al științei este o- 
noarea spiritului omenesc“ 1). Asemeni păreri nu stau 
izolate, ci formează regula generală. Oameni de ştiinţă, 
cari să mai creadă, că adevărurile științelor speciale au 
o vâloare absolută; adică cari să creadă, că adevărurile 
ştiinţifice exprimă raporturile absolute ale unei lumi din 
afară, și nu sunt creaţiuni ale logicei noastre interne su- 
fleteşti, au rămas foarte rari. Ei constituesc grupa ire- 
ductibililor dogmatici, ale cărora suflete au totdeauna 
nevoie de un idol, la care să se închine. 

Punctul de vedere al lui Kant nu numai că se sus- 
ţine astăzi, dar el este cu mult depăşit. Kant nu vorbeă 
de valoarea relativă a ştiinţei, în felul cum vorbesc filo- 
sofii de astăzi, şi cum am văzut că vorbește şi E. Picard, 
un ilustru representant al ştiinţei moderne în citatul de 
mai sus. Kant eră cu mult mai reservat. Reserva lui se 
explică prin aceea, că el trăise întrun secol, când nu 
erau prea înaintate biologia și psihologia, adică științele 
tocmai cari puteau să deă acea «cunoaştere de sine» pe 
care filosofia sa o postulă. Kant a fost silit, ca în această, 
«cunoaştere de sine» să se oprească la niște priviri su- 
mare asupra funcţiunilor conștiinței, şi să aleagă din 
acestea pe acelea cari erau cunoscute Logicei din timpul 


1) Emile Picard. La science moderne, pag. 5. 

său. Astfel că de fapt el nu rezolvă problema ştiinţei, 
ci indică numai direcţia în care această rezolvare poate 
fi găsită. 

Dar indicaţiunile lui, negreşit, au fost cauza primă 
în renovarea de astăzi a ştiinţei. Ele au pus într'o nouă 
lumină toateideile pe cari se fundau cugetătorii timpu- 
lui trecut. 


3. Inainte de toate, la o nouă analiză a fost supusă 
ideia materiei, externe și independente de conștiința o- 
menească ! 

Această ideiă fusese principala bază a tuturor filo- 
sofiilor materialiste de până la Kant. Ea constituiă po- 
stulatul ori şi cărei explicări științifice. Pentru unii 
această materie eră compusă din atomi, cari erau sepa- 
rați între ei prin spaţiuri goale şi aveau diferite forme 
şi diferite greutăţi. Pentru toţi, materia eră, în tot ca- 
zul, acel care umpleă spaţiul dinaintea ochilor. Lucru- 
rile cari împărţiau spaţiul erau împărțiri ale materiei. 
Schimbările cari se petreceau în spaţiu, se petreceau în 
materie. Totul dar presupuneă existența unei materii. 
Dacă analiza omului de ştiinţă ajungeă până a formulă 
întrebarea, cum de este posibil, ca în această idee a ma- 
teriei să intre afirmări contradictorii, afirmări cari se re- 
fereau la însuşirile contradictorii ale lucrurilor, cum bu- 
nioară se întrebase de mult filosoful Parmenide, care 
trăise în Grecia cu 500 de ani înainte de Christ, atunci 
răspunsul la o asemenea întrebare se găseă uşor prin re- 
ducerea materiei la câtevă însușiri substanţiale. Dintre 
aceste însuşiri nu lipseă spaţiul. Materia există, fiindcă 
există cevă în spaţiu. O materie fără extindere ar fi fost 
un lucru fără înţeles; sau mai bine zis, ar fi fost întoc- 
mai ca și cum n'ar fi existat. Tocmai aceasta rezultă însă 
din filosofia lui Kant. Materia, postulată de ştiinţă ma- 
terialistă, nu se poate concepe fără a pune spaţiul între 
proprietăţile ei; dar spaţiul nu este o proprietate a lu- 
cerurilor din afară, ci este, cum dovedeşte Kant, o intui- 
țiune a conştiinţei noastre! 

Atunci dacă spaţiul nu este în afară de noi, ci este 
în noi, atunci și lucrurile în cari se manifestă materia sunt 
creaţiunile conştiinţei noastre? Negreşit, răspunde Kant. 
Toate lucrurile materiale, care ne apar nouă, ca în afar 
de noi, sunt creațiuni ale minții noastre, care are spa- 
tiul între formele sale a priori! Lucrurile materiale îşi 
căştigă forma, sub care noi le vedem, prin mijlocirea in- 
tuițiunii de spaţiu, care este o intuițiune a priori. 

Iat-o dar evaporată idea materiei, care constituise 
până aci fundamentul or şi cărei explicațiuni ştiinţifice. 

Aceași soartă o are și o altă idee tot așa de impor- 
tantă, anume: că ar există între lucrurile sau schimbă- 
rile naturei o legătură dela cauză la efect; o legătură 
care ar stă în însăşi lucrurile materiei şi nu în mintea 
noastră! Cauza şi efectul cum dovedeşte Kant, consti- 
tuesc de aceea o legătură de neccsitate logică, fiindcă 
ele sunt idei făurite a priori de mintea noastră, iar nu 
idei formate după experienţa lumei externe. 

Aceste două idei numai, aceea a materiei și aceea 
a cauzalităţii, puse într'o altă lumină, schimbă cu totul 
punctul de vedere al filosofiei științei. 

Și dacă filosoful Kant nu ar fi făcut decât atât, me- 
ritul lui ar fi fost totuşi îndestulător ca să-i asigure nu- 
mele de renovator. 


4. Sar părea, la prima vedere, că nimicindu-se idea, 
de materie şi ridicându-se ori și ce valoare materială le- 
găturii dintre cauză și efect, prin aceasta se slăbeşte 
foarte mult, dacă nu chiar de tot încrederea în adevăru- 
rile ştiinţei. Ce rămâne atunci pentru a asigură necesi- 
tatea şi universalitatea adevărurilor ştiinţifice ? Formele 
și funcțiunile conştiinţei. Nu este însă această conştiinţă 
un teren prea mișcător pentru edificiul adevărului ? Nu 
eră mai sigur terenul pe care îl oferea idea materiei de 
altă dată? 

Nu, pentru următorul motiv. Idea materiei şi a 
proprietăţilor sale obiective, independente de conștiință, 
nu puteă să resiste analizei critice. Ea eră plină de con- 

tradicţiuni, precum dovedise cu prisosinţă filosoful Ber- 
keley, dinaintea lui Kant. Ideia materiei nu se putea 
susține decât pe datele simţurilor; date obiectivate fără. 
nici o critică. Din momentul ce omul de ştiinţă ar fi 
căutat în mod critic să-și deă seama de asemenea date, 
din acel moment acestea pierdeau orice umbră de soli- 
ditate. Materia, în urma celei mai elementare unalize 
critice, se dovedeà a fi o simplă asociare de însuşiri ale 
sensibilităţii. Iar legătura dintre cauză şi efect o simplă. 
obişnuinţă pe care şi-o formează mintea, obișnuință fără 
nici un caracter de necesitate. Soliditatea ideilor vechi, 
de materie şi cauzalitate, eră astfel o soliditate iluzorie. 
Ea se risipeă înaintea analizei critice. Așă că, de fapt, 
fundamentul ştiinţei se rezimă pe credința preştiinți- 
fică a omului în.datele simţurilor sale, şi nicidecum pe 
un fundament pregătit de Logică. Din această cauză ve- 
chia ştiinţă eră şi fără nici o putere în potriva scepticis- 
mului. Ea aveă un fundament sigur numai pentru acei 
cari erau dispuși să creadă, chiar și ceeace logiceşte eră. 
contradictoriu. Așă cum eră constituită, știința veche 
eră dogmatică. 

Intenţia lui Kant a fost tocmai să scape de dogma- 
tism, şi în acelaş timp să asigure ştiinţei un fundament 
care să reziste la critica scepticismului. Vorbind de scep- 
ticism, Kant înţelegea mai ales pe filosoful englez David 
Hume, care cu puţin ani înaintea lui supusese principa- 
lele idei ale ştiinţei unei critice severe, şi arătase că nici 
una dintre ele, în formularea ce aveau, nu se puteau sus- 
ține. Dar Hume, în special, dovedise până la evidenţă, 
că este o absurditate logică explicarea legăturei dintre 
cauză și efect, ca o legătură reală între lucrurile ce sunt 
în afară de sufletul omenesc, şi dela el veneă tocmai teo- 
ria că această legătură este o simplă obișnuinţă a minţii. 
Scepticismul lui David Hume îl deşteptase pe Kant, cum 
însuși o spune, din dogmatismul în care dormeă el îm- 
preună cu toţi oamenii de ştiinţă până aci. 

Pentru a scăpă de scepticism, frebuiă schimbat în- 
suşi punctul de vedere al ştiinţei. Trebuiă arătat că ade- 

vărurile fundamentale ale ştiinţei nu se bazează pe sim- 
ple asocieri de date ale simţurilor, sau pe obișnuinţe 
mintale, ci se bazează pe funcțiunile a prior! ale conști- 
inței. Trebuiă arătat, că adevărurile fundamentale ale 
ştiinţei nu pot fii contrazise, fără a se contrazice în ace- 
laş timp constituția minţii omenești, ale cărei produse 
directe erau tocmai aceste adevăruri. 

Și aceasta a făcut-o Kant. A făcut-o în special, pen- 
tru adevărurile ştiinţelor matematice şi mecanice, şti- 
ințe care aveau pe atunci un caracter de exactitate. 

Prin urmare, departe de a aduce o slăbire în încre- 
derea pentru știință, filosofia lui Kant ţinteă tocmai să 
deă acesteia noi motive de încredere. 

Kant puneă, drept garanţie pentru adevărurile ști- 
inței, faptul că aceste adevăruri sunt aşă de strâns le- 
gate de conștiința omenească, că ele pe viitor nu vor mai 
puteă fi contrazise, fără ca, în acelaş timp, să fie contra- 
zisă însăşi constituţia conștiinței în genere. 

Dar negreşit, noua încredere, pe care o aduceă Kant 
ştiinţei, nu eră de aceiași natură cu vechea încredere. 
Vechea încredere eră de natură dogmatică, adică eră în- 
rudită cu credinţa pe care o au unele suflete în idoli'sau 
zei, pe când noua încredere eră de natură critică. Vechea 
încredere eră, la prima vedere, mai intensă de sigur; dar 
rezistentă la dintele timpului eră numai încrederea a- 
dusă de Kant. 

Acum înţelegem pentru ce filosofia lui Kant, puse 
ştiinţa în rândul valorilor sufletești. 


5. Kant nu vorbește însă de relativitatea științei. Ști- 
ința pentru el eră o creaţiune a conștiinței, deci o va- 
loare a conştiinţei, dar nu eră o valoare relativă. Filo- 
sofia contimporană vorbește întâia oară de ştiinţă ca 
de o valoare relativă. Intre Kant şi contimporanii noștri 
există dar o deosebire. 

O mare deosebire chiar. Relativitatea științei n'ar 
fi admis-o Kant. 

Contemporanii o admit. 

Ce s'a petrecut dela Kant încoace, pentru ca această 
deosebire să se producă? 

Cu răspunsul la această întrebare intrăm, cum sar 
zice, în miezul filosofiei contimporane. Aci ne găsim 
înaintea a tut ce oferă această filosofie ca mai original. 
După cum filosofii contimporani iau pozițiune față de 
problema relativității ştiinţei, aşă se caracterizează și 
direcţiunea lor filosofică. Relativitatea ştiinţei este cu 
un cuvânt problema centrală a filosofiei de astăzi. 

Aşa dar, ce s'a petrecut dela Kant încoace, pentru 
ca problema ştiinţei să sufere această nouă transfor- 
mare ? 

Un nou adaos la înțelegerea conștiinței, peste înţe- 
legerea. dată de Kant. 

Kant gonise vechia, eroare a pasivităţii conștiinței, 
şi în locul ei afirmase activitatea acestei conştiinţe, dar 
fără a se preocupă mai departe de legătura în care se 
află conştiinţa cu restul sufletului omenesc. Pentru Kant, 
conștiința care ia parte la crearea științei este conști- 
ința reflectată ; conștiința formală a căreia funcțiuni se 
confundă cu normele Logicei. Nici odată în cercetările 
sale, nu se opreşte Kant la întrebarea: din ce este con- 
stituită conștiința omenească? Pentru el idea de con- 
ştiinţă eră despoiată de tot ce ar fi amintit viaţa reală 
a sufletului, în care conştiinţa trăeşte; pentru el con- 
ştiinţa creatoare de știință, este «conştiinţa în genere», 
care planează peste ori şi ce caracterizare individuală. 

Negreşit, o asemenea conștiință este, în unele pri- 
vinţe, admisibilă; dar cu condiţia ca să nu o deslipim 
cu desăvârşire de ori şi ce viaţă reală. O conștiință, fie 
ori şi cât de «în genere» trebue totuși să fie conştiinţa 
unui organism, fie animal, fie social. O conștiință, fără 
nici un conţinut în ea; fără ceva care să ne reamin- 
tească, seva, de unde ea s'a desvoltat, este cel mult o abs- 
tracţiune bine ticluită, dar în nici un caz nu poate fi o 
abstracţiune creatoare de valori reale. Şi «conştiinţa în 
genere» a lui Kant creà o valoare reală, cel puţin ea 
creà știința. 

Aceeace lipseă, prin urmare, din filosofia lui Kant, 
eră o precisă definițiune a ideii de conştiinţă. Kant de- 
finise conștiința numai din puct de vedere formal; sau 
mai bine zis, arătase ce nu este conştiinţă, fără să o a- 
rate însă precis ce este. Conştiinţa nu este o oglindă pa- 
„sivă, — iată marele lui adevăr nou; dar ce este ea în 
realitate, aceasta n'a spus'o. 

Și n'o puteă spune, fiindcă în epoca în care a trăit 
el, ştiinţa vieţii sufleteşti eră prea înapoiată. 

Dintre urmaşii lui Kant, au înţeles mulţi, că aci, în 
cunoașterea conştiinţei, este problema de care depinde 
viitorul filosofiei kantiene. Și câţiva, între cari trebue 
citat filosoful german Fries, au şi văzut foarte clar dru- 
mul pe care eră de continuat. Dar şi pentru aceştia, 
înapoierea în care se găseă știința vieţii sufleteşti a fost 
fatală. Toţi urmașii sau perdut în vagul unor ipoteze 
fără valoare. Complectarea filosofiei kantiene nu puteă 
să vină, decât după ce știința vieţii sufleteşti, adică Psi- 
hologia, eră bine constituită, și aceasta nu se produse 
decât în a doua jumătate a secolului al XIX-lea. 

Cu constituirea unei ştiinţe a Psihologiei, definiția 
conștiinței căpătă cemplectarea care lipsea din definiția 
lui Kant. 

In primul rând, şi acesta este adaosul cel mai în- 
semnat și cel mai hotărâtor pentru noi, după noua Psi- 
hologie conştiinţa nu mai fu considerată ca o specta- 
toare a actelor sufletești, cum se luă în genere mai îna- 
inte, ci fu considerată ca suma însăși a actelor sufleteşti. 
O conştiinţă în afară de actele de conștiință nu czislă, zice 
noua psihologie. Conţinutul conştiinţei și conştiinţa nu 
fac două lucruri deosebite, ci unul singur. 

Din această nouă definiţiune, chiar redusă la atât 
pe puţin, decurg foarte multe consecinţe și foarte im- 
dortante. Decurge, înainte de toate, consecinţa, că este 
greşită teoria de a pune faţă în faţă conștiința, ca un ce 
neschimbător, şi actele de conștiință, ca un ce supus 
schimbării. Contopindu-se la un loc conștiința eu conți- 
nutul său, se luă motivul de a se ridică conştiinţei acea 

scenă aparte, după care priveă ea cu ochiul eternității 
la actele care se succedau înaintea sa. Se surpă, cum s'ar 
zice cu o imagine poetică, turnul de ivoriu, după înăl- 
ţimea căruia, „conștiința“ privea la înfățișarea lumei ca 
la un spectacol, care n'o atingea. 

Dar cu surparea acestui turn de ivoriu, cine nu în- 
țelege că se dă şi filosofiei lui Kant o mare lovitură? Cu 
acest turn se prăbuşeă şi posibilitatea unei „conştiinţi în 
genere“, aşa cum o înfățişă Kant pe creatoarea ştiinţei. 

Conştiinţa, contopită la un loc cu actele sale, de- 
veneă acum o problemă, care împingeă pe filosofii con- 
timporani să caute o soluţiune dincolo de filosofia lui 
Kant. Formele și funcțiunile a priori ale conştiinţei, acelea, 
care constituiau, după Kant, fundamentul ştiinţei, ne mai 
putându-se deduce din ideea unei „conştiinţe în genere“ 
trebuiau acum să fie căutate şi găsite în multiplicitatea, 
actelor reale de conștiință. Trebuiau studiate acestea din 
urmă, şi din ele apoi extrase prin inducţiane aceeace 
condiţionează elaborarea adevărurilor ştiinţifice! lată 
dar știința condiționată, nu de o conştiinţă care priveă 
prin ochiul eternității, ci condiționată de actele sufie- 
tului omenesc; acte, care se desfășură după vârstă, după 
rasă, după cultură! 

Aceasta erà concluzia logică, care urmă din defini- 
țiunea cea nouă dată conştiinţei. 

Căruia, dintre filosofii ecntimporani i se cuvine me- 
ritul de a ti dat noua definițiune a conştiinţei, ȘI prin 
aceasta, de a fi determinat noua direcţiune în găsirea unei 
soluţiuni la problema știinţii, este aproape cu neputinţă 
de spus. Definiţiunea cea nouă s'a format încetul cu în- 
cetul prin colaborarea a o mulțime dè psihologi. In prima 
linie ea se datorează, poate, lui Herbart, lui W. James 
şi lui W. Wundt. Dar, pe lângă aceștia sunt mulţi alţii, 
cari au afirmat'o. Noua definițiune eră în atmosfera nouei 
psihologii. Ea concentră în sine programul celor ce voiau 
să facă din psihologie o ştiinţă exactă. Ea se regăseşte 
chiar şi la câţiva filosofi dinainte de Kant, cum spre 
pildă, la Leibniz. Dar la acești filosof definiţia conştiinţei, 

ca o totalitate a actelor conștiente, nu eră de mare folos, 
fiindcă lipseă din înțelegerea ei tocmai acea activitate 
în crearea, științei, pe care a descoperit'o Kant. Numai 
după ce a trecut înțelegerea conștiinței prin lumina filo- 
sofiei acestuia, numai de atunci noua ei definițiune puteă 
produce consecințele pe care le-a produs în timpul nostru. 
Valoarea științei ajunse astfel să fie socotită rela- 
tivă, tocmai din cauza întinderii cuceririi ştiinţifice şi 
peste domeniul faptelor sufletești. Cu cât știința deveni 
mai cuprinzătoare, cu atât ea deveni și mai modestă. Cu 
cât eră mai unilaterală, cu atât eră mai pretențioasă. 


6. Ştiinţa are o valoare relativă. Ea depinde de con- 
diţiunile conştiinţei omenești, iar conștiința omenească 
depinde şi ea de condiţiunile vieţii sale organice. Viaţa 
organică în genere este supusă transformării, prin ur- 
mare şi ştiinţa este într'o transformare continuă. Aceea, 
ce este astăzi socotit ca adevăr, mâine poate fi socotit 
ca eroare... Atunci? Am revenit la filosofia vechilor so- 
fişti ? Omul este dar măsura cunoașterii adevărului? Fie- 
care își are adevărul care se potrivetșe pe măsura ca- 
pului său?! 

Aceasta să fie soluţia la care se opreşte filosofia con- 
timporană întru ce privește problema științei? Atunci 
să recunoaştem, că nu suntein în progres faţă de vechii 
sofişti, 

Aşa ar trebui să recunoaştem negreşit, dacă Psi- 
hologia care a adus noua definiţiune a conștiinței, din 
care rezultă, cum am văzut, rolul relativităţii ştiinţei, 
n'ar fi adus totdeodată și pătrunderea mai adâncă în viața 
conștiinței, în urma căreia să se vadă, că relativitatea 
ştiinţei nu este unul și acelaş lucru cu lipsa oricărui cri- 
teriu în stabilirea adevărului. 

Sofiștii pretindeau, că omul este măsura conştiinţei, 
dar pe om îl înțelegeau, ca având o conștiință schimbă- 
toare după impresia momentului. Psihologia cea nouă, 
acreditând ideia că omul este măsura conștiinței, înțe- 
lege pe om ca având o conștiință care se desvoltă şi se 

transformă după legi constante. Aci este marea deose- 
bire dintre sofişti şi filosofii timpului nostru. Măsura, 
adevărului care stă în om, după sofişti, eră o măsură 
schimbătoare, adică arbitrară, pe 'când noua măsură a 
adevărului, pe care şi filosofii contimporani o pun tot 
în om, este o măsură care se constitue nu în mod arbi- 
trar, ci după anumite legi. Psihologia cea nouă, dimpre- 
ună cu o mai exactă definiţiune a conştiinţei, a demon- 
strat că toate câte se petrec în conştiinţă, nu vin la în- 
tâmplare, ci după legi constante, întocmai ca și feno- 
menele cari se petrec în natură 






Prin urmare, a fi cevă în dependență de condiţiu- 
nile conștiinței omenești, nu însemnează a fi lăsat pe 
seama întâmplării, ci însemnează a fi în dependenţă de 
niște condițiuni cari se pot studia şi cunoaşte în mod 
exact. Transformările prin care trece conștiința, întru 
cât ele sunt regulate şi prevăzute, nu împedică întru ni- 
mic cunoaşterea, faptelor cari sunt condiţionate de con- 
ştiinţă, întocmai cum nici învârtirea pământului înpre- 
jurul soarelui nu împedică să se cunoască regularitatea 
învârtirii lunei în jurul pământului. 

Cu privire la relativitatea ştiinţei, vom conchide 
așa dar astfel. - 

Filosofia contimporană: socotind ştiinţa, ca fiind 
condiționată de conștiința omenească, nu socoteşte prin 
aceasta că știința este expusă la variațiuni întâmplă- 
toare, ci socoteşte numai că ştiinţa atârnă de transfor- 
mările conștiinței omenești. Cum aceste transformări nu 
se produc în chip arbitrar, ci ele urmează legea cons- 
tantă a desvoltării conştiinţei, așa și știința nu se 
schimbă în chip arbitrar de azi pe mâine, ci urmează 

regulat legea de desvoltare a conștiinței, — întocmai. 
cum luna cu diferitele ei faze urmează legea rotaţiunii 
pământului. 

Relativitatea științei din filosofia contimporană nu 
este arbitrarietatea ştiinţei din filosofia sofistă. Nimeni 
nu este stăpân pe criteriul adevărului, cum nimeni nu 
este stăpân pe legea după care se desvoltă conștiința, 
omenească. 

Această deosebire odată stabilită, ideia relativităţii 
ştiinţei pierde din ea toate elementele, cari o făceau ne- 
simpatică omului iubitor de adevăr. 

Relativitatea, ştiinţei nu mai însemnează nimicirea 
încrederei în ştiinţă, ci însemnează o înţelegere mai 
adâncă a științei şi, mai ales, însemnează umnanizarea. 
pentru totdeauna a știinţii. 

Inainte vreme, pe când nu se vorbeă de relativitatea. 
ştiinţei, încrederea în știință eră, la prima vedere, foarte. 
solidă, dar numai la prima vedere. In realitate, încrede- 
rea păreă solidă atunci, fiindcă ea se bază pe o credință 
neștiinţifică, de felul credinţii pe care se fundează la săl- 
batici închinarea la idoli. ' 

Astăzi ştiinţa, recunoscându-se cu o valoare rela- 
tivă, renunţă la baza antiștiințifică de până aci și stă pe 
propriile sale fundamente. Edificiul său este logic de 
sus până jos, şi prin aceasta şi înţelegerea sa este mai 
profundă. 

Inainte vreme apoi, ştiinţa aveă caracterul unei, 
constrângeri pe care natura externă o impuneà minţei 
omului. Adevărurile științei erau socotite ca niște raze 
de lumină. cari veneau dela o lume străină omului, și pe 
care acesta trebuia să le primească în mod pasiv. Aşa 
este lumea, aşa trebue să fie şi resfrângerea pe care o dă 
ştiinţa prin oglinda minţii! 

Astăzi ştiinţa are caracterul unei constrângeri pe 
care omul și-o impune lui însuși. Ştiinţa se produce şi se 
transformă după legile conştiinţei omenești. 

Prin ștrânsa legătură care se pune între conştiinţă. 
şi ştiinţă, separaţiunea între aceasta din urmă și om dis- 

pare cu desăvârşire. Ştiinţa este o manifestare a sufle- 
tului omenesc. Este ea, această manifestare, de o aşa 
mare valoare? Imbrăţișează ea, această manifestare, un 
câmp vast: dela micimea atomului până la imensitatea 
boltei cerești? Oricât de mare şi oricât vastă este ea, 
ea totuşi este o manifestare care urmează legea conşti- 
ahţei omeneşti! 

Ştiinţa fiind relativă, şi tocmai fiindcă este relativă, 
consitue titlul cel mai înalt de glorie pentru sufletul o- 
menesc, 

CAPITOLUL IV. 
COUNVINGEREA 


1, Realitatea lucrurilor şi înţelegerea lucrurilor. Metafizica şi Logica, — 
2. Extensiunea care se impune Logicei. — 3. Convingerea. Funcțiunea primi- 
tivă a conştiinţei prin care se unifică şi se pun relaţiuni între lucrurile na- 
turii. — 4. Baza psihologică a convingerii. Ce este comun în toate actele de 
convingere ? — 5. Legătura dintre conştiinţă şi organismul biologic. — 6. Con-- 
vingerea este totdeauna personală. — 7. Convingerea după suflet şi după obiect. 
Convingerea obiectivă și convingerea subiectivă. 





De obiceiu, gânditorul fără pretenţiuni de meta- 
fizică se mulțumește cu studiarea celei de a doua cestiuni 
şi deslegarea găsită acesteia, o dă fără rezervă și primei. 
cestiuni. Faptul de a fi convins de adevăr este pentru 
cei mai mulți îndestulă garanţie că adevărul se confundă 
cu realul. A fi convins, este a fi adus să nu poţi să-ţi în- 
chipui lucrul altfel de cum îl crezi adevărat; cum ar 
puteă fi dar realitatea altfel, decât cum o arată adevărul? 

Convingerea vine din adâncul sufletului nostru, cum 
ar puteă ea să ne înșele? 

Convingerea nu ne înșală de loc, dar ea ne dă numai 
starea noastră sufletească şi nimic mai mult. Convin- 
gerea este după om, iar nu după realitate. 

Dar starea noastră sufletească, nu este şi ea o rea-— 
litate? De sigur. Este singura realitate, pe care ne este: 
dat să o cunoaştem în mod direct. 

2. Inţelegerea omenească nu rămâne aceeași în faţa 
lucrurilor, ci se schimbă după vârsta, după rasa şi după 
cultura indivizilor. In mintea fiecărui om nu se coboară 
înţelegerea, una și aceeaș pentru toţi, din vre-o înţele- 
gere superioară, ca o forță care se aprinde din altă torță 
aprinsă, aşa cum credeau în optimismul lor filosofii creş- 
tinismului, ci înțelegerea este un rezultat al organizării 
conştiinţei; este ultima cucerire a vieţii individului. 
Dacă înţelegerea ar veni de sus, ca un dar împărţit la 
toți deopotrivă, atunci nimic n'ar împiedecă identitatea 
ei la toţi oamenii; dar-ea vine de jos, din munca fiecă- 
ruia, şi de aceea ea se diferențiază după gradul de des- 
voltare, la care este fiecare ajuns. Unul priveşte lumea 
după culmea abstracțiunii, pe când altul se sbate în mul- 
tiplicitatea reprezentărilor pe care le găsește în memorie ; 
unul deosebeşte între imaginea curată a lucrurilor şi 
între tresăririle sentimentale ale sufletului său, pe când 
altul le amestecă pe toate acestea la un loc şi nu știe 
niciodată unde începe şi unde se sfârşeşte personalitatea, 
sa subiectivă ; unul îşi stăpâneşte patimile şi îşi dă o linie 
de conduită pentru întreaga lui vieaţă, pe când altul este 
stăpânit de patimile momentului și este târît dela, o ho- 
tărîre la alta; fiecare are judecata şi fapta pe care i le 
impune organismul său sufletesc să le aibă. Iar organis- 
mul sufletesc îşi are aparatul său propriu de a produce 
convingerea, îşi are Logica sa, după cum şi fiecare or- 
ganism animal îşi are aparatul său propriu de a se nutri. 

Dacă în grupările omeneşti întâlnim o înțelegere 
comună la mai mulţi, aceasta ṣe datorează faptului că 
desvoltarea acestor mai mulţi este datorită unor împre- 
jurări şi dispoziţiuni comune, iar nicidecum faptului că 
Sfântul Duh sa pogorit de sus şi a luminat pe toţi la 
un fel. 

Aceste constatări nu se fac acum pentru prima oară. 
Ele sunt făcute de mult, fiindcă isvorăsc aproape din bu- 
nul simţ al fiecăruia. Omul cult, mai din toate timpurile, 
a ştiut că altfel se convinge copilul, şi altfel omul ma- 
tur, altfel sălbaticul, altfel ignorantul; şi a știut de si- 

gur că nebunul nu se convinge de loc. In viaţa practică 
se şi ţineă seamă de aceste deosebiri. În primul rând, se 
tineà de sigur seamă de deosebirea care există în felul 
de a se convinge omul după vârstă, fiindcă totdeauna în 
omenire au fost copii de crescut. Ştiinţa Logicei, cu toate 
acestea, nu intră mai de aproape în cercetarea acestor 
constatări. Ea nu le tăgăduiă, dar le lăsă la o parte. In- 
tocmai cum și știința sufletului, care nu se ocupă decât 
de sufletul omului matur şi cult, tot asemenea ştiinţa, ar- 
gumentării, Logica, nu se ocupă decât de metodele prin 
care se produceă convingerea adevărului în mintea o- 
mului matur și cult. 

Acest exclusivism al Logicei de până acum, se ex- 
plică prin faptul că logicianii presupuneau, că, diferitele 
feluri de convingeri ce se întâlnesc la nevârstnici, la săl- 
batici, la ignoranți, etc , sunt convingeri şubrede, adică 
de acelea cari se schimbă după cazul individual al fie- 
căruia. Omu! de știință, își ziceau ei, nu are să se preo- 
cupe de ceeace este individual, ci numai de aceeace este 
în general. Singură numai convingerea omului cult Și 
matur se poate controlă şi aduce la un tip uniform, prin 
nrmare numai această convingere poate formă obiectul 
Logicei. Celelalte convingeri trebuesc lăsate pe seama 
vieţii practice. Cu un copil, cu un sălbatic, sau cu un 
ignorant, trebue să te porţi așa cum te învaţă bunul simţ 
şi împrejurările; o ştiinţă a purtării faţă de ei, în ceeace 
priveşte felul de a-i convinge, nu există. 

Logica cea veche însă se înşelă în această privință. 
Ea socoteă convingerile cari se produc în celelalte ca- 
pete, în afară de acela al omului cult şi matur, drept 
convingeri şubrede şi schimbătoare, fiindcă socoteă şi 
sufletele, în care se petrec aceste convingeri, drept ṣu- 
brede și schimbătoare, faţă de acel al omului matur şi 
cult. Ştiinţa sufletului, fiind înainte vreme prea puţin 
înaintată, obişnuise pe toată lumea să creadă că normal, 
adică cu o vieaţă regulată, nu este decât sufletul omului 
matur ; celelalte suflete sunt numai niște stadii trecă- 
toare ale acestuia din urmă. Logica n'aveă să studieze 

decât aceeace natura produceă ca definitiv, adică ne- 
schimbător, și aceasta eră convingerea la adevăr a omului 
matur ; celelalte convingeri nefiind decât trepte ale con- 
vingerii omului matur şi cult, nu aveau pentru ce să fie 
studiate de Logică. 

Acest exclusivism al vechei Logice, trebue să înce- 
teze astăzi de odată cu încetarea exclusivismului vechei 
Psihologii. După cum sufletul copilului, sufletul sălba- 
ticului şi sufletul ignorantului nu mai sunt considerate 
astăzi ca varietăți întâmplătoare ale:sufletului de om 
matur şi cult, ci ca suflete-normale ca şi al acestuia din 
urmă, tot așa, şi convingerea pe care și-o formează co- 
pilul, ori sălbaticul, ‘ri ignorantul, nu mai trebue con- 
siderată ca un ce şubred și trecător, ci ca un produs 
normal, care îşi are legile sale proprii. ce pot fi studiate 
aparte. Este drept, că după trecerea vârstei, copilul își 
schimbă felul de a se convinge și ajunge la convingerea 
omului matur, dar atât cât rămâne copil, convingerea 
lui de copil este reală și tot așa de interesantă de cu- 
noscut, ca și convingerea la care ajunge el mai târziu. 
Apoi convingerea sălbaticului şi convingerea ignoran- 
tului trebuesc mai ales cunoscute, fiindcă ele rămân a- 
desea staţionare. Sălbăticia și ignoranţa, oricât am dori 
noi să fie niște stadii trecătoare ale omenirii, ele totuşi 
de fapt există şi astăzi alături de cultură, şi vor există 
încă multă vreme. 

Pe lângă că Psihologia nouă ne arată, că sufletele 
copilului, al sălbaticului şi al ignorantului sunt suflete 
normale, cu legi proprii, și că, în consecinţă, şi covin- 
gerile de cum este adevărul, cari se formează în aceste 
suflete, sunt tot așă de normale ca şi convingerea omului 
matur şi cult, — mai vin şi interese de altă natură, cari 
ne obligă să cunoaștem cu deamăruntul aceste diferite 
feluri de convingeri. Cultura modernă impune îndato- 
riri necunoscute lumii vechi. Lumea cea veche, în ma- 
rea majoritate a cazurilor, lăsă creşterea copiilor la voia 
întâmplării, pe când lumea cea nouă este obligată la o 
creştere sistematică şi rațională. In mijlocul culturii mo- 

derne, copilul are o mai mare valoare, decât o aveă îna- 
inte. Cultura modernă impune apoi o mai strânsă legă- 
tură între diferitele clase ale unui popor, precum şi o 
mai strânsă legătură între diferitele popoare. Asemeni 
legături sunt condiţionate de cunoaşterea firii acelora, 
cari intră în legătură, și mai ales sunt condiţionate de 
felul acestora de a se înțelege. Cei obligaţi să trăiască 
laolaltă, sunt obligaţi să se şi convingă unii pe alţii. In- 
tre cei ce sunt obligaţi a trăi laolaltă sunt, pe lângă o 
minoritate de oameni maturi şi culţi, o mare majoritate 
de copii, de sălbateci şi de ignoranţi. Cu forţa brutală 
poţi aduce la ascultare pe copii, dar nu și pe ceilalți. 
Rămâne dar să se găsească mijlocul de a se stabili acor- 
dul între convingeri deosebite. Neputând stabili acest 
acord totdeauna cu forța, trebuie să încerci a-l stabili prin 
argumentare. Cultura modernă împinge dar la exten- 
siunea Logicei, >. 


3. Sunt mai multe feluri de convingeri; ce găsim 
însă comun tuturor convingerilor? In ce constă meca- 
nismul elementar al convingerii? 

Convingerea este de fapt o constrângere internă, 
sufletească. Eşti convins de existența unui lucru; ești 
convins de adevărul unei afirmaţiuni; eşti convins că 
așă este frumos; ești convins că așă trebuie să făptuești, 
etc., în toate aceste cazuri, când zici „ești convins“ în- 
seamnă, că eşti constrâns sufletește să primeşti conți- 
nutul convingerii. Negreşit, convingerea nu este în fapt 
o constrângere absolută. Deși convins într'un fel, poţi 
totuşi să afirmi, sau să făptueşti altfel de cum este con- 
vingerea ; în cazul acesta însă ai conştiinţa că te-ai a- 
bătut dela aceea ce te constrângeă sufletul tău să faci. 

Acel ce şi-a făcut o convingere, are totdeauna con- 
ştiinţa că a procedat liber. Constrângerea externă, bru- 
tală şi impusă, nu dă convingeri. Fie cinevă cât de ne- 
vâstnic, sau fie cât de ignorant, prin constrângere bru- 
tală nu-l poţi face să fie convins de cevă. Chiar dacă con- 
vingerea pe care i-o impui este cea adevărată, el nu crede 

în ea cât timp are conştiinţă că nu este liber s'o respingă. 
Se înţelege că în realitate nimeni nu procedează în mod 
absolut liber, când își formează o convingere. Totdea- 
una influenţele externe hotărăsc. Dar omul cu toate a- 
cestea se crede liber. S'ar puteă zice poate mai bine, că. 
nu atât conştiinţa libertăţii este legată de adoptarea unei 
convingeri, cât conştiinţa că în adoptarea acestei con- 
vingeri p'au influenţat interese străine. In forul său in- 
tim, omul crede că în momentele sale hotăritoare, el îşi 
este sie-şi cel mai bun judecător. 

Convingerea este dar internă şi liberă. 

Aceste două caractere o fac ca ea să fie legată de 
funcțiunile cele mai primitive ale conștiinței omului, şi 
cu deosebire de acelea ale formării personalităţii. Cn cât. 
conştiinţa personalităţii este mai adâncă, cu atât mai a~ 
dânci sunt şi rădăcinile convingerilor. 

Intre funcțiunile cele mai primitive ale conștiin- 
ței găsim funcțiunea de unificare a impresiunilor senso- 
riale, după anumite apropieri, sau relaţiuni introduse 
de conştiinţă. Această funcţiune pregăteşte aperceperea, 
adică intrarea lucrurilor în conştiinţă; ea este oarecum 
funcțiunea care dă o primă transformare impresiunilor, 
cari sunt să fie asimilate de conştiinţă. Fără această uni- 
ficare, cursul conştiinţei noastre ar fi ca un torent ne- 
sfârşit de impresiuni sensoriale, desperechiate. Imagini 
după imagini, ar apare şi dispare înaintea noastră fără 
ca ele să fie prinse într'v înţelegere a minții, Funcțiunea. 
de unificare fixează acestui torent o albie constantă, şi 
astfel pregăteşte stăpânirea lui prin înţelegere. 

Conştiinţa, unificând impresiunile simţurilor ne mai 
dă şi putinţa ca să stabilim, între aceste impresiuni, aso- 
ciări şi dependențe. Impresiunile simţurilor ne apar, 
grație acestei funcțiuni, ca niște grupări unitare, ale 
căror părţi stau între ele într'o ordine constantă. Așa do- 
bândim imaginea obiectelor solide, bunioară, în care se 
împreună: anumite însuşiri de culoare, de sunet, de pi- 
păit, etc., cu o anumită formă, şi cu o anumită mișcare. 
Graţie acestei funcțiuni, mai multe imagini de obiecte 

se asociază apoi la un loc şi formează un tot, ale cărui 
părți stau între ele în legătură: un grup de oameni, de 
animale, de arbori, ete. Şi unificarea nu se opreşte la o- 
biectele solide şi la gruparea obiectelor solide, sau la 
gruparea obiectelor cari se pot pipăi, ea se întinde și a- 
supra obiectelor ce nu se văd şi nu se pot pipăi. Când o 
schimbare se produce în lumea externă și ochiul omului 
nu poate vedeă obiectul care a pricinuit acea mișcare, 
atunci mintea, lui complectează, după cazurile analoage, 
lumea externă, care se vede, cu lumea care nu se vede, 
și ajunge astfel la o unitate superioară celei aparente: 
la unitatea dintre cauza invizibilă şi efectul vizibil. Peste 
tot în materialul adus de simţuri, conștiința. produce uni- 
ficări. Un sgomot monoton, compus din sunete care se 
repetă la intervale absolut egale, ea îl împarte în grupe 
de sunete și-l aude ca pe un ritm de unități mai mari. 
Sunetele pe care nu le poate prinde în unităţi nu le aude. 
Culorile risipite în atmosferă, ea le distribue şi le pune 
în contrast pentru a le vedeă mai lesne. Pe acelea, pe 
cari nu ajunge să le distribue, nu le vede. Conştiinţa vede 
conture precise de obiecte, când în realitate conturele 
sunt învăluite şi șterse de lumina înconjurătoare. Pentru 
conştiinţă, chiar lumea întreagă este o unitate mai mare 
peste unităţile cele mici, pe cari înţelegerea le cuprinde 
dela prima vedere. Lumea, cu un cuvânt, este după chi- 
pul şi asemănarea ccnșştiinței, fiindcă așa o pregăteşte să 
fie funcțiunea ei primitivă de unificare. 

Dar funcțiunea primitivă a conştiinţei nu numai că 
transformă lumea în unităţi, ea mai introduce între păr- 
ile acestor unităţi relaţiuni şi dependențe. Insuşirile de 
culoare, de sunet, de pipăit, ete., cari se găsesc bunioară, 
în unitatea unui obiect solid, dimpreună cu forma, acestui 
“obiect și dimpreună cu modificările lui, etc., nu stau la 
o laltă fără legătură între ele: conştiinţa pune între toate 
acestea o legătură, care este luată iarăși după chipul şi 
asemănarea ei. Astfel, obiectul solid apare ca o substanţă 
purtătoare a tuturor însușirilor sale, iar nu ca o simplă 
însumare a acestora. Obiectul după chipul şi asemănarea 

conştiinţei, devine astfel nu numai o unitate, dar o uni- 
tate ordonată, organizată, adică o unitate constituită din 
părți cari se sprijină una pe alta. Cunoscând pe una, cu 
necesitate trebue să bănueşti gi pe cealaltă, fiindcă aşa 
cere să fie la o laltà substanța care le susține pe toate. 
Şi dacă la obiectele solide, pe cari le vedem, este aşa, la 
unitățile celelalte superioare, în cari stau împreună lu- 
cruri ce se văd cu lucruri ce nu se văd, conștiința are 
un rol de organizare încă şi mai mare. Adeseori, aceste 
unități sunt închipuite prin analogie, ca niște persoane 
vii. Cauza invizibilă şi efectul vizibil sunt întocmai ca. 
hotărîrea şi fapta unui om. In asemenea unităţi, func- 
țiunea de organizare a conştiinţei este cu atât mai fe- 
cundă, cu cât lipseşte intuițiunea simţurilor care să spri- 
jine diferitele părţi ale unităţii. 

In filosofia lui Kant funcțiunea de organizare a con- 
ştiiței eră constituită, după cum am văzut, din formele 
a priori de timp şi de spaţiu, precum şi din diferitele ca- 
tegorii ale apercepțiunii. 

In filosofia contimporană, funcțiunea de organizare 
a conștiinței a rămas, dela Kant, cunoscută sub numele 
de funcțiunea apercepţiunii. 


4. Nu ne trebue mai mult pentru a înțelege baza. 
psihologică a convingerii. Această bază nu este alta, 
decât funcțiunea de organizare a conştiinţei. 

« Conștiinţa, producând unităţi în noianul de impre- 
siuni, cari vin să bată la poarta luminii sufleteşti, şi pu- 
nând relaţiuni între elementele acestor unități, produce 
dimpreună cu exercitarea funcţiunii sale şi baza psiho- 
logică a convingerii, 

In acelaș timp, când privesc pomul din grădină care 
îmi stă înaintea ochilor, văd şi culorile obiectelor din 
prejur ; aud şi ciripitul pasărilor; aud sgomotul oame- 
nilor din stradă; simţ căldura aerului; miros parfumul 
florilor; pipăi banca pe care şed; observ un fluture care 
sboară ; gândesc dacă nu are să plouă chiar astăzi; şi 
câte şi câte nu sunt şi nu gândesc în momentul când. 

privesc pomul din fața mea! Şi cu toate acestea, în vâr- 
tejul acesta de impresiuni și gânduri, pomul stă unitar 
în faţă-mi, cu culoarea, forma, mirosul, duritatea pe care 
i le ştiu legate de firea sa. Ciné pune ordine în acest 
noian de impresii, care vine să ne isbească simţurile în 
acelaş moment? Cine alege, aceeace aparţine pomului, de 
aceeace aparţine cerului, de aceea ce aparține pasărilor, 
de aceea ce aparţine băncii, etc.? Conștiinţa însăși. 

Impresiunile cari vin prin simţuri sunt distribuite 
în timp şi spaţiu, şi sunt organizate după anumite rela- 
ţiuni prin însăşi funcțiunea conştiinţei. Ea preface no- 
ianul de impresiuni în imagina unei lumi compusă din 
obiecte, şi din grupe de obiecte. Conștiinţa creiază obiec- 
tele pe cari le vedem, după chipul şi asemănarea ei. Ace- 
ste obiecte fiind creaţiunile necesare ale conştiinţei, de aci 
urmează și credinţa noastră în ele. Noi credem în uni- 
tatea, şi legătura dintre însușirile obiectelor, fiindcă a- 
ceastă unitate și această legătură, sunt datorite constrân- 
gerii pe care o introduce ea însăşi, conștiința, în impre- 
siunile sensoriale. 

Noi așezăm obiectele externe într'un spaţiu omogen ; 
le raportăm la o direcţie a timpului; le punem între ele 
în raporturi de unitate şi multiplicitate; le împărțim în 
cauze şi efecte; le subordonăm pe unele altora, etc.; în 
toate aceste unificări şi raportări, este funcțiunea con- 
ştiinţei noastre care se manifestă. 

Inainte de a aveă o convingere despre un obiect, 
trebuie să avem obiectul acesta în conștiință. Convin- 
gerea despre un obiect urmează organizării date acestuia 
de conştiinţă. 

Av6m înaintea noastră câteva obiecte: un pom, o 
bucată de fier, un câine, etc. Câtă vreme aceste obiecte 
sunt actuale, adică văzute, nu avem nevoie de convin- 
gere reflectată pentru ca să ştim că ele există, şi că ele 
au însuşirile cu cari le vedem. Intuiţiunea simţurilor ne 
garantează și existenţa şi însușirile lor. Funcțiunea con- 
ştiinţei şi conținutul conștiinței sunt date împreună, câtă 
vreme obiectele ne stau înaintea simţurilor. Dar dacă 


www.dacoromanica.ro 


79 


ni sar afirmă că obiectele actuale au însuşiri pe cari noi 
nu le vedem, atunci un act de convingere trebuie să in- 
tervină. Acela care vrea să ne dovedească că o însuşire 
inexistentă pentru noi, există totuşi, trebuie să ne refacă 
mai întâiu unitatea în care obiectul se găsește pentru con- 
ştiinţa noastră, şi în această unitate să ne arate că însu- 
şirea nevăzută de noi este o însușire necesară. Până ce 
dovada, că însuşirea nevăzută de noi este necesară pentru 
obiect nu este făcută, nu este făcută nici convingerea 
noastră. Nu suntem siguri că de aci înainte văzând obiec- 
tul, vom găsi și însuşirea lui cea nouă. Nu ştiam spre 
pildă că pomul are respiraţie ca şi câinele. Ni s'a făcut 
însă dovada şi am văzut că nu poate există pomul fără 
să respire; de acum înainte de câte ori vom vedeă po- 
mul şi ne vom gândi la însuşirile lui, vom ști că este şi 
respirator. lată dar o convingere formată. Ea nu stă în 
simpla arătare a unei însușiri noi a pomului, ci în con- 
strângerea care de azi înainte există pentru mintea noa- 
stră, de a nu concepe obiectul pom, fără ca în unitatea 
lui să introducem respiraţia. 

Bucata de fier pe care o avem înaintea noastră, o 
credeam a fi de fier curat. Un om de ştiinţă însă vine şi 
ne dovedește greutatea specifică a fierului curat. Această 
greutate specifică ni se arată ca fiind în strânsă legătură 
cu volumul fierului. Cântărim bucata noastră de fier şi 
constatăm o disproporţie între mărimea și greutatea ei. 
Nu este nevoie să o analizăm în elemente: suntem con- 
vinşi că ea cuprinde și corpuri străine, căci mărimea ŞI 
greutatea ei nu se împacă. 

Exemplul cu convingerile matematice este încă şi 
mai tipic. 

Două jumătăţi fac un întreg: de aceasta cine oare 
nu e convins? Despărțirea unităţii în două şi refacerea 
ei la loc prin adunare, este aproape o operație intuitivă. 

Dar când afirmă cineva: o treime dintr'un întreg 
(1/3), plus o pătrime (1/4), plus o şesime (1/6), plus iar o 
pătrime ( (1/4), fac un întreg; aceasta nu este o afirmare 
care să convingă dintr'o dată pe ori şi cine. Ea trebuie 

dovedită. Şi dovada se face aducând toate fracțiunile la 
acelaş numitor, arătând astfel că adunarea propu să este, 
sub altă formă, adunarea lui */13 +3412 + ?/ 1243/12 Acum 
este clar. Cele patru despărțiri ale unității dau. în ade- 
văr 12/19, adică cele patru facțiuni împart fără rest uni- 
tatea întreagă. Acum orcine este convins că adunarea 
de mai sus este bine făcută pentru vecie. Cele patru frac- 
țiuni (1/3, 1/4, 1/6 1/4) stau înăuntru întregului din care 
sunt despărțite într'o dependinţă exactă. 

Alt exemplu: 

Suntem pe un drum de ţară. Inaintea noastră un 
câmp deschis, cât se vede cu ochii. In 'zare, departe pe 
şosea, înainte, un punct negru. Ce să fie? Un stâlp de te- 
legraf, zice unul. Nu se poate; telegraf nu este prin par- 
tea locului, şi apoi vedeţi că se mişcă, zice un altul. A- 
devărat că se mişcă. Deci stâlp de telegraf nu este, a- 
ceasta, este convingerea tuturor. Se mişcă; este un om. 
Nu; sunt doi, cari merg alături. Dar agà de înalţi? Este 
un om călare; numai cineva călare poate fi aşă de înalt 
la distanţă. Pare că are cevă pe umere. Nu, zice în sfâr- 
şit altul, este cumpăna unei ciuturi de câmp! Deodată 
iluzia dispare pentru toţi. Adevărat este o ciutură de 
câmp! Şi acum de odată fiecare vede limpede stâlpul, 
cumpăna, greutatea atârnată de oparte şi găleata, atâr- 
nată de cealaltă. Cu iuțeala fulgerului, unitatea obiec- 
tului rechemată din memorie prin pronunţarea numelui, 
trezeşte în conştiinţă toate părţile din care această uni- 
tate se compune. Toţi văd exact aceea ce cu toţii mai 
înainte interpretau greşit. Convingerea este făcută. 

Ne oprim la aceste exemple de caracter general, 
fiindcă vom aveă ocazia să revenim asupra convingerii în 
Partea Ill-a, când va fi să stabilim realitatea fenomenelor 
psihice. 

Ce este comun în toate aceste acte de convingere? 
Impresiunile sensoriale? Nu. Impresiunile simțurilor nu 
ne-au constrâns să asociem la mărimea bucății de fier, 
nici culoarea, nici sunetul, nici greutatea cutare. Aso- 
ciarea, acestor diferite însușiri, ne este garantată prin 

intuițiunea simțurilor, atunci când ea este înaintea sim- 
urilor; dar când ele nu sunt date în intuițiune, nimic nu 
ne constrânge să le admitem ca inseparabile. Tot așa la, 
însușirile plantei, nu găseam de loc necesitatea să mai 
adăogăm respirâţia. Iar în iluzia, care ne-o făceă cum- 
păna ciuturei, am fi putut adăogă câte alte însuşiri sen- 
soriale inexistente, fără nici o greutate. Puțin să fi fost 
drumul mai periculos, şi ui sar fi părut de-abinele că 
avem înaintea noastră un bandit, care trage cu pușca. Prin 
urmare, nu în numărul şi natura impresiunilor sensoriale 
stă constrângerea convingerii formate. Atunci stă în na- 
tura asocierii sau a dependenţii pe care o punem între im- 
presiunile simțurilor? Nici în aceasta, fiindcă am văzut 
că asocierile acestea sunt de diferite naturi. In cazul cu 
planta, respiraţia adăogată stă în altă legătură cu cele- 
lalte proprietăţi ale plantei, de cum stă greutatea cu 
mărimea la bucata de fier, şi de cum stă o fracțiune cu 
restul fracţiunilor din adunarea de mai sus, şi de cum 
stau între ele elementele imaginei unei ciuturi de câmp 
văzută de departe. In exemplul cu planta, legătura dintre 
elementele plantei este mai puţin strânsă decât legătura 
dintre elementele bucății de fier, și în schimb este mai 
mult strânsă decât este acea dintre elementele ciuturei 
depărtate, dar toate legăturile din aceste exemple nuse 
aseamănă cu ceeace am găsit în exemplul fracţiunilor 
adunate. Aci este o dependenţă strânsă de tot, pe când 
în celelalte cazuri, dependența este mai largă. Și eu toate 
acestea, în toate exemplele am văzut că s'a produs con- 
strângerea convingerii. Prin urmare, nu natura asocierii 
dintre elemento dă convingerea. Atunci convingerea re- 
zultă din natura unităţii pe care o iftroduce conștiința 
în lăuntrul experienței? Nici aceasta. Unitatea, în exem- 
plele de mai sus, este şi ea de diferite feluri; când mai 
hotărîtă, când mai vagă. In exemplul matematic, uni- 
tatea este foarte hotărită, pe când în celelalte, ea este 
mai vagă. 

Ce este dar comun în toate aceste acte de convin- 
gere? Am văzut că am pntut dobândi convingeri: cu 

orice fel de material sensorial; cu orice fel de asociări 
sau dependențe, și cu orice fel de unităţi, Ce este dar co- 
mun în toate actele de convingere? 

Dacă cercetăm mai de aproape exemplele de mai 
sus, nu ne este greu să răspundem. 

In actul de convingere pot fi orice fel de impresiuni 
sensoriale, orice fel de asocieri și ori ce fel de unităţi; 
natura, acestora nu împedică din principiu ca să se pro- 
ducă convingerea. Aşă pentru a dobândi convingerea, 
că adunarea, fracţiunilor este exactă, ne-am sprijinit pe 
raportarea fracţiunilor la unitate, o raportare absolut 
precisă ; pe când la dobândirea convingerii, că bucata de 
fier cuprinde corpuri streine, ne-am sprijinit pe rapor- 
tarea greutăţii la volum, o raportare scoasă din expe- 
rienţă, mai puţin sigură decât cea matematică. Apoi în 
exemplul cu planta, ne-am sprijinit iarăşi pe un alt fel 
de raportare. Negreşit și unităţile în lăuntrul cărora fă- 
ceam raportările acestea erau şi ele diferite, cum am mai 
spus. Să încercăm însă să mutăm raportările dela un 
exemplu la altul. Să dobândim convingerea matematică, 
prin raportări scoase din experienţă, iar convingerea re- 
lativă la compoziţia bucății de fier prin matematică! 
Mai rezultă oare convingerile de mai 'nainte! De sigur 
că nu. Adunarea fracţiunilor s'ar puteă experimentà ne- 
greşit, luând un obiect şi îinpărțindu-l în bucăţi exacte, 
așa cum cer fracţiunile, şi apoi adunând bucăţile iarăşi 
în întreg; dar dintr'o asemenea experiență nu va rezultă 
niciodată o convingere, care să ne constrângă pentru 
totdeauna. De asemenea și în exemplul cu pomul şi cu 
bucata de fier. O teorie matematică asupra vegetalului 
din care să se deducă matematiceşte respiraţia lui, poate 
fi interesantă, dar de convins nu va convinge pe nimeni. 
Trebue văzut pomul intuitiv, pentru ca să fie cineva con- 
strâns să admiţă respirația printre funcțiunile lui. Tot 
aşa şi cu compoziţia bucății de fier. Calculul matematic 
nu va ajunge niciodată să ne înlocuiască simpla convin- 
gere, care rezultă din experienţa simţurilor. 

Prin urmare, în actul convingerii pot fi ori şi ce fel 

«le impresii sensoriale, ori şi ce fel de asociăn şi ori şi ce 
fel de unităţi de conştiinţă, dar cu condiţie: ca acestea 
toate să se ceară unele pe altele, să fie convergente între 
ele. Convingerea rezultă numai atunci, când impresiile 
sensoriale și asociările lor din lăuntrul unei unități de 
«conştiinţă sunt într'o perfectă corelaţiune. 

Când un om reunește diferitele sale observaţiuni 
făcute asupra unui obiect, sau asupra unui fapt al na- 
turii, în asocieri cari confirmă perfect unitatea fixată 
-de mintea sa acestui obiect sau fapt. atunci el şi-a făcut 
o convingere. Este în neputinţă să vadă lucrul altfel. Fie- 
care observaţie nouă asupra acestui lucru, îl duce la uni- 
tatea stabilită mai dinainte. Unitatea se sprijină pe na- 
tura asocierilor, asocierile pe natura impresiunilor sim- 
“urilor observate, toate sunt întrun acord. Lucrul nu se 
poate concepe altfel. 

Acordul odată întrezărit, grăbeşte el singur realiza- 
rea, convingerii. Mintea nu are linişte până ce nu-l rea- 
lizează. Și odată realizat, el constrânge să fie păstrată 
convingerea. 

Convingerea, se reazimă dar pe funcțiunea de unifi- 
«are a conştiinţei. 

Când funcțiunea de unificare a conștiinței învinge 
-dificultăţile ce se opun realizării ei, atunci convingerea 
însoţeşte totdeauna gândirea. Aceasta se întâmplă mai 
totdeauna în cazul intuițiunii simţurilor. Sunt convins 
-că aceea ce văd înaintea ochilor este adevărat, şi aceea 
ce aud de asemenea este adevărat, căci impresiunile sim- 
ţurilor se raportează şi se unifică fără dificultate în obiec- 
tul ce-l am înaintea ochilor. Dar dacă acest obiect ar 
lipsi ? Dacă impresiunile văzului și auzului meu, n'ar găsi 
-0 convergenţă așă de ușoară în unitatea obiectului ce am 
înaintea ochilor; ar mai fi convingerea mea aşă de sub- 
înţeleasă ? De sigur că nu. Ar trebui atunci să caut prin 
truda minţii unificarea lor. Şi când voiu ajunge să le dau 
„această unificare, numai atunci voiu aveă şi 0 convin- 
gere. 

Uşurinţa cu care funcțiunea de unificare a conşti- 

inţei se exercită în intuiţiunea simţurilor, fiind aşă de 
mare, aceasta a şi făcut ca la datele simţurilor să nu se 
mai vorbească de convingere. Datele siințurilor sunt evi- 
dente prin ele însăși. Ele nu pot fi, sar puteă zice, obiect 
de convingere, adică de evidenţă mijlocită. 

Negreșşit, dacă este ca prin o nouă denumire să se 
arate deosebirea aceasta, atunci nu este nici o critică de 
adus denumirii de evidenţă imediată. 'Frebuie însă com- 
plectat cuvântul de «imediat» prin înţelesul de «imediat 
în aparenţă». In fond nu este o diferență de natură între 
convingerea imediată pe care o căpătăm prin simţuri, și 
convingerea pe care o dobândim prin inteligenţă. Una 
şi alta sunt rezultatele funcţiunii de unificare a conşti- 
inţei, cu singura deosebire numai că la intuiţiunea sim- 
ţurilor această unificare se face repede, instantaneu, pe 
când la asociarea gândurilor, mijlocirea se face încet, și 
mai totdeauna cu conștiința reflectată. In afirmaţiunea 
spre pildă: pomul respiră, exprim o convingere mediată 
şi reflectată; pe când în afirmaţiunea, pe care o fac des- 
pre pomul ce stă înaintea mea: pomul este verde, exprinr 
o convingere imediată şi nereflectată, fiindcă o găsesc în 
intuiţiune. Dar de îndată ce intuiţiunea nu-mi vino în 
ajutor, atunci silit sunt să ajung la convingerea dea doua: 
pomul este verde, pe aceeași cale pe care ajung la con- 
vingerea dintâiu: pomul respiră. In adevăr, dacă simţul 
ochiului îmi este defectuos şi nu-mi redă exact culorile, 
în cazul acesta, înainte de a pronunță convingerea po- 
mul este verde, va trebui să depun aceeaşi muncă pe care 
am depus:o la dobândirea convingerii că pomul respiră 
Prin urmare, între evidenţa simţurilor și convigerea prin 
gândire, nu este decât o diferență de grad. Intuiţiunea 
simțurilor este oarecum o înmagazinare de convingeri 
câştigate pe de-a gata, — poate din experienţa strămo- 
şilor. Deschizi ochii şi vezi lucrurile dimprejur în uni- 
tăţi bine organizate. Le descrii, şi fără altă reflectare ex- 
primi convingeri. Se înţelege înti'o oarecare măsură, 
fiindcă și simţurile au nevoe câteodată de educaţiune pen- 
tru a îi stăpâne pe imaginile lucrurilor. 

Intre convingerea dată prin simţuri, și convingerea 
{dobândită prin reflectare, nu este dar nici o diferință de 
natură. Atât una cât şi cealaltă sunt isvorîte din funcțiu- 
nea primitivă a conștiinței. 


5. Funcţiunile conştiinţei se susțin pe funcțiunile 
întregului nostru suflet, şi cu acesta .pe funcțiunile în- 
tregei noastre vieţi organice. Intre funcțiunile vieţii în 
genere și funcțiunile conştiinţei nu este întrerupere, ci 
îmbinare și corelaţiune. 

Conșştiinţa unifică și pune în relaţiune conţinutul 
său, întocmai cum și vieaţa unifică și pune în relaţiune 
elementele sale. Organismul în totalitatea lui asimilează 
pentru a se menţine în vieaţă ; conştiinţa apercepe pentru 
a se menţine în vieaţă. Atât organismul fiziologic, cât şi 
coştiința, pregătesc materialul din care ele își menţin 
vieaţa. O hotărnicie definitivă între ele este cu neputinţă 
de făcut. Cu cât funcțiunile conştiinţei se urmăresc mai 
în adâncime, cu atât ele se confundă cu cele biologice. 

Din această cauză convingerea, care rezultă din 
funcțiunea de unificare a conştiinţei, nu stă la suprafaţa 
sufletului nostru, ci ea are rădăcini adânci în organismul 
acestui suflet. Aşa se explică constrângerea pe care o în: 
tâlnim în ea. 

Rădăcinile convingerii se întind mult sub pătura 
gândirii reflectate. In fiecare convingere, este o pozițiune 
luată de om, faţă cu tot ce-l înconjură. 

A fi convins, înseamnă a aveà o atitudine sufletească 
hotărîtă. Convingerea exprimă adevărul sufletesc. Cum 
va fi celalt adevăr, adevărul în sine, adică acela care 
trece peste relativitatea conștiinței noastre, pe acesta 
nu-l putem şti prin convingere!) * 

Fiecare om nu poate să fie convins decât de aceeace 
corespunde organizării conștiinței sale. A fi convins de 
un lucru, înseamnă a recunoaşte că acel lucru a fost a- 
perceput de conștiință, 


1) Asupra fondului metafizic al convingerii vom avei ocaziune să vorbim 
-spre sfârşitul scrierii. 

6. Aceasta ne explică pentru ce convingerea este 
așă adâncă în sufletul omului. In fiecare convingere se 
manifestă, sufletul întreg. 

De aceea convingerile se şi apără cu atât îndârjire. 

De aceea, convingerile sunt şi aşă greu de schimbat. 

In vieaţa practică aceste adevăruri nu ies atât la lu- 
mină. Experienţa pare dia potrivă să arate, că o convin- 
gere oricât de adâncă ar fi, se poate schimbă fără nici o 
îndârjire din partea celui ce a avut-o. 

Această experienţă este numai aparentă. 

Omul este un animal capabil de despersonalizare, 
adică de schimbare de personalitate, și astfel el poate să. 
făptuiască şi ce nu este în acord cu convingerile sale in- 
terne. Această singură împrejurare face să pară și con- 
vingerile uşor de schimbat. De fapt însă convingerile ră- 
mân, cu toate că ele nu se manifestă prin fapte. Multă. 
lume îşi ascunde gândul. 

Din legătura între convingere și funcțiunea funda- 
mentală a conştiinţei decurge apoi şi consecința, că ort 
şi ce eonvingere nu poate fi decât personală. 

Omul poate împrumută bani; poate împrumută vest- 
minte; poate împrumută vorbeşi obiceiuri ; poate împru- 
mută chiar ideile altora, dar convingerea altuia, nici- 
odată. 

Fiecare își are convingerea care rezultă din func- 
țiunea de organizare a conştiinţei sale. In stabilirea uni- 
ficării lucrurilor, şi a raportării acestora, fiecare îşi are 
unghiul său propriu de perspectivă. Unul vede niai sus, 
altul mai jos. Intre perspectiva în care vede lumea un 
om de știință, bunioară, şi perspectiva în care vede a- 
ceeaşi lume un ignorant, este o prăpastie. Cel dintâiu nw 
se mulțumește cu unitatea pe care a stabilit-o noţiunea 
energiei, și caută pentru univers o unitate mai superi- 
oară, în care sunt introduse până şi relațiuni de timp și 
spaţiu, altele decât cele obișnuite din intuiţiunea sim- 
urilor ; cel de al doilea se mulţumeşte cu unitatea pe 
care i-o dau câteva superstiții mitologice. Omul de şti- 

ință vede dependințe cantitative, acolo unde ignorantul 
vede numai asemănări antropomorfice. 

Fiecare treaptă în desvoltarea conștiinței, aduce 
după sine noi elemente în mecanismul convingerii. Me- 
canismul de altfel rămâne acelaş. Este totdeauna acor- 
dul conștiinței de sine cu funcțiunea de unificare care 
dă convingerea. Dar elementele acestui mecanism se 
schimbă. Aci cadrul unității îl dă abstracțiunea, aci sen- 
timentul sau intuițiunea vagă. Aci relațiunile introduse 
de conștiință sunt dependențe cantitative, măsurabile ; 
aci sunt legături analoage ca acele de înrudire, cari se 
găsesc între membrii familiei omeneşti. Chiar şi elemen- 
tele sensoriale prezintă variaţiuni. Omul de ştiinţă are 
grijă ca datele sensoriale să fie pe cât se poate de exacte, 
pe când ignorantul nu. Şurubăria mecanismului, cum 
s'ar zice, rămâne aceeaş, dar calitatea materialului se 
schimbă. Deoparte este un mecanism sigur şi de mare 
rentabilitate, de altă parte o înjghebare vremelnică pen- 
tru trebuinţa momentului, 

Și nu numai că este personală convingerea, dar este 
şi aşă de strâns legată de funcțiunea conștiinței, că ea nu 
se desparte de aceasta decât în mod artificial. De regulă 
în cursul gândirii sale, omul nu se întreabă: sunt, sau 
nu, convins de ceeace gândesc; ci el este în totdeauna 
convins de tot ce gândeşte. Numai prin vieața socială, 
adică prin corectarea celorlalţi oameni, se produce sepa- 
rațiunea gândirii de convingere. Dacă vieaţa socială nar 
influență, convingerea ar însoţi actele de gândire tot așă, 
de regulat, cum însoţeşte şi credința veșnic intuițiunea 
simţurilor. Vieaţa, socială introduce neîncrederea, şi de 
aci vine afirmarea convingerii caun ce separat de gândire. 


7. Convingerea urmează naturii sufletului. Un om 
cu un suflet cultivat este capabil de a aveă o convingere 
ştiinţifică. Prin cultură, sufletul se desvoltă şi ajunge să 
se ridice până la a luă în stăpânire funcțiunile de abs- 
tracțiune, cari sunt cele mai importante pentru ştiinţă. 

Un suflet care nu se ştie folosi de abstracţiune este inca- 
pabil de a aveă o convingere ştiinţifică. 

Dar convingerea urmează şi naturii obiectului, asu- 
pra căruia se cere o convingere. Dacă obiectul estesim- 
plu şi uniform, atunci înțelegerea lui cere un grad mai co- 
borît de abstracţiune,pe când dacă obiectul estecomplicat, 
atunci şi gradul de abstracţiune trebue să fie mai înalt. 
Aşa bunioară, fiecare înţelege că există o înlănţuire între 
pozițiunea soarelui pe cer și mărimea umbrei pe care o 
aruncă obiectele pe pământ; şi cum după pozițiunea, soa- 
relui pe cer se împarte ziua, este lesne să convingi pe 
ori și cine ca să se ià după mărimea umbrei dacă vreă 
să ştie ora zilei. Obiectul asupra căruia se cere o con- 
convingere este simplu, în cazul acesta. Deoparte înăl- 
ţarea şi scoborîrea regulată a soarelui pe cer, de altă 
parte scăderea şi creşterea umbrei.' Omul cel mai puţin 
cultivat, va pricepe adevărul care rezultă din arătările 
ceasornicului de soare Dar ce greu este a produce o con- 
vingere, când obiectul este complicat! O boală se ivește 
într'un sat. Care este pricina? Pentru omul incult pri- 
cina este cu totul alta, decât pentru omul cult, fiindcă 
aci înlănţuirea nu esteaşă de aparentă ca în cazul dintâi. 

Convingerea ştiinţificăse numeşte şi obiectivă. Strict 
vorbind, nici o convingere n'ar trebui să se numească o- 
biectivă, fiindcă totdeauna în ori și ce convingere intră 
o parte care este datorită subiectivităţii noastre. Dar 
termenul este totuşi îndreptăţit pentru următoarele mo- 
tive. In convingerea științifică nu se strecoară elemen- 
tele subiectivităţii fără ştirea noastră, sau se strecoară 
în chip redus, pe când în convingerea neștiinţifică aceste 
elemente. se strecoară totdeauna. Omul de ştiinţă știe, cu 
un cuvânt, să facă abstracţiune de înclinările, iluziile şi 
interesele sale, pe când copilul, sălbaticul şi ignorantul, 
nu. Aceia cari n'au o cultură îndestulătoare, amestecă 
totdeauna subiectivitatea lor cu proprietățile lucrurilor 
la un loc. 

O convingere ştiinţifică este obiectivă chiar și atunci 
când obiectul convingerii este însăşi subiectivitatea ome- 

nească. In cazul acesta, omul de știință stă față de su- 
biectivitatea omenească, prin urmare, față de subiecti- 
vitatea, sa proprie, ca înaintea unui obiect străin lui. 
El cercetează ce este în firea permanentă a acestei su- 
biectivităţi și cari sunt legile ei de desvoltare, fără a se 
preocupă. de aceeace ar dori dânsul să intre în această 
subiectivitate. Se înţelege însă, că o asemenea cercetare 
este cu mult mai greu de făcut. De aceea, faptele sufle- 
teşti și faptele omeneşti în genere, au ajuns cele din urmă 
să formeze obiectul convingerilor științifice, adică să se 
obiectiveze în mintea celui care le studiază. 

In deosebire de convingerea, ştiinţifică, pe care an 
nuimit'o obiectivă, celelalte convingeri, (ale copilului, ale 
sălbaticului și ale ignorantului) sunt subiective, pentru 
motivul că în acestea se găseşte totdeauna amestecul su- 
biectivității omeneşti, fără ştirea celui ce are convin- 
gerea. Dar dacă aceste convingeri sunt subiective, să nu 
credem că ele sunt numai nişte convingeri ştiinţifice stri- 
cate, sau neformate încă. Aceasta este iarăşi o credință 
eronată, foarte răspândită odinioară. Convingerile su- 
biective, (ale copilului, ale sălbaticului şi ale ignoran- 
tului) nu sunt nişte convingeri ştiinţifice stricate, nu sunt 
nici stadii trecătoare pentru convingerea ştiinţifică, ci 
sunt convingeri de sine stătătoare, adică convingeri cari 
se leagă fiecare într'un tot normal, ca şi convingerea știin- 
țifică. Oamenii de ştiinţă de altădată credeau greșit, că 
mitologia şi credinţele religioase, bunioară, pe cari le 
întâlnim la începutul civilizaţiunii omeneşti sunt înce- 
puturile ştiinţei de astăzi ; ele erau, şi sunt încă şi astăzi, 
produse sufleteşti de sine stătătoare, cu desvoltarea lor 
proprie, în afară de desvoltarea ştiinţei. La baza lor este 
un suflet complect şi de sine stătător, iar nu un început 
de suflet, cum ar fi să se bănuiască, dacă ele ar fi numai 
începuturile științei. Fiecare mitologie şi religiune pri- 
mitivă își are armonia sa proprie, trăeşte cu un cuvânt 
de sine, fie că ar există, fie că nar există convingerea 
ştiinţifică. Ele pot veni în luptă cu convingerea știinţi- 
fică și pot peri, dar încă odată, ele nu sunt stadiile tre- 

cătoare prin cari se ajunge la aceasta din urmă. Ele sunt 
convingeri stabile, ca și convingerea științifică. 

Convingeri stabile sunt toate mitologiile și toate re- 
ligiunile, cari au stăpânit gândirea omului timp de mai 
multe zecimi de veacuri. 

Cum de a ajuns convingerea ştiinţifică totuşi să se 
ridice peste ele? 

Mai mult încă: Cum de a ajuns omul să creadă în- 
trun adevăr etern, când baza psihologică a convingerii 
sale este așa de legată de subiectivitatea cea schimbă- 
toare? 

CAPITOLUL V 
LOGICA NOUĂ 


1, — Aceea ce este mediul biologic pentru o plantă, este mediul cultu- 
ral pentru ştiinţă. — 2. Abstracţiunea și convingerea ştiinţifică. — 3, Abstrac- 
ţiunile, ca şi intuiţiunile, urmează planul de organizare al conștiinței. — 
4. intregirea intuiţiunii prin abstracţiune. — 5. Ştiinţă şi basmu. — 6, Logica 
din punct de vedere genetic şi din punct de vedere formal. — 7. Cestiuni noi 
pentru Logică. 


1. O pădure bătrână de stejari este compusă din ar- 
bori foarte asemănaţi între ei. Pe pământul pe care este 
crescută, pădurea, apoape că în afară de stejar nu se mai 
vede o altă plantă, decât doar mușchiul care poate s'o 
ducă la umbră şi fără razele soarelui. ` 

Dar pădurea n'a fost totdeauna așă. Stejarii n'au 
avut pământul de sub ei într'o așă de desăvârşită stă- 
pânire. 

Pentru a se convinge, privească cineva la o pădure 
tăiată şi care a fost lăsată să crească la loc! 

Pământul expus liber la soare este acoperit de îndată, 
cu seminţele pe cari le aduce la întâmplare vântul. Ace- 
ste seminţe, de tot felul, întâlnind un pământ bogat în 
materii nutritive, încolțesc și cresc cu repeziciune, fiindcă 
împrejurările le sunt prielnice. Din primii ani răsar fe- 
lurite ierburi și mici arborași. In locul trunchiurilor de 
stejari de altă dată, se resfaţă rugii sălbatici, tulpinele- 
de lemnușel, sălcişoarele, nufărul alb, alunul, mesteacă- 
nul, etc. Printre aceste toate d'abia că se mai zăresc lă- 
stari de stejar. După câţiva ani înfățișarea se schimbă. 
Mesteacănul, alunul, sălciile, dimpreună cu stejarii, au 
devenit arbuşti, şi strivesc sub ei pe celelalte vegetaţii, 

care rămase mici, pierd lumina soarelui. Câţiva ani încă 
şi stejarii rămân singuri. Frunzișul lor se leagă, şi în cu- 
rând numai vârfurile lor privesc în faţa soarelui. Pădu- 
rea se susține de aci înainte singură prin mediul ei bio- 
logic), adică prin dependenţa care se stabileşte între 
stejari. Aceştia fiind înalţi, răpesc lumina şi căldura ce- 
Jorlalte plante, şi trăiesc de aci înainte ca stăpâni desă- 
vârşiți pe toată suprafaţa terenului ps care se întinde 
pădurea. 

Aşă sa format şi ştiinţa, sau cunoştinţele sistemati- 
zate. Intocmai ca și pădurea de stejari, ea a strivit sub 
ea convingerile subiective, și acum se susține singură 
prin mediul ei cultural, adică prin dependenţa care s'a, 
stabilit între cei ce cultivă mai departe adevărul. 

Omul de astăzi vorbeşte de ştiinţă ca de un cevă 
unitar, și ca de o producțiune care se aseamănă în toate 
ramurile sale. Şi are dreptate. Astăzi ştiinţa este una, fie 
că ea s'ar întinde în orice domenii de fapte sau lucruri, 
fie că ea s'ar cultivă în Europa sau în Japonia. Ştiinţa 
de astăzi este ca pădurea bătrână de stejari, e stăpână pe 
terenul de sub ea. 

Dar aceasta n'a fost aşă în totdeauna. Ştiinţa, la 
origină, este foarte inpestriţată, întocmai ca și vegetaţia 
care răsare pe locul unei păduri în creştere. Alături de 
cunoștințele ştiinţifice, isvorite din convingerile câtorva 
aleşi, sunt şi afirmările subiective datorite celor mulți. 
Fiecare îşi are funcțiunea sa de apercepere, cu care este 
legată o organizare deosebită a convingerii, fiecare își 
are ştiinţa experienței sale. Negreşit nu fiecare î își şi ex- 
primă convingerea ce are. Aceasta o fac numai cei cu 
prestigiu; cei mai puternici. Arbuştii strivesc ierburile 
peste tot. Dintre cei cu prestigiu se întâmplă câțivà, cari 
au convingeri ce se pot sistematizà şi verificà prin ex- 
periență. Aceste convingeri, sunt primele cunoștiințe 
obiective, pe care se fundează ştiinţa de mai târziu. Cu- 


1) Recueil de VInstitut botanique. Leo Errera, VII bis, Bruxelles, 1910 
«citat după Revue du Mois, 10 Août). 

noștinţele obiective să leagă unele de altele, fie că sunt 
exprimate în acelaş timp şi loc, fie că sunt exprimate în 
locuri și timpuri deosebite. Cunoştinţele obiective, adică, 
rarile convingeri găsite în acord cu experienţa, se apro- 
pie una de alta, se sistematisează. Stejarii se apropie. 
Unitatea ştiinţei să desemnează, şi o cunoştinţă odată 
intrată în această unitate, se menţine în viaţă prin de- 
pendenţa ei de totalitate. Oamenii văd utilitatea ade- 
vărului ştiinţific și încep cultivarea științei în chip me- 
todic. Oamenii aceştia r nu mai aparţin nici aceluiaș po- 
por, nici aceluiaș timp. Dependenţa între ei, devine tot 
mai strânsă. Acum sistematizarea creşte prin colabora- 
ţiunea multora, cari sunt strânși la oialtă prin aceaşi 
metodă de cercetare. Stejarii şi-au legat frunzişul. Con- 
vingerile celelalte subiective nu mai pot răsbate, și nu 
se mai pot menţine în viaţă, ori şi cât prestigiu ar a- 
veă acei cari le exprimau, fiindcă mediul format le stri- 
veşte. Mediul cultural susţine ştiinţa şi îi dă o anumită. 
direcţie. Toţi oamenii de ştiinţă sunt solidari în ten- 
dinţa de a elimină ce este neștiinţific. Pădurea s'a for- 
mat. Știința este unitară și stăpână pe terenul ei, fiindcă. 
ea se sprijină pe solidaritatea convingerilor celor cari o 
cultivă. Ea a plecat, la origină, dela convingerile celor 
puţini, și sa ridicat până la puterea la care o vedem as- 
tăzi, fiindcă în ea au fost date condițiunile unui mediu 
cultural care să o susţină mai târziu. Știința trăeşte şi 
va trăi, fiindcă în ea sunt date condiţiunile solidarităţii 
muncii omenești. 

Fără aceste condițiuni ea ar fi dispărut de mult. 

Dar în ce consistă ele oare aceste condițiuni ? 

Pădurea, de stejar nu ar fi ajuns să-şi constitue me- 
diul biologic, care îi garantează existența, dacă în să- 
mânţa stejarului nu ar fi fost dată posibilitatea înălțării 
acestuia. Tot așa și cu ştiinţa. Mediul cultural, sau soli- 
daritatea, oamenilor de ştiinţă de astăzi, nu sar fi for- 
mat, dacă în natura convingerii ştiinţifice nu ar fi fost 
dată dela început posibilitatea, cà aceasta să se împăr- 
tăşească la mai mulţi şi să se continue de mai mulţi. 

Ce caracterisează dar convingerea ştiinţifică în deo- 
bire de celelalte convingeri ? 


2. Dela întrebuinţarea metodică a abstracţiunii a 
atârnat întreaga desvoltare a ştiinţei. 

Momentul când în mintea omenească a tresărit pen- 
tru prima oară o abstracţiune nu se poate niciodată ho- 
tări. El coincide cu momentul, când omul a creat lim- 
bagiul, când a inventat primul instrument de lucru, şi 
când a bănuit că sub unităţile şi relaţiunile intuitive ale 
lucrurilor din natură se ascund alte unităţi și alte rela- 
ţiuni mai profunde, decât acelea cari se văd. Abstrac- 
iunea coincide cu limbagiu, cu tehnica și cu religiunea. 
Dimpreună cu acestea ea este eșită din reflectarea omu- 
lui asupra datelor conştiinţei sale. Nici data reflectării 
nu se va ști vreodată. Cât timp omul nu a reflectat, atât 
timp el a trăit sub stăpânirea impresiunilor externe ca 
un animal. Prin reflectare, adică printr'un fel de res- 
frângere asupra sa însuși începe și prima orientare voită 
a omului în viaţă. Când şi cum sau produs istoricește 
toate acestea, nici odată nu le vom puteă şti. Este a- 
proape cu neputinţă să ne închipuim pe om lipsit de 
cele mai elementare abstracţiuni, implicit şi de reflec- 
tare, fiindcă este cu neputinţă să ne închipuim pe om 
trăind întocmai ca animalul. 

Cu primele abstracţiuni nu este dată încă 'ştiința. 
“Omul dotat cu reflexiune și cu abstracţiune, poate aveă 
convingeri de altă natură decât cele intuitive, dar nu 
este încă omul care, numai docât, să aibă convingeri 
ştiinţifice. Omul capabil de abstracţiuni poate fi tot aşa 
de bine 'cu convingeri mitologice, ca și cu convingeri 
ştiinţifice. R 

Abstracţiunea nu este în deajuns. Trebueşte o anu- 
mită metodă în întrebuințarea abstracţiunii. Aci, în me- 
todă, este sămânţa din care va răsări sistematizarea ştiin- 
ifică de mai târziu. 

Cu reflectarea, am zis, este dată şi abstracţiunea; 
-căci reflectarea silește pe om să deosibească în conţinu- 

tul conştiinţei sale elementele cari se impun atenţiunii, 
şi cu aceste elemente sunt date şi primele abstracţiuni. 
Se impun atenţiunii elementele comune mai multor lu- 
cruri deodată, asemănările și repetiţiunile. Intre frunzele 
pomilor există şi multe deosebiri, dar aceea funcţiune, de 
multe ori şi aceeaş poziţiune, şi aceeaş culoare le au 
frunzele mai multor pomi: de aci abstracţiunea frunză. 
Corpuri solide sunt o mulţime; câteva se aseamănă prin 
anumite proprietăţi, şi se numesc metale. Repetarea fap- 
tului de reproducție a unor animale din ouă, crează ab- 
stracţiunea de ovipar. Reproducţia prin animal viu, pe 
aceea de mamifer. Dispariţia formelor organice duce la 
abstracţiunea de muritor. Constanţa, din potrivă, a unor 
lucruri din natură, la aceea de nemuritor, etc. Faptul 
amintirilor, mai ales, înlesneşte îndreptarea atenţiunii 
asupra acestor asemănări şi repetiţiuni. 

Aceste asemănări şi repetiţiuni desprinzându-se din 
anităţile intuitive ale lucrurilor, ajung să servească ele 
drept elemente la unităţi mai superioare, şi să formeze 
© lume a abstracţiunilor. Așă abstracţiunea de atom dă 
o unitate tuturor lucrurilor din univers, considerându-le 
pe toate acestea ca forme ale materiei. Abstracţiunea de 
“energie dă tuturor fenomenelor naturei o unitate tip: pe 
aceea a unităţii dintre energia kinetică şi cea potenţială. 
Abstracţiunile scoase din observarea animalelor şi plan- 
telor, dau unităţile diferitelor specii. Abstracţiunile scoase 
-din observarea faptelor istorice, dau unităţile epocelor şi 
-civilizaţiunilor. Peste tot locul, abstracţiunile schimbă 
cadrul lucrurilor; le diferenţiază și contopeşte pe acestea 
-după noi puncte de vedere. Legătura lor cu cuvintele lė 
„asigură o vieaţă durabilă şi o formă comunicabilă,. 

Abstracţiunile, odată formate, nu întârziază să ca- 
pete un rol însemnat în explicarea lumii. 

Aceea, ce se aseamănă și se repetă în mai multe lu- 
-cruri, este evident mai important decât aceea ce nu se 
-aseamănă și nu se repetă. O însușire comună mai multor 
lucruri, sau o condiţiune care se repetă în producerea 
-mai multor fapte, sunt evident mai importante decât în- 

sușşirile şi condiţiunile ce se întâlnesc rar, ele pot con- 
stitui baza unei explicări a lucrurilor sau faptelor în cari 
se găsesc. Abstracţiunile devin astfel un fel de esențe su- 
pericare lucrurilor din cari ele au fost extrase. 

Dela primele explicări încercate de mintea omenea- 
scă, începu şi rolul abstracţiunilor, căci abstracţiunile 
pria faptul că aparțin mai multor lucruri deodată, sunt 
ele înşile un început de explicare. În abstracţiuni se de- 
săvârşesc unităţile superioare ale lucrurilor, dacă nu chiar 
cauzele acestora. Pe abstracţiunea atomului, bunioară, 
se întemeiază o întreagă știință a lucrurilor. 

Dar nu toate explicările, cari au la baza lor o ab- 
stracţiune, sunt şi ştiinţifice. Sunt și explicări bazate pe 
abstracţiune, cari nu sunt științifice.. 

Un copil, bunioară, care vede luna ca un felinar 
mare, creiază o abstracţiune, căci diferenţiază în înfăţi- 
şarea lunei aceea ce este comun între lună şi între feli- 
nar. Dar pe baza acestei abstracţiuni, judecata copilului 
nu ajunge să fie ştiinţifică. Copilul poate fi convins, pe 
baza abstracţiunii sale, că în fiecare seară se suie cinevă 
sus în aer ca să aprindă felinarul lunei! 

De asemenea, o abstracţiune face şi sălbatecul, care 
denumeşte pe vecinii săi după numele unui animal; căci 
această denumire comună a eşit dintro reflectare a lui, 
și s'a stabilit pe oarecari asemănări. Dar deşi are această 
abstracţiune, sălbaticul când este convins că omorînd pe 
animalul care poartă denumirea vecinilor, omoară și pe 
vecini, el este departe de a aveă o convingere-ştiinţifică ! 

Tot aşă, cu toate abstracţiunile de cari este capabil 
un ignorant; ele nu dau o explicare științifică faptelor 
din experienţă. Când ignorantul este convins că o co- 
metă, aduce răsboaie pe pământ şi raţionează sprijinin- 
du-se pe analogii, în cazul acesta ignorantul poate face 
multe abstracţiuni, dar convingerea lui nu devine totuși 
ştiinţifică. 

Prin urmare, încă odată, abstracţiunea nu este de 
ajuns. 

Și de ce nu esto de ajans ? 

Fiindcă abstracţiunea este un predus al minţii o- 
mului, în acord cu funcțiunile acestei minţi, dar întru 
nimic un produs garantat că este în acord şi cu realitatea. 

Explicările bazate pe abstracţiune în genere, şi cu 
acestea, convingerile omenești mai toate, sunt adevărate 
sufleteşte, adică sunt conforme cu mintea omului, dar 
nu sunt toate prin aceasta conforme şi cu realitatea. 
Unele sunt adevărate numai subiectiv, nu şi obiectiv. 

Abstracţiunea singură nu este destul. Pentru ca ea 
să poată formă baza unei explicări științifice, se mai cere 
încă o condițiune; se cere ca ea să nu fie lăsată să se 
formeze după înclinările subiective ale omului, ci după! 
o regulă controlată şi consecvent aplicată. 

Aşa sunt formate, dacă le examinăm, toate abstrac- 
ţiunile cari au curs în ştiinţă. Toate sunt definite după 
anumită regulă. In abstracțiunea de «ovipar», bunioară, 
se are în vedere caracterizarea animalelor din punct de 
vedere genetic. In abstracţiunea «metal», se introduce o 
regulă de clasificare după anumite proprietăţi. In abstrac- 
țiunea, «energie» a intervenit dependenţa dintre cauză 
şi efect, etc. In ori şi ce abstracţiune ştiinţifică, dim- 
preună cu denumirea obiectelor la cari ea se aplică, se 
subînțelege şi punctul de vedere din care este formată. 
Abstracţiunea ştiinţifică răspunde totdeauna unui plan 
de cercetare; ea este legată de o metodă urmărită în mod 
conștient. Numai aşa înţelesul ei trăiește, adică este în 
primul rând acelaş în mintea tuturor oamenilor, și în al 
doilea rând, este: cu putință ca ea să fie oricând verifi- 
cată prin intuițiunea simţurilor. 

Fără împlinirea acestor îndatoriri, abstracţiunea nu 
poate servi ştiinţei. i 

Trebue dar, ca la formarea unei convingeri ştiinţi - 
fice, omul să aibă conștiință şi de regula, după care ab- 
stracțiunea se formează. Conştiinţa acestei reguli, dă 
vieaţă abstracţiunii. Copilul ware conştiinţă de regula, 
după care el ajunge la asemănarea dintre lună şi felinar, 
nici sălbaticul de regula, după care el ajunge la asemă- 

narea dintre vecin şi animal ; de aceea, abstracţiunile lor 
sunt fără valoare pentru realitatea lucrurilor. 

Abstracţiunea ştiinţifică este formată după o regulă 
controlată şi consecvent aplicată. Din această pricină, 
ori și cine care ştie regula, poate reproduce și abstrac- 
ţiunea în minte (în orice caz o poate păstră în acelaș în- 
teles), și în acelaș timp, poate şi verifică abstracţiunea, 
prin experienţă. Regula fiind pentru toate cazurile, trebue 
să se și aplice consecvent la toate cazurile pe care le pre- 
zintă experiența. i 

In găsirea regulei care condiționează abstracţiunea, 
mintea, omului nu este constrânsă să copieze intuiţiunea. 
Negreșit, modul de apariţiune a lucrurilor din natură și 
relaţiunile acestora, sunt totdeauna exemplele pe cari le 
are în vedere şi mintea omenească în formarea abstrac- 
țiunilor sale, dar dela aceste exemple, mintea omenească 
se poate şi abate. Ea poate imagină reguli de o perfec- 
iune și de o consecvență cum nu le oferă natura în în- 
făţişarea simţurilor. Ea poate introduce intenţiuni, per- 
spective şi relaţiuni, cari n'au nici un model în lumea 
simţurilor, cu singura condițiune însă, ca aceste inten- 
'ţiuni, perspective, relaţiuni, odată adoptate, să constitue 
o regulă consecventă. 

Controlul și consecvenţa nu trebue să lipsească nici- 
odată, fiindcă ele asigură vieaţa abstracţiunii. 

Dar libertatea, pe care o are mintea dea puneo 
regulă, după care își formează abstracţiunile sale tot 
telul de intenţiuni, perspective şi relațiuni, nu este a- 
ceasta o cauză care să îndepărteze abstracțiunea de ori 
şi ce conformitate cu natura reală? 

Negreșit, libertatea pe care o are mintea în alegerea 
regulei sale, poate duce la o îndepărtare de realitate, dar 
consecvenţa cu care se aplică regula este ea însăși un re 
mediu contra acestui neajuns. Consecvenţa duce la o 
continuă verificare prin intuiţiunea simţurilor şi cu a- 
ceasta, eventual, la dovedirea inesactităţii regulei după 
care ea a fost formată. Mintea este constrânsă astfel să 

schimbe continuu regula aleasă până ce ea se potriveşte 
experienței. 

Abstracţiunile, cari se formează după o regulă aleasă 
de minte, controlată şi consecvent aplicată, sunt capa- 
bile de per fecţionare. Verificarea lor cu experiența aduce 
o corectare şi cu aceasta o conformitate a lor mai exactă 
cu lumea reală. Abstracţiunile, cari sunt formate după 
înclinaţiunile subiective, n'au putinţa acestei perfecţio- 
nări decât într'o foarte mică măsură. Ele resistă, cât timp 
există înclinările subiective ; dispar acestea, sau se tran- 
sformă acestea, și adeseaori transformarea înclinărilor 
subiective se face prin salturi mari, atunci dispar sau se 
transformă şi abstracţiunile. Un copil nu-și mai aduce 
-aminte mai târziu de asemănarea ce făcuse între lună şi 
felinar, fiindcă sufletul lui s'a transformat; pe când omul 
-de știință nu pierde niciodată din vedere abstracţiunile 
sale eronate din trecut. Intre abstracţiunile cari servesc 
ştiinţei, există o legătură istorică, care adeseaori serveşte 
drept indicaţiune pentru desvoltarea altora în viitor. 
Intre convingerile subiective există de asemenea câte- 
odată o legătură, dar aceasta nu servește decât la cu- 
noașterea, sufletului aceluia care le-a produs. 


3. Aşă dar: pentru convingerile tuturor acestora, 
abstracţiunile sunt necesare. Abstracţiunile sunt ca nişte 
instrumente pe cari şi le-a făurit conştiinţa noastră pen- 
tru a-și ușură înţelegerea lumei. 

"Dar abstracţiunea, după cum am văzut, poate fi for- 
mată în două chipuri. Ea poate fi întâiu, produsul natu- 
ral al funcțiunilor. minții, adică poate fi formată fără a- 
mestecul atenţiunii voluntare; și poate fi, al doilea, cu 
amestecul voinţei, produsul unei operaţiuni sistemati- 
zate și metodice. Numai această de a doua abstracţiune, 
am zis că se întrebuințează în știință. 

Această deosebire nu trebuie pierdută din vedere. 

Abstracţiunile, cu toate, fie ele ştiinţifice, fie neştiin- 
tiee, sunt însă constituite după planul de organizare al 
conștiinței. In ele regăsim funcțiunea de unificare a con- 

ştiinţei, pe care am găsit-o și în intuițiunea simţurilor. 
Ori şi ce abstracţiune este o unitate înlăuntrul căreia se 
cuprinde o organizare de elemente. Deosebirile dintre ab- 
stracțiune şi obiectul intuitiv, pot fi ele multe, dar în ce 
priveşte planul general de organizare, acestea din urmă se 
aseamănă. Cum este obiectul extern, o reunire de însușiri 
și de proprietăţi într'o unitate, tot asemenea şi abstracţiu- 
nea este o reunire de elemente într'o unitate. Abstrac- 
iunea ultimă, bunioară asupra universului, presupune. 
acest univers ca o unitate. Din momentul în care uni- 
versul abstract n'ar mai fi o unitate, el n ar mai putei fi 
utilizat de ştiinţă. Ce legi, în adevăr, sar puteă să fie 
găsite într'un univers, care mar prezintă un sistem de- 
coordinate constante, adică, în fond, fără unitate? Dacă. 
legile universului au pentru noi o exactitate, aceasta esto 
datorită faptului că noi le raportăm la un centru fix care- 
le dă unitatea. 

Această organizare unitară este impusă abstrac- 
țiunii de funcțiunile conştiinţei. 


4. Cu un cuvânt, mintea își făurește în abstracţiuni 
o a doua lume de obiecte, — mai eterice şi mai în con— 
formitate cu legile sale, — cari mijlocesc explicarea și 
întregirea lumii simțurilor. Aceeace în lumea simţu- 
rilor apare ca nearmonios și nelogic, în lumea abstrac- 
țiunilor se armonisează şi devine logic. Aceaace în lu- 
mea simţurilor se presintă ca necomplect, să complec- 
tează în lumea abstracţiunilor. Cauzele, sau efectele, 
cari nu se văd în lumea simţurilor, se regăsesc în lumea 
abstracțiunilor. Unitățile imperfecte din lumea simţu- 
rilor să desăvârșesc în lumea abstracțiunilor... 

Din datele simțurilor bunioară, n'ag puteà nici odată. 
să-mi formez convingerea că mâine are să răsară soarele 
la cutare oră fix. Aceeace nu pot dobândi prin datele 
simțurilor dobândesc însă prin mijlocirea abstracţiu-- 
nilor. Omul de ştiinţă îmi înlocuește imagina intuitivă- 
a soarelui și a pământului cu două puncte geometrice ; 
îmi identifică rotațiunea pământului cu o elipsă geome-— 

“trică ; îmi demonstrează matematiceşte că toate fenome- 
nele de răsărit și de apus de soare stau într'o unitate geo- 
metrică, înăuntrul căreia toate poziţiunile de spaţiu sunt 
strict determinate, étc... şi când toate imaginile mele in- 
tuitive despre pământ şi soare sunt înlocuite astfel cu 
-abstracţiuni precis definitive, convingerea mea stă pe o 
bază solidă. 

Sau: voiesc să am o explicare a iuțelei cu care cade 
-o piatră pe pământ. Ori câte observaţiuni intuitive aş 
face, niciodată nu voi puteă fără absiracţiuni să ajung 
la o convingere desăvârșită. In abstracţiune găsesc jnsă;: 
puterea gravitaţiunii, dependenţa dintre mărimea spa- 
“țiului percurs și unitatea de timp ete., şi odată ce le am 
pe acestea, este uşor ca să am o explicare a căderii pie- 
“trei, complectându-mi observaţiunile intuitive cu ab- 
-stracțiunile minţei. 

Sau: voiesc să am explicarea unei boale contagioase. 
Efectele boalei le văd, dar nu văd cauza. Simţurile îmi 
dau imagina incomplectă a circuitului între cauza şi 
“efectele maladiei. Ştiinţa prin mijlocul definițiunii mi- 
crobului îmi explică tot. Observaţiunile mele au fost 
«complectate prin mijlocul abstracţiunii. 

In toate aceste cazuri, nici nu este nevoe ca eu per- 
sonal să adun observaţiuni asupra rotaţiunii pământului, 
sau asupra căderii pietrei, sau asupra efectelor boalei 
-contagioase, pentruca să ajung la o convingere știinţi- 
fică ; este destul ca să iau o bună carte de ştiinţă, în care 
aceste cestiuni sunt tratate, şi de acolo, adică numai 
prin mijlocirea abstracţiunilor, să-mi fac o convingere 
deplină. 

Lumea cea de a doua, lumea abstracţiunilor din 
carte, este mai comodă pentru a-mi sprijini convingerile 
“decât lumea ce se prezintă înaintea simțurilor. Cu o sin- 
gură condiţiune însă şi anume: ca abstracţiunile din 
carte să fie conforme realităţii. 

Dar aci se iveşte o obiecţiune. 

Cărţi. cari să cuprindă abstracţiuni, pretinse ştiin- 
jifice, sunt de mult pe lume; nu toate cărţile însă cu- 

prind abstracțiuni conforme realităţii. Aşa, dacă pentr 
convingerile pe care le căutam mai sus, am luă cărțile 
scrise cu câteva veacuri în urma noastră, am dă cu totul. 
peste alte abstracţiuni. In aceste cărţi, în locul noțiunilor- 
de corp geometric şi funcţiune matematică, de gravitate 
şi de microb, am găsi noţiunile de substanţă, de perfec- 
ţiune, de humori. Şi acestea sunt abstracţiuni, și încă în 
vremea lor au trecut drept ştiinţifice! Cu toate acestea, 
din ideia de substanţă, a unui filosof eleat, bunioară, cu 
greu poţi scoate exactitatea răsăritului de soare; mai 
curând ajungi cu această abstracţiune la convingerea, că 
în univers nu există mișcare reală, cum a și ajuns de fapt 
Parmenide. De asemenea din noţiunea de perfecţiune a 
mișcării, nu poţi scoate nici o lege a căderii corpurilor! 
Nici din equilibrul humorilor o cauză a boalelor conta- 
gioase! 

Cum explicăm această nepotrivire? 

In mod foarte simplu, după cele văzute mai sus. 

Abstracţiunile celor vechi, întrucât au fost produse 
după o regulă controlată şi consecventă, au fost şi ele 
ştiinţifice, câtă vreme verificarea lor prin experiență nu 
le-a arătat ca greşite. Iar verificarea lor a fost cerută. 
tocmai de consecvenţa, cu care regula producerii lor a 
fost aplicată. Intre noţiunea de substanţă a lui Parmenide 
și noțiunea de funcţiune matematică a lui Galilei este 
o mare deosebire, negreşit, cea dintâiu este foarte depăr-- 
tată de natura lucrurilor, pe când cea de a doua este a- 
propiată, totuși, una şi alta au caracterul de abstracţiuni 
ştiinţifice, fiindcă una şi alta sunt produse după o regulă 
controlată și consecventă. Parmenide, ca şi Galilei, nu 
cuprindeă în abstracţiunea substanţei înclinările sale su-- 
biective, ci exprimă o regulă pe care el o credeă în firea 
lucrurilor reale, și pe care o aplică la întreaga expe- 
riență. El concentră în akstracţiunea sa aceea ce credeă 
el că este mai real în lumea simţurilor. Ştiinţa a trebuit 
să treacă prin abstracțiunea substanței lui Parmenide, 
pentru ca să ajungă la abstracţiunea funcţiunei matema- 
tice de astăzi. Abstracţiunile din trecut se impuneau 


www.dacoromanica.ro 


103 


științei din acea, vreme, iar abstracţiunile ştiinţei de as- 
tăzi sunt isvoriîte din verificarea treptată a acelor vechi 
abstracțiuni. Ştiinţa este o continuă înlocuire a proba- 
bilităților mai îndepărtate cu probabilități mai apropiate. 


5, Prin urmare, procesul prin care se formează con- 
vingerea omenească, indiferent dacă convingerea este 
științifică sau nu, este următorul: 

La început avem faptul reflectării. Fără o reflec- 
tare nu există o convingere. Animalul care nu reflectează 
n'are convingere. 

Din reflectare isvorăşte abstracţiunea, şi cu abstrac- 
țiunea avem convingerea în înţelesul obişnuit. 

O afirmaţiune făcută cu intenţiunea de a stabili un 
raport real între lucruri, sau întro însuşirile lucrurilor, 
sau între lucruri şi însuşirile lor, sau în sfârşit, între 
orice fel de elemente ale realităţii, — afirmaţiune care 
în terminologia filosofică se numește, de regulă, o jude- 
cată, —o atare afirmaţiune cuprinde de fapt o convin- 
gere, gi această convingere nu este dată decât prin mij- 
locirea abstracţiunii. 

Când lipseşte abstracţiunea, convingerea se mărgi- 
nește la simpla constatare a simţurilor. Sunt convins, 
bunioară că pomul din faţa mea este verde, fiindcă îl văd 
verde. Unitatea intuiţiunii îmi ţine loc de ori și ce abs- 
tracţiune. 

In afară de această convingere, care se bazează pe 
intuiţiunea simţurilor, ori şi ce altă convingere presu- 
pune o abstracţiune, şi bineînţeles o reflectare. Reflec- 
tarea este indispensabilă chiar și în simpla constatare a 
simțurilor. 

Dar abstracțiunea singură, nu dă convingerea. Ab- 
stracțiunea este numai instrumentul care înlesneşte actul 
convingerii. Origina și baza convingerii stau în funcţiu- 
nea de organizare ale conştiinţei, în adâncul sufletului. 

După gradul de desvoltare al sufletului urmează și 
felul convingerii. 

Pentru a aveă o convingere științifică, nu este des- 

tul a aveăla dispoziţie abstracţiunile necesare, acestea se 
pot împrumută astăzi din cărţi, ci mai trebue să aibă 
cineva şi sufletul pregătit să susțină o asemenea convin- 
gere. Se cere maiîntâiu, ca reflectarea să fie adântă, adică 
făcută cu atenţiune încordată. Pe o reflectare adâncă se 
altoieşte o înfrânare a înclinărilor personale, şi prin a- 
ceasta se dă putinţă minţii, ca aceasta să urmeze o re- 
gulă controlată şi consecventă în formarea abstracţiu- 
nilor. Când reflectarea, nu este adâncă și, prin urmare, 
nici atențiunea nu este încordată, atunci înclinările per- 
sonale predomină şi mintea este silită să formeze abstrac- 
țiuni subiective. Aceste abstracțiuni în cea mai mare 
parte, au un caracter antropomorf, adică în ele se re- 
găsesc urmele dispoziţiunilor afective ale omului. Fără 
înfrânarea subiectivităţii nu se poate âjunge la abstrac- 
țiunea științifică. Aceasta din urmă depinde de măsura 
de înfrânare pe care și-o poate impune omul singur. 
De aceea se poate zice fără a exageră prea mult, că 
cercetarea adevărului este un act de voinţă. Abstrac- 
ţiunea științifică, în care se găseşte cel mai puternic in- 
strument pentru găsirea adovărului, nu se poate formă, 
decât întrun suflet care are puterea de a-și prescrie el 
însuși reguli, pe cari să le urmeze apoi consecvent. Un 
om de ştiinţă, aplică strict o metodă; el are puterea de 
a nu cedă înclinărilor personale; pe când un om care nu 
este de ştiinţă este continuu târît de inspirația momen- 
tului. Din cauza acestei înfrânări continue a sufletului 
celui ce cultivă ştiinţa, se ajunge tocmai la universali- 
tatea acesteia. Ştiinţa are valoare pentru oricine, fiindcă 
din ea au dispărut, prin înfrânare, gusturile personale. 
Prin urmare, încă odată, nu faptul că știința se ser- 
vește de abstracţiuni, face ca adevărul acesteia să fie 
crezut, ci faptul că abstracţiunile ştiinţei sunt altfel mun- 
cite și altfel formate decât părerile subiective, face ca 
ştiinţa să treacă drept facla adevărului. 
Dacă ar fi numai pe abstracţiuni, ce abstratţiuni 
altele mai frumoase ca în basme! Aci abstracţiunile 
sboară deasupra timpului și spaţiului, neţinând seamă 

de nici o îngrădire a simțurilor; de nici o verificare prin 
experienţă! Mintea celui ce creiază un basmu, tinde pe 
lângă efectul frumosului să producă şi o convingere; şi 
pentru a ajunge la această convingere recurge și ea la 
abstracțiuni; dar ce diferență, în metoda după care se 
corduce creatorul de basme şi creatorul de ştiinţă! Cel 
dintâiu se lasă a fi dus de cursul asocierilor subiective, 
pe cari le găsește în memoria sa, cel de al doilea se ri- 
dică deasupra asocierilor subiective pentru a urmă re- 
gula pe care și-a impus-o singur. Iată, spre pildă, cum 
procedează de deosebit unul şi altul în explicarea unui 
oarecare fapt din natură: un fapt care poate fi socotit ca 
tipic pentru multe altele. Luăm un exemplu între mul- 
tele câte se pot aduce. Fiecare specie de pasări prezintă 
anumite forme caracteristice, anumite curiosități. Ace- 
stea, deşteptând atenţiunea, devin un obiect de cercetare. 
Mintea caută să se convingă pentru ce pasărea, este aşa 
şi nu altmintreli. Să vedem însă cum se convinge min- 
tea pregătită pentru ştiinţă şi cum se convinge mintea 
pregătită pentru basme. 

O pasăre cu anumite curiozităţi, este spre pildă, 
pupăza. Poporul o amintește foarte des în zicătoarele 
sale. Ea pare o pasăre fudulă, în penele ei pestriţe ; fără 
minte, fiindcă sboară deasupra locuinţelor părăsite; pe 
cap poartă o creastă; cuibul şi-l face din murdăriile pe 
care le adună cu ciocul, fără să aleagă. Atât este de ajuns 
ca ea să fie caracterizată. De ce este însă pupăza aşă și 
nu altfel? Omul de ştiinţă pentru a dă un răspuns, va 
utilizà metodele biologiei de astăzi. El va adună multe 
observaţiuni asupra organismului şi asupra genului de 
vieaţă a pupăzii, pe cari apoi le va întregi cu abstracţiuni 
de acelea ca: selecţiune naturală, dependenţă de mediu, 
lupta pentru existenţă, etc., adică le va întregi cu ab- 
stracţiunile biologiei de astăzi. Aceste abstracţiuni sunt 
strict fixate, și omul nostru de ştiinţă va trebui să și le 
împrospăteze în minte, urmând întocmai regula după care 
ele au fost formate. Sub cuvintele abstracte de selecţi- 
une, de dependinţă de mediu, de luptă pentru existenţă, 

etc., el va trebui să regândească legile transformării spe- 
ciilor animale, aşă cum le gândesc biologii. Afecţiunea 
sau repulziunea, ce ar simţi el personal la vederea unei 
pupăze, n'are ce căută în această regândire. Pentru o- 
mul nostru de ştiinţă,” pupăza însăşi devine o abstracţi- 
une, sub care se înțelege o anumită corelaţiune de func- 
țiuni organice. Problema, pe care omul de ştiinţă o vede 
aci de rezolvat, se rezumă în a ști cum se leagă înfăţișa- 
rea şi genul de viesță al pupăzei cu mediul în care ea 
trăeşte, și cu formele celorlalte pasări cu care ca se în- 
rudește. Convingerea este făcută, dacă s'a ajuns a se sta- 
bili în mod cert, că toate curiozităţile pasării sunt con- 
secinţa legilor biologice. La omul nostru de știință, totul 
este dar mai dinainte fixat, ca metodă, Poezia sufletului 
n'are ce căută î în înțelegerea curiozităţilor pupăzei. Ex- 
plicarea ee sa cerut, fiind prea individuală, ea va fi şi 
greu de dat în mod complect. In tot cazul însă, omul de 
știință, prin mijlocirea abstracţiunilor biclogiei de astăzi, 
ne va demonstră, în linii generale, că toate particulari- 
tăţile de vieaţă şi de înfăţişare ale pupăzei nu sunt nişte 
curiozităţi ale naturii, ci sunt nişte efecte naturale ale 
vieţii speciei acestei pasări în mijlocul mediului în care 
ea se găsește. Dela el rămânem cu siguranţa că aceea ce 
biologia de astăzi nu ne poate explică, ne va explică cu. 
siguranţă biologia de mâine. 

Acum să vedem cum procedează creatorul de basme! 
De ce este pupăza fudulă în penele sale pestriţe, și așă 
fără minte, că sboară deasupra părăgeniturilor? De ce 
poartă ea, o creastă pe cap și îşi face cuibul din murdării? 
La aceste întrebări scoase din experiență, nu poate răs- 
punde basmul cu observaţiuni luate tot din experienţă, 
ci şi aci intervine abstracţiunea.. Și intervine abstracţi- 
unea, în ce chip? După înclinări şi asocieri subiective. 
O asemenea pasăre nu poate să aibă înfăţişarea și vieața 
pe care le are, își zice creatorul de basme, decât în urma 
unei pedepse venite dela Dumnezeu! Și cum a fost dată 
pedeapsa lui Dumnezeu? Intr'o mie şi una de posibili- 

tăți, dintre cari iată pe aceea care se potrivește cu su— 
biectivitatea unuia dintre creatorii de basme. 

Copiez versiunea, dată de poetul A. Vlahuţă: 

„A fost odată, de mult, de mult o babă și un moş— 
„neag. Erau săraci lipiți pământului şi trăiau, singuri 
„singurei, într'o cocioabă de casă părăsită, aşteptându-și 
„ceasul, — că nici o putere nu mai aveau, și nici o nă- 
„dejde alta dela cel de sus. Dar într'o dimineaţă, ce să 
„vadă ei? Iată că un firicel de iarbă răsărise din pământ, 
„drept lângă piciorul patului; până pe la prânzul cel 
„mare, firicelul se face gros cât trestia, şi crește înalt 
„până 'n blidar, iar a doua zi îşi îndoaie vârfu 'n tavan, 
„par'că şi-ar cătă loc să iasă. 

- — „Mă, ce să fie asta? zice moșneagul crucindu-se. 

„ȘI, numai aşă de-a minune, ià el un sfredel, face o 
„gaură 'n tavan, apoi alta 'n coperiş, şașteaptă ce are să 
„se 'ntâmple. A treia zi, firicelul de iarbă eră copac în 
„lege, cu rădăcina 'n casa omului, cu vârful în porţile ce— 
„tului, şi-i foşniau frunzele de par'că mii de glasuri vor- 
„beau în foșnetul lor. 

„Stă moșneagul şi trăgeă de zor din luleaua veșnic 
„stinsă ; şi se uită la copac, şi-şi făceă cruce. 

„Da baba de colo zice într'o doară : Ştii ce m'am gân-— 
„dit eu, omule ?... Noi o vieață întreagă am trăit necă-— 
„Jiţi, ca vai de capul nostru, şi nu ne-am vândut necura- 
„tului, — am rămas cinstiţi şi cu credință 'n Dumnezeu. 
„Dacă te-ai sui tu 'n cer — că eu socot că de asta a şi 
„crescut copacul în casa noastră — și-ai spune lui Dum- 
„nezeu să se milostivească şi cu noi, să ne scoată lu nişte 
„zile mai bune, să ne facă şi pe noi boeri, că destul am 
„stat în dricul nevoilor, şi dându-ne bogății, si ne facă 
„Şi tineri cum am fost, ca să ne putem bucură de ele.,.. 
„Hai? Ce zici? 

„— Poi, ce să zic?.., Gână mai bun nici că se poate. 

>» Moşneagul se urcă la cer, se înfățișează înaintea lub 
„Dumnezeu, si-i spune în ce chip a venit și ce l-a adus. 
„Dumnezeu zice: Bine, facă-se voia ta! 

„Moşneagul se coboară pe pământ şi se uimeşte de 
„câtă bogăţie vede în jurul său. 

„Dar după câţiva ani,iată baba tot nemulțumită: 

„Intro zi, după ce cască de câteva ori, cum stă așa 
„plictisită şi bosumflată, se întoarce către bărbatul său 
„Şi prinde a-i spune, că ea sa săturat de vieaţa asta, că 
„mai bine eră înainte când erau săraci, şi că dacă vreă 
„Şi vreă s'o vadă cu adevărat fericită, să se urce iar la 
„cer şi să roage pe Dumnezeu să-i facă împărați. Atunci 
„ar zice și ea ca trăit. 

— „Să dormim și noi în pat de aur, cu așternat 
„de puf.... 

— „Poi m'oiu duce, zice el. De ce să nu mă duc? 

„Şi pleacă. Ajunge la Dumnezeu şi-i spune iar ce 
„păs l-a adus, 

— „Bine, zice Dumnezeu, facă-se şi de data asta, 
„voia voastră. 

„ȘI-l blagoslovește. Se întoarce omul într'un suflet 
„şi—ce să vadă? Curți împărăteşti, ostaşi, steaguri, mu- 
„zici — iar în capul scării de marmură cu stâlpi de aur, 
„cine-l întâmpină? Chiar împărăteasa, nevasta lui, pur- 
tând coroană pe cap, şi 'mbrăcată de sus până jos numa’n 
„aur şi'n pietre scumpe. 

„Au împărăţit ei cât au împărăţit. Dar se vede că 
„Şi împărăţia, dacă nu-i ştii seama şi nu știi ce să faci 
„cu ea, te satură dela o vreme, și tot alte măriri te ispi- 
„tesc“. 

Aşa, zice ea într'o zi: „Vezi tu, bărbate, destul de 
„moale-i puful și dulce odihna în patul nostru de aur, 
„Şi slugi avem supuse, şi oaste multă, şi câte de toate, 
„da iaca şi 'mpărăţia asta nu-i, cum credeam noi, cine 
„ştie ce pricopseală, că sunt şi de ea legate destule ne- 
cazuri — fără să mai vorbim de atâţea împărați, cari 
„ne privesc de sus! — Dar dacă vreă să facă Dumnezeu 
„un bine cu noi, încai să-l facă 'ntreg. Să nu mai avem 
„pe nimeni de-asupra noastră. Du-te tu şi-l roagă să ne 
„facă şi pe noi Dumnezei. Şatuncea zic şi eu că s'a mi- 
„lostivit cu noi și ne-a dat tot ce-am cerut“. 


www.dacoromanica.ro 


-109 


Moșneagul, acum Impărat, se duce iar la Dumnezeu- 

De data aceasta Dumnezeu își perdù răbdarea. 

— „Ei, ce-i pricina? 

— „Apoi ce să fie, Doamne? Iaca am mai aveă o ru- 
„găminte.... să ne faci şi pe noi Dumnezei—pe mine 
„Dumnezeu şi pe nevastă-mea Dumnezeoaică, să gustăm 
„Şi noi din puterea asta mare... 

— „Ai venit tu din capu tău, îl întreabă Dumnezeu, 
„ori nevasta te-a trimes? 

„Ba drept să spun, Doamne, mai mult de gura ei 
„am venit. i 

— „Poi tu cum te potriveşti, om în toată firea, de- 
„şertăciunilor ei?... Pentrucă nu vaţi mulţumit cu ce 
„vi s'a dat, şi n'aţi găsit voi odihnă nici în putul unui 
„pat împărătesc — de-acum... pupeze să fiți, şi cuib din 
„toate spurcăciunile să vă fie patul. 

„A blagoslovit Dumnezeu, și când s'a uitat în jos a 
„văzut sburând, pe de-asupra vechei cocioabe părăginite, 
„două păsări cu pene 'mpestriţate, şi pe cap cu mândre 
„creste'n chip de coroană— erau cele două suflete, în veci 
„nemulțumite. 

„Şi iaca de-atunci sunt pupeze pe lume)“. 

Iată dar pentru ce pupăza este o pasăre, cu pene 'n- 
pestriţate, care sboară peste vechi cocioabe părăginite, 
purtând o creastă pe cap, şi făcându-şi cuibul din mur- 
dării! Dumnezeu a pedepsit în ea sufletele unor veşnic- 
nemulțumiți cu soarta lor! 

Abstracțiunea care mijloceşte aci explicarea, este 
aleasă, după o înclinare învechită a sufletului omenesc, 
căci pedepsirea, celor nemulţumiţi este foarte veche în 
mintea omenească, este dată deodată cu ideia de Dum- 
nezeu. Odată această primă abstracțiune făcută, celelalte 
cari mai trebuiesc, vin dela sine, după felul amintirilor 
cari stau în memoria cuiva. Moşneagul şi baba, bogat și 
sărac, împărat şi culcuș de aur cu așternut de puf... stau 


1) Basmul este luat după versiunea dată de A. Vlahuţă, în Universul 
din 2 August 1911. 

la dispoziţia ori şi cui. Ar fi putut fi și altele. Chiar şi 
sunt în mulțimea de variante ale basmului, după cum a 
fost şi memoria celui ce le-a creat?). 

Omul de ştiinţă n'are de loc libertatea creatorului 
de basme. In abstracţiunile prin care el își mijlocește ex- 
plicarea cerută, nu este nicio urmă,—sau mai bine zis, n'ar 
trebui să fie nici o urmă, fiindcă din nenorocire sunt gi 

-câteva abateri, — nici o urmă de subiectivitate omenea- 
scă. In curiozitățile pupăzei ware ce căută pedepsirea 
unui defect omenesc! 

Am zis: libertatea creatorului de basme! In fapt a- 

-ceastă libertate este numai aparentă. Creatorul de basme 

se pleacă în mod servil înclinărilor sale sufleteşti. El o- 
„coleşte explicarea cea adevărată, fiindcă este prea mult 
-atras de gândul de a găsi peste tot locul pedepsirea ce- 
lor nesăţioși. 

In înţelesul cel strict al cuvântului, libertatea este 
de partea omului de știință, fiindcă acesta nu urmează 
înclinărilor și asociărilor pe cari le găsește sufletul său 
pe de-a gata, ci urmează unei metode susținute prin vo- 
ința sa. 

Am ales ca pildă un basmu, fiindcă din el se poate 
vedeă bine natura raționamentului bazat pe abstracţi- 
unea neștiințifică. Am fi putut alege în locul lui ori și ce 
superstiție sau credinţă populară, şi poate că făceam mai 
bine, de oarece în basmu nu este de luat în seamă numai 
felul convingerii ce el vrea să producă, ci la el trebuie 
luată în seamă și valoarea estetică, adică valoarea lui ca 
operă de imaginaţie, care nu este de comparat ştiinţei. 
Dacă ţinem însă seamă de această rezervă, atunci pilda 
lui ne servește de minune, pentru a înţelege abstracţi- 
unea ştiinţifică în deosebire de abstracţiunea neştiinţifică. 

Toate superstiţiile şi credințele populare, au la baza 
lor abstracțiuni formate după voia înclinărilor subiec- 
tive. Dacă stelele sunt pe cer, și dacă peștii sunt în fun- 
dul mărei; dacă munţii au vârfurile și coamele pe cari 


1) Comp. Lazăr Şăineanu, Basmele române, Buc. 1895, pag. 846 şi urm. 

le au, şi râurile au albiile pe cari le au; dacă pământul 
este aşà cum este, cauza este totdeauna cevă care se leagă 
de sufletul omenesc, și mai ales cevă care sc leagă de fap- 
tele omenești. Mintea populară îşi închipueşte, în dosul 
lucrurilor şi faptelor naturei, o putere asemănată puterei 
omenești, o putere care se abține sau se deslănţueşte după 
interese pur omenești. Dumnezeu sau zeii, cari sunt în 
coruri, încă şi ei nu au în planul lor de vieață o grije 
mai mare decât pe acea a omului. 

Abstracţiunea subiectivă, adică abstracţiunea for- 
mată fără metodă riguroasă, este la baza tuturor convin- 
gerilorpe cari le găsim în superstiţiile şi credințele popu- 
lare. Când mintea se lasă să fie dusă de ritmul asociări- 
lor din memorie, fără o înfrânare voită din partea sa, 
ea creiază basme. Când mintea își impune o metodă con- 
stantă, ea începe să facă știință. Un basmu îl poate ur- 
mări oricine, dar o cercetare ştiinţifică nu o poate urmări 
decât acela care are sufletul pregătit să-şi deă o încor- 
dată, și lungă atenţiune. 


. 6., La baza ştiinţei, — în sămânţa din care răsare 
falnicul mediu cultural, pe care se sprijină adevărul, — 
se găsesc, aşa dar, funcțiunile sufleteşti: reflexiunea, a- 
dâncă, atenţiunea voluntară și înfrânarea de sine; iar 
abstracţiunile vin numai în urmă. Abstracţiunile sunt 
instrumentele prin cari se exprimă puterile sufleteşti. 

Dar, negreșşit, aceste instrumente sunt de cea mai 
mare importanţă. Intocmai cum fără inventarea instru- 
mentelor tehnice nu s'ar fi putut desvoltă civilizaţiunea 
omenească, tot astfel fără abstracţiuni nu sar fi putut 
-desvoltă Logica adevărului. 

Funcţiunile sufleteşti sunt ca vântul și curentul mă- 
rii, cari împing corabia mai departe, dar capacitatea de 
transport a corăbiei stă în construcţia acesteia însăși. 
Funcţiunile sufletești creiază abstracţiunea, dar natura 
abstracţiunii duce adevărul în lume. 

Logica, ştiinţa care ne dă regulile după care argu- 
mentăm, când vrem să convingem pe cineva de un ade- 

văr, sa ocupat până acum exclusiv de natura şi înlăn- 
țuirea abstracţiunilor, fără să țină seamă de fondul su- 
fletesc, din care răsăreau aceste abstracțiuni. Logica de 
până acum, analiză produsul sufletesc şi nu origina din 
care acest produs eră eşit; ea analiză tehnica abstrac- 
ţiunii, adică formalismul abstracţiunii, şi nu funcțiunile 
primitive din care abstracţiunea însăşi eră isvorită. Acest- 
exclusivism eră, dealtmintreli adoptat şi de alte științe. 
Istoria culturii și a civilizaţiunii se ocupă, până acum, 
de perfecționarea, instrumentelor de producțiune econo- 
mică; de complicarea coajei externe a culturii şi a civi- 
lizaţiunii și nu de sufletul care trăiă în această coajă. 
Acum, acest exclusivism este biruit. Logica de astăzi 
este o logică mai complectă, și prin aceasta mai reală. 
Ea se ocupă nu numai de forma argumentării, care se 

oate vedeă din natura şi înlănţuirea abstracţiunilor, ci 
şi de fondul sufletesc, pe care se ridică în genere ori şi 
ce abstracțiune. Logica de astăzi este mai mult genetică, 
pe când Logica veche eră mai mult formală. 

Schimbarea aceasta de direcţiune a adus după sine 
şi câteva exageraţiuni. Unii din logicianii contimporani 
exagerând punctul de vedere genetic, au făcut din Lo- 
gică un capitol al Psihologiei, întocmai după cum logi- 
cianii cei vechi, exagerând formalismul, făcuseră din Lo- 
gică un capitolal Matematicei. Adevăratul loc al Logicei 
însă, nu este nici în Psihologie și nici în Matematică, ci 
este în punctul său de vedere propriu, şi anume în acela. 
de a cercetă condiţiunile de producere ale adevărului, în 
ori şi ce domeniu al științei sar afirmă acest adevăr; 
prin urmare, dintrun punct de vedere mai presus şi de 
acel al Psihologiei și de acel al Matematica. 

Adevărul științific, -— căci deocamdată pe acesta îl 
avem în vedere, — este legat de funcțiunile sufletului, 
dar nu observând funcțiunilor sufletești îl putem noi cu- 
noaşte. O vieaţă întreagă dacă ar reflectă cineva asupra 
conștiinței sale, totuşi n'ar ajunge să descopere cele mai 
elementare reguli ale adevărului. Regulile după cari 
conştiinţa produce adevărul se cunnosce din însăși produc- 

tiunile conștiinței. Numai reflectând asupra adevărului 
care este în ştiinţă, putem răspunde la întrebarea cum 
s'a produs adevărul. Din studiarea metodologiei adevă- 
rului existent, adică produs, ajungem să cunoaștem şi 
funcțiunile fundamentale ale conştiinţei cari stau la o- 
rigină. 

De aceea, Logica nu va puteă niciodată să se con- 
funde cu Psihologia. Ea va fi genetică, fără însă să se 
restrângă la procesul genetic pe care îl dă Psihologia. 
Procesul genetic, care stă la baza adevărului se poate 
cunoaşte numai din cercetarea produselor conștiinței o- 
menirii întregi, adică din cercetarea întregei științe pro- 
duse, iar nu din datele pe care le oferă observarea con- 
vingerilor individuale, cari vor constitui obiectul propriu 
al Psihologiei. 

Prin urmare Logica de astăzi nu trebuie să înlocu- 
iască un exclusivism prin altul, ci să le înlăture pe amân- 
două, şi să devie astfel o ştiinţă complectă. Ea trebuie 
să înlăture formalismul vechiu, arătând origina adevă- 
rului în condiţțiunile conştiinţei omenești dar în acelaş 
timp să nu pună între condiţiunile conștiinței decât pe 
acelea, cari se deduc din desvoltarea însăşi a ştiinţei din 
omenire. Condiţiunile conştiinţei se apară astfel ca un 
coeficient ireductibil pe care îl demonstră chiar evolu 
țiunea științei. 

Aceasta este şi direcțiunea spre care ui se pare că 
se îndreaptă Logica din zilele noastre. În această privinţă 
este caracteristic faptul, că între ultimele cărți de Lo- 
gică, una care a fost discutată mai mult, în timpul din 
urmă, cartea lui HermannCuhen, Logik der reinen Erkennt- 
niss1), consideră ca pe cea mai importantă problemă pen- 
tru Logică, tocmai problema originei: die Logik des Ur- 
sprungs. 





1) Berlin, 1902. 
Studii Filosofice, VII. 3 


www.dacoromanica.ro 


114 


7. Logica cea nouă astfel îndreptată, pune într'o 
nouă lumină câteva cestiuni, cari erau şi mai înainte 
pentru vieaţa practică de o mare însemnătate, dar cari 
însă în știință nu găseau până acum atențiunea cuvenită. 

Din aceste cestiuni, următoarele sunt cele mai apro- 
piate. 

Dacă adevărul ştiinţific, — căci încă odată numai 
de acesta este acuma vorba, — depinde, cum am văzut, 
de condițiuni sufleteşti; dacă nu poate fi abstracțiune 
ştiinţifică decât aceea care se formează după o regulă 
controlată și consecventă, şi o regulă controlată şi con- 
secventă nu poate fi în ori şi ce minte de om, ci numai 
în aceea care este pregătită, atunci comunicarea adevă- 
rului, adică trecerea adevărului dintr'o minte de om în- 
tr'alta nu este un fapt care se petrece așă uşor, și care 
să fie fără importanță. Comunicarea adevărului presu- 
pune, că mintea celui ce spune, necum creiază adevărul, 
și mintea celui ce primește adevărul, sunt în acelaș grad 
de pregătite. Dacă mintea celui ce spune adevărul este 
altfel pregătită decât mintea celui ce primeşte adevărul, 
atunci înțelegerea între ei nu se poate face pe deplin. 
Acel mai puţin pregătit, nu poate înţelege pe cel mai 
bine pregătit. 

Iată dar o cestiune: Cum să facem să treacă adevă- 
rul ştiinţific dintr'o minte pregătită, adică ridicată su- 
fleteşte, într'o minte nepregătită. 

Dar mai este şi o a doua cestiune, tot aşă de impor- 
tantă. i 

Abstracţiunile ştiinţifice, precum am văzut, sunt 
instrumentul prin care se produce convingerea ştiinţifică, 
In abstracţiuni este oarecum condensată gândirea ome- 
nească, întrucât această gândire a fost controlată şi me- 
todic dirijată. Fiecare om de știință găseşte la dispoziţia 
sa, aceste abstracţiuni mai dinainte formate ; și el nu are 
să adaoge la ele decât o mai mare precisiune, prin co- 
rectări noui. Acesta este cazul obișnuit. Se poate însă 
întâmplă şi un caz excepţional. Omul de ştiinţă poate 
să aibă o gândire cu desăvârşire nouă, care să nu poată 

intrà în cadrul abstracțiunilor de mai nainte formate! 

El poate să introducă noui reguli, după care să se for- 
meze abstracțiunile! Atunci nu este oare acio greutate? 
Cu alte cuvinte, abstracțiunile științifice, ca instrumente 
ale convingerii ştiinţifice, pot prezintă două nepotriviri 
față de sufletul omenesc: ele pot fi câte odată prea su- 
perioare pentru a mijloci convingerea în mintea ori și 

cui, şi ele pot fi, în chip opus, nu îndestul de superioare 

pentru a primi în ele convingerea ori şi cui. Abstracţiu- 

nile sunt potrivite pentru cazurile mijlocii și nepotrivite. 
pentru celelalte. Sufletele cari merg în urma ştiinţei nu 

le prea înţeleg, iar sufletele cari merg înaintea ştiinţei 

le înţeleg prea bine, dar tocmai pentru aceea le găsesc 

nepotrivite cu gândirea lor! 

Aceste două cestiuni nu puteau găsi în Logica ve- 
che nici o rezolvare, fiindcă această Logică nu se ocupă 
de condiţiunile sufleteşti cari determină şi susţin ade- 
vărul ştiinţei. In Logica cea nouă, rezolvarea acestor 
-cestiuni ocupă din potrivă un loc de frunte ; ea constitue 
„poate chiar partea ei mai originală. 

CAPITOLUL VI 
ADEVĂR ȘI MINCIUNĂ 





1. Oamenii pe cari nu-i înţelegem, fiindcă ne sunt superiori. — 2, Oa- 
menii pe cari nu-i înțelegem, fiindcă, ne sunt inferiori. — 3. Propaganda adevă- 
ului şi meșteșugul minciunei. — 4. Cum sunt minţii sălbatecii. — 5. Politica şi 
minciuna. — 6. Reclama necinstită. — Reclama ìn publicul de jos şi reclama în 
publicul de sus. — 7. Biruinţa adevărului. 


1. Sunt oameni pe cari nu-i înțelegem. Sunt oameni 
pe cari nu-i putem aduce să ne înțeleagă. 

Oamenii pe cari nu-i înțelegem, ne pot fi, ca men- 
talitate, prea superiori, sau prea inferiori. Oamenii pe 
cari nu-i putem aduce să ne înțeleagă, ne sunt totdeauna 
inferiori. 

Bine înțeles, calificativul de superiori şi inferiori îl 
luăm într'un înțeles relativ. Este vorba de acei ce întrec, 
sau nu se ridică încă până la mentalitatea cerută de şti- 
ința obișnuită. Din alte puncte de vedere, decât acela al 
ştiinţei, calificativul nici că are vreun rost. 

Şi de ce nu ne înțelegem unii pe altii? 

Fiindcă abstracţiunile, pe cari ni le comunicăm prin: 
cuvinte unii altora, nu sunt prin ele înșile adevărul, ci 
ele sunt instrumentele prin care se exprimă adevărul. 
Adevărul stă în adâncul sufletului, iar abstracţiunile nu 
fac decât să-l reprezinte, adică să-l simbolizeze. 

Un suflet d'abia ieşit din sânul naturei, necioplit şi 
neplămădit de cultură, își exprimă stările sale sufleteşti 
prin cuvinte, ca şi omul cult; omul incult înţelege însă 
prin cuvintele sale altceva decât omul cult. Cuvintele 
trebuiesc înțelese după om. Trebniesc complectate cu 
aceea ce se petrece în sufletul celui ce vorbeşte; şi cum 
aceea, ce se petrece în suflet nu se vede, înțelesul pe care 


` 

îl dăm noi euvintelor, poate fi greşit. Uneori chiar cu 
totul greșit. Asemănările de sunete nu sunt de ajuns pen- 
tru ca să zicem că vorbim între noi aceeaşi limbă; la a- 
„semănările de sunet trebuiesc să se mai adaoge și asemă- 
nările de suflet. 

Să vedem pe oamenii pe cari noi nu-i putem în- 
țelege. Mai întâiu pe cei superiori. 

Intre aceştia vin de drept, în prima linie, aceia cari 
au intuițiunea simțurilor mai bogată decât intuiţiunea, 
obișnuită a fiecărui dintre noi. Exemplarele acestor oa- 
meni însă sunt greu să fie stabilite, fiindcă deosebirea 
între ei şi noi este prea radicală. Asemenea oameni sunt 
față de noi aceia ce suntem noi faţă de orbi şi surzi. Ori 
şi ce descriere ne-ar face ei despre intuiţiunile lor, noi 
nu le putem aveă, cum nici orbul nu poate să aibă cea 
mai elementară culoare, sau surdul cel mai elementar 
ton, din descrierile pe cari le-am face noi. Intre ei şi noi 
este o prăpastie. Acești oameni pot să ne descrie cât de 
mult aceea ce ei simt, noi tot nu-i vom puteă înţelege, 
sau îi vom înţelege greşit. Bunioară, dacă cineva ar pre- 
tinde că aude mişcarea stelelor după cer, ca o muzică 
sublimă, neasemănată muzicei cunoscute nouă, sau că 
vede la distanţă, prin ziduri şi prin munţi, lucruri așezate 
într'un spaţiu cu alte dimensiuni, decât cele cunoscute 
noă, noi, orice sforţare vom face ca să-l înţelegem, totuşi, 
nu vom isbuti. De aceea, asemenea oameni îi conside- 
răm mai bine că nu există; sau, fiindcă ne este mai co- 
modcă sunt nebuni. Intuiţiunea simţurilor o presupunem 
la toți oamenii ca fiind egală, adică de aceeaşi natură. Ne- 
greşit admitem variaţiuni dela individ la individ, dar 
aceste variaţiuni le presupunem că ar fi numai de grad, 
nu şi de natură. Unul vede maitparte, altul mai aproape; 
unul distinge sunetele mai bine decât un altul; unul are 
gustul și mirosul mai fin decât un altul; unul apreciază 
greutatea, mai exact decât un altul, etc. Toate aceste di- 
terenţe există, dar ele nu pun între oameni bariere de 
netrecut, din punctul de vedere al înţelegerii adevărului. 
Cei cu simţuri mai grosolane ajung prin sforțări, şi mai 

ales prin ajutorul educaţiunii pe care o pune civilizaţia. 
la dispoziţia lor, să înţeleagă pe acei cu simţuri mai de- 
licate. Intuiţiunea, fiindcă nu putem altfel, o presupunem 
că este aceeaşi. Distanţa dintre sufletele oamenilor înce- 
pe să o producă reflectarea şi efectele ei: abstracțiunile. 

Deasupra lumei simțurilor, conștiința omenească, 
prin reflectare, ridică o a doua lume, lumea abstracţiu- 
nilor. In aceasta de a doua lume imaginile intuitive şi in- 
dividuale ale lucrurilor sunt şterse şi înlocuite cu aceace 
atenţiunea găseşte în ele ca elemente mai caracteristice. 
Din aceste elemente mai caracteristice se formează în- 
țelesul abstracțiunilor, cari se exprimă și se comunică 
dela om la om, mulţumită cuvintelor. 

Elementele caracteristice nu sunt găsite de toţi oa- 
menii în acelaș chip, şi mai ales nu sunt organizate în- 
lăuntrul abstracţiunii în acelaş chip ; — căci aceste ele-- 
mente caracteristice se organizează și ele în abstracţiune, 
întocmai după cum însușirile simţurilor se organizează 
în imaginea intuitivă a lucrului. Și aci stă începutul di- 
ferenţierii dintre oameni. Unul găsește ca element ca- 
racteristic o anumită însușire sau raport, şi altul găseşte 
altă însuşire şi alt raport; apoi unul organizează ele- 
mentele găsite după o regulă și altul după alta. In cu- 
noașterea prin simțuri a iucrurilor toţi oamenii se găsesc 
în acelaș plan, au aceeaşi perspectivă; pe când în cu- 
noașterea prin abstracţiune a lucrurilor, oamenii se gă- 
sesc în planuri deosebite; unghiurile lor de perspectivă 
pot; fi cu totul deosebite. Mintea excepțională a unuia se: 
ridică peste perspectiva obișnuită a ştiinţei dintr'o epocă; 
ea alege ca eltmente mai caracteristice ale lucrurilor in- 
tuitive altele decât pe acele pe cari le alege ştiinţa de 
obiceiu ; şi dacă presupunem mai ales, că planul de or 
ganizare alaceştor elemente în mintea omului nostru 
este un plan cu totul altul, decât planul întrebuințat în 
ştiinţa obişnuită, atunci se ridică între mintea acestui 
om şi mintea obișnuită a epocei, o barieră care opreşte 
înţelegerea. Şi cel dintâiu care simte această barieră este 
tocmai ómul care are mintea excepțională. El caută mij- 

loc de a se face înţeles şi nu găsește ; recurge la abstrac- 
țiunile obișnuite ale ştiinţei, şi constată că aceste ab- 
stracţiuni nu-i redau exact gândul. Cel care suferă este 
omul excepţional. Omul obişnuit, încrezut în valoarea 
abstracțiunilor sale, adică în ştiinţa sa curentă, nici nu 
observă înalta tragedie care se petrece în sufletul celui 
excepţional. Dar cel care păgubeşte este omul obișnuit, 
adică omenirea întreagă. 

Aceasta este explicarea misterului pentru ce oameni 
cu adevărat superiori n'au fost înțeleşi decât târziu după 
moartea lor. Ei n'avegu mijlocul să se facă întelegi; Ab- 
stracţiunile lor erau făurite pentru un alt plan de înţe- 
legere, decât cel obişnuit al ştiinţei din timpul lor; ab- 
stracțiunile lor înfățișau lumea dintr'un unghiu de per- 
spectivă cu totul diferit. 

Cazuri de acestea, în cari oamenii superiori să treacă 
neînţeleşi de contimporanii lor sunt foarte multe în is- 
toria omenirii. Toate marile progrese săvârșite în istoria 
ştiinţei, sunt precedate de epoce de criză, în care ideile 
originale duc o luptă aprigă pentru a fi înţelese. Iată în- 
tre altele, un caz tipic: La începutul erei moderne știința 
matematicilortreceă printr'o mare criză. Vechile metode, 
moștenite delamatematicii elini, nu erau în măsură ca să 
organizeze gândirea celor noi. Abstracţiunile de număr, 
de mărime şi măsurătoare, plesneau, cum sar zice, sub 
presiunea gândurilor noi. Matematicianul simţiă că ab- 
stracțiunile ştiinţei lui trebuiesc lărgite. Erau opera- 
țiuni cari trebuiau introduse în matematică, deși ele nu 
se împăcau cu raționalitatea de până aci a acestei ştiinţe. 
In primul rând, trebuiau introduse operațiunile pe baza 
funcţiunii, şi Matematica întreagă trebuiă revizuită și pu- 
să în acord cu această nouă abstracţiune. Astăzi funcţi- 
unea matematică este tot ce poate fi mai banal în ştiinţă. 
Graţie ei, aplicaţiunea matematicilor la cunoașterea na- 
turei a luai o întindere aşă de mare. Dar la începutul 
erei moderne funcțiunea nu eră deloc banală, ci eră tot 
ce puteă fi mai neînțeles. Mai bine de un secol spiritele 
superioare se încercară, în tot felul, cum să o introducă 


www.dacoromanica.ro 


120 


în ştiinţă, şi să o facă monedă curentă pentru toţi! Toţi 
marii matematicieni din acea vreme o aveau în mintea, 
lor ; pe baza ei își formau şi convingerile; dar pentru 
ştiinţa obişnuită noua abstracţiune nu există decât în 
traducere. Nimeni nu vorbeă de funcțiune, ci de propor- 
țiunea divină. Proporțhunea fiind o abstracţiune cunoscută, 
serveă drept termen de traducere. Şi câţi dintre acei ce 
vorbiau de proporția divină puteau fi înțeleşi! Epitetul de 
divină alăturat la un termen științific, cum este propor- 
ţia, eră de natură să producă bănuieli la ori şi cine. Mai 
ales la habothnicii ştiinţei. Ştiinţa celor mulţi își urmă 
drumul său cel vechiu, cu toate că în capetele celor aleși 
o mare schimbare se produsese, i 

Numai târziu, după Descartes, abstracţiunea cea 
nouă deveni clară pentru toată lumea ştiinţifică şi intră 
în domeniul științei curente. Iu urmă, după ce abstrac- 
țiunea, fu înţeleasă de toţi, ea nu mai avu nevoie de tra- 
ducere, ci se num! funcțiune pentru toată lumea şi prin 
mijlocirea ei apoi matematica putu fi aplicată direct la 
ştiinţa mecanicei, care tocmai atunci se constituise prin 
Galilei. Dacă marea autoritate a lui Descartes nu ar fi is- 
butit să generalizeze întrebuințarea funcţiunei în mate- 
matică, multă vreme încă știința, mecanicei ar fi stat pe 
loc. Ar fi fost cu neputinţă unui Newton mai târziu să 
formuleze teoria gravitațiunii universale. 

Astăzi, aproape că nu putem concepe o ştiinţă a Ma- 
tematicei lipsită de teoria funcțiunilor. Ne este greu de 
închipuit chiar un cât de neînsemnat inginer, care să 
nu cunoască şi să nu aplice calculul functiunilor ! 

Cu patru secole înaintea noastră însă, cei mai de 
frunte matematiciani se gândeau cum să strecoare ideia |. 
cea nouă sub denumirea unei idei vechi! Pentru idea 
cea nouă nimeni nu aveă încă mintea pregătită ca să o 
înțeleagă. 

Acelaş caz, — pentru a aminti numai de cele mai . 
tipice, — cu introducerea ideilor lui Lamark şi Darwin 
în Biologie. 

Apoi multe alte cazuri sunt la fel. 

In zilele noastre, câte idei noi trec neobservate, fiind- 
că noi nu avem mintea pregătită ca să le înţelegem ! Din 
cele câte se scriu, mai ales, în materie de ştiinţă socială. 
câte idei noi nu sunt aruncate la o parte sub cuvânt că 
sunt utopii şi nebunii; idei cari mai târziu au să fie a- 
doptate de către cei mai ortodocşi oameni ai ştiinţei! 

Aceasta a fost și va fi și de aci înainte, în totdeauna. 

Prin abstracţiunile, pe cari le creiază mintea omu- 
lui, se deschid orizonturi noi pentru ştiinţă, şi orizonturi 
din ce în ce mai largi. Dar nu ori și cui este dat să vadă, 
la ori și ce distanţă. Ochiul minţii fiecăruia este acomo- 
dat pe câte o anumită distanță. 

Abstracţiunile vechi, cari stăpânesc gândirea unei 
epoce, nu stau între ele izolate, ci ele se susțin unele pe 
altele, fiindcă toate sunt formate după aceeaşi metodă. 
O idee nouă, ca să pătrundă în mintea omului de şti- 
inţă, trebuie să dărâme nu numai ideia pe care ea o în- 
locuește, ci trebuie să dărâme întregul lanţ de idei în 
care se găseă înverigată ideia cea veche. Trebuie dărâ- 
mat întregul plan de organizare al ideilor de până aci. 
Și aceasta nu este aşă de ușor. Planul de organizare al 
vechilor idei, prin aceea că eră intrat în obișnuință min- 
ţii, devenise ca o a doua întuițiune. De aci puterea de 
rezistență a ideilor vechi ; puterea obscurantismului. Dar 
tot de aci şi tenacitatea cu care luptă ideile noi! Min- 
tea care anticipează, nu este o minte de idei vechi îm- 
pestriţată cu idei noi, ci este o minte transformată. Ideile 
cele noi au regula lor de formaţiune, și aceasta se im- 
pune în tot cuprinsul lumei abstracţiunilor. Toate ideile 
<e se găsesc la olaltă, încearcă o nouă corelaţiune, adică 
o nouă organizare. Izbutesc ideile cele noi să organizeze 
după planul lor genetic ideile cele vechi, atunci între 
toate se formează din nou o legătură tot aşă de strânsă 
ca și între elementele intuițiunii simţurilor. Omul cu 
mintea, transformată, par'că vede lumea întraltfel. I- 
deile cele noi nu sunt pentru el un spor în grămada cu- 
noștințelor de până aci, ci sunt o perspectivă nouă, Lu- 
mea întreagă ia pentru el o altă înfățișare. 

Unui asemenea om, cu mintea transformată, va fi 
greu să-i mai zdruncine cineva o convingere făcută. Ga- 
lilei, spre pildă, cu toate că nu cunoștea legea gravita- 
țiunii, şi cu toate că nu dispuneă de observaţiunile as- 
tronomice de cari au dispus succesorii lui, mai târziu, 
cu toate că nu stăpâneă decât un crâmpei din cunoştin- 
țele Mecanicei de astăzi ; dar atâta cât stăpâneă din a- 
ceste cunoştinţe, eră aşă de adânc şi atât de transformată 
eră perspectiva minţii sale, în urma, acestor cunoștințe, 
că în potriva tuturor argumentelor şi cu riscul vieţii 
sale chiar, nu se puteă împiedică să afirme mişcarea pă- 
mântului în jurul soarelui! El păreă că vede această 
mișcare. E pur si muove! Orice mi-aţi spune, pământul 
tot se mişcă! ziceă dânsul. 

Această tenacitate pe care o dobândeşte noua ideie, 
de îndată ce ea izbutește să-şi impună regula sa de for- 
maţiuns în mintea cuivă, a şi făcut pe mulţi să creadă. 
că oamenii de geniu descoperă adevărurile cele noi prin- 
trun fel de intuițiune suprasensibilă. Această intuiţiune 
suprasensibilă nu este alta decât punctul de vedere nou 
care se introduce în formarea abstracțiunilor. 

O mică înclinare dată poziţiunii corpului şi ochiul 
vede lumea sub o nouă față! O mică înclinare în unghiul 
sub care se formează abstracţiunea şi lumea ia cu totul 
o altă explicare pentru omul de ştiinţă. De aci neînțe- 
legerea între acel care anticipă ştiinţa viitorului şi acel 
care este prins în știința prezentului. 

Dar negreșit prezentul vine pe urma viitorului. Ne- 
înțelegerea, de ieri se lămureşte astăzi, pentru ca o nouă 
neînțelegere să-i ia locul mâine. Toate ideile originale 
menite să revoluţioneze știința, după ce punctul lor de 
vedera se generalizează, par simple, nespus de simple. 
Prima întrebare, care vine fn minte, după ce ele sunt: 
înţelese, este : cum de nu s'a gândit nimeni la ele mai 
de mult? Toate descoperirile mari sunt în felul anecdo- 
tei cu oul lui Columb. Fac impresia că nu trebuiă prea 
multă muncă, pentru ca ori şi cine să le facă. 

Se înţelege căașă şi este într'o privinţă. Toate ideile 

originale, cari revoluţionează ştiinţa, mijlocese de fapt- 
găsirea unui punct de vedere mai normal pentru mintea 
omenească. Ideile cele noi lărgesc orizontul înțelegerii. 
Când mintea se deprinde cu orizontul cel nou, ideile 
cele noi par naturale, şi cât se poate de simple. Greuta- 
tea este numai până ce se adaptează mintea la orizontul 
cel nou. 

Oamenii superiori sunt îndrumătorii iasa Pri- 
mele lorarătări sunt suspectate şi neînţelese. Drumul bă- 
tătorit pare totdeauna mai sigur: Dar în curând drumul 
cel nou, arătat de omul șuperior, se constată a fi cu mult 
mai sigur și mai scurt. Atunci fiecare își zice: dar pe 
acest drum trebuiă să meargă ştiinţa de mult! 

Exemplul cu neînțelegerile cari se produc în cercul 
oamenilor de ştiinţă este un exemplu clasic, — dar nu 
este unicul. Ne-am oprit la el, fiindcă tratăm în aceste 
pagini cu preferinţă convingerea ştiinţifică. Dar exem- 
plul se repetă și în afară de cercul oamenilor de ştiinţă, 
în cercul artiştilor ca şi în cercul oamenilor politici, etc. 
— dacă nu întrun mod aşă de clasic, în schimb însă în 
mod mai frecuent. Animalele obișnuite să trăiască la în- 
tunerec, când sunt scoase la lumina soarelui, nu mai văd 
nimic înaintea ochilor. Tot aşa şi oamenii. Scoate pe un 
om din mediul științific obişnuit minții lui, — şi el nu 
mai înţelege nimic. 

In organul vederii, ne mai spune încă paihologia, 
sunt strict vorbind două organe: unul adaptat culorilor 
din care se compune spectrul solar, şi altul, adaptat lu- 
minei de noapte: alb și întuneric. Sunt animale cari n'au 
decât unul singur dintre aceste organe, cum sunt bunioară. 
buiniţele. Când se îutâmplă ca lumina potrivită pentru 
acest singur organ să se schimbe, atunci și bufnițele or- 
besc. Organul înțelegerii adevărului pare să fie şi el la fel. 
In el sunt două organe. Unul primitor de ştiinţa care vine. 
şi altul primitor de știința care a fost. Oamenii cari n'au 
decât pe cel din urmă orbesc, când sunt aduşi înaintea. 
ştiinţei de mâine. Ei sunt ca pasările de noapte: obscu- 
rantişti. 

2. Sunt și oameni: pe cari nu-i înțelegem, fiindcă 
între ei şi noi desvoltarea culturii a pus o prea mare dis- 
tanţă. Aceștia sunt străbunii noștri sufletești, pe cari 
nu-i mai pricepem din cauză că le-am pierdut rostul cu- 
vintelor. 

Logica sufletelor primitive se diferenţiază de logica 
sufletelor culte prin lipsa reflectării. Prin reflectare omul 
cult se ridică deasupra înfățișării concrete a lucrurilor, 
iar legătura dintre gândurile lui se face dintrun punct 
de vedere superior intereselor de moment. 

La omul incult, lipsind reflectarea, logica gândirii 
se confundă cu psihologia gândirii. Trebue să cunoşti 
particulărităţile vieţii omului incult; trebue să ştii ce-l 
interesează şi ce nu-l interesează pe el, pentru ca să fii 
pe urmele logicei lui. 

Logica omului cult are un caracter universal, adică 
eşte aceeaşi pentru toți oamenii culţi; pe când logica 
omului incult este individuală, sau cel mult regională, 
după cum este plămădit şi sufletul celui ce o are. Apoi 
Logica omului cult, nu numai că are un caracter de uni- 
versalitate, dar este și mai unitară în principiile ei. Toate 
aceste principii decurg din anumite postulate. La omul 
incult, din potrivă, întâlnim o logică mai individuală, 
şi în acelaş timp mai puţin legată în principii. In această 
logică după loc și timp, cele mai contradictorii princi- 
pii merg împreună. Două afirmațiuni, cari se bat cap 
în cap, în mintea omului cult nu pot logiceșşte să exis- 
te împreună; în mintea omului incult ele există foarte 
bine. 

Din această cauză, între omul cult şi omul incult 
se produc o mulţime de neînţelegeri. Fiecare judecă după 
logica; sa, şi astfel fiecare ajunge să nu vadă în logica 
«celuilalt decât o îngrămădire de curiosităţi. 

Cel mai cult sfârşeşte însă prin a înţelege pe cel 
incult. Prin îndatoririle impuse de vieața modernă, omul 
cult este chiar dator să înțeleagă pe omul incult; fiindcă, 
omului cult îi revine dreptul de conducere. 

In logica nouă trebue să se introducă două capitole 

mai mult. Un capitol: despre Logica mentalităților ne- 
științifice ; şi al doilea capitol: despre arta dea convinge 
pe omul incult. 

Aceste două capitole sunt și pe cale de ase întocmi. 

Pedagogii şi-au îndreptat de multă vreme atenţiunea. 
asupra diferențelor pe cari le prezintă logica minţii co- 
pilului când comparăm această logică cu logica știin- 
țifică. 

Sociologii și psihologii, de asemenea, au cercetat în 
anii din urmă cu mult interes logica popoarelor primi- 
tive, și logica mulţimei. Cercetările lor sau întins chiar 
asupra diferenţelor pe care le prezintă logica femeiei 
față de logica bărbatului, precum și asupra diferenţelor 
pe cari le prezintă Logica celorlalte rase omenești față 
de logica rasei albe, europene. 

Dacă aceste cercetări n'au ajuns încă la rezultate 
definitive, ele sunt totuşi astăzi destul de importante 
pentru a nu mai fi trecute cu vederea. Exclusivismul ve- 
chei Logice, care nu cunoșteă decât argumentarea tip, 
croită pentru mentalitatea științifică, nu se mai poate 
susține. Logica trebue să explice toate actele de convin- 
gere omenească, sub ori şi ce formă sar întâlni ele. 

Forma raționamentului abstract, este foarte impor- 
tantă negreşit, dar ea nu este unica formă pe care o îm- 
bracă convingerea omenească. Logica trebue să studieze 
toate formele de argumentare, în interesul însuși al ar- 
gumentării științifice; căci din cunoașterea formelor de 
convingere, aşa zise inferioare, se poate ajunge la o cu- 
noaştere mai aprofundată a chiar Logicei abstracte, sin- 
gura considerată până acum ca îndreptăţită. 

Intre fruntașii oamenilor de ştiinţă, cărora datorim 
rezultate mai pozitive în această direcțiune de cercetare, 
trebuesc numiți: W. Wundt, Gustave Le Bon, E. Durk- 
heim. Acești trei filosofi contimporani au contribuit într'o 
largă măsură la extensiunea Logicei viitoare; şi anume, 
primul prin monumentala sa scriere: Psihologia popoarelor. 
O cercetare asupra legilor după cari se desvoltă limba, mitu- 

wile şi obiceiurile, 4 volume!); cel de al doilea prin lumi- 
moasa broşură asupra Psiholugiei multțimei?); iar cel de al 
treilea prin diferitele monografii publicate de către dân- 
sul şi de către elevii săi în Anul Sociologic?), la cari se 
adaogă cea mai rezumativă publicată de L. Lévy-Bruhl, 
sub titlul: Funcţiunile mintale la popoarele inferioare *). 

In urma acestor cercetări se poate zice că puntea de 
trecere dela Logica omului cult spre Logica inferioară 
a omului incult este acuma stabilită. Oamenii de ştiinţă 
din Europa au încetat de a se miră pentru ce sălbaticii 
-din celelalte continente nu primesc așa de ușor cultura 
europeană. 

[a aceea, ce privește pe copii, pedagogii ajunseseră de 
mult la aceste constatări. Ei știau din experienţă, că cele 
mai solide argumentări, dacă sunt făcute pe baza abstrac- 
ţiunilor, nu prind în mintea copiilor, şi că ori și ce obiect 
de învățământ, dacă este ca el să profite copilului, trebue 
ca Logica lui să fie tâlmăcită mai întâi în Logica spe- 
cială copilului. Din experienţă, de altmintreli, aceasta 
-se știă de mult și despre popoarele primitive. Mulţi colo- 
nişti și misionari, bănuiseră, că îndărătnicia popoarelor 
sălbatice în a nu primi cultura și ştiinţa europenilor pro- 
veneă din structura mentalității lor, iar nu din reaua 
lor voinţă. Astăzi bănuelile de mai 'nainte sunt acredi- 
tate pe deplin de știință. Pedagogia admite fără rezervă 
principiile unei Logici extensive. Tot ce se dă spre învă- 
ţătură copilului trebueşte, mai întâi, tălmăcit în Logica 
minții acestuia. Adevărul cel mai evident, dacă este dat 
în formă, abstractă, nu convinge pe copil. Convingerea 
acestuia nu se formează decât prin intuițiunea concretă, 


1) Wilhelm Wundt, Vălkerpsychulogie. Eine Untersuchung der Ent- 
wiklungsgesetze von Sprache, Mythus und Sitte. Leipzig. W. Engelmann. Mai 
multe ediţiuni, 

2) Gustave Le Bon, Psychologie des foules. Paris. Felix Alcan. Nume- 
roase ediţiuni. Apoi de acelaş, acum de curând (1911): Les opinions et les 
croyances. Genèse. Evolution. Paris, E. Flammarion. 

3) L'annce Sociologique publiée sous la dirâction de Emil Durkheim. 
Paris. Félix Alcan. Pe fiecare an câte un volum, cu începere dela 1896. 

4) L. Lévy-Bruhl, Les fonctions mentales dans les sociétés inférieures. 
Paris. Félix Alcan. 

a simţurilor şi prin deșteptarea interesului său copilă- 
resc. Orişicare pedagogie, care este la înălțimea ştiinţei, . 
nu mai procedează astăzi decât astfel. Invăţarea pe dina- 
fară a regulilor abstracte şi încărcarea memoriei cu tot 
felul de raționamente ştiinţifice superioare, etc., sunt con- 
damnate astăzi peste tot. In urma recunoaşterii Logicei 
lor speciale, copiii, putem zice au început să răsufle mai 
liber. Multora şcoala a început chiar să le fie dragă. Co- 
pilul merge de bună voie la şcoală, ca să asculte aceea 
ce mintea, sa poate prinde, şi aceea ce mintea sa cere. Căci 
mintea, ca şi celelalte organe, simte nevoia de a func- 
ţionă ; şi când i se dă aceea ce trebue funcţiunii sale, ea 
este un isvor de plăcere pentru întreg organismul. 

Popoarele primitive nu vor întârziă hici ele să cu- 
leagă foloase după urma recunoaşterii Logicei lor spe- 
ciale. Arta colonizărilor va deveni: în curând o artă știinţi- 
fică. Popoarele inculte de pe continentele supuse influenţii 
europenilor vor aveă să binecuvinteze de aci înainte 
ştiinţa modernă, fiindcă această ştiinţă va indică pentru 
ei de aci înainte mijloacele de propăşire. Se va şti ce 
prinde și ce nu prinde în mintea omului primitiv, şi apoi 
treptat se va ajunge la ridicarea popoarelor primitive 
prin întrebuinţarea unei metode raţionale. Colonizarea, 
va fi de aci înainte, ca și educaţiunea copiilor, una dintre 
cele mai importante ținte ale culturii omenești. 

Un rezultat analog se poate aşteptă şi dela recu- 
noașterea celorlalte Logice speciale. Dacă femeia are o 
Logică specială a sexului ei, cunoaşterea acestei Logice 
nu poate aduce omenirii decât servicii. Probabil că nu- 
meroasele neînţelegeri cari există astăzi între cele două 
sexe, să nu fie decât consecinţa faptului, că fiecare sex 
aplică în mod greșit Logica sa specială la judecarea, ce- 
luilalt sex. Când delimitarea Logicei fiecărui sex se va 
face, atunci se vor suprimă multe dintre înțelegerile de 
astăzi. 

Tot așa va fi, probabil, şi cu neînțelegerile dintre 
rase. O cunoştinţă sigură a mentalităţii fiecărei rase va . 

constitui baza cea mai solidă a încrederii, şi prin aceasta, 
a păcii dintre popoare. 

Ura care există astăzi între rase, este datorită în cea. 
mai mare parte deosebirilor de mentalitate. Când aceste 
deosebiri se vor cunoaște știinţificește, atunci ele vor în- 
cetă să mai turbure spiritele politice, câci se va ști că 
ele sunt dela natură, adică peste puterile politicii. 

Tot aşa va fi şi cu neînțelegerile dintre clasele so- 
ciale şi cu rătăcirile opiniunii publice. Când se va ști 
Logica mulțimei, atunci patrioţi şi oamenii politici se- 
rioşi vor şti evită totdeauna conflictele păgubitoare pen- 
tru buna rânduială a Statului. Se vor suprimă agitaţiile 
anarhice şi surprinderile produse de enervarea opiniunii 
publice. Omul de guvern va aveă mâna mai sigură, fiindcă. 
va aveă ochiul mai limpede. 

Bxtensiunea Logicei nu poate să aducă, într'un cu- 
vânt, decât; o lărgire de orizont pentru întreaga cultură. 
omenească, 


3. Deocamdată, trebuie să recunoaștem, suntem încă 
departe de a avea toate rezultatele bune, cari pot decurge 
din extensiunea Logicei. 

Unul singur pare real până acum: reforma Peda- 
gogiei. Netăgăduit, un rezultat neprețuit de bun. Nu 
mai există educator, conştient de misiunea sa, care să. 
nu se străduiască a pătrunde în Logica specială a co- 
pilului, pentru a dă acestuia aceea ce el înţelege. Co- 
piii au profitat. Ei sunt, până azi, singurii cari au pro- 
fitat. Celelalte rezultate bune ale extensiunii logice sunt 
aşteptate. Practica nu le-a consacrat încă. Sau mai drept 
vorbind, practica cinstită nu le-a consacrat încă. Le-a 
consacrat numai practica necinstită. Aci ele sunt chiar 
în floare. Cunoaşterea, logicei speciale a mulţimei, a ra- 
selor, a popoarelor primitive, — adică atât cât se cunoa- 
şte astăzi dir acest nou capitol al Logicei, — servește 
astăzi egoismului, iar nu culturei omenești: întăreşte 
mai curând meșteșugul minciunei şi al reclamei necin-— 
stite decât propaganda adevărului! 

Dar aceasta să nu ne mire. Acelaş lucru s'a întâm- 
plat şi se întâmplă cu multe din progresele ştiinţei. 

Primele progrese ale ştiinţei navigaţiunii le-au a- 
plicat piraţii. Cele mai noi invenţiuni mecanice le aplică 
briganzii de meserie. Proprietăţile chimice ale oxigenu- 
lui liquid le-a utilizat pentru prima oară la New-York, 
un spărgător de case de fier. Falșificatorii de hârtie mo- 
nedă sunt cei dintâiu cari se pun în curent cu inovațiu- 
nile tehnice în industria hârtiei... 

Aşa, şi cu progresele Logicei. Primii cari au profitat 
de ele au fost cei mai dibaci egoişti. Inainte de a se în- 
tocmi capitolul Logicei, pe care îl intitulam : Arta de a 
convinge la adevăr pe omul incult, s'a întocmit în prac- 
tica vieţii un alt capitol, şi anume: Arta de a minţi pe 
alţii pentru a-ţi face interesele. 

Această artă de a minţi a ajuns departe. Ea utili- 
zează toate cunoştinţele cele noui ale Logicei. Ea este 
şcoala arivismului şi a reclamei moderne. Vrei să știi 
care este mentalitatea popoarelor primitive? Priveşte 
numai la aceea ce fac şi la aceea ce vorbese dibacii di- 
plomaţi europeni și dibacii negustori printre populaţiu- 
nile din colonii! Vrei să știi, care este mentalitatea mul- 
țimei şi a claselor sociale inculte? Priveşte numai la a- 
ceea ce fac şi vorbesc politicianii și vânătorii de popu- 
laritate! Vrei să ştii care este mentalitatea ignoranților ? 
Priveşte numai la reclamele de bâlciu, pe care şi le fac 
oamenii lor «cei mari» ! Dela toţi aceştia vei aveă multe 
de învăţat. 


4. Anume, înveţi pe rând: 

Cum sunt minţiţi sălbaticii, pentru ca aceştia să se 
despoaie de bună voie în folosul celor cuminţi. 

Mentalitatea sălbaticului nu are un cunoscător mai 
bun ca în negustorul european. 'Toate gusturile şi toate 
înclinările sălbaticilor îşi au rubricele lor speciale în pro- 
ducțiunea fabricilor din Europa. Se ştie că sălbatecul dă 
un preț mai mare pe un lucru de lux, decât pe un lucru 
de folos; în consecinţă, pentru el se fabrică multe obiecte 

inutile. Se ştie că sălbaticul este. atras de tot ce este seli- 
pitor. In consecinţă, multe bucățele de sticlă sunt trecute 
lui drept pietre preţioase. Apoi se ştie pasiunea sălbati- 
cului pentru băutura alcoolului. In consecinţă, multe fa- 
brici în Europa se întrec, cum să mulțumească mai re- 
pede această pasiune. 

Dar aceea ce este mai original în practica negusto- 
rului din colonii, este arta lui dea vinde. Despre această 
artă, noi, cari trăim în Europa, nu ne putem face decât; 
o ideie foarte îndepărtată. Chiar scenele cele mai grotești 
de prin bâlciurile noastre dela ţară, nu sunt decât o co- 
pie palidă după cele ce se petrec prin ţările sălbaticilor. 
Negustorul aci nu mai este negustor, ci este un fel de 
vrăjitor. Marfa lui este plină de cele mai misterioase pu- 
teri. Sălbaticul care o cumpără devine deadreptul un 
năsdrăvan. Cu inelul pe care i-l vinde negustorul, — și al 
cărui cost de fabricaţiune poate să se ridice cel mult la 
50 centime, — el va dobândi ori şi ce voieşte. Dacă este 
o punteră sculptată pe inel, apoi la vânătoarea de pantere, 
sălbaticul va fi veşnic norocos. Dacă este un pește sculp- 
tat pe inel, apoi va fi pescar fără seamăn. Dacă inelul 
cumpărat se aseamănă cu al altor tovarăşi, atunci vraja 
se schimbă și este tot așa de mare. Toţi cari poartă un 
inel la fel, sunt legaţi prin destin. Se îmbolnăvește unul, 
se vor îmbolnăvi şi ceilalți; moare unul, vor muri și cei- 
lalţi. Se îmbogățește unul, se vor îmbogăţi şi ceilalți. Și 
aşa cu toate obiectele de vânzare. Nu este unul, care să 
nu deă sălbaticului câte în lună şi în soare! Cioburile de 
oglindă, în special, au o mare căutare. Ele sunt împreu- 
nate cu cele mai diabolice şi totdeodată şi cu cele mai 
dumnezeieşti însuşiri. Vânzătorul leciteşte pe toate după 
figura credulă a sălbaticului cumpărător; n'are nevoie 
să-şi bată capul cu inventarea lor. 

În această artă de vrăjitorie, negustorul european 
nu este întrecut decât poate de diplomatul european. 
Sălbaticul este suggestionat de acesta, adică convins, 
după toate principiile ştinței ipnotismului. Șarpele cu o- 
chelari nu procedează altfel, când își ipnotizează pasă- 

rile pe cari le înghite. Dar sălbaticul nu prinde şi el de 
veste, în cele din urmă? Nu vine experienţa lui să con- 
trazică vrăjitoria dibacilor negustori și diplomaţi, şi cu 
timpul nu devine el mai prevăzător ? Niciodată. Aceasta 
este una din caracteristicele mentalităţii sălbatecului : el 
nu învaţă nimic din experienţă. Poate experiența să con- 
trazică de o mie de ori superstiţia lui, el tot în aceasta 
din urmă crede. Experienţa nu lasă urme în mintea lui. 
Această înstrăinare veșnică a sălbatecului de urmele pro- 
priei sale experienţe, asigură tocmai și impunitatea, spe- 
culatorilor lui cuminţi. Curajul speculatorilor se înte- 
meiază pe cunoştinţa exactă a victimei. 

In Germania este de mult formulată cererea, ca la 
fiecare şcoală comercială să se înființeze o catedră de 
psihologie a popoarelor, pentru a se dă astfel ocaziune 
elevilor ca să cunoască sufletul şi mentalitatea clientelei 
din toate continentele. Negustorii dibaci n'au aşteptat 
însă înființarea acestor catedre. 


5. Dar nu numai sălbatecii sunt minţiţi; sunt min- 
ți ţi şi Europenii o 

Insă aceștia sunt; minţiţi cu o artă mai superioară. 

Cu preferință în politică. 

Acei ce mint, se conduc în Europa, de logica pe care 
o urmează mentalitatea mulțimei; o logică ceva mai 
complexă decât logica sălbatecului. Apoi se mai conduc 
acei ce mint, în Europa, şi de logica mentalităţii omului 
incult şi a omului ignorant, două mentalități destul de 
numeros reprezintate pe continentul, care are preten- 
ţiunea de a stă în fruntea civilizaţiunii. 

In politică, minciuna este ca la dânsa acasă. In limba 
-obișnuită ea se mai numește și tactică. 

Omul de stat şi politicianul de meserie nu înving 
decât prin.... tactică. 

Un om de stat, bunioară, este tras la răspundere pen- 
tru vreunul din actele sale. A. prelungi desbaterea asu- 
pra acestui act, pentru o mai bună lămurire a lui, ar fi 
-o procedare absolut cinstită.... Dar fiecare înțelege că, 

aceasta ar fi o procedare lipsită de tactică. Omul de stat; 
recurge la tactică. Şi tactica este diversiunea: atențiu- 
nea mulțimei îndreptată spre altcevă. Erà invinuit, buni- 
oară, omul de stat, că a risipit banul public, sau că a 
dat o soluţie greşită unei cestiuni oarecare: repede, a. 
douazi, presa părtinitoare omului de stat dă amănunte 
senzaţionale despre o crimă înfiorătoare, săvârșită în 
condiţiunile cele mai misterioase. Dacă se poate pune 
crima în sarcina adversarului atât mai bine; daraceasta,. 
nu-i de nevoie. Se poate vorbi despre ori și ce crimă, 
bine înţeles și de una care n'a avut loc niciodată. Diver- 
siunea prinde ; diversiunea prinde totdeauna. 

Şi de ce diversiunea prinde în totdeauna? Fiindcă. 
ea este în spiritul logicei mulțimei. Mulțimea urăște mo- 
notonia; nu-i place fixarea prea îndelungată a atenţiu- 
nii sale asupra aceluiaș lucru; ea este captivată de ex- 
traordinar. Deliberarea pe care i-o pretinzi nu trebuie 
să ţină prea mult. Omul de stat ştie aceasta, și de aceea 
are și tactica de a o întrerupe la timp. 

Diversiunea este de un uz curent. Până și omuşorii 
de stat, nu numai oamenii de stat, o ştiu întrebuință. Dela. 
operaţiile de stat ea a trecut chiar până şi în operațiu- 
nile politice mai inferioare. Nu este gazetar care să nu 
o încerce la ocazie. , 

Dar oamenii de stat, şi politicianii abili nu se mul-- 
țumesc cu simpla diversiune; ei voesc să aibă de partea 
lor convingerea mulțimii. Pentru aceasta se cere o tac- 
tică superioară. Mulțimea, prin argumentări de logică. 
abstractă, este anevoie de convins. Adesea este chiar im- 
posibil. Apoi, şi dacă sar puteă ea convinge, pentru a- 
ceasta; ar trebui timp, și politicianul abil ştie că timpul 
pierdut pentru dânsul este câștigat pentru adversar. Mul- 
țimea trebuie convinsă fără argumente de logică ab- 
stractă ; fără pierdere de timp; cu anticipație chiar dacă 
se poate. 

Aceasta se şi întâmplă. In politică, mulțimea este 
convinsă înainte ca ea să cunoască argumentele convin- 
gerii. Mulțimea ştie cu anticipație că omul de stat are 

să ia o hotărîre bună. Cum se pune la cale această anti- 
-cipare ? După logica mulțimii. 

Omul de stat, sau politicianul abil, înlocueşte argu- 
raentele abstracte prin atitudini. El sugerează mulțimii 
atitudinea prielnică propunerii sale, și în acelaș timp 
duşșmănoasă propunerii adversarului său. Din atitudinea 
sugerată decurge convingerea mulțimei, întocmai cum 
-lin atitudinea sugerată unui ipnotizat decurg actele a- 
cestuia. Așezi pe ipnotizat în o atitudine de general, ime- 
diat el începe să comande. Aşezi pe acelaș ipnotizai în 
atitudine de cerşetor, el întinde mâna. Atitudinea este o 
organizare de mișcări corporale, care este mai adâncă în 
suflet decât organizarea argumentelor abstracte: din a- 
ceastă cauză atitudinea determină totdeauna argumentul 
abstract. Politicianul știe aceasta, și de aceea el se gră- 
beşte să deă mulţimii atitudinea care convine progra- 
mului său, şi care nu convine programului advers. Odată 
atitudinea sugerată, convingerea vine dela sine. Un Bis- 
mark, bunioară, nu uită niciodată de a pregăti opinia 
publică germană, cu vestea unui război între Germania 
și Franţa, decâteori el aveă nevoie să-și treacă prin par- 
lament noi credite pentru armată. Iar urmașii lui Bis- 
mark, în Germania, urmează vechia tactică. 

In celelalte ţări, politica se face la fel. Mulțimea 
este pretutindeni ca o păpuşe, pe care o poţi pune în 
orice atitudine voești. Ea se pleacă instinctelor de ură, 
de frică, de cruzime, de vanitate și câteodată de genero- 
zitate. După cum cineva știe să deștepte aceste instincte, 
dobândește şi atitudinea de care are nevoie. După atitu- 
dine vine şi convingerea. Toată dibăcia stă în a deter- 
mină atitudinea de care este nevoie. Odată atitudinea ei 
fixată, mulţimea, ca și ipnotizatul, este logică cum nu se 
mai poate! Toată lumea vorbește și lucrează la fel! 

Așă sar fi petrecând, după câte spun cunoscătorii, 
şi în societăţile animale. Actele de solidaritate care se 
-observă în societăţile de albine, de viespi, de furnici, etc., 
nu sunt decât generalizarea, prin imitaţiune, a unor acte 
pur mecanice. Atitudinea este pretutindeni contagioasă. 

Ea trece din suflet în suflet, mai repede decât cea mai 
clară ideie abstractă, şi ea formează astfel o bază sigură 
pentru convingerea mulţimei. 

Cu cunoştinţele acestea, din isvor bun negreșit, po- 
liticianii țin sub stăpânirea lor opinia publică din Eu- 
ropa. Marile curente ale opiniunii publice, din mai toate 
țările, nu sunt decât atitudini foarte abil determinate de 
interesele politicianilor. Aci bate vântul păcii universale; 
aci fiecare naţiune se închide în ziduri chinezeşti, după 
cum cere interesul imediat al celor ce conduc politica. 
In determinarea acestor curente, adeseori un mare fabri- 
cant de tunuri, are mai multă influență decât suveranii 
cei mai puternici. Mulțimea, în politică, este exploatată. 
după propria sa logică. 


6, Şi în afară de politică meșteșugul minciunii nu 
stă în suferinţă. 

O deasă întrebuințare găsește el pe terenul reclamei. 
Inţelegem reclama necinstită şi nu publicitatea corectă 
care este spre folosul tuturora. 

Practicarea reclamei este de fapt recunoaşterea a 
cel puţin două feluri de Logice. Una este Logica rezer- 
„vată persoanei care face reclama și alta este Logica re- 
zervată persoanei pentru care se face reclama. Această. 
dedublare a Logicei vine, de altmintreli, în urma dedu- 
blării pe care a suferit-o de mult şi Morala din zilele 
noastre. Este o Logică pentru naivi şi inculţi, cum este 
şi o Morală pentru popor. 

Arta reclamei este astăzi aşa de desvoltată, şi mai 
ales așa de rentabilă, că aproape nimeni nu o mai bă- 
nueşte din ce origină modestă este eșită. Dacă ar fi să cre- 
dem americanilor, ar trebui să zicem chiar că ea este pâr- 
ghia civilizaţiunii şi a progresului; că nu se mișcă nimic 
în lume, fără reclamă. Sufletul comerţului stă în reclamă ; 
și din sufletul comerțului derivă, precum se ştie, toate- 
celelalte activități. sociale. Reclama, zice un american, 
este muzica sublimă a timpurilor moderne. Dacă ar fi să-i 
credem iarăşi pe americani, ar trebui să ne şi aşteptăm 

la o vreme, când arta de a convinge prin reclamă să în- 
treacă în importanţă arta de a convinge prin argumen- 
tare logică. Intro aşă vreme, negreșit, vechea şi clasica, 
Logică va apare, ca un simplu accident de sănătate min- 
tală, în lunga svârcolire de nebunie a unei omeniri bol- 
nave! 

Dar cu asemenea afirmațiuni, americanii fac, pro- 
babil, numai reclama reclamei. 

Origina şi menirea reclamei necinstite, sunt modeste. 
Această muzică sublimă, a fost la început muzica pe care 
Europenii au cântat-o şălbaticilor, şi care apoi din cauza 
succesului pe care l-a avut la aceştia s'a răspândit, după 
mici perfecţionări, şi la popoarele civilizate. Primele ei a- 
corduri au fost auzitepe continentul american, unde euro- 
penii au avut dese întâlniri cu sălbaticii, şi unde prin ur- 
mare tentațiunea de a minţi pe naivi eră mai mare ca ni- 
căeri aiurea. Din America, ea sa generalizat şi în Europa, 
şi se va generalizà peste tot globul. Nemuritoare însă nu 
pare să fie reclama necinstită, tocmai din cauză că avân- 
tul ei este prea mare astăzi. Tot ce creşte prea repede, 
n'are lungă durată. Dar nouă în tot cazul ne va supra- 
vieţui. Naivitatea omenească va fi încă multă vreme o 
mină bogată de exploatare. 

Reclama este cu atât mai reuşită, cu cât acela, care 
o face, cunoaşte mentalitatea publicului căruia se adre- 
sează. Un public cu o mentalitate prea inferioară cere şi 
o reclamă interioară, pe când un public cu o mentalitate 
superioară forțează şi perfecţionarea reclamei. După ge- 
nul de reclamă care prinde într'o ţară cunoşti şi menta- 
litatea populaţiunii acestei țări. Genul reclamei reuşite 
este un indiciu sigur, mai sigur chiar decât ori şi ce sta- 
tistică. Daţi-mi un os dintr'un animal, ziceă naturalistul 
Cuvier, şi voiu fi în stare să reconstituesc animalul întreg! 
Daţi-mi o reclamă care a avut succes într'o ţară, poate 
zice astăzi un nou Cuvier al Logicei, şi voiu puteă re- 
constitui mentalitatea populaţiunii acestei ţări! 

Deocamdată, aceşti Cuviers ai Logicei trebuesc cău- 
taţi tot în rândul reclamagiilor de profesie. Ei știu asupra 

mentalităţii celor naivi și inculți mai mult decât cei mai 
iluștri profesori de logică! La ei să privim şi noi dacă 
voim să învăţăm ceva în această materie. 

Reclamagiul, care lucrează, cum sar zice, pentru 
straturile populaţiunii de jos, imitează în multe privinţe 
pe negustorul care vinde marfă fermecată sălbaticilor ; 
căci cu toată biserica şi cu toată școala, cari sunt în fie- 
care sat, rămâne destul fond de superstiție care să fie 
exploatat de acest om iscusit. 

Iată descrierea unui asemenea reclamagiu, după Gus- 
tave Le Bon. „Eram d'abiă ieşit din vârsta copilăriei, când 
„pe piaţa cea mare a unui oraş de provincie, primii o 
„lecţie de psihologie, care m'a impresionat foarte mult, 
„De altmintreli, numai după vreo treizeci de ani, am în- 
„teles însemnătatea acestei lecţiuni. 

„Bine înţeles, aceeace m'a impresionat atunci nu fu 
„l&cţiunea, ci acela care mi-a dat-o, un personaj ne mai 
„văzut, acoperit cu o tunică de aur impestriţată cu pietre 
„scumpe. 

„Eră el oare un rege mag, un satrap asirian, sau un 
„paşă fabulos? Greu de știut, 

„Tronul, pe care străluceă el, eră aşezat într'un car 
„tras de patru cai, acoperiţi cu purpură. La spatele lui, 
„doi soldaţi îmbrăcaţi în zale sclipitoare, suflau din nişte 
„trâmbiţe lungi de argint niște chemări sonore şi miste- 
„rioase. 

„O mulţime plină de admiraţie, care se măreă din 
„ce în ce îl înconjură numai decât. Deodată el făcu un 
„gest. Trâmbițele încetară şi se întinse iti taţi o tăcere 
„de moarte. 

„Atunti, ridicându-se molatec ca un rege, magul cel 
„strălucit vorbi mulțimei. Aceasta ascultă cu atenţiune, 
„respectuoasă şi încântată. 

„Ce-i spuneă el? Eram prea departe ca să pot auzi 
„bine; înţelesei însă că acest puternic personaj veneă din 
„ţări depărtate, unde domnise odată regina de Saba, pen- 
„tru a aduce oamenilor. în schimbul unui preţ de nimic, 
„cutii magice în cari se află o pulbere fermecată, prin 

„care se pot tămădui toate boalele şi prin care se poate 
„dobândi fericirea. 

„Când el tăcu, trâmbiţele sunară din nou chemările 
„lor, iar mulţimea orbită se precipită să cumpere cutiile 
„magice... 

„Fără îndoială, farmacistul din localitate, un om 
„uscat şi sever, pretindeă că în acele cutii nu se găseă 
„decât praf de zahăr. Dar ce puteă să valoreze, mă rog, 
„spusele unui farmacist gelos, alături de afirmațiunile 
„unui mag acoperit de aur, la spatele căruia doi soldaţi 
„impozanţi sunau din trâmbiţe“ ? 

Gustave Le Bon însoţeşte această descriere cu ur- 
mătoarele reflecţii. 

Mulţi ani trecură dela această întâmplare. „N'am 
„uitat cu toate acestea pe omul vrăjitor. Logica sa, foarte 
„diferită de aceea din cărţi, îi reuşise pe deplin. Prin ur- 
„mare ea nu eră deșartă. Dacă praful, pe care el îl vin- 
„deă, nu conţinea decât elemente imaginare, în schimb, 
„Logica lui eră reală... 

„După ce am reflectat mai mult, am ajuns să descoper 
„că acest subtil personaj știă să profite, prin instinct, de 
„factorii fundamentali de cari depinde vieaţa popoarelor. 

„Aceea cs el vindeă, în adevăr, eră acest element 
„nematerial, care conduce lumea şi care nu moare nici- 
„odată; eră nădejdea. Preoţii tuturor zeităților şi po- 
„liticianii de toată mâna, au vândut ei oare altceva? 

„ȘI dacă dibaciul personaj isbutise să facă a fi cre- 
„zute vorbele sale, aceasta veneă de acolo, fiindcă el, ca 
„toţi întemeietorii de credinţe, se sprijinise pe următorii 
„patru factori principali ai convingerilor populare: 1) pe 
„prestigiul care sugestionează și impune; 2) pe afirma- 
„ţiunea fără dovadă, care dispensează de orice discuţiune ; 
„3) pe repetarea eelor zise, repetare care preschimbă a- 
„firmaţiunea, în certitudine și 4) pe contagiunea mintală 
„care întăreşte repede şi convingerile individuale cele 
„mai slabe“ 1), 


1) Gustave Le Bon, La psychologie politique et la defense sociale, Paris, 
E. Flammarion 1910, pag. 184—136. 

Reclamagiul care lucrează în straturile de sus ale 
populaţiunii, are o artă deosebită, fiindcă şi publicul pe 
care el îl înşeală, are o mentalitate deosebită. El se con- 
duce de logica acestei din urmă mentalități ; şi se con- 
duce în adevăr, într'un chip admirabil. 

Publicul de sus este prezumţios, adică cu multă în- 
credere în sine. Din această cauză la el nu prinde re- 
clama directă. Un reclamagiu care ar veni înaintea lui 
ca să se laude pe sine, sau ca să-și laude marta sa, n'ar 
prea găsi ascultători. Cel mai puţin deştept din publicul 
de sus l-ar ocoli, clipind din ochi plin de înţeles. Publicul 
de sus nu vrea să fie tratat drept naiv. El este prins însă 
în cursa reclamei, tocmai prin încăpățânarea ce are de a 
nu trece drept naiv. Această încăpățânare este punctul 
principal de sprijin al reclamei; este laţul pe care con- 
tează să-l întrebuinţeze reclamagiul. Şi-l întrebuințează 
de minune. Omul, prezsumţios nu crede în laudele pe care 
le aude despre cineva, dar în schimb are urechia deschisă 
la ori și ce critică, și la ori şi ce calomnie. In publicul 
de sus prinde orice calomnie, cum în publicul de jos 
prinde ori şi ce sugestiune directă. Celui de jos îi treci 
praful de zahăr drept o doctorie miraculoasă, iar celui 
de sus îi dărâmi încrederea în ori și ce doctorie din lume, 
cu cea mai mare ușurință. Sunt două mentalități îndrep- 
tate în direcţii opuse, dar deopotrivă de expuse înşelă- 
ciunii. Reclamagiul de profesiune cunoscându-le, profită 
de amândouă. Ba încă eroii reclamei merg cu reclama 
pe ambele fronturi; în publicul de jos ei se laudă direct, 
iar în publicul de sus gonesc concurenţa prin o critică 
nimicitoare îndreptată în contra adversarilor. 

Această mentalitate a publicului de sus explică şi 
tonul în care sunt scrise cele mai multe din publicaţiu- 
nile citite de acest public. Acei cari întrebuințează presa 
periodică pentru reclama lor, nu se laudă direct, ci cri- 
tică pe concurenţi. Şi critica aceasta este absolut nimi- 
citoare. Concurentul nu are nici cinstea unui bandit, nici 
mintea unui copil, nici talentul unui ciobotar. Este un 
„zero desăvârşit. Bine înţeles că şi concurentul care este 

așă de nimicit, afirmă prin ziarele lui, aceleași lucruri des- 
pre criticul său : acesta este un om fără cinste, fără minte 
şi fără talent. Astfel, mai toate publicaţiunile periodice 
nu fac decât să comunice cititorilor lor opinia cea rea, 
pe care o au, unii despre alţii, oamenii politici, literaţii 
şi oamenii de elită în genere. Intre toţi, câţi îşi fac re- 
clamă, comercianții singuri par a fi rămas astăzi cinstiţi, 
căci ei se mărginesc a pune în vedere obiectele lor de 
comerț, fără a polemiză cu concurenții. A fost şi la co- 
mercianţi, se zice, o epocă de polemică, dar aceasta a 
încetat. Cum setea de reclamă a crescut, pe măsură ce 
publicul s'a arătat mai doritor de polemică, am ajuns în 
cele din urmă astăzi să avem, în majoritatea organelor 
periodice, critică şi calomnie exclusiv. Sunt ziare chiar 
în cari singurele pagini tipărite cu intenţii cinstite, sunt 
paginile rezervate anunţurilor comerciale. 

Publicul de sus, care se pasionează după aceste cri- 
tici şi calomnii, persistă totuşi a crede că nimeni nu cu- 
tează să-l ia drept naiv ! Este şi aceasta o încăpățânare 
ca şi oricare alta. 


7. Ar mai fi încă multe de adăogat cu privire la vi- 
cleșugul minciunii. Dar din cele expuse până aci credem 
că l-am ilustrat în destul, pentru a-l arătă că se găseşte 
la înălțimea pirateriei, a falșului, şi a hoției de toate so- 
iurile. 

Acum ne rămâne o întrebre de lămurit şi anume: 
dacă marea întindere pe care a luat-o meșteșugul min- 
ciunei periclitează sau nu, însăși arta convingerii după 
logica adevărului. 

Răspundem: nu. Meşteșugul minciunei care se prac- 
tică astăzi, este un omagiu adus adevărului, întocmat 
cum ipocrizia este un omagiu adus virtuţii. Acela care 
minte după arta de a minţi, este mai puţin periculos, 
decât acel ce minte din instinctul său natural. 

Afirmația aceasta pare paradoxală, cu toate acestea 
este lesne de dovedit. 

Minciuna, produsă după o Logică a minciunei, este 

un monstru răutăcios, dar fără viaţă lungă, căci logica 
după care ea a fost produsă, este tocmai complicele care 
o denunţă. Pe urmele unei minciuni produse la întâm- 
plare, dintr'un motiv egoist neprevăzut, este greu să te 
îndreptezi ; eşti ca pe o potecă plină de cotituri. Pe ur- 
mele unei minciuni produse însă după un plan sistematic; 
este tot ce poate fi mai uşor să te îndreptezi. Destul câ- 
teva puncte de orientare și drumul ei este indicat cu fir 
alb. Pe mincinosul cu Logică îl înţelegi de sus până jos. 
Pe mincinosul fără Logică mai greu. 

Iată, spre pildă, două minciuni îndreptate în contra, 
ta din partea a doi oameni, cari îți vor deopotrivă răul! 
Dintre aceşti doi cameni însă, unul este reclamagiu şi 
celălalt mincinos pur și simplu. Minciuna reclamagiu- 
lui este în aparenţă nimicitoare. După el eşti un prost, 
ești un viclean, ești un vândut pe bani, eşti capabil de 
toate crimele din lume! După mincinosul pur și simplu, 
din potrivă, n'ai nici un păcat, afară de unul singur : i-ai 
furat punga cu bani. Care este mai periculos dintre ei 
doi? Evident, acesta din urmă. De minciuna acestuia nu 
poţi scăpă fără să aduci deplină dovadă și încă și atunci 
tot are să mai rămână ceva ce nu se poate șterge după 
urma minciunii; pe când de minciuna reclamagiului ha- 
bar n'ai. Cel mult, dacă eşti un temperament nervos, vei 
răspunde cu aceleași minciuni, pentru ca să-ţi uşurezi 
sufletul; dar de dovezi n'ai nevoie! 

Minciuna produsă cu Logică se distruge ea singură. 
Ea este o corcitură eşită din minciună şi din adevăr şi 
de aceea nu are vieaţă. Progresul culturii îi restrânge 
hotarele, răspândind cunoştinţa legilor după care se face 
convingerea omenească. Minciuna care se îmbracă în 
haina adevărului este ușor de descoperit, şi de aceea, este 
şi totdeauna biruită. Minciuna nemeşteșugită, ea singură, 
se opune cu succes adevărului. Dar de ce există minciună 
pe lume? Este ea o condiţiune a adevărului? 

PARTEA II 


CONŞTIINŢA TRANSCENDENTALĂ 
CRITICA FILOSOFIEI KANTIANE 


CAPITOLUL I 
KANT ȘI CONTINUATORII SĂI 





1. Exageraţiuni încurajate de filosofia lui Kant. — 2. Insuticienţa filo- 
sofiei lui Kant. — 3. Afirmaţiuni nelămurite și discordante în teoria funda- 
mentală a apercepţiunii. — 4. Conştiinţa în genere şi conştiinţa individuală. — 
5. Pragmatismul şi raționalismul intransigent. —" 6. Biologismul. Johannes Mil- 
ler. Richard Avenarius, Ernest Mach. —+. Biologismul metafizic. Arthur Scho- 
penhauer. Friedrich Nietzsche. Henri Bergson. — 8. Romantismul. Hegel. — 
9. Teoria sociologică. Emile Durkheim. 


1. Omul capabil de atenţiune și de reflexiune, poate 
utilizà abstracțiunea, şi cu aceasta poate aveă știința. 
La obârşia ştiinţei stă fapta sufletului. 

Acesta este marele adevăr dela care începe filosofia, 
contimporană. 

Dar acest mare adevăr trebuie bine ţărmurit, căci 
două exageraţiuni pot fi legate de dânsul. Prima exage- 
rațiune este aceea de care sau făcut vinovaţi urmașii 
romantici ai lui Kant, și care astăzi se continuă în filo- 
sofia de «mind-cure» a pragmatiștilor americani. Aceştia, 
își zic: dacă ştiinţa este isvorită din fapta sufletului, a- 
tunci ori şi ce afirmațiune individuală poate fi, prin vo- 
ință, prefăcută în știință. Adevărul științific nu ar fi alt- 
cevă, decât o fabulă convenţională. A doua exageraţiune, 
tot așă de periculoasă, şi care este împărtășită de fana- 

ticii adoratori ai științei, duce la părerea contrară. După 
aceştia, cari în mare parte își zic raţionalişti, întreaga 
bogăţie a sufletului omenesc stă în ştiinţă. Tot ce este în 
adâncul sufletului se desvălueşte în logica științifică. 
Adevărul ar fi, după aceștia, activitatea tip, în care se 
exprimă toată plămădirea omenească. 

Amândouă aceste exageraţiuni sunt deopotrivă de 
stricăcioase, fiindcă ele falșifică adevărul fundamental 
dela care pleacă filosofia contimporană. Amândouă sunt, 
în special, falşificări aduse direct filosofiei lui Kant. 

Cu toate acestea, trebue recunoscut că aceste exa- 
gerări sunt, în bună parte, datorite tocmai filosofiei lui 
Kant, în care se găsesc încurajări pentru fiecare dintre 
ele două. 

In filcsofia lui Kant se revarsă dovă curente filoso- 
fice deosebite. Unul este curentul filosofiei asociaţioniste 
engleze, reprezentată, prin Locke, Berkeley şi Hume; și 
altul, curentul filosofiei raţionaliste, reprezintat prin Des- 
cartes, Spinoza şi Leibniz. Kant încearcă, o sinteză a a- 
cestor două curente, şi reuşeşte să deă această sinteză pe 
baza științelor exacte din timpul său, şi anume pe baza 
Matematicei şi a Mecanicei. Dar oricât de reușită este 
această sinteză, cele două curente totuşi se pot distinge 
şi separă. Exageraţiunile, de care vorbeam mai sus, sunt 
produse prin separarea din nou a acestor două curente. 

In adevăr, care este fondul filosofic al primei exa- 
geraţiuni ? Nu altul decât că adevărul ştiinţific rezultă din 
asociările stărilor noastre sufieteşti. Adevărul este o con- 
venţiune, adică o obișnuință sufletească supusă modifi- 
cărilor. Teoriile acestea le găsim subînțelese în filosofia 
asociaționistă engleză din secolul XVII şi XVIII. După 
Locke şi Berkeley, realitatea lumii consistă în reprezen- 
tările conștiinței. Iar Hume, explică legea cauzalităţii, 
adică legătura, dintre cauză și efect, prin deprinderea pe 
care o capătă mintea omenească de a-şi asociă anumite 
reprezentări într'o anumită ordine de succesiuni. Exage- 
rațiunea, de care vorbeam mai sus, nu adaogă așa dar la 
aceste afirmaţiuni nimic important, ci ea se mărginește 

numai să le întărească prin perspectiva kantiană. Aci 
şi începe originalitatea ei. Pentru filosofia asociaţioniş- 
tilor englezi, reprezentările sunt subiective, dar ele se 
grupează în ordinea pe care o cere oglindirea experienţei 
reale, sau puterea Dumnezeirii, după cum credeă epis- 
copul Berkeley ; pe când pentru romanticii, cari vin după 
Kant, și pentru pragmatiștii americani, reprezentările, 
pe lângă că sunt subiective, dar ele nici ţinute nu sunt 
să oglindască realitatea, căci 






Acelaş caz și cu exageraţiunea de a doua. Vechiul 
curent raţionalist dădeă o importanță destul de mare 
logicei științifice, adică argumentări raţionale, dar a- 
ceastă importanţă se exagerează încă și mai mult din 
momentul ce logica minţii nu mai este o îndrumare pen- 
tru o oglindire a realităţii, ci este creatoarea realităţii 
însăși. Și la aceasta se ajunge iarăși prin perspectiva 
kantiană. Formele a priori ale lui Kant sunt deduse din 
sistematizarea ştiinţelor exacte, în special din Matema- 

` tică şi Mecanică; cum aceste forme a priori sunt nece- 
sare pentru constituirea, obiectelor conștiinței, prin ele 
indirect şi sistematizarea științifică ajunge să se identi- 
fice cu legile cele mai elementare ale intuițiunii simțu- 
rilor. Lcgica ştiinţifică pătrunde, aşa dar, până în adân- 
cul funcţiunilor sufleteşti. Nu este aceasta cea mai pu- 
ternică încurajare ce se puteă da exageraţiunii susținute 
de fanaticii ştiinţei ? 

Sinteza pe care a dat-o Kant celor două curente fi- 
losofice dinaintea sa, aveă, în gândul lui, scopul de a 
împedică aceste curente să mai rămână de sine stătă- 
toare şi să mai producă exageraţiuni în felul celor ară- 
tate mai sus. Exageraţiunile însă sau produs cu toată 
sinteza dată de Kant. Și s'au produs chiar la un scurt 
interval după aparițiunea filosofiei acestuia. Criticismul, 

cum îşi numeă Kant filosofia sa, n'a împedicat nici pan- 
psihologismul nici pan-logismul ; adică nici exageraţiu- 
nea romanticilor şi a pragmatiştilor, nici exagerațiunea 
raționaliștilor. Cevă mai mult: asemenea exageraţiuni 
nu sunt manifestaţiuni trecătoare în filosofia timpului 
nostru, ci sunt manifestaţiuni cari aproape dau tonul și 
își împart între ele pe cugetătorii cari se ocupă cu cer- 
cetările filosofice. 


2, Sinteza dată de Kant nu şi-a atins prin urmare 
scopul. Asociaţionismul unui David Hame și raţionalis- 
mul unui Leibniz continuă şi astăzi, cu deosebire numai 
că unul şi altul au astăzi o tendință mai exagerată de 
cum o aveau înainte de Kant. 

Care este cauza acestei neizbândo ? Sunt mai multe 
răspunsuri la această întrebare, care pune în discuţie în- 
semnătatea istorică a filosofiei kantiene. 

Un răspuns este al neo-kantienilor. Aceştia pre- 
supun că adevărata cauză a neizbândei constatate stă în 
neînţelegerea lui Kant. Filosofia acestuia nu este încă 
bine studiată, şi în consecinţă nu este bine înţeleasă. In 
contra tuturor exageraţiunilor, de felul celor arătate 
mai sus, neo-kantienii au un singur cuvânt: să revenim 
la Kant! Să-l studiem şi să-l înțelegem mai bine pe Kant! 

Negreșit, în acest răspuns se cuprinde o bună parte 
de adevăr. Multe din exageraţiunile filosofiei de astăzi 
isvorăsc din o greșită înţelegere a filosofiei lui Kant. Dar 
răspunsul acesta, cu cât se stăruie mai îndelung asupra 
lui, cu atât el devine mai slab. Lozinca, «să revenim la 
Kant», durează de o jumătate de secol. Acestei lozince 
sau supus cugetători de mâna întâi, cum au fost Otto 
Liebmann, Fr. A. Lange, Hermann Cohen, Alois Riehl 
ș) alţii, cari au întreprins o cercetare aprofundată a filo- 
sofiei lui Kant, și cari au și publicat asupra acestei filo- 
sofii scrieri de mare valoare !). Când, în sfârşit, are să fie 


1) O. Liebmann, Kant u. d. Epigonen (1865); Zur Analysis der Wirk- 
lichkeit (2. Aufl. 1680); Geist der Transcendentalphilosophie (Gedanken und 
Thatsachen, 1901) Fr, A. Lange, Geschichte des Materialismus (1866). H. 


www.dacoromanica.ro 


145 





Kant în deajuns de cunoscut? Lozinca începe să obo- 
sească. Cincizeci de ani de studiere a lui Kant, este o 
perioadă apreciabilă. Dacă şi după această perioadă con- 
statăm că vechile curente tot mai subsistă, şi încă în de- 
viaţiunile lor exagerate, atunci trebue să ne zicem, că 
adevărata cauză nu poate stă în necunoașterea filosofiei 
lui Kânt, ci trebue să steă în ceva mai adânc; trebuesă 
steă în insuficiența acestei filosofii însăşi. 

Așa şi este adevărul. 

Sinteza dată de Kant nu înlătură în mod definitiv 
divergențele dintre filosofia, asociaţionistă engleză şi filo- 
sofia raţionalistă, ci numai le întunecă prin introducerea, 
unei noui perspective în filosofie. Perspectiva aceasta. 
nouă — revoluţiunea cea copernicană, cum îi ziceă Kant, 
— estè așă de originală, şi este așă de genială în acelaș 
timp, că ea face să se uite multe din problemele ridicate 
de vechea filosofie; ba încă, face să se creadă că aceste 
probleme au dispărut dintr'odată, dar rezolvarea lor de- 
lină ea încă nu o aduce 







Şi care va. 
constitui încă multă vreme fermentul de activare al cer- 
cetărilor filosofice. Dar, pe lângă această nouă perspec- 
tivă, sistemul filosofic al lui Kant coprinde și alte ele- 
mente. Ca un nou Copernic, Kant schimbă cu desăvâr- 
şire centrul din care se privește lumea și se înțelege cu- 
noștinţa, dar el păstrează în noua sa perspectivă datele 
pe care se fundează oamenii de ştiinţă ai timpului său, 
Isac Newton, în primul rând. Perspectiva cea nouă pune 
aceste date într'o altă lumină, negreşit, dar fără ca să 
altereze fondul acestora. Aci trebuie căutată insuficiența 
filosofiei kantiene. In noua perspectivă sunt alăturate afir- 
maţiuni ştiinţifice cari se contrazic și cari vin din origini 





Cohen, Die systematischen Begriffe in Kant's vorkritischen Schriften n. 
ihren Verhăltniss z. Kritische Idealismus (1813); Kants Theorie der Er- 
fahrung (1871). A. Riehl, Der philosophische Kriticismus u. s. Bedeutung 
für d. positiv e Wissenschaft (1816—88). 

diferite. Lumina cea nouă a creat în mod artificial rapor- 
turi din cari apoi sa legat un sistem ; și sistemul a fost 
spre paguba adevărului. Kant fascinat de uşurinţa cu 
care apriorismul ridică un sistem filosofic, a fost puţin 
pretenţios în cercetarea materialului din care se clădea 
acest sistem; el a neglijat în special să se întrebe, dacă 
elementele acestui material vin din aceaşi origină şi pot 
“să steă totdeauna împreună. Cu un cuvânt, în clădirea 
edificiului său filosofic, Kant a dat prea multă atenţiune 
cimentului, adică raporturilor create de noua perspec- 
tivă a apriorismului, şi prea puţină atenţiune elemen- 
telor materialului, adică datelor ştiinţifice, cari aveau 
să fie consolidate în edificiu. 


3. Contradicţiunea dintre elementele consolidate în 
sistemul kantian o găsim chiar la baza sistemului, şi a- 
nume în teoria centrală a unităţii ştiinţifice de apercep- 
țiune. Inprejurul acestei teorii se grupează toate elemen- 
tele filosofiei lui Kant, şi tocmai aci se găsesc afirmaţiuni 
nelămurite şi discordante. 


Fiecare din gândurile noastre, zice el, este însoțit 
de conștiința eului nostru. A gândi la cevă înseamnă a 
gândi eu la cevă; căci gândul pe care nu-l leg de con- 
ştiinţa eului meu, nu este un gând al meu, prin urmare 
este pentru mine ca inexistent. Acest eu de unde vine? 
Din impresiunile simţurilor, nu; el trebue să vină de alt 
undevă. El vine dintr'un act de spontaneitate sufletească, 
din conştiinţa de sine a fiecăruia; el este apercepţiunea 
pură. Conştiinţa eului însoțind însă gândurile mele, pune 
între aceste gânduri o unitate. Această unitate nu vine 
din impresiunile date de simţuri, ci din actul apercep- 
țiunii ; ea este o unitate a , priarică. In acelaş timp, această 
unitate, nefiind cuprinsă în datele simțurilor, nu se poate 
găs! prin analiza acestora, ci ea este un cevă adăogat de 
conștiință : prin urmare această unitate este sintetică. 
Deci în faptul că en gândesc la cevă, bunioară la ima- 

ginea unei case văzută ieri, mintea mea nu oglindește 
pur şi simplu impresiunile venite prin simţuri, ci ea a- 
daogă şi cevă dela dânsa, şi anume: conștiința că gân- 
dul la casă, este gândul meu la casă, adică adaogă con- 
ştiinţa că imaginea casei este legată de eul meu. Prin a- 
-ceasta mintea mea dă imaginei în cestiune o unitate sin- 
tetică care îi asigură existenţa ei pentru mine. Dacă 
imaginea văzută ieri n'ar fi în legătură cu conștiința eului 
meu atunci ea sar pierde din conștiință. Graţie însă 
eului, care rămâne identic cu sine însuşi, impresiunile 
date de simţuri se leagă între ele şi formează o imagine 
unitară, un obiect, care apoi rămâne în conștiință. Fără 
această unitate dată de eu, unitate care isvorăşte din 
spontaneitatea minţii, impresiunile dobândite prin sim- 
turi nu s'ar adună nicăieri în conştiinţă, ele sar risipi 
fără a lăsă vre-o urmă. Iată dar că noi n'am putea aveă 
nici o cunoştinţă despre obiecte, dacă n'am aveă unita- 
tea sintetică dată de apercepţiune. 

Cu alte cuvinte, raționamentul lui Kant este acesta : 
Simţurile pot să deă omului impresiuni dela obiectele 
din afară sau dela stările sale lăuntrice, dar aceste im- 
presiuni nu pot să formeze obiecte pentru conştiinţă pe 
cât timp nu se pune o legătură între aceste impresiuni 
şi unitatea sintetică a eului. Conştiinţa eului mijloceşte 
unificarea impresiunilor venite prin simţuri. Conştiinţa 
eului însă nu vine din afară, ci iese dintr'un act intern 
şi spontan : din Deci 
în imaginea fiecărui obiect al conştiinţei omeneşti tre- 
buesc deosebite două părţi: o parte datorită simțurilor, 
adică materialul sensibilităţii, şi o parte datorită unităţii 
sintetice a apercepţiunii, adică organizarea formală a 
„acestui material. Amândouă aceste părţi trebuese puse 
împreună pentru a aveă un obiect al conştiinţei, căci 
una fără alta nu duce la nimic. Impresiuni sensoriale, 
fără unitatea apercepţiunii sunt inexistente pentru con- 
ştiinţă ; şi tot așa sunt și legăturile apriorice eşite din 
unitatea apercepţiunii, dacă sunt lipsite de materialul 
asupra căruia ele trebuesc să se aplice. 

Aceasta este teoria centrală, redată în mod pe cât 
se poate, cu însăși cuvintele lui Kant). 

Să vedem acum validitatea ei. 

Legătura dintre impresiunile simţurilor, aşa dar, nu 
vine prin simţuri, ci vine din organizarea minţei, care 
are funcțiunea de a subsumă produsul simţurilor la © 
unitate şintetică de apercepţiune. Aceea ce vine prin sim-- 
turi este constituit din elemente cari nu aderează unul 
la altul, — este ca o pulbere de nisip, care ar puteă ori- 
când să se împrăștie la bătaia vântului ; — pe câtă vreme, 
aceea ce aduce puterea de aderare între aceste elemente, 
— cimentul care leagă pulberea de nisip, — acesta vine- 
din unitatea apercepțiunii, adică din conștiința de sine 
a omului. Dacă, n'ar fi această conștiință de sine (Selbst- 
bewusstsein), n'ar fi conștiința obiectelor, căci impresiu- 
nile venite prin simțuri sar risipi aşa precum au venit, 
fără a intră în legătură unele cu altele, prin urmare, fără 
a formă obiecte unitare şi persistente în memorie. Na- 
tura conștiinței omenești aduce, din partea sa, forma în 
care se organizează impresiunile simțurilor, iar acestea 
din urmă aduc numai materia, care trebue prelucrată. 
oarecum, pentru a aveă obiectele din conștiință. 

Ca frumuseţe arhitectonică nu este nimic de zis; 
sistemul este bine legat. Să vedem însă valoarea mate- 
rialului şi mai ales origina acestuia. 

Deoparte sunt impresiunile venite prin simțuri ; de 
cealaltă, parte stă unitatea sintetică a apercepţiunii. Cele 
“dintâiu n'au puterea de a se legă laolaltă între dânsele; 
cea de a doua este puterea, însăși de a legă, dar fără re- 
zultat practic, cât timp nu este un materjal asupra că- 
ruia să se aplice, 

Prima întrebare care se pune acum, după ce stim 
acestea, esto: cum să înțelegem cooperarea între impre- 
siunile simţurilor şi unitatea apercepțiunii? Cum vin for- 
mele apercepțiunii ca să prelucreze materialul simțuri- 


1) Kritik der reinen Vernunft. Der Deduktion der reingn Verstandes— 
begriiie zweiter Abschnitt, § [5 şi urm. 

lor? De o simplă suprapunere a lor nu poate fi vorba. 
Formele apercepţiunii pătrund şi plămădesc după re- 
gula lor impresiunile simţurilor. Cum se petrece însă o 
asemenea operațiune? 

Kant a bănuit această întrebare și iată ce răspunde. 
Inainte de a intră în unitatea apercepţiunii pure, impre- 
siunile simţurilor suferă diferite alte organizări în con- 
ştiinţa empirică. Ele sunt adunate la olaltă prin func- 
ţiunea de aprehensiune a memoriei, și mai ales prin func- 
tiunea imaginaţiunii. Aşa că între datele simţurilor e- 
xistă, prin urmare anterior, o afinitate care le face să se 
împreune. Deosebirea între această afinitate şi legătura 
care se produce prin unitatea de apercepțiune este însă 
aceasta : afinitatea anterioară dă numai sinteze empirice, 
adică trecătoare, pe când unitatea apercepţiunii dă sin- 
teze apriorice; cele d'intâiu sinteze le aflăm în conștiința 
empirică (și de ele se ocupă ştiinţa psihologiei), pe când 
sintezele apriorice formează elementele judecăților ştiin- 
ţifice şi constituesc adevărurile universale și necesare. 

Răspunsul lui Kant nu rezolvă însă întrebarea de 
mai sus, ci numai îi schimbă acesteia termenii. După 
răspunsul lui Kant, rămâne din nou întrebarea: cum să 
înţelegem cooperarea dintre sintezele apriorice ale aper- 
-cepţiunii pure şi sintezele trecătoare ale conştiinţei psi- 
'hologice? Prin ce se mijlocește trecerea dela unele la 

-altele ? 

Această întrebare, care rămâne deschisă în filosofia 
lui Kant, ne îndreaptă atențiunea spre o problemă încă 
"şi mai gravă și anume: spre problema unităţii de aper- 

-cepţiune însăși. Cari sunt caracterele acestei unităţi de 
apercepțiune și pe ce se bazează Kant ca să le afirme? 
Cu această problemă atingem miezul filosofiei kantiene 
şi, după părerea noastră, aci găsim şi origina insuficien- 
ței acestei filosofii. | 

Pentru a deosebi între unitatea sintetică de apercep- 
țiune şi între asocierile trecătoare, care se stabilesc la 
impresiunile venite prin simţuri, Kant nu are decât un 
singur argument rezimat pe fapte, şi acesta este: identi- 

tatea conştiinţei eului, adică identitatea, conştiinţei de sine. 
Acest fapt, afirmă Kant, nu se poate explică ca produs 
al simțurilor ; din potrivă, el vine ca un ce opus variabi- 
lităţii simțurilor, prin urmare el este datorit actului de 
spontaneitate al conștiinței noastre proprii. Aci este afir- 
maţiunea fundamentală a întregului sistem. Cine acordă 
afirmarea că din spontaneitatea conștiinței iese identi- 
tatea eului, este înclinat să acorde şi restul teoriilor 
kantiene. Dela identitatea eului se trece pe nesimţite la 
identitatea, numerică a momentelor din succesiunea fap- 
telor de conștiință; dela identitatea numerică din suc- 
cesiunea, faptelor de conştiinţă la noţiunea de condiţiune 
necesară a oricărei experienţe; dela noțiunea de condi- 
țiune necesară a oricărei experienţe la noţiunea de regu- 
lă absolută; dela noțiunea de regulă absolută la noțiunea 
de lege; aşa că dela identitatea eului se ajunge treptat 
la afirmarea legii, după care se organizează în sinteze 
necesare şi universale conţinutul conștiinței. Identitatea 
eului atrage după sine postularea determinismului știin- 
tific, ca o condiţiune necesară pentru întreaga experienţă. 
Cu aceasta este acordat însă şi întreaga teorie a aprio- 
rismului kantian. Din identitatea eului, sau a conştiin-: 
ței de sine, decurg funcțiunile conștiinței în genere. O con- 
știință care nu ar avea intuiţiuni și idei apriorice, nu ar 
puteă să aibă nici identitatea ei cu sine însăși | deci, între 
funcțiunile conștiinței trebuesc să fie și funcțiuni de na- 
tură apriori, cari legându-se cu conştiinţa indentităţii de 
sine, leagă, în acelaș timp, și datele experienţei în sin- 
teze universale şi necesare. 

'Poate se înşiră astfel, în chip logic, dacă se acordă 
identitatea eului, sau a conştiinţei, de sine, ca un fapt 
care nu rezultă şi nu poate să rezulte din simpla î împreu- 
nare empirică a impresiunilor venite prin simțuri. Dacă 
în conştiinţa noastră există o asemenea identitate a eu- 
lui, şi dacă această identitate condiționează experiența 
noastră întreagă, atunci concluziunea lui Kant este le- 
gitimă: neputând să ne explicăm identitatea aceasta ca 

venită prin simțuri, trebuie să ne-o explicăm prin func- 
țiunile a priori ale conştiinţei. 

Dar există oare o identitate tocmai așă cum o con- 
cepe Kant? Căci să ne înțelegem: Identitatea postulată 
de Kant nu este asemănarea empirică, ci este identitatea, 
matematică, sau identitatea numerică, cum îi zice el. Ase- 
mănarea empirică nu poate fi înlocuită prin reguli și legi, 
şi Kant tocmai aceasta o cere. Identitatea postulată de 
el este un raport matematic, care poate fi înlocuit prin- 
tr'o lege; este, cu un cuvânt, o perfectă funcțiune mate- 
matică. Astfel fiind, întrebarea de mai sus se pune mai 
explicit în termenii următori : Ce îndreptățește pe Kant 
să afirme că identitatea pe care o constatăm noi oame- 
nii, în conştiinţa noastră subiectivă, este una şi aceeaşi 
cu identitatea numerică sau abstractă, pe care o postu- 
lează ştiinţa Matematicei? Pentru care cuvânt, identi- 
tatea care isvorăşte din spontaneitatea conştiinţei noa- 
stré, pierde cu desăvârşire caracterele ei de fapt psiho- 
logic, și se transformă într'un fapt cu caractere transcen- 
dentale, de logică pură? 

Pentru Kant este dela sine înţeles, că identitatea, 
eului, identitate care poate fi constatată prin introspec- 
țiunea subiectivă, este una și aceeaşi cu identitatea nu- 
merică pe care o postulează Matematica. Acest salt, dela, 
identitatea psihologică la identitatea matematică, nu este 
însă prin nimic îndreptăţit. Un filosof contimporan ar 
puteă să-i aducă multe obiecţiuni. In primul rând, con- 
tra acestui salt sunt adevărurile psihologiei experimen- 
tale, cari contrazic în modul eel mai categoric existenţa, 
unei atari identități în conştiinţa omenească. Identitatea, 
din succesiunea stărilor de conştiinţă pe care o consta-, 
tăm noi oamenii prin introspecţiune, este după psiholo- 
gia de astăzi, de aceeași natură cu identitatea actelor 
noastre fisiologice. Conștiinţa unui om pare a rămâne 
identică cu ea însăși în decursul timpului, întocmai cum 
şi corpul omenesc pare a rămâne identic cu el însuși în 
decursul timpului; în realitate însă conştiinţa şi corpul 
nu rămân identice cu ele însăşi, ci se modifică continuu 

şi adeseaori se modifică în mod radical. Kant a luat o 
identitate relativă drept o identitate absolută, și prin a- 
ceasta, şi-a salvat sistemul său filosofic. 

Dacă identitatea conştiinţei constatată prin intro- 
specţiune nu este una și aceeaşi cu identitatea postulată, 
de Matematică, şi aceasta este părerea mai a tuturor oa- 
menilor de ştiinţă de astăzi, atunci insuficienţa filoso- 
fiei kantiene devine clară pentru oricine. Atunci deose- 
birea dintre funcțiunile apercepţiunii pure și funcțiunile 
simţurilor, deosebire pe care Kant puneă un aşa de mare 
temei, nu se mai poate susţine. Teoria apercepţiunii pure, 
şi teoria unităţilor sintetice apriorice, pierd principalul 
lor sprijin, care consistă tocmai în faptul identităţii eu- 
lui. Este această din urmă identitate o identitate rela- 
tivă, adică empirică, întocmai ca şi aparenta identitate 
a corpului, atunci nu mai este nici o rațiune ca să se deă 
apercepţiunii un rol aparte în organizarea stărilor de 
conştiinţă. 





Este o altă întrebare aceea de a şti, dacă identitatea, 
eului, şi așa cum rămâne, adică lipsită de caracterele pe 
care i le presupune Kant, este încă o bază suficientă pen- 
tru a susține o filosofie idealistă! Această întrebare nu 
este rezolvată prin critica adusă filosofiei lui Kant. La 
ea se poate răspunde afirmativ, precum vom vedeă mai 
pe larg î în paginile următoare!). Dar filosofia idealistă, 
care s'ar puteă susţine pe baza identităţii psihologice a 
eului, nu este filosofia lui Kant. Originalitatea acestuia 
stă tocmai în îndepărtarea sa de ori şi ce contingență 


1) A ss vedeà Partea III-a. 

psihologică, pentru a se menţine exclusiv pe culmile a- 
priorismului transcendental. Idealismul lui Kant este un 
idealism transcendental, şi nu psihologic. 

Acum am ajuns să vedem în ce stă discordanţa prin- 
cipală dela baza filosofiei lui Kant, discordanţă despre 
care vorbeam mai sus. In teoria apercepțiunii, teoria 
centrală a întregului sistem kantian, sunt împreunate 
două elemente de origină cu totul deosebită 







înței individuale, şi în acelaş timp este şi unițatea ideală 
așă precum îşi postulă buni- 
oară Newton conștiința divină, care aveă să fundeze 
sistemul Mecanicei sale universale. Când este să explice 
cooperarea apriorismului la organizarea impresiunilor 
venite prin simţuri, atunci filosofia kantiană recurge la, 
înrudirea care există între unitatea apercepţiunii şi cele- 
lalte feluri de unităţi, pe cari le pregătesc funcțiunile pur 
psihologice, funcțiunea imaginaţiunii în primul rând — 
şi în cazul acesta apercepţiunea este înlăuntrul conști- 
inţei reale, individuale, — iar când este să explice na- 
tura obiectivă a apriorismului, adică faptul că regulele 
deduse din unitatea apercepţiunii, sunt singurele reguli 
posibile ale experienţei omenești, atunci filosofia lui Kant 
recurge la indentitatea numerică abstractă, — şi în ca- 
zul acesta apercepţiunea se ridică deasupra realităţii in- 
dividuale, pentru a se confundă cu postulatele matema- 
ticii însăși. Prin urmare, în unitatea apercepţiunii sunt 
de fapt două unităţi: şi o unitate a conştiinţei individuale, 
care se bazează pe identitatea presupusă a eului psiho- 
logic, şi o unitate a postulatelor Logicei abstracte, care 
se bazează pe identitatea numerică a unei conştiinţe su- 
praindividuale, adică a unei conştiinţe în genere (Bewust- 

sein ueberhaupt). Amândouă aceste unități, yenite fie- 
care din origini deosebite, și având sprijinul unor siste- 
matizări ştiinţifice deosebite, sunt cimentate la un loc 
de către Kant, prin ajutorul perspectivei celei noi, pe 
care o produce geniala descoperire a conștiinței crea- 
toare de realitate. Noua perspectivă impune apropierea 
celor două unități ; dar numai åpropierea. Contopirea nu. 
De aceea şi Kant nu se decide să deă o întâietate nici 
uneia dintre ele, ci le lasă pe amândouă să coexiste pa- 
ralel. Funcțiunea apercepțiunii la dânsul este aci o func- 
ţiune psihologică, aci o funcțiune curat logică ; este şi în 
conţinutul conștiinței individuale, şi este şi în forma care 
se ridică peste conţinutul conştiinţei individuale; este 
subiectivă şi este și obiectivă în acelaș timp. Acesta este 
chiar motivul pentru care Kant botează filosofia sa cu 
numele decriticism. El a voit să indice prin acest nume, 
că idealismul său este imanent conştiinţei individuale o- 
menești, şi totuși este și dincolo de conştiinţa individu- 
ală omenească; că este un idealism limită între două fe- 
lauri de conştiinţe. i 

După ce ne-am lămurit discordanţa fundamentală, 
din filosofia lui Kant, ne este acum ușor să înţelegem 
pentru ce această filosofie a dat naştere la curente filo- 
sofice opuse, şi chiar la curente exagerat de opuse. In fe- 
lul constituirii ei, a acestei filosofii, stă cauza. De îndată 
ce adeptul acestei filosofii nu mai ţine cumpăna dreaptă 
între unitatea psihologică a conștiinței individuale, şi 
unitatea logică a conştiinţei în genere, din momentul a- 
cesta se produce o înclinare, fie spre asociaţionismul psi- 
hologic al filosofiei lui Locke, Berkeley şi Hume, fie spre 
raționalismul unui Descartes, Spinoza și Leibniz. Se pune 
mâi mult preţ pe unitatea psihologică a conștiinței,atunci 
se dă dreptate asociaţioniştilor. Se pune, din potrivă, mai 
mult preţ pe unitatea logică a conștiinței în genere atunci 
se dă dreptate raţionaliştilor. Și, adăogându-se perspec- 
tiva kantianismului, nu numai că se dă dreptate unora 
sau altora, dar se mai și exagerează tendinţele pe cari le 
au aceştia î în parte. Ideia unei apercepţiuni spontane și 

unificătoare de experienţă, este tocmai aceea ce lipsește 
asociaţionismului pentru a se transformă în romantism 
și pragmatism. Imbogăţiţi cu această ideie, aceștia din 
urmă își pot zice: judecăţile ştiinţei sunt sinteze create- 
din conștiința individuală, după interesele interne ale 
acestei conştiinţe. La baza sintezelor apercepţiunii, după. 
cum admiteă într'o privinţă şi Kant, stau sintezele ima- 
ginațiunii; prin urmareştiinţă este convenţională. De altă. 
parte, ideia unei apercepţiuni care se identifică cu for- 
mele sau legile obiective ale experienţii, şi care se gă- 
seşte tot în filosofia lui Kant, este tocmai aceea ce lipseă 
vechiului raţionalism pentru a se transformă într'un 
pan-logism. Potrivit acestei idei, toate asociaţiunile din- 
tre stările noastre de conștiință, sunt determinate de sche- 
matismul aprioric, şi acesta la rândul său este regulat ca 
o operațiune matematică, fiindcă el este bazat pe însăşi 
identitatea numerică a Matematicei! 

Filosofia kantiană a încurajat, aşă dar, curentele- 
filosofice cele mai contradictorii, fiindcă în sânul său se 
găseau, precum am spus, elemente contradictorii. Cele 
două exageraţiuni, arătate mai sus, sunt tipice. 


4. Neo-kantienii, adică filosofii cari stau și astăzi pe 
baza sistemului lui Kant, tocmai în urma constatării a- 
cestei încurajări, au un argument mai puternic ca să în- 
demne la studiul filosofiei lui Kant. Vedeţi, zic ei, la ce 
exageraţiuni poate duce această filosofie dacă nu este 
bine studiată ! Numai acela care înţelege bine pe Kant, 
numai acela poate fi ferit de a cădeă în pan-psihologism 
sau pan-logism. Kant, mai bine decât oricine, a avut cu- 
noștinţă de primejdia care există pentru filosofie, adop- 
tând unul sau altul din aceste două curente, şi de aceea 
el nu pierde ocaziunea de a atrage atenţiunea asupra ori- 
ginalităţii punctului său de vedere. Kant vrea să rămână, 
atât deasupra psihologismului, cât şi deasupra raționalis- 
mului ; soluţiunea sa consistă tocmai în adoptarea punc- 
tului de vedere transcendental. 

De sigur, așa este în oarecare măsură. Kant nu pierde 

niciodată din vedere deosebirea care există între natura 
psihologică a gândirii şi natura logică a acesteia. In Kri- 
tık der reinen Vernunft (Critica raţiunei pure) scriere pe 
care noi o avem în special în vedere, sunt multe pagini în 
care ni se vorbește de această deosebire. Totdeauna sun- 
tem preveniţi să nu confundăm condiţiunile obiective 
ale experienţei cu condiţiunile ei subiective; să nu înțe- 
legem necesitatea unei forme apriorice ca o necesitate 
subiectivă. Căci, bunioară, zice el într'un loc, „noțiunea 
„cauzei, care exprimă necesitatea unui efect, sub o anu- 
„mită condiţiune, ar fi falşă, dacă ea ar consistă numai 
„într'o oarecare necesitate subiectivă, care sădită în su- 
„fetul nostru, ar face să se lege între ele anumite repre- 
„zentări empirice, după regula acestei dependențe. Eu 
„n'ag puteă atunci zice că efectul şi cauza sunt unite în 
„obiect (adică obiectiv), ci numai că eu sunt aşa consti- 
„tuit, încât nu le pot gândi pe aceste două altfel decât 
„ca reunite. Aceasta ar fi însă tocmai aceea, ce doreşte 
„Şi scepticul, căci atunci toate cunoştinţele, cu toată va- 
„loarea lor obiectivă, nu sar referi decât la aparenţe su- 
„biective, și în cazul acesta nu ar lipsi chiar dintre scep- 
„tici unii, cari să mărturisească că simt şi ei în ei aseme- 
„nea constrângeri subiective. Cum te poţi certă cu cineva 
„asupra existenţei unui lucru, care depinde de felul or- 
„ganizării sale subiective“ ? 

Din acest citat se vede lămurit, că deosebirea, dintre 
faptul psihologic al evidenţei şi dependenţa logică obiec- 
tivă este bine cunoscută lui Kant. Multe alte citate sunt 
în acelaș sens. Pretutindeni, Kant insistă asupra deose- 
birii dintre eul subiectiv, conţinut al conştiinţei, şi eul 
formal, condiţiune a experienţei obiective; dintre sinte- 
zele empirice ale reprezentărilor şi sintezele apriori ale 
inteligenţii pure; dintre psihologie şi teoria cunoştin- 
ţii pure, etc. Deosebirea pe care o face pretutindeni Kant, 
nu pune cu toate acestea sistemul său la adăpostul cri- 
ticei, căci Kant nu se mulțumește cu constatarea 'deo- 
sebirii, ci el vrea să unifice cele două laturi deosebite 
ale problemei ; să arate cum psihologia şi teoria cunoş- 

tinței pure îşi găsesc o unitate în idealismul transcen— 
dental. Aceea ce el ținteşte, este tocmai găsirea unei sin- 
teze superioare, care să împace datele psihologiei cu pos- 
tulatele ştiinţei exacte. In găsirea acestei sinteze însă, 
el n'a isbutit. Idealismul transcendental lasă contradic- 
ţia dintre punctul de vedere psihologic și punctul de ve-— 
dere formal logic să subziste mai departe, şi nu produce 
decât unificarea artificială a acestora. În fond, transcen- 
dentalismul satisface numai dorinţa de a trece ușor dela 
un punct de vedere la altul, dar nu constitue o sinteză 
definitivă, căci deosebirile fundamentale, pe cari şi Kant. 
le cunoaște, rămân, şi după el, deși acoperite în chip meş-— 
teșugit. Adevărata sinteză definitivă, urmărită de Kant, 
ar fi trebuit să îmbrăţişeze problema cunoștinței în în- 
tregime, și anume ea trebuiă să ne explice: cum sunt cu 
putinţă adevărurile necesare şi universale într'o con-— 
ştiinţă omenească individuală ? Sau în alte cuvinte: cum 
ajunge o conștiință individuală, care este constituită din ele-- 
mente empirice, deci schimbătoare, să aibă sinteze cu ca- 
racterul adevărului universal și necesar? 

Kant nu-și pune niciodată această întrebare în în- 
tregime, ci totdeauna în mod trunchiat. El se întreabă 
numai: cum sunt cu putință adevărurile necesare şi u- 
niversale într'o conştiinţă în genere, lăsând a se înțelege 
că, trecerea dela o conștiință în genere la o conştiinţă in- 
dividuală, rezultă dela sine. Dar această trecere nu re- 
zultă de loc dela sine! Conșştiinţa în genere poate fi defi- 
nită, în felurite moduri. Ea poate fi identificată cu con- 
ştiinţa divină, şi atunci cuprinde în definițiunea sa ele- 
mente ideale şi puţin controlabile. Ea poate fi identificată- 
apoi cu conștiința absolut normală omenească, sau cu 
conștiința geniului, dacă geniul este conceput ca exem- 
plarul cel mai desăvârşit al omenirii, şi în cazul acesta, 
în definițiunea sa intră aceleaşi elemente, cari intră şi 
în definițiunea conştiinţei geniului! Ea mai poate fi iden- 
tificată cu .conştiința popoarelor, sau cu aşa zisa con- 
ştiinţă socială, şi atunci în definițiunea sa intră aceleaşi. 
elemente, cari intră în definițiunea conștiinței sociale? 

Kant nu se rosteşte niciodată lă- 
murit asupra acestei cestiuni 





-definit ca tipul perfect al conștiinței normale omenești. 
Așa se explică pentru ce Kant a pus între momentele 
-care caracterizează funcțiunea centrală a conștiinței în 
„genere, funcțiunile apercepţiunii: spontaneitatea şi uni- 
tatea; iar ca o funcţiune pregătitoare a apercepţiunii a 
socotit că este funcțiunea imaginațiunii. Ar mai fi adăo- 
gat Kant la aceste trei și armonia, atunci am fi avut a- 
proape complect definițiunea care se dă, pe timpul său, 
geniului. Dar în mod hotărît, identificarea conștiinței în 
genere cu conştiinţa geniului, n'a făcut-o Kant niciodată; 
ci el totdeauna s'a ţinut pe culmile transcendentalismu- 
lui. Prin această rezervă, el s'a pus la adăpostul criti- 
ilor aduse acelora, după el, cari au identificat conştiinţa 
în genere cu una dintre conştiințele enumărate mai sus, 
dar în schimb ela rămas dator un răspuns la întreba- 
rea: în ce consistă conștiința în genere? Cum se face 
trecerea dela conștiința în genere, — conștiința trans- 
-cendentală, — la conștiința omenească ; fiindcă, în defi- 
nitiv, interesul nostru este să ştim cum în această din 
“urmă conştiinţă, și nu în conştiinţa în genere, se elabo- 
rează adevărul universal şi necesar?! Dacă trecerea dela 
conştiinţa în genere la conștiința individuală, este soco- 


tită ca neavând nevoie de explicare, atunci, negreşit, 
răspunsul este dat; dar în cazul acesta, care mai este su. 


Problema 
-cea mare, problema care datează în filosofia europeană, 
încă dela John Locke, este să se știe cum conștiința 
individuală omenească ajunge să stabilească adevăruri 
eterne, şi nu cum conștiința supra-omenească ajunge la 








www.dacoromanica.ro 


159 


asemenea adevăruri; căci posibilitatea din urmă eră ad- 
misă de mult. 'Ținta, pe care ourmăreau filosofii moderni, 
eră tocmai suprimarea abisului dintre conştiinţa ome- 
nească şi conștiința supraomenească, — abis, care se tre- 
ceă înainte prin puterea revelaţiunii, — eră adică: întro- 
narea conştiinţei omenești ca suverană în domeniul cu- 
noştinţei. Kant, prin filosofia să, a contribuit desigur 
mult Ja atingerea acestei ținte; ne-a apropiat chiar mult 
de izbândă, dar soluţiunea lui este totuşi departe de a fi 
ultimul cuvânt al filosofiei în această direcţie. Meritul 
lui cel mare este că a apropiat cele două feluri de corn- 
ştiinţe aşa de mult la o laltă, că trecerea dela una la alta 
pare naturală. El a găsit în unitatea sintetică a apercep- 
ţiunii, — care pe deoparte este legată de conştiinţa indi- 
viduală omenească, iar pe .de altă parte este ferită de 
empirismul acesteia, — un punct solid, pe baza căruia, 








El, a hotărît astfel o nouă perspectivă, 
din înălţimea căreia se poate întrezări noi orizonturi. 
Fără să dea soluţiunea definitivă, Kant a înlesnit dru- 
mul pentru găsirea acesteia. 

Natural, până să se găsească cea definitivă, sau gă- 
sit multe altele de încercare. Noi ne găsim astăzi tot în 
perioada acestora; noi încercăm încă un răspuns definitiv 
la, multele şi grelele întrebări, cari isvorăsc din noua 
perspectivă, introdusă de Kant! 

La obârşia ştiinţei, ziceam la începutul capitolului, 
sta fapta sufletului. A ceasta este adevărul dela care pleacă 
filosofia contimporană. Cum se leagă însă fapta sufletului 
individual şi trecător cu eternitatea științei ? 

Am văzut răspunsul insuficient al lui Kant. 

Să ascultăm acum pe filosofii de după Kant, adică 
pe acei cari, având cunoştinţă de insuficiența răspunsului 
lui Kant, au încercat un răspuns mai satisfăcător. 

5. O bună parte dintre acești filosofi, reînviază cu- 
rentul vechei filosofii asociaţioniste engleze, și răspund, 
după cum am văzut, cu exageraţiunea pragmatiștilor. Ju-. 
decăţile ştiinţifice, zic aceştia, nu se deosibesc prin nimic 
altceva de celelalte asociaţiuni, cari se produc în mintea 
omenească, în afară de tăria pe care le-o dă lor confir- 
marea repetată a experienţei. J udecăţile științifice sunt 
asociaţiuni verificate şi consfinţite prin practica vieţii, 
pe când celelalte asociajțiuni psihologice sau empirice, 
sunt asociaţiuni contrazise de practică. Deosebirea dintre 
adevăr şi eroare o dă succesul practic. (De aci şi denu- 
mirea de „pragmatism“, care vine dela cuvântul grecesc. 
„pragma“, acţiune practică). Ştiinţa însumează asocia- 
ţiunile întărite de practică. Din această cauză, asociaţiu- 
nile primite ca adevăruri ştiinţifice, ajută la adaptarea 
omului în vieaţă ; sunt asociațiuni comode pentru vieață. 
Adevărul este dar exprimarea unei formule comode pen- 
tru practica vieţii; este o convenţiune utilă... Un scep- 
tic din şcoala lui Hume nar fi conchis altfel. 

Pentru aceşti filosofi origina ştiinţei stă, prin ur- 
mare, în conștiința individuală, și anume în conștiința. 
individuală, aşă cum aceasta apare în experienţa curat 
psihologică, adică în marginile subiectivităţii. 

O altă grupă de filosofi explică origina ştiinţei toc- 
mai în mod contrar. Aceştia reînviind curentul raţiona- 
list dinainte de Kant, tăgăduesc cu desăvârșire rolul con- 
ştiinţei psihologice individuale la formarea științei, și 
găsesc origina ştiinţei numai şi numai în operaţiunile 
Logicei abstracte. Cum se leagă operaţiunile Logicei ab- 
stracte cu funcțiunile psihologice ale gândirii ? de o ase- 
menea întrebare acești filosofi nu vor să ştie, și cred chiar 
că nu este necesar ca să se știe. Știința Psihologiei, şi prin 
urmare știința conștiinței individuale, zic ei, este o ști- 
ință care se fundează pe Logică, este posterioară Logicei, 
deci este inutilă la explicarea originei ştiinţei. Logica 
singură este suficientă. Pentru a cunoaşte legile Logicei, 
nu este indispensabil ca să cunoşti mai întâi Psiholo- 
gia. De fapt aşă s'a și petrecut; Logica a existat înaintea 

Psihologiei. Prin urmare origina ştiinţei trebuie căutată 
dincolo de conştiinţa individuală omenească, și anume 
într'o rațiune absolută și universală, care planează dea- 
supra cânștiinței omenești actuale. 

Teoria acestor filosofi încă nu este mulţumitoare; 
poate mai puțin chiar decât a pragmatiștilor. Pragma- 
tiştii nu pot explică de unde vine obiectivitatea ştiinţei; 
adică faptul, că ştiinţa, deși este constituită din stări su- 
biective, cum afirmă teoria, lor, stăpânește totuși rapor- 
turile dintre lucrurile naturei externe, şi dă prevederea. 
Pragmatiștii în special nu pot explică natura adevăru- 
rilor matematice ; dar raţionaliștii intransigenţi nu pot 
explică cevă şi mai elementar; ei nu pot explică: evolu- 
țiunea ştiinţei și existenţa eroarei alături de adevăr; îna- 
inte de toate, ei nu pot explică pentru ce ştiinţa nu este 
dintru început absolut perfectă! Căci, dacă ştiinţa nu 
atârnă de loc de psihologia omenirii, ci este produsul 
unei rațiuni universale, identică totdeauna cu sine însăși, 
pentru ce constatăm noi istoricește atâta varietate în 
punctele de vedere ale metoadelor ştiinţifice, şi în însăşi 
postulatele științei? Știința ar trebui să fie dintru înce- 
put perfectă, așă precum dogmatiștii religiunilor pretind 
că cste ori și ce religiune. Dacă știința este supusă schim- 
bărilor, ba încă este supusă rătăcirilor, aceasta este o 
dovadă că obârşia ei nu stă într'o rațiune perfectă, ci în- 
tro conştiinţă care se aseamănă celei omenești! Raţio- 
naliștii, pentru a rămâne consecvențţi cu ei înșiși, trebu- 
esc : sau să renunțe la teoria raţiunei absolute, sau să tă- 
găduiască faptul că ştiinţa se poate perfecţionă cu tim- 
pul. Aşă fac dogmatiştii religioşi pentru a fi consecvenți 
cu ei înșiși. Aceștia tăgăduesc că dogmele unei religiuni 
sunt perfectibile, căci din momentul ce ele nu sunt ab- 
solut perfecte dela început, atunci și credinţa în rațiu- 
nea celui care le-a relevat este sdruncinată. Tot ce este 
perfectibil este supus şi eroarei, își are deci obârșia în 
cevă imperfect. Știința, întrucât ea este isvorîtă din ra- 
tiunea pură, ar trebui să rămână invariabil aceeași! 

Prin urmare, atât filosofia pragmatiştilor, cât şi filo- 


Studii Filpsofice, VII. 1L 

sofia raţionaliștilor intransigenţi, nu au un răspuns mul- 
ţumitor la problema științei. Una şi alta sunt deopotrivă 
de unilaterale. Aceasta o văzuse de altmintreli Kant cel 
dintâiu. 

Un răspuns mulțumitor la problema ştiinţei nu poate 
veni decât dela filosofia care va şti împreună caracterele 
subiective ale conştiinţei individuale cu caracterele unei 
realităţi persistente în toate timpurile, adică dela filo- 
sofia care va explică, pentru ce ştiinţa este în acclaşi 
timp şi un produs istoric, şi un produs cu valoare eternă. 
Cum un asemenea răspuns şi Kant își propusese să-l deă, 
şi Va dat precum am văzut în mod insuficient, să mai 
poate zice, că filosofia care va aduce un răspuns mulţu- 
mitor la problema de mai sus, va însemnă totdeodată și 
o perfecţionare a filosofiei kantiane. 

Mulţi au încercat să deă la lumină o asemenea filo- 
sofie așteptată. De mai bine de un secol, cugetătorii Eu- 
ropei, (şi acum în urmă şi ai Americei) nu fac decât să 
răstoarne și să primenească în toate chipurile termenii 
problemei, se trudesc cum să pună la contribuţie toate 
cunoştinţele noi, în scopul de a găsi un sistem care să 
fie mai durabil desât idealismul transcendental al lui 
Kant. Numai acei cari pierd cu desăvârşire nădejdea de 
a găsi un răspuns mulțumitor, numai aceia sunt adepţii 
filosofiei pragmatiste şi filosofiei raționaliste, cari în fond 
reprezintă în mișcarea filosofică de astăzi curenteleunei 
filosofii de dinainte de Kant. Filosofia viitorului trebuie 
căutată printre încercările acelor filosofi, cari ţin seamă 
de întreaga problemă a științei, prin urmare printre con- 
tinuatorii lui Kant. 

Dintre aceste încercări sunt de o deosebită impor- 
tanţă următoarele. 


6. a) Încercarea de a găsi substratul obiectiv al con- 
ştiinţei individuale în substratul biologic al creierului, 
sau al sistemului nervos. Subiectivitatea conştiinţei o- 
menești este schimbătoare, dar statica și dinamica siste- 

mului nervos sunt neschimbătoare. Apriorismul lui Kant 
este datorit morfologiei şi fisiologiei materiei nervoase. 

Această modificare în filosofia kantiană este pro- 
pusă mai ales de către fisiologi şi biologi. Johannes Miil- 
ler (1826) a fost poate cel d'intâiu care a bănuit-o. Fried- 
rich Albert Lange (1866) a considerat-o ca o biruință a 
filosofiei kantiene asupra filosofiei materialiste, şi în con- 
secinţă, a propagat-o 1). După aceşti doi, numărul adep- 
ților ei este destul de mare astăzi. 

b) O continuare a acestei încercări, dar mai solid fă- 
cută, poate fi considerată filosofia, lui "Richard Avena- 
rius. Acesta înlocueşte unitatea sintetică a apercepţiunii, 
— funcțiune care condiţionează la Kant obiectivitatea 
cunoștinție, — cu sistemul nervos central, pe care dânsul 
îl numeşte System C, şi explică apoi diferitele cunoştinţe 
științifice, prin variațiunile și constantele cari se produc 
în seriile vitale ale acestui System C. In filosofia lui Ave- 
narius condițiunea fundamentală a cunoștinței obiective 
stă, nu în identitatea formală a eului gânditor, cum am 
văzut că stă la Kant, ci în conservarea vitală a organis- 
mului prin mijlocirea lui System C. Adevărul ştiinţific, 
nu are o bază aprioristică, dar nu este nici o simplă con- 
venţiune, cum cred pragmatiștii, pentru motivul că și 
-conservarea vieţii nu se poate dobândi prin o simplă con- 
'venţiune. Desvoltarea vieţii stă la baza desvoltării știin- 
pei. Obiectivitatea uneia, atrage după sine și obiectivita- 
tea celei de a doua?). 

In direcțiunea lui Avenarius se găseşte şi Ernest 
Mach. Filosofia acestuia este încă și mai răspândită, din 
cauză că ea este scrisă într'un stil clar, și este bogată în 
date ştiinţifice ?). 

7. c) Pe când Avenarius și Mach se mențin însă în 
hotarele Biologiei ştiinţifice, câţiva alţi filosofi depăşesc 


1) Fr. A. Lange, Geschichte des Materialismus und Kritik seiner Be- 
deutung in der Gegenwart. Zweites Buch. 

2) Richard Avenarius, Kritik der reinen Erfahrun j. Leipzig, 1888. 

3) Ernest Mach, Beiträge zur Analyse der Empfindungen, Jena, 1886 ; 
Erkenntniss und Irrthum (1909). 

aceste margini şi încearcă să găsească obiectivitatea ne- 
cesară adevărului în metafizica vieţii, sau în speculaţiuui 
cari depăşesc hotarele ştiinţei biologice. Intre aceşti fi- 
losofi, ca mai însemnați pot fi considerați: filosoful ger- 
man Friedrich Nietzsche și filosoful francez Henri Berg- 
son. In această direcţiune, calea le-a fost lor deschisă, 
însă de Arthur Schopenhauer. 

Arthur Schopenhauer a fost cel d'intâiu care a făcut 
să atârne organizarea cunoștinței de organizarea vieții; 
cel d'intâiu care a dat astfel filosofiei lui Kant o inter- 
pretare largă biologică. 

Kant se oprise la unitatea sintetică și apriorică a 
apercepțiunii, din care decurgeau apoi toate formele şi 
ideile apriorice ale inteligenţei omeneşti, fără ca el să se 
întrebe mai departe pe ce suport stă această apercep- 
ţiune. Schopenhauer profitând însă de o indicațiune pe 
care o dă însuși Kant, şi anume de indicaţiunea că, intui- 
ţiunea timpului condiționează-toate_faptele interne su- 
feteşti, găsește că dedesubtul funcţiunilor intelectuale 
stă ca un suport vital funcțiunea voinţei. Voința n'are 
nevoie pentru manifestarea, ei, decât de intuițiunea tim- 
pului; prin urmare, ea este faptul cel mai intim al sufle- 
tului; este firul din care se ţese continuitatea eului. Odată 
ce a fost găsit rolul voinţei în complexul sufletesc, atunci 
şi legătura dintre funcțiunile psihologice ale conștiinței 
şi funcțiunile ei logice, legătură pe care Kant niciodată 
n'a putut-o explică, se explică acum de Arthur Schopen- 
hauer într'un chip mulțămitor. La baza conştiintei stă, 
ca o putere organizatoare, voința. Nu mai este nevoie, 
având voinţa, nici de funcțiunea aprehensiunii, nici de 
aceea a imaginațiunii; voinţa dă conștiinței prima ei u- 
nitate, pe care se va altoi unitatea logică, atât de nece- 
samă ştiinţei. Prin urmare, o primă complectare adusă fi- 
losofiei lui Kant este acea a lui Schopenhauer. Dar voința, 
ea, însăşi, ce este? O simplă funcțiune a sufletului indi- 
vidual? Nu, zice Schopenhauer. Ea este vieaţa însăși. 
Aceea ce mișcă natura, făcând-o să se despartă în natură 
moartă și natură vie, este impulsul spre vieață, este voinţa. 

Voința este forța lăuntrică, care creiază forma, şi dina- 
mica vieţuitoarelor ; ea este instinctul care domină și di- 
rijează conștiința. Aceasta este a doua complectare adusă 
filosofiei lui Kant. 

Cu această complectare, metafizica apriorismului 
kantian trece în sfera metafizicei biologice, şi se apropie 
mult de metafizica, vitalismului. 

Această din urmă metafizică a fost, în ultimul timp, 
totdeauna destul de bine reprezintată printre cugetătorii 
europeni. Ea aveà şi rădăcini profunde în tradiţia ştiinţei. 
Tendinţa ei fundamentală a fost totdeauna de a opune 
mecanismului naturei o forță vitală, o forţă care nu se 
explică din simpla împreunare a elementelor materiale ; 
a fost tendinţa de a opune materiei, vieaţa. Schopenhauer 
împrumută acestei metafizici mult, deși la dânsul tere- 
nul discuţiunii rămâne tot filosofia kantiană. Marele lui 
merit a fost, în special, de a înlocui forța vitală, din vi- 
talism, cu voinţa, care este o funcţiune mai apropiată 
de analiza metodelor ştiinţifice. 

d) Friedrich Nietzsche dă o caracterizare și mai con- 
cretă voinţei lui Schopenhauer. Pentru Nietzsche supor- 
tul cunoștinței stă în voinţa de a fi tare: Wille zur Macht. 
Această voință de a fi tare se diferențiază după rase, aşa 
că la baza desvoltării științei stă biologia raselor. O rasă 
nobilă şi sănătoasă dă ştiinţei o direcţie deosebită de cum 
poate să o deă o rasă inferioară şi degenerată. Obiectivi- 
tatea ştiinţei stă, așa dar, în calitatea sângelui. Progre- 
sul științei moderne contrazice, în multe privinţe, după 
Nietzsche, avântul voinţei spre putere. Ultimul scop al 
vieţii, și cu acesta ultimul scop al ori şi cărei culturi, 
este crearea unui tip omenesc, superior tipului existent, 
este crearea Supra-omului! 1). 

c) Henri Bergson revine din nou la Kant, pentru a-l 
complectă pe acesta cu o altă interpretare biologică. Ul- 
timul suport al cunoștinței nu stă, după el, nici în vo- 


1) Fr, W. Nietzsche's Werke (în mai multe ediţiuni). Naumann Verlag 
Leipzig. 

inţa universală a lui Schopenhauer, nici în voinţa spre 
putere, sau în biologia raselor a lui Nietzsche, ci în elanul 
vital. Şi în ce consistă elanul vital? Intro continuă evo- 
“luţiune creatoare, într'o continuă exigenţă dea creà cevă 
nou... € Vieața întreagă, atât cea animală cât și cea ve- 
«getală, în aceea ce are ea în ea mai esenţial, ne apare 
«ca, o sforţare de a acumulă energie pentru a liberă a- 
«ceastă energie apoi în canale flexibile şi schimbătoare, 
«<la extremitatea cărora ea desăvârşeşte lucruri infinit de 
«variate» 1). 

Conștiinţa noastră, zice apoi Bergson, nu se restrânge 
la fondul ei imediat, care nu este altul decât continua; 
Jesfășurare de stări subiective, ci ea organizează și uni- 
tică aceste stări după interesele sale practice. «Materie, 
«sau spirit, realitatea în sfârșit, este ca o curgere per- 
«petuă. Ea se face şi se desface, dar nu este niciodată un 
“lucru făcut. Aşă ne şi apare în intuiţiune spiritul nos- 
«tru, când isbutim a depărtă vălul care se interpune în- 
«tre conștiință şi noi. Așă ar fi văzută şi materia, dacă 
«prin simţuri și prin inteligență, am puteă să obținem 
«dela ea o reprezentare imediată şi desinteresată. Dar 

«preocupate înainte de toate de necesităţile activităţii 
«practice, inteligenţa precum și simțurile, se mulțumesc 
«a luă ici şi colo vederi instantanee, adică imobile, după 
«curgerea materiei. Conştiinţa de asemenea, prin analo- 
«gie după inteligenţă, prinde din vieaţa interioară a su- 
«fletului numai aceea ce este făcut, şi nu aceea ce este în 
«curs să se facă» ?). Noi nu vedem din torentul realității 
decât feţe izolate, pe care apoi ca la cinematograf, le îm- 
preunăm în unităţi stabile. Impreunarea se face după in- 
teresele activităţii practice. 

Dacă examinăm de aproape concepţiunea elanului 
vital din filosofia lui Bergson, găsim că această concep- 
țiune are multe puncte de contact cu concepţiunea vo- 
intei din filosofia lui Schopenhauer, și că împreună cu 


1) H. Bergson, L'évolution créatrice, Paris, Felix Alcan, 1907, pag. 275: 
2) H. Bergson, op. cit., pag. 29. 

aceasta, ea îşi are origina în însuşi miezul filosofiei lui 
Kant. Amândouă concepțiunile pleacă dela teoria lui 
Kant, că în intuițiunea timpului se desvălueşte actul de 
sinteză, cel mai elementar pe care îl produce conștiința 
omenească. Noi nu putem, zice Kant, să ne închipuim 
cea mai elementară linie în spaţiu, fără ca în minte să 
tragem linia pe care o vedem; și nu putem produce o 
sinteză sufletească, fără ca în ea să nu intre şi activita- 
teaîn timp a eului nostru. Timpul în care se destăşură 
activitatea eului intelectual este, de sigur, deosebit de 
timpul în care se desfășoară eul psihologic; dar între 
unul şi altul rămâne totuşi cevă comun care constitue, 
cum zice Kant, un felde schemă transcendentală. Fără a- 
ceastă schemă n'ar fi posibilă trecerea dela formele pure 
ale intelectului la conţinutul psihologic al conștiinței, 
şi prin urmare n'ar fi cu putinţă organizarea şi obiecti- 
varea experienţei prin unitatea sintetică a apercepţiunii 

Această teorie a lui Kant, care se găsește expusă 
în sistemul acestuia sub titlul: Von dem Schematismus der 
reinen Verstandesbegrijje, a fost în toate timpurile punctul 
de atracţie pentru spiritele metafizice. Kani însuşi o 
înconjură cu o atmosferă de mister. Acest schematism, 
zice dânsul, este o artă ascunsă în sufletul omenesc (ist eine 
verborgene Kunst in den Tiefen der menschlichen Seele), 
pe care cu greu o vom puteă noi vreodată explicà !). Arta 
aceasta ascunsă îndeplinește însă un rol foarte însemnat. 
Fără ea nu sar puteă legă experienţa simțurilor cu for- 
mele apriori, și prin urmare, nu sar puteă edifică adevă- 
rul necesar și universal. Schematismul kantian este de 
fapt o întreagă metafizică făcută asupra intuițiunii tim- 
pului. El cuprinde într'însul în primul rând o afirmaţiune 
plină de consecinţe, și pe care Kant nici nu se încearcă 
să o mai dovedească, atâta îi se pare lui de sigură, anume: 
că pe intuiţiunea timpului se fundează ultimul criteriu 
al evidenţei ştiirțifice. Toate ideile apriorice ale intelec- 
tului se deduc de Kant din analiza intuițiunii tunpului ; 


1) Kritik der reinen Vernunft, (E1. Kehrbach), pag. 145. 

ele sunt la urma urmelor determinări aduse timpului. 
Astfel rând pe rând: ideia de mărime cantitativă, numă- 
rul în genere, se bazează pe schema adunării succesive 
a unităţilor uniforme, care schemă este posibilă numai 
prin intuițiunea timpului; realitatea şi negaţiunea sunt 
legate de schema unei creşteri și descreșteri de intensi- 
tate în timp; schema substanţei este persistenţa unui ce 
real care umple un timp; schema cauzalităţii, adică le- 
gătura apriori dintre cauză și efect, este regula succesi- 
unii în timp; schema reciprocităţii și a posibilității sunt 
determinări de ale timpului, întrucât sunt date obiectele 
de odată, sau sunt date condițional întrun timp oare- 
care? schema realităţii este existenţa într'un anumit timp; 
iar schema necesităţii este existenţa în oricare timp! 
Schemele toate nu sunt, așă dar altcevă, decât determi- 
nări de ale timpului, şi anume din punctul de vedere: 
al seriei (cantităţii), al conţinutului (calităţii), al ordinei 
[velaţiunii) şi al sferii (modalităţi). Timpul este cea mai 
primitivă activitate sintetică a spiritului omenesc, şi prin 
urmare pe baza determinărilor lui stă întreaga ştiinţă 
omenească. 

Această situațiune excepţională a timpului a atras, 
după cum spuneam mai sus, pe metafiziciani, şi în spe- 
cial pe Arthur Schopenhauer şi Henri Bergson. Amân- 
doi aceştia păstrează intuițiunei timpului rolul de crite- 
riu fundamental al cunoaşterii realităţii, rol pe care in- 
tuițiunea timpului îl aveă dealtmintreli în filosofia lui 
Kant, și pe baza acestui criteriu constituesc ei apoi me- 
tafizica lor proprie. 

Schopenhauer găsește că voința este fenomenul fun- 
damentalal conștiinței, fiindcă voința nu are nevoie, pen- 
tru a A cunoscută, decât; de timp, adică de forma funda- 
mentală a conștiinței, pe când toate celelalte fenomene 
au nevoie de timp, de spaţiu şi de cauzalitate. Voința lui 





1) „Die Schemate sind daher nichts als Zei/bestimmungen apriori nach 
Regeln, und diese gehen nach der Ordnung der Kategorien auf die Zeitreihe. 
den Zeitinhalt, die Zeirordnung, endlich den Zeitinbegriit in Ansehung aller 
möglichen Gegenstände". 

Schopenhauer nu este chiar «lucrul în sine», adică «acel 
ce» ascuns în dosul apariţiuni lucrurilor, dar este exte- 
riorizarea cea mai primitivă «a lucrului în sine», este 
prima atingere a noastră cu Necunoscutul! 

Henri Bergson este şi mai aproape de metafizica 
lui Kant. Pentru dânsul, ca şi pentru Kant, știința ome- 
nească nu face decât să exprime diferitele determinări 
ale timpului. Ştiinţa antică exprimă însă aceste determi- 
nări numai în mod neprecis, global, pe când știința mo- 
dernă caută să exprime aceste determinări în modul cel 
mai precis. Intre ştiinţa, vechiă şi ştiinţa modernă există 
raportul pe care îl găsim între prinderea diferitelor faze 
ale unei mișcări prin ajutorul numai al ochiului, şi prin- ` 
derea acestor diferite faze prin ajutorul fotografiei instan- 
tanee. Este acelaș mecanism cinematografic în amân- 
două cazurile, dar ccl dealdoilea este cu mult mai pre- 
cis ca cel dintâi. Ochiul nostru nu poate prinde din ga- 
lopul unui cal, mai mult decât a prins artistul care a 
sculptat frizele Parthenonului, adică o atitudine carac- 
teristică,: o formă care radiază asupra unei întregi pe- 
rioade de timp; pe când fotografia instantanee, despăr- 
tind galopul într'o mulțime de momente, prinde o mul- 
ţime de atitudini succesive, cari în urmă reunindu-se 
veconstituesc o imagină precisă a mișcării calului. Ştiinţa 
modernă, zice în definitiv Bergson, se poate defini prin 
aspiraţiunea, sa de a face din timp o variabilă indepen- 
denţă la care să se raporteze toate celelalte fenomene ale 
naturei 1). 

Ce alta zicea însă şi Kant? 

E drept că Bergson adăogă imediat la acestea și în- 
trebarea : de ce fel de timp este vorba? iar în răspunsul 
pe care il dă acestei întrebări el diferă de Kant. Nu este 
mai puţin adevărat însă, că fără teoria schematismului, 
— acea artă ascunsă în adâncul sufletului omenesc, cum 
o numea Kant, — Bergson v'ar fi ajuns la definiţia dată 
ştiinţei. 


1) evolution créatrice, pag. 3589—3683. 

Intuiţiunea timpului la Bergson diferă fundamen- 
tal de intuiţiunea timpului la Kant. Pentru Kant tim- 
pul, în forma sa elementară, este o succesiune de mo- 
mente uniforme ; o succesiune numerică; pe când pentru 
Bergson timpul este o intuiţiune fără analogie în lumea 
mecanică; este un fel de creștere vitală în nesfârşit. Tim- 
pul în filosofia lui Kant este luat în înțeles de coordonată, 
matematică, aşa cum îl luase Newton, pe când în filo- 
sofia lui Bergson timpul este luat în înţeles biologic ca 
un fel de direcţie aelanului vital. Dar şi la Bergson, ca şi 
la Kant, şi — precum am văzut —-ca şi la Schopenhauer, 
timpul este intuițiunea, cea mai imediată a conştiinţei de 
sine, şi este în același timp supremul criteriu al evidenţei 
ştiinţifice. In intuiţiynea timpului se desvălue, pentru 
toţi aceşti cugetători, sinteza dintre lumea subiectivă şi 
lumea obiectivă; cu deosebire numai, că pentru Kant lu- 
mea obiectivă consistă în formele apriorì ale intelectu- 
lui; pentru Schopenhauer în voință, iar pentru Bergson 
în elanul vital. Câte şi trei sunt învoiți însă în ceeace 
priveşte lumea subiectivă, şi mai ales în ceeace priveşte 
părerea că lumea subiectivă este o lume de aparenţe, 
care trebuie să steă pe un suport obiectiv (unitatea aper- 
cepțiunii, voinţa, vieaţa) pentru a puteă ajunge să se or- 
ganizeze în adevăruri universale și necesare. 


8. e) Cu totul în altă direcţie încercaseră filosofii ro- 
mantici să ducă mai departe filosofia kantiană. 

Kant, după cum am văzut mai sus, prin definiţiu- 
nea, pe care el o dă funcțiunii de apercepţiune, şi mai ales 
prin rolul pe care el îl dă imaginaţiunii în pregătirea 
sintezelor sufleteşti, lasă să se întrevadă că ar fi o ase- 
mănare între conştiinţa în genere, aceea care se ridică 
deasupra conștiinței empirice individuale, şi conştiinţa 
contemplativă a geniului, care ar fi exemplarul normal 
prin excelenţă al conștiinței omenești, Această asemă- 
nare este încă şi mai accentuată în alte scrieri ale lui 
Kant, cu deosebire în Kritik der Urtheilskraft, în care se 
ocupă de finalitatea în natură şi de frumosul în artă. În 

această scriere, Kant definește geniul, ca fiind o putere 
creatoare care impune dela sine reguli artei. Geniul cre- 
iază în mod inconștient, întocmai ca și puterile oarbe 
ale naturii, forme originale şi definitiv artistice, cari 
apoi rămân ca exemplare de imitat pentru toţi ceilalți 
oameni. Esenţa geniului consistă în puterea de a-și re- 
prezintă în mod intuitiv, adică dintr’o dată, aceea ce alţii 
nu pot să-și reprezinte decât prin înlănțuirea mai mul- 
tor imagini sau a mai multor idei. Cu un cuvânt geniul 
este un isvor de sinteze sufleteşti durabile, un ideal pen- 
tru conștiinţele celorlalți oameni muritori, cari nu ajung 
decât la sinteze empirice şi trecătoare. 

Din aceste indicaţiuni asupra naturii geniului, ro- 
manticii făcură baza speculaţiunilor lor filosofice. Rezer- 
vele lui Kant, — Kant limitase anume creaţiunile geniu- 
lui la domeniul artei, — fură cu totul uitate; romanticii 
făcură din geniu un panaceu universal. Obiectivitatea 
care lipseă conştiinţei psihologice individuale pentru ca 
aceasta, să creeze sinteze, cu caracter de universalitate 
și necesitate, — adică lipsa pe care Kant umblase să o 
umple cu funcțiunile unei conștiințe în genere, — roman- 
ticii o găsiră acum pe de-a întregul satisfăcută prin ge- 
niu. Geniul este conştiinţa în care se obiectivează sim- 
țirea şi gândirea omenească. 

Dar pe geniu îl găsim individualizat în mai multe 
exemplare; prin urmare, sunt oare mai multe conştiinţe 
cari obiectivează simţirea şi gândirea omenească ? 

La această întrebare romanticii nu răspund la fel. 
Romanticii mai apropiaţi, ca dată cronologică, de Kant 
răspund afirmativ; romanticii mai depărtaţi de Kant, 
răspund negativ. 

Romanticii mai apropiaţi, cari sunt socotiți ca ro- 
mantici propriu ziși, nu găsesc nici un inconvenient să 
înmulțească isvoarele, din care iese obiectivitatea con- 
științei omeneşti. Toate geniile individuale sunt pentru 
ei creatoare de sinteze obiective. Cum însă numărul ge- 
niilor nu poate fi niciodată hotărit, romanticii aceștia 
sfârşiră în cele mai exagerate speculaţiuni. Ecoul lor îl 

mai auzim şi astăzi prin lumea artiştilor și a idealiştilor 
individualişti, precum şi la o parte din aşa numiții prag- 
matiști. Dar acest ecou, filosoficește vorbind, este fără, 
importanță. Filosofia romantistă, propriu zisă, este o fi- 
losofie care s'a trecut pentru totdeauna. 

Romanticii depărtaţi de Kant (şi cari numai impro- 
priu se numesc romantici) au un răspuns mai serios. Pen- 
tru ei obiectivarea conștiinței individuale omenești nu 
se desăvârşește prin creaţiunile geniilor, cari sunt şi ei 
indivizi, ci prin geniul popoarelor, sau al umanităţii. No- 
ţiunea de geniu tinde chiar la aceştia să se confunde cu 
noțiunea spiritului universal, sau chiar cu Dumnezeirea, 

f) In sfârşit, curentul romantismului filosofic îl în- 
cheie Hegel care, sintetizându-l], îl şi depăşeşte. 

Kant, sub influenţa ştiinţelor matematice şi meca- 
nice, căutase obiectivitatea conştiinţei individuale în for- 
mele și ideile apriori, cari erau împrumutate postulatelor 
Logicei abstracte. Romanticii, sub influenţa unei renaş- 
teri artistice, căutaseră obiectivitatea conştiinţei indivi- 
duale, în productivitatea geniului artistic. Hegel, sub in- 
fluența știinţei-istorice, care eră bine reprezintată în 
timpul său, caută obiectivitatea conștiinței individuale, 
în formele culturii și în evoluţiunea conștiinței istorice. 
Conștiinţa omului individual înfățișează, după el, spiri- 
tul subiectiv, iar conștiința omenirii luată în desvoltarea 
sa istorică, înfăţişează spiritul obiectiv. Ştiinţa îşi are 
fundamentul ei în conştiinţa istorică a omenirii. 

Cu Hegel se deschiseră noui orizonturi pentru găsi- 
rea unei soluțiuni la marea problemă pusă de Kant. Hegel 
a fost primul carea întrevăzut soluțiunea sociologică, so- 
luţiune de care se vorbeşte atât de mult în zilele noastre. 

Această din urmă soluţiune își are astăzi ca prin- 
cipal susținător al ei pe sociologul francez Emile Durk- 
heim. 


9. Emile Durkheim nu-și ascunde de loc intenţiunea, 


-că dânsul voiește să deă o soluțiune mai bună la vechea, 
“problemă a ştiinţei, pusă de Kant. Intr'un studiu al său 

publicat în Revue de Métaphysique et de Morale (1909, pag- 
742), sub titlul sugestiv de: teoria sociologică a cunoștinței y 
origina socială, a cutegoriilor şi problema, cunoștinței, găsim 
rezumate, în modul cel mai clar, punctele mai impor- 
tante din noua soluțiune sociologică. Iată cum sunt ele 
expuse de Durkheim însuşi +). 

La baza judecăților există un anumit număr de no- 
țiuni fundamentale, cari domină întreaga vieață intelec- 
tuală și pe cari filosofii din toate timpurile, începând cu 
Aristotel, le-au numit categoriile inteligenţei. Intre aces- 
tea, se află noțiunile: de timp, de spaţiu, de gen, de număr, 
de cauză, de substanță, de personalitate, etc. Ele cores- 
pund proprietăţilor generale ale lucrurilor; sunt ca nişte 
cadre solide cari strâng gândirea; și sunt inseparabile de 
funcţionarea normală a spiritului. Din această cauză, noi 
le dăm acestor noţiuni un loc aparte în conştiinţa noas- 
tră: ni le reprezintăm ca fiind deasupra fluxului de sen- 
sațiuni, imagini şi idei cari năpădese conștiința; ni le 
închipuim ca un fel de schelet al inteligenţei. 

Până în present zice Durkheim, erau două doctrine 
cari încercau explicarea originei acestor categorii. După 
una din aceste doctrine, categoriile erau nişte date sim- 
ple, inreductibile şi imanente spiritului omenesc; ele nu 
derivau din experiență, ci precedau experienţa; erau 
a priori. După cealaltă doctrină, categoriile veneau din 
experienţă, adică erau elaborate din materialul adus de 
simţuri. Dar şi o doctrină şi cealaltă ridică cele mai mari 
dificultăţi. Adoptăm doctrina din urmă, cea empiristă, a- 
tunci trebue să despoiăm categoriile de proprietăţile lor 
cele mai caracteristice, prin care ele se disting de toate 
celelalte noţiuni. In cazul acesta, lipsim însă logica de 
ori şi ce valoare obiectivă; căci reducând raţiunea sau 
categoriile la experienţă, distrugem în acelaş timp uni- 
versalitatea, impersonalitatea și necesitatea, fără de cari 
nu putem aveă un fundament pentru ştiinţă. Doctrina- 
empiristă duce la iraţionalisin, care este şi adevăratul 


1) Revue de Metuphysique et de Morale, 1909, pag. 742 şi urm. 

său nume. Doctrina dintâi, cea aprioristă, are mai muli 
respect pentru fapte; ea lasă categoriilor proprietățile 
lor specifice, fără de care nu putem înțelege constituirea 
ştiinţei. In schimb ea are defectul de a se bază pe o a- 
firmare nejustificată și anume pe afirmarea că spiritul 
omenesc are în sine puterea de a se ridicà deasupra ex- 
perienței sale proprii. De unde vine această putere? Din 
rațiune, care este imanentă conştiinţei individuale. A- 
ceasta nu este o explicare mulțumitoare, căci întrebarea 
rămâne sub o altă formă: de ce experiența nu se poate 
ridică ea singură până la categoriile inteligenței ? De ce 
este necesar apriorismul extra-experimental? Alergăm 
la o rațiune extra-individuală (la conştiinţa în genere, 
cum făceă Kant), sau la rațiunea divină? Iarăşi nu ne 
este de vre-un folos, căci totdeauna rămâne greutatea 
de a ști cum se leagă experienţa individuală cu această 
rațiune extra-individuală. 

Cu aceste două doctrine, zice Durkheim, nu ajun- 
gem dar la nici un sfârşit. De aceea se impune o nouă 
doctrină. Această nouă doctrină este aceea care pune ori- 
gina categoriilor inteligenţei în vieața societăţii, sau în 
conştiinţa, socială, doctrina lui Durkheim. 

Propoziția fundamentală a apriorismului eră, că în 
ori şi ce cunoştinţă ştiinţifică există două elemente deo- 
sebite, cari se suprapuneau oarecum, fără a se puteă re- 
duce unul la altul. Noua doctrină sociologică menţine 
această propoziţie. Pentru ea, ca şi pentru apriorism, da- 
tele experienţei individuale nu pot formă în întregime 
adevărurile ştiinţei ; ci cle ca să ajungă la acestea, au ne- 
voie de a fi organizate de câteva categorii de o origină, 
superioară. Aceste categorii sunt derivate din unitatea” 
conștiinței în genere la Kant; pe când în doctrina socio- 
logică, ele sunt derivate din morfologia și dinamica vieței 
sociale. Vieaţa, socială ţine în doctrina sociologică rolul 
pe care la Kant îl are conștiința în genere, sau conştiinţa 
transcendentală. Omul este dublu, zice Durkheim; în el 
sunt două conștiințe: conștiința individuală, care îşi are 
baza în organismul corporal, şi care din această cauză 

este limitată la date de valoare personală, individuală, 
și conștiința socială, care îşi are baza sa în organismul 
social, și care din această cauză, în lumea intelectuală şi 
morală, ajunge la dato de valoare superioară celor indi- 
viduale. In măsura în care individul participă la vieaţa 
socială, el se întrece pe sine însuși, intră într'o sferă de 
gândire şi de activitate mai înaltă. Categoriile, cari fac 
posibilă gândirea, şi o fac pe aceasta necesară, imperso- 
nală și universală, sunt ieșite din autoritatea pe care o 
exercită condiţiunile vieţii sociale asupra vieţii omului in- 
dividual; sunt constrângeri impuse de conservarea vieţii 
în comun. Pentru cunoaşterea acestor categorii, şi pen- 
tru explicarea lor, nu este deajuns să examinăm con- 
ştiinţa noastră proprie, ci trebuie să privim în afară de 
noi la vieața istorică; să consultăm sociologia sau ştiinţa, 
care se ocupă de evoluţiunea vieţii societăţilor, Iată buni- 
oară, categoria timpului, categorie aşă de mult discutată 
de filosofi. Cum se impune ea conştiinţei individuale? 
Prin simpla introspecţiune ? Prin analogie, după postu- 
latele matematicii, sau după postulatele vitalismului ? 
Nu, zice Durkheim, timpul noi nu l-am putea gândi, dacă 
nu l-am reprezintă prin mijlocul semnelor obiective, îm- 
părţit în ani, luni, zile, ceasuri, minute, secunde! Timpul 
pentru noi consistă în putinţa de a diferențiă momen- 
tele lui. Dar această diferenţiare pe ce sa putut stabili, 
dacă nu pe vieaţa socială? Dacă societatea nu ar fi avut 
interes să fixeze date fixe pentru riturile, sărbătorile și 
ceremoniile publice, nimeni nu sar fi îngrijit de fixarea 
diviziunilor timpului! Calendarul exprimă ritmul acti- 
vităţii colective a societăţii şi totdeodată îi serveşte a- 
cesteia drept albiă pentru desfășurarea ei în mod regulat. 
Individul, pentru satisfacerea intereselor sale personale, 
n'ar aveă nevoie de calendar, cum n'are nevoie nici ani- 
malul. Dar vieaţa, socială nu poate să existe fără o no- 
țiune bine determinată a timpului, după care se rostește 
apoi activitatea fiecărui individ în parte. Această no- 
tiune cerută do vieaţa socială este aceea, care constitue 
categoria timpului, despre care vorbesc filosofii. 

Cu un cuvânt, Durkheim înlocueşte unitatea con- 
științei în genere, adică funcțiunile apercepţiunii pure, 
prin obligațiunile impuse de vieaţa socială. Unitatea su- 
premă din care decurg categoriile logice o formează so- 
cietatea. Origina categoriilor stă în condiţiunile de exis- 
tenţă ale societăţii. 

Soluţiunea sociologică este ultima care a fost pro- 
pusă pentru resolvarea problemei apriorismului lui Kant. 
Ba nu este fără valoare, dar, de sigur, nu este nici solu- 
țiunea definitivă. Origina sociologică a categoriilor nu 
explică de unde vine caracterul de necesitate şi univer- 
salitate al acestora în mod mai satisfăcător de cum îl 
explică crigina biologică, sau origina vitalistă, sau ori- 
gina genială, pe cari le-au propus ceilalţi filosofi, cari au 
voit să complectezțpe Kant. O critică rămâne valabilă 
în contra tuturor. Fie că în societate, fie că în organis- 
mul biologic, fie că în voinţă, fie că în elanul vital, fie 
că în biologia raselor, fie că în geniu, etc., şi-ar aveă ca- 
tegoriile raţionale ale ştiinţei origina lor, marea problemă 
pusă de Kant, totuşi persistă. Ea este următoarea: Cum 
sunt posibile în conştiinţa noastră individuală adevăru- 
rile ştiinţei necesare şi universale, pe câtă vreme con- 
ştiinţa noastră individuală nu are căderea să producă 
decât asociațiuni empirice şi prin urmare vremelnice? 
Voința, elanul vital, organismul biologic, rasele, geniul, 
societatea, etc., ne sunt ele oare altfel cunoscute, decât 
prin datele conştiinţei individuale? Atunci, dacă aces- 
tea toate sunt înlăuntrul conştiinţei individuale, cum mai 
pot fi ele trecute dincolo de această conștiință individu- 
ală, pentru a servi apoi deorigină categoriiior raționale 
ale ştiinţei ? Ce ne îndritueșşte să despărțim din conţinutul 
conştiinţei noastre individuale o parte, — voinţa, elanul 
vital, organismul biologic, rasa, geniul, societatea, — pe 
care apoi să o dotăm cu puteri superioare întregii conști- 
inţe individuale, şi să facem să isvorască din ea cadrul, 
sau categoriile cari condiţionează ori şi ce experienţă? 

Nu eră mai satisfăcătoare soluțiunea lui Kant, care 
dela început opuneă conștiinței individuale o conștiință, 
in genere, adică o conştiinţă transcendenlală ? 

CAPITOLUL II 


SPRE O MAI BUNĂ INȚELEGERE 
A FILOSOFIEI KANTIANE 


1. Inrudirea problemei kantiane cu toate marile probleme filosofice. — 
2. lnsuficienţa încercărilor făcute de a complectă pe Kant. — 3. Eroarea de 
psihologie din filosofia lui Hume. — 4. O nouă formulare pentru seepticismul 
lui Hume. — 6. Determinismul psihologic legat de determinismul cosmic. In- 
lăturarea opoziţiei dintre funcțiunile sensibilităţii şi funcțiunile inteligenţii. — 
6. Condiţionarea tuturor fenomenelor universului se face prin înlănţuirea lor 
şi nu prin o emanaţiune materială. — 7. Cum trebue înţeleasă importanţa pe 
care o are pentru ştiinţă perspectiva kantiană. — 8. Ce rezultă din o mai 
bună înţelegere a apriorismului kantian ? 


1. Dacă examinăm de aproape problema la care Kant 
a voit să deă o soluţiune definitivă, observăm că această 
problemă se înrudeşte foarte mult cu toate marile pro- 
bleme, cari au frământat, cu mult înainte de el minţile 
filosofilor. Problema lui Kant se poate formulă astfel: 
cum sunt posibile adevărurile ştiinţei universale şi ne- 
cesare, când în conștiința noastră individuală noi nu a- 
vem decât datele simțurilor, cari se asociază între ele 
după interesele vremelnice ale subiectivităţii noastre? 
Cum sunt posibile asocierile supra-subiective, adică aso- 
cierile cu caracter de judecăţi necesare şi universale, când 
noi avem o conștiință subiectivă şi individuală? 

La această întrebare am văzut că el nu poate răs- 
punde decât introducând unitatea sintetică a apercepţi- 
unii, care ridicată peste asocierile subiective, fac cu pu- 
tință asocierile sau judecăţile apriori. 

Dar problema pusă de Kant, n'am întâlnit-o noi oare 
şi mai 'nainte? Nu este ea subînțeleasă de mitologie și 
de primii oameni de ştiinţă, în contrastul dintre feno- 

menele perfecte cerești, şi lucrurile şi fenomenele im- 
perfecte pământeşti ? Bine înţeles, problema nu păstrează 
aceeaşi formulare, dar în fond ea vine la aceeaşi mare 
întrebare pe care și-a pus-o mintea omenească din cele 
mai vechi timpuri: de o parte este perfecțiunea, şi eter- 
nitatea, de cealaltă parte imperfecţiunea și vremelnicia. ; 
cum se leagă aceste două lumi deosebite între ele? Cum 
se ridică omul vierme până la eternitatea cerului ? 

Apoi ce oare voise să rezolve Platon şi Aristotel, 
dacă nu veșnica problemă a raportului dintre ideal şi 
real, formă şi materie, raportul dintre realitatea eternă 
a ideilor și formele trecătoare ale experienţii omenești 
de pe pământ? 

In sfârșit, problema distincţiunii între lucrurile ce- 
rești și pământești, cum şi problema lui Platon și Aris- 
totel, cum şi problema lui Kant, nu sunt ele oare în fond 
derivate din aceeași credinţă adâncă, pe care o întâlnim 
înrădăcinată în conștiința omenească, din cele mai vechi 
timpuri şi pe care o putem formulă astfel: moartea vine 
din separaţiunea elementelor unui corp; tot ce este se- 
parabil, este schimbător, şi prin aceasta supus morţii; 
iar tot ce este inseparabil, este etern? Lumea cerească, 
lumea ideilor platonice şi a formelor aristotelice, unită- 
tile apriorice kantiane, fiindcă nu sunt schimbătoare prin 
separarea elementelor lor, de aceea ele sunt eterne, per- 
fecte, adevărate; pe când lumea pământească, adică rea- 
litatea experimentală şi asocierile subiective ale con- 
ştiinţei individuale, fiind schimbătoare prin separarea 
elementelor lor, ele sunt imperfecte, trecătoare, neade- 
vărate ! Nu se reduc, așa dar, toate problemele amintite 
la una şi aceași mare problemă: cum poate omul dobândi 
veşnicia, perfecțiunea şi adevărul, fiind el însuși într'o 
lume supusă schimbărilor şi morții? 

Dacă ne-am fi întius orizontul cercetărilor noastre 
şi dincolo de hotarele filosofiei europene, înrudirea pro- 
blemei kantiane cu celelalte mari probleme filosofice nu 
s'ar fi oprit aci. Aceeași mare problemă am fi găsit-o şi 
în filosofia indiană şi cu deosebire în filosofia budhistă. 

Tot ce este compus, zice această filosofie, poate fi şi des- 
compus. Toate formațiunile compuse sunt fără realitate 
substanţială şi fără permanenţă ; toate sunt legate de du- 
rere și de moarte. Aşa este corpul, aşa este şi personali- 
tatea omului! Nimic nu este etern în combinarea trecă- 
toare a elementelor, sentimentelor, tendinţelor cari com- 
pun sufletul personal! Totul este o aparenţă. Adevărat 
etern este numai Acel Ce care nu a luat încă formă și in- 
dividualitate, este Nirvana. Ne-creatul, ne-compusul din 
elemente şi deci ne-separabilul... acesta este eternul. In 
lumea corpurilor şi sufletelor compuse, totul este trecă- 
tor şi supus durerii. Prima cauză a durerii din lumea 
noastră a oamenilor este tocmai reunirea elementelor şi 
compunerea persoanei noastre trecătoare. Prin urmare, 
în fond, aceeaşi problemă. Veşnjcia, perfecțiunea şi ade- 
vărul nu sunt însuşirile lumii noastre, în care toate câte 
există sunt compuse şi separabile, ci ele trebuesc cău- 
tate dincolo de realitatea noastră, într'o realitate tran- 
scendentală. Deosebirea dintre filosofi stă numai în for- 
mularea problemei. Buddha se îngrijeşte mai mult de ex- 
plicarea durerii în omenire şi de aceea, el are atențiunea 
îndreptată asupra persoanei omeneşti, pe care găsind-o 
că este isvorul durerii, o completează cu fericirea reală 
a Ne-creatului, care este în Nirvana. Filosofii teologi din 
Europa se mulțumesc cu distincțiunea între cer şi pă- 
mânt, şi pun în cer, prin contrast, tot ceeace ei nu gă- 
sesc pe pământ. Aceeaşi distincțiune între două lumi o 
păstrează apoi şi filosofii până la Kant. Pentru Platon 
şi Aristotel lumea adevăratei realități este o altă lume 
decât aceea cunoscută de simțurile noastre. 








apriori. Prin această schimbare de perspectivă, totul pare 
că se luminează la prima vedere, în ceeace priveşte ori- 

gina adevărului, adică a ştiinţei. Şi cu toate acestea, a- 

profundând filosofia lui Kant, cum am făcut mai sus, iată 

că regăsim în miezul ei tot vechea problemă, care a tră- 

mântat de veacuri gândul omenesc, şi care așteaptă încă, 
o soluţiune definitivă! 

Înseamnă dar noua perspectivă a lui Kant o iluzi- 
une mai mult ? Teoria conştiinţei creatoare de ştiinţă nu 
aduce ea nici un progres real? Tot entusiasmul cu care 
cugetătorii contimporanii au îmbrăţişat kantianismul să 
fie dar nejustificat? 


2. Nu ar fi pentru întâia oară ca filosofia să se avânte 
într'o direcție greșită. Dar cu filosofia lui Kant nu pare 
să fie cazul acesta. Noua perspectivă introdusă în filo- 
sofie de către Kant, nu poate fi socotită drept o iluziune, 
câtă vreme ea n'a fost probată pe deplin. Se vorbeşte 
mult, este drept, de revoluţiunea „àla Copernic“ pe care 
Kant a făcut-o în filosofie, şi în urma ei mulți filosofi se 
dau drept urmaşi ai lai Kant, dar în fapt revoluţiunea 

-nu a fost atât de triumfătoare cât se spune. Multe din 
principiile vechei filosofii persistă încă, cu tot kantia- 
aismul. Noua perspectivă nu este consecvent aplicată 
mai de nici unul. Kant însuşi este revoluționar numai 
pe jumătate. La întrebarea decisivă pe care o impuneă 

noua sa perspectivă, și anume: este conștiința indivi- 
duală omenească, — aceea pe care o cunoaștem noi cu 
toţii, — creatoare de ştiinţă? el nu răspunde hotărît, ci 
ocolește răspunsul făcând să intervină o conștiință în ge- 






ste ea despărțită de conştiinţa 
individuală 


Căci adevărul în ipoteza 
aceasta, ar fi în conștiința în genere şi din conștiința în ge- 
nere el s'ar restrânge în conştiinţa individuală. Prin ur- 
mare vechiul dualism raţionalist. Este ea însă conștiința 
in genere imanentă conştiinţei individuale, atunci dua- 
lismul dispare, şi cu el şi vechea teorie a conştiinţei o- 

glindă, dar în ipoteza aceasta trebuie să ni se spună în 
ce consistă această imanenţă. Lucru pe care Kant nu-l 
face. Filosofia timpului său îl obișnuise aşă de mult cu 
teoria că în conștiința individuală totul este empiric, şi 
deci totul este schimbător, încât el n'a avut curajul să 
apropie măcar conştiinţa în genere de conştiinţa individu- 
alā. In totdeauna previne pe cititorul său că această din 
urmă conștiință este de domeniul numai al psihologiei 
şi nu al apriorismului! 

Aci este punctul slab al filosofiei lui Kant. Aci, după 
cum am văzut, au și încercat urmaşii săi să-l complec: 
teze: unii precizând mai bine noțiunea conștiinței indi- 
viduale, alții precizând mai bine noțiunea conștiinței îr, 
genere, toți având însă scopul de a face mai înţeles ra- 
portul acesta între cele două aspecte ale xconștiinţei, de 
cum l-a făcut Kant prin ipoteza transcendentalismului. 

Nu mai revenim asupra acestor încercări, pe cari 


le-am enumărat mai sus, după principalii lor reprezen- 









aspectul psihologic şi aspectul logic. Negreşit este foarte 


important să ştim că aceea ce numeă Kant conștiința în 
genere se poate înlotui cu conștiința geniului, sau cu or- 
ganismul biologic, sau cu biologia raselor, sau cu orga- 
nismul social, sau cu elanul vital, etc., dar totuşi mai 
important pare a fi să știm: prin ce proces se ridică ea, 
conștiința individuală, până la adevărul logic obiectiv, 

e care îl „impun“ : conștiința geniului, organismul bio- 
se biologia raselor, organismul social, elanul vital, 
etc. Ori şi care dintre noţiunile cari înlocuesc conștiința 
în genere a lui Kant, nu cuprinde în sine decât în mod 
vag necesitatea pentru conștiința individuală de a ajunge 
la adevărul logic şi obiectiv. De ce oare conştiinţa ge- 
niului, sau organismul biologic şi social, sau elanul vital, 
etc., să fie ele cu mai multă perspicacitate în găsirea 

adevărului de cum este conştiinţa individuală ? Conştiinţa 
in genere a lui Kant eră cel puţin un nume care acope- 
reà axiomele matematicei şi mecanicei, două ştiinţe re- 
cunoscute ca având în ele adevăruri universale şi nece- 
sare. Dar conştiinţa geniului? Dar conștiința socială? 
Dar elanul vital, şi toate colelalte? Ce cuprind acestea 
în noțiunile lor, pentru ca să credem numaidecât, că ele 
condiționează judecăţile ştiinţei ? Critica ce se puteă a~ 
duce, și care sa şi adus lui Kant, este că el a subînţeles 
în conștiința în genere „apriorismult, pe care ar fi trebuit 
să-l dovedească mai întâiu că este posibil; dar nu oare 
aceeaşi critică se poate aduce şi filosofilor cari au înlo- 
cuit conștiința în genere prin conștiința geniului, conşti- 
ința socială, organismul biologic, elanui vital etc.? N'au 
subînţeles şi aceştia ca fiind date, aceea ce ei trebuiau 
să dovedească mai întâiu ca posibile? Negreşit că da, 
Prin urmare nu pe această cale se poate aduce complec- 
tarea pe care o aşteaptă filosofia lui Kant. Qri și ce no- 
ţiune sar pune în locul „conștiinței în genere“ a lui 
Kant, din momentul ce se păstrează dualismul dintre as- 
pestul subiectiv și aspectul obiectiv al conștiinței ome- 
neşti, totdeauna va rămâne problema, — eterna pro- 
blemă, — de rezolvit: 








3. Aceea ce a împedicat pe Kant de a găsi o solu- 
țiune definitivă la problema științei este dualismul pe 
care el îl introduce în natura conștiinței. Pentru Kant, 
este dela sine înţeles, că un aspect al conștiinței ome- 
nești, şi anume acela care este propriu individualităţii 
psihologice, este un aspect empiric şi în lumina acestuia 
nu se poate închegă nici un adevăr universal și necesar; 
că adevărul universal gi necesar se poate dobândi numai 
într'o conştiinţă, curățită de orice empirism, şi anume 
în conștiința în genere. Acest dualism introdus în na- 
tura conștiinței, împedică pe Kant dela resolvirea pro- 


www.dacoromanica.ro 


183 





Acest dualism introdus de Kant, precum am spus 
şi mai înainte, a fost datorit Psihologiei timpului său. 
Erà o eroare, pe care el o ià deadreptul deia psihologii 
dinaintea lui, fără a o controlă de aproape. Din această 
eroare decurge slăbiciunea sistemului său filosofic. 








Perspectiva kantiană se poate 
continuă, credem noi, mai departe, fără acest dualism. 
Dar atunci, revenim la David Hume? 

Intr'o privinţă da. Revenim la David Hume, întru 


cât reîntregim conștiința omenească în natura sa reală, 
a da ra ntre em ete ati ne 


; dar 
nu revenim la însăși soluţiunea lui Hume. In soluţiunea 
lui Hume, dacă nu se găsește dualismul lui Kant, se gă- 
seşte însă o eroare analoagă, care este tot așa de funestă 
ca şi dualismul lui Kant, şi anume se găsește afirmarea : 
că, deşi conştiinţa omenească în individualizările sale 
este un fapt obiectiv al naturei, și nu este o simplă apa- 
renţă înșelătoare, totuşi în lăuntrul acestei conștiințe in- 
dividuale nu se găsește un criteriu al adevărului (în spe- 
cial, al legăturei dintre cauză şi efect), fiindcă împreună- 
rile, sau asocierile, cari au loc în conştiinţa omenească indi- 
viduală, nu au în ele o altă obiectivitate, decăt pe aceea pe 
care le-o dă forța obişnuinţei, — o forţă de altfel, ea însăşi, 
fără nici o bază obiectivă 1). Această afirmare a condus pe 
Hume direct la o soluţiune sceptică a problemei științei. 
Această afirmare o împărtășește și Kant, și tocmai pentru 







1) David Hume, Eine Untersuchung in Betreff des menschlichen Ver- 
standes (trad. v. Kirchmann, 1880), pag. 28 şi urm. 


www.dacoromanica.ro 


___184 


a scăpă de o asemenea soluţiune sceptică, acesta a fost 







Prin urmare, 
dacă revenim la Hume, după ce înlăturăm eroarea dua- 
lismului kantian, dăm peste oaltă eroare mai fundamen- 
tală, căreia i se datorează, de sigur, toate încercările 
neisbutite de până acum. Ea consistă, încă odată, în afir- 


marea că: împreunările sau asocierile, cari au loc în con- 






Se introduce însă în lăuntrul conștiinței psihologice in- 
dividuale obiectivitatea de care asocierile au nevoie pen- 
tru ca ele să devină judecăţi ştiinţifice, atunci dispare 
şi trebuinţa unei a doua conștiințe, iar conștiința indi- 
viduală rămâne ea atunci suficientă pentru a explică fun- 
damentul obiectiv al ştiinţei. Atunci, căutarea unui re- 
fugiu în conștiința «în genere» devine un lucru inutil. 

Dar este afirmarea lui David Hume, în adevăr, o 
eroare? Dacă ar fi să ne conducem după scrierile popu- 
lare de psihologie, ar trebui să răspundem negativ. Ni- 
mic nu este mai răspândit astăzi în psihologia populară, 
decât teoria empirismului şi a arbitrarietăţii din lăuntrul 
conştiinţei individuale. S'ar păreă că aci, în conștiința 
individuală, judecând după teoriile psihologiei populare, 
avem un isvor nesecat de manifestări întâmplătoare. Con- 
ştiinţele individuale nu par a fi venite pe lume, decât ca 
să servească de scenă pentru cele mai capricioase feno- 
mene! După psihologia științifică însă, și în acord cu 
principiile determinismului universal, afirmaţiunea lui 
Hume este o vădită eroare. In sufletul individului ome- 
nesc, nu se petrece nimic la întâmplare. Fiecare stare de 
conştiinţă este strict determinată de condiţiunile indivi- 

dului în care ea se produce, şi condiţiunile acestea, la 
rândul lor, sunt legate de seria legilor naturii întregi. 
Intre gândurile noastre nu există nici o asociare la în- 
tâmplare, adică nici o asociare care ar puteă fi arbitrară 
într'un fel sau altul, ci toate asocierile dintre gândurile 
noastre sunt strict determinate de condiţiunile conştiin- 
ţei reale, pe care o avem. În conştiinţa individuală a fie- 
căreia dintre noi, cu alte cuvinte, nu se petrece nimic la 
întâmplare, ci toate câte se petrec, sunt strict determi- 
nate de legile individualităţii noastre. 

Prin urmare, iată corectura ce este de adus afirmării 
lui Hume. Impreunările sau asocierile, cari au loc în con- 
ştiinţa individuală omenească nu sunt lipsite de ori şi ce 
obiectivitate, ci ele au obiectivitatea pe care o are fie- 
care conştiinţă individuală existentă pe lume. Cine afirmă 
că împreunările, sau asocierile dinăuntrul unei conștiințe 
individuale sunt întâmplătoare, ca să fie consecvent, tre- 
bue să afirme mai departe, că însăși și ea, conștiința in- 
dividuală luată în întregime, este întâmplătoare ; și aşa 
el trebue să ajungă la o soluțiune mai sceptică decât a 
dat-o Hume. Hume sa mărginit a tăgădui obiectivitatea 
împreunărilor sau asocierilor dinăuntrul conştiinţei, dar 
obiectivitatea conştiinţei luată în total, adică conştiinţa 
lui X, Y şi Z, pe aceasta el n'a tăgăduit-o. El eră sigur 
că X, Y şi Z au fiecare o conștiință reală, numai de îm- 
preunările cari se fac în fiecare din aceste conștiințe, de 
acestea el nu eră sigur. Pentru a fi fost logic însă, Hume 
ar fi trebuit să tăgăduiască şi obiectivitatea conștiinței 
individuale, luată în total, căci nu poate rămâne obiec- 
tivă scena, ca totalitate, când fenomenele cari se petrec 





, aşa că cine 
tăgăduește obiectivitatea conținutului tăgăduește prin 
aceasta obiectivitatea conștiinței întregi! 

„ Prin urmare corectura de făcut lui David Hume este 
aceasta: scepticismul lui nu trebue restrâns la simplele 

asocieri din lăuntrul conştiinţei, ci trebuie întins la con- 
ştiinţa întreagă, şi atunci formularea soluţiunii sale ar 
fi trebuit să fie astfel: înlăuntrul unor conștiințe, despre 
a căror existenţă nu putem afirmă nimic cert, se produc 
împreunări sau asocieri, cari n'au nici ele vre-o valoare 
obiectivă, în afară de valoarea pe care le-o dă forţa o- 
bișnuinţei. Cu o asemenea formulare, problema ştiinţei 
s'ar fi pus şi mai limpede în spiritul lui Kant. Acesta ar 
fi văzut că refugiul lui la o conştiinţă „în genere“ nu mai 
eră un refugiu suficient. Categoriile a priori, scăparea la 
care recurge Kant, n'ar fi putut găsi în unitatea, conști- 
inţei și în identitatea eului o punte de trecere pentru a se 
strecură, din conștiința transcedentală în conştiinţa reală 
individuală, fiindcă atunci, încă dela Hume, s'ar fi ştiut 
că unitatea conștiinței şi identitatea eului sunt fapte tot 
aşa de întâmplătoare, cum sunt și celelalte asocieri din- 
năuntrul conștiinței! Printr'un scepticism mai radical 
Kant ar fi fost constrâns să iese din cadrul psihologiei 
şi să caute ştiinţei un fundament mai adânc decât for- 
mele a priori ale conștiinței. In acest caz, am fi avut cu 
totul o altă direcţiune în aplicarea „concepţiunei co- 
pernicane“. 


4. In adevăr, din momentul ce între împreunările, 
sau asocierile conştiințelor individuale luate ca totali- 
tăţi, şi împreunările sau asocierile elementelor dinăun- 
trul unei singure conștiințe, nu se mai face nici o deo- 
sebire, din acel moment scepticismul lui Hume, din psi- 
hologic devine sociologic. Problema științei nu se mai 
izbește atunci de greutatea de a înţelege, cum între stă- 
rile conștiinței individuale se produc asocieri cu carac- 
ter de obiectivitate, ci se izbeşte acum de greutatea de 
a înțelege cum între diferiţii indivizi omeneşti se pot 
stabili legături cu caracter de obiectivitate! Cum este 
cu putinţă înţelegerea, dela om la om? Cum este cu pu- 
tinţă viaţa limbagiului și a tuturor instituțiunilor cul- 
turale? Dacă admitem că asocierile dinăuntrul unei sin- 
gure conștiințe individuale sunt produse la întâmplare, 

şi se păstrează prin obișnuință, atunci pentru a fi con- 
secvenţi ar trebui să admitem că şi asocierile dintre con- 
ştiinţele membrilor unei societăţi sunt şi ele tot asocieri 
de întâmplare, şi conclusia ar trebui să ne fie: negarea 
ori şi cărei certitudini în viaţa culturei omenești. In faţa 
unui asemenea, scepticism, Kant n'ar mai fi putut găsi 
un refugiu la conştiinţa „în genere“, căci conştiinţa „în 
genere“ presupune o conştiinţă comună cel puţin între 
doui cameni, ceeace însă el n'ar fi fost indrituit să ad- 
mită ! Prin urmare, pentru a ne rezumă, vedem că o mai 
ştiinţifică înţelegere a conştiinţei individuale ar fi con- 
strâns pe Hume să deă scepticismului său o formulare 
lărgă socială și nu numai una psihologică; el ar fi tre- 
buit să proclame nihilismul total al culturii omenești. In 
faţa unui asemenea, scepticism, Kant sar fi văzut con- 
strâns să renunţe la ipoteza unei conștiințe „în genere“, 
care nu are în sine o garanţie mai mare de obiectivitate, 
de cum are ori şi ce conștiință individuală, şi în cazul 
acesta 














Am fi avut atunci o filo- 
sofie kantiană cu desăvârşire monistă. Dar despre acea- 
sta, îndată mai jos. 


5. Critica de până aci ne pregăteşte destul pentru a 
înțelege noua sistematizare, pe care omul de ştiinţă de 
astăzi, o poate dă genialei perspective a lui Kant. 

In această nouă sistematizare vor trebui să lipsească 
mai întâiu greşelile de psihologie, cari aveau curs în filo- 
sofia asociaționistă engleză, şi pe care le-a împrumutat 
şi Kant; iar în al doilea rând, vor trebui să fie adaose 
concluziunile ştiinţelor noi, concluziuni câştigate după. 
Kant, şi pe cari acesta nu le putuse aveà în considerare. 

cierile stărilor de conştiinţă ale unui individ care e so- 
cotit izolat de restul lumei. Ei considerau impresiunile 
venite prin simțuri ca un material străin de Logică, deși 
destinat Logicei. Dincolo de simţuri se găseă pentru ei 
lumea externă, cu fenomenele sale guvernate de legi e- 
terne, deci obiective ; dincoace de simţuri, conștiința cea 
pură, care raţionează, deci are o logică; iar între amân- 
două un domeniu intermediar, în care se puteau produce 
sinteze empirice şi întâmplătoare. Cu o asemenea con- 
cepţie, soluţiunea scepticilor se impuneă. Adevărul însă 
este altul. Intre lumea externă și logica raționamentului 
din conștiința internă a omului nu există o întrerupere, 
ca aceea descrisă mai sus. Impresiunile simţurilor se pro- 
duc, se adună în stări de conștiință, se memorează, ete., 
după nişte legi tot aşă de eterne, cum se produc și se îm- 
preună fenomenele de lumină, de căldură și de magne- 
tism din lumea din afară. Nu există nici o diferenţă în- 
tre legea după care se propagă lumina în afară de ochiul 
omenesc și între legea după care nervul optic conduce 
iritaţiunea primită pe retină până la centrul nervos unde 
se preface în imagină sufletească. Tot ce se petrece în or- 
ganismul nostru biologic și sufletesc, este perfect deter- 
minat şi logic, cum sunt și fenomenele naturei externe. 
Intre logica gândului şi logica lumii externe, nu se in- 
terpune nici un domeniu al hazardului, ci există o con- 
tinuitate şi un strict determinism. Cea mai fantastică 
imagină a gândului, precum şi cea mai fantastică faptă 
a voinţei omenești, iese dintr'o înlănţuire sufletească tot 
așă de strictă, cum ies şi mişcările mecanice ale corpului 
omenesc. Fiindcă noi nu putem urmări această înlănțu- 
ire, de aceea credem că intervine hazardul!); dacă am 
putea-o însă urmări, atunci am renunță să mai vorbim 
de hazard. Materialul care ne vine prin simţuri nu este 
câtuș de puţin un material inform, gata pentru ori şi 
ce întrebuințare, ci el vine prin mijlocirea unor condi- 


1) D Hume, în scrierea sa citată mai sus, face acest raţionament pen- 
tru a dovedi că nu există libertatea de voinţă, dar nu gi pentru a dovedi că 
în asocierile dintre stările de conştiinţă nu există întâmplarea, vbişnuinţei. 

țiuni constante și produce la rândul său, efecte constante. 
A presupune că pe deasupra acestui material venit prin 
simţuri, planează un fel de logică a gândului abstract, 
care ar înrâuri materialul simţurilor, sau lar organizà 
şi dispune altfel de cum este el prin natura lui determi- 
nat.să fie, aceasta ar fi să se presupună că materialul 
simţurilor, care până ce ajunge la cunştiința omenească 
urmează legilor constante ale naturei, de îndată ce a- 
junge la această conştiinţă, iese de sub determinismul 
acestor legi și stă gata să primească ori şi ce modificări 
şi direcţiuni impuse de o forță care se creiază din nimic. 
şi care dispare după voie în nimic. Aceasta ar însemnă, 
însă tăgăduirea determinismului științei. 

Prin urmare, eroarea vechei psihologii se eliminează 
prin următorul raționament. Dacă ar fi să existe o lo- 
gică a conştiinţei pure, în afară de materialul simţurilor, ` 
această logică n'ar puteă totuşi să influențeze vre-o păr- 
ticică a sufletului nostru real, fiindcă tot ce este în su- 
fletul nostru real, este strict determinat de legile naturii 
şi nu poate luă o altă organizare decât pe aceea care este 
conformă cu aceste din urmă legi. Logica, după care se 
constitue materialul simţurilor şi logica gândului abstract 
trebuesc să, fie într’o perfectă equivalenţă, pentru ca în- 
tre ele să existe o legătură. Nu poate fi, deoparte, em- 
pirism şi hazard, iar de cealaltă parte rigiditate formală, 
şi certitudine; sau dacă așa ceva poate fi, atunci nu a- 
vem înaintea noastră două părți ale unui acelaș suflet 
omenesc, ci avem două suflete deosebite, cari nau nici 
un mijloc de a se cunoaște unul pe altul. 

Prin eliminarea eroarei din psihologia lui Hume și 
Kant, dobândim, ca ultim rezultat, afirmarea neștirbită. 
a determinismului sufletesc. Pe baza acestui determinism, 
opoziția dintre funcțiunile simţurilor şi funcțiunile in- 
teligenței, devine inutilă; ambele aceste două feluri de 
funcțiuni, întrucât sunt în acelag suflet, sunt equivalente, 
adică sunt ca verigile unui acelaș fenomen fundamental, 
care este conştiinţa omenească. 

Noile cuceriri ale ştiinţei pozitive, cuceriri câştigate 

în urma lui Kant, vin să întărească încă şi mai mult 
concluzia de mai sus. După ultimele progrese ale Chi- 
miei, Fizicei şi Biologiei, omul de ştiinţă astăzi a căpă- 
tat convingerea, că, atât în constituţia sa chimică, cât 
şi în evoluţiunea sa mecanică, fizică şi biologică, uni- 
versul în totalitate este unitar. Un fapt cât de subiectiv, 
în aparenţă, care se petrece între elementele conștiinței 
omenești, îşi are raţiunea sa de a fi în totalitatea fapte- 
lor din restul universului întreg. Dacă n'ar fi, bunioară, 
energia solară aşa şi atâta cât este, atunci n'ar fi nici 
evoluţiunea pământului acolo unde este; şi atunci n'ar 
fi nici formele de energie fizică acelea cari sunt ; şi atunci 
n'ar fi nici mediul biologic în care trăieşte omul așa cum 
este; şi atunci n'ar fi nici corpul, nici sufletul omului așa 
cum este, etc.; dacă n'ar fi prima verigă a lanţului cau- 
zal, n'ar fi nici veriga dela mijloc, şi nici aceea dela sfâr- 
şit, căcı toate se condiționează reciproc, şi una este ra- 
ţiunea de a fi a celeilalte. Cu un cuvânt, noile cuceriri 
ale ştiinţei, sfărâmă și mai mult barierele, pe cari psiho- 
logia veche le pusese între om și restul naturii. Indivi- 
dualitatea omului nu există, şi nu se poate înţelege decât 
prin condiţiunile de existenţă ale fenomenelor care în- 
conjură pe om. Cine cunoaşte legile acestor fenomene, 
poate demonstră cu certitudine faptul ce are să se în- 
tâmple şi în organismul biologic și în organismul sufle- 
tesc al unui om. Cine caută un fundament obiectiv la 
afirmațiunile minţii sale, nu poate găsi alt undeva mai 
bine un așa fundament, ca în înlănţuirea faptelor din uni- 
versul întreg. 


“6 








Între 
imaginea din suflet şi energia solară, din punctul de ve- 
dere al determinismului ştiinţific, este acelaş raport ne- 
cesar ca și între firul de iarbă și energia solară, fiindcă 

nici imaginea din suflet, nici firul de iarbă, n'ar puteă 
să existe fără căldura pe care o radiază soareltr. 

Acum, înainte de atrece la sistematizarea filosofică, 
a acestor concluziuni ale ştiinţei, și unde vom vedeă care 
este importanţa perspectivei kantiene, să ne oprim un 
moment și să examinăm cum trebue înțeles acest proces 
de condiţionare a tuturor părţilor universului. Este a- 
cesta un proces de emanaţiune, emanarea unei părți din 
altă parte care serveşte drept origină, sau este un altfel 
de proces? Când zicem, că energia solară condiționează 
existența imaginei sufleteşti, trebue să înţelegem oare 
că emană din soare o substanță de energie, care ajunsă 
la om, ia forma unei imagine sufleteşti, sau trebue să în- 
țelegem în alt chip această condiţionare a imaginei su- 
fletești prin soare? 

Această, cestiune a fost adeseori trecută cu vederea, 
deşi este de cea mai mare utilitate ca ea să fie bine elu- 
cidată. 

Omul ignorant este înclinat să creadă că ori şi ce 
condiționare sufletească trebue să fie, la urma urmelor, 
bazată pe procesul emanaţiunii. Dela obiectul extern, 
pleacă ceva, care vine până la simțul omenesc, și prin a- 
cest simţ, acelaş ceva trece mai departe până la conștiință, 
unde se găsește înaintea sufletului. Omul ignorant nu 
poate înţelege, cum un fenomen se poate condiţionă prin 
altul, dacă între aceste fenomene nu există o legătură ma- 
terială. Influenţa, pe care o are un fenomen A asupra fe- 
nomenului B, trebue să se sprijine pe ceva vizibil, pe ceva 
care să treacă din corpul fenomenului A. în corpul feno- 
menului B, pentru ca omul ignorant să aibă credinţa, că 
întradevăr fenomenul B depinde dc fenomenul A. Pe a- 
ceastă credinţă s'au întemeiat şi primele cunoștințe ştiin- 
țifice. Lumina, căldura, electricitatea, magnetismul, etc., 
au fost explicate la început de oameni de ştiinţă, ca fiiind 
niște fluide emise de anumite corpuri, şi împrăștiate apoi 
asupra altor corpuri. Până acum de curând, se vorbea 
încă de fluidul electric și mai ales de fluidul magnetic, 

Acum această credinţă este recunoscută ca eronată. 

Energia solară nu are nevoe de un Huid material, care să 
o poarte până la pământ şi aci să o facă să străbată toate 
corpurile, ci ea în realitate consistă în ondulaţiuni trans- 
versale, cari se propagă în natura întreagă fără să se de- 
plaseze materia însăși, prin mijlocul căreia ea străbate. 
Dela soare nu ne vine un atom de materie mai mult peste 
aceea ce avem, cu toată căldura şi lumina pe care el ni 
le trimite; aceea ce vine dela soare este determinarea 
unor anumite fenomene în materia pământului nostru, 
cari la rândul lor determină și ele mai departe alte feno- 
mene, Firul de iarbă care trăieşte, cum se zice, din ener- 
gia solară, în realitate nu «consumă», în înţelesul obiș- 
nuit al cuvântului, nici un atom din materia solară, ci 
el trăiește din materia globului nostru pământesc, însă 
după ce această materie este pusă în mișcare de energia 
solară. Când această energie va încetă, materia care in- 
tră în firul de iarbă, nu va pierde nici un atom dintr'însa, 
ea va rămâne și mai departe pe globul nostru, dar din 
această materie nu va mai eși un fir de iarbă, fiindcă 
atunci nu va mai fi mișcarea, care pe unele elemente ma- 
tcriale să le împreune și pe altele să le despartă; nu va 
mai fi, cu un cuvânt, determinarea vieţii. Tot aşa şi cu 
fenomenele sufletești. In impresiunea de lumină, care ne 
vine dela soare, nu trebuesc căutate urmele materiei so- 
lare, ci numai determinările mișcării începute dela soare. 
In rezumat dar, pentru explicarea condiţionării reciproce 
dintre diferitele părţi ale universului, nu este de nici o 
trebuință ipoteza emanaţiunii ; condiționarea unui feno- 
men prin alt fenomen, se poate înțelege și fără o trans- 
misiune de materie, prin simpla înlănţuire a formei fe- 
nomenelor însăși, Această explicare decurge, de altmin- 
treli, şi din postulatul unității chimice a universului. 
Căci este evident, că din moment ce substratul mate- 
rial al universului este identic în toate părţile sale, ipo- 
teza emanațiunii este de prisos: diversitatea fenomenelor 
din natură nu mai poate fi înţeleasă atunci, decât din 
diversitatea formei de energie în care se prezintă mate- 
ria, iar nu din emanaţiunile elementelor acesteia. 

7. Acestea zise să revenim la sistematizarea despre 
care vorbeam. 

Iată dar un univers, în care toate părţile lui se con- 
diţionează în mod reciproc; după legi fixe; după un de- 
terminism riguros. Nimic din aceea ce se întâmplă înlăun- 
trul lui este produsul întâmplării. Toate fenomenele se 
explică din înlănțuirea lor riguroasă. Firul de iarbă creşte 
pe câmpie, fiindcă unda de vieaţă, care pune în mişcare 
materia acestei câmpii, eră necesară să se producă, odată 
ce undele energiei solare au fost pornite... In mijlocul 
acestui univers, așa de strâns legat în părțile sale, mintea 
omenească îşi pune totuşi întrebarea: ce indritueşte pe 
om, ca el să fie sigur de afirmaţiunile ce face? Această 
minte, să presupunem, nu cunoaşte încă perspectiva lui 
Kant. Fără perspectiva lui Kant, răspunsul va fi acesta : 
mintea omenească fiind o oglindă în care se resfrânge lu- 
mea din afară, siguranţa pe care o atribue omul afirmări- 
lor sale decurge din legătura reală care este între lucrurile 
din afară ; afirmaţiunile omenești sunt copiile raporturi- 
lor obiective externe! Acesta a fost răspunsul vechilor fi- 
losofi. Dar teoria minţii-oglindă explică cum omul poate 
face afirmaţiuni, nu însă şi de ce afirmaţiunile acestea 
au caracterul de a fi logic necesare! Pentru a puteă ex- 
plică şi pe acest din urmă caracter, ar trebui presupus, 
că oglinda minţii are înaintea sa totalitatea universului, 
pentru ca ea să vadă cum în această totalitate raportul 
resfrânt de dânsa este în adevăr necesar. Universul în- 
treg trebuie să steă înaintea oglinzei minţii omenești ca 
o sferă perfectă, aşă cum ceruse în chip foarte logic filo- 
soful elin Parmenide, pentru ca să fie posibil omului să 
creadă în necesitatea afirmaţiunii ce tace! Dacă univer- 
sul nu stă ca o totalitate bine stabilită înaintea oglinzei 
minţii, atunci pe ce se întemeiază omul ca să afirıne, că 
raportul întrevăzut de dânsul este în adevăr necesar? O 
minte care oglindește numai o parte a universului nu 
este îndrituită să afirme adevăruri necesare, fiindcă tot- 
deauna, cu oglindirea celeilalte părţi care a rămas, este 
dată şi posibilitatea să se producă afirmaţiuni contra- 

dictorii! Mintea-oglindă nu poate cunoaşte adevărul de- 
cât din imaginea resfrântă a întregului univers, atât în 
timp cât şi în spaţiu. Până ce în oglinda minţii nu intră 
totalitatea universului, până atunci nu poate fi vorba 
de afirmaţiuni universale şi necesare. Aceasta, încă odată 
o prevăzuse destul de clar vechiul Parmenide. Dar este 
oare așă cevă cu neputinţă ? De sigur că nu. Ori şi câtă 
putere misterioasă am atribui noi oglinzii din minte, nici- 
odată nu vom ajunge să concepem, cum totalitatea uni- 
versului poate fi resfrântă întrînsa. Universul este in- 
finit în timp și în spaţiu, deci nu se va puteă niciodată 
prinde unitatea lui totală. Apoi unde se sfârșește uni- 
versul în spațiu!? Unde se sfârșește mai ales, universul 
în timp!? Mintea, care se consideră pe sine ca o oglindă 
a lumei, trebuie să conchidă la imposibilitatea afirmă- 
rilor cu caracter de necesitate, şi trebuie să recunoască 
afirmărilor omenești numai o valoare de probabilitate. 
Aşă au şi conchis scepticii din toate timpurile. Să facem 
să intervină însă perspectiva kantiană, și să răsturnăm 
ordinea de înlănţuire a fenomenelor! Totulatunci se lu- 
minează, şi răspunsul căutat mai sus, vine dela sine. 
Unitatea, — condiţiunea sine qua non a raportului 
de necesitate, — nu trebuie pusă în lumea din afară, ci 
în faptul conștiinței noastre, căci unitatea lumei din a- 
fară nu o putem niciodată afirmă, pe când unitatea con- 
ştiinţei noastre o putem totdeauna afirmă, ea fiind pre- 
supusă în făptuirea ori și cărui raționament al nostru. 
Unitatea lumei din afară poate fi uşor contrazisă. Poate 
fi un univers, dar pot fi şi mai multe universuri; univer- 
sul, care ne este cunoscut, poate fi finit, dar poate fi și 
infinit; simţurile noastre pot prinde desfăşurarea, tuturor 
fenomenelor din univers, dar ele pot prinde numai o 
parte, iar cealaltă parte să rămână ascunsă lor, etc., cu 
un cuvânt, despre unitatea fenomenelor din afară, noi 
nu putem niciodată dă o afirmare cu caracter de nece- 
sitate. Această unitate însă trebuie să existe, căci dacă 
war există ea, n'ar există nici ştiinţa noastră. Universul 
științei noastre trebuie să fie unul; el având o recipro- 

citate constantă între diferitele lui părți. In universul 
ştiinţei noastre trebuie să existe o uniformitate de legi, 
fiindcă numai aşă poate fi un strict determinism. Dar de 
ce acest trebuie? De ce nu, simpla probabilitate? De ce 
determinismul riguros? Fiindcă mintea omenească nu 
poate primi vagul probabilism, ci ea cere o bază sigură 
de obiectivitate. Dar atunci, nu lumea externă, îmi im- 
pune determinismul universului, ci însăşi mintea mea! 
Iată-ne astfel în plină perspectivă kantiană. 
Această perspectivă nu este impusă de cunoștința 
psihologică a minței omeneşti, este impusă de postulatul 
determinismului universal. Nu pot susține acest deter- 
minisw, decât dacă am unitatea totală a universului. Uni- 
tatea universului din afară însă nu o pot niciodată av eà 
în oglinda minţii mele. Rămâne atunci intervertirea or- 
dinei de înlănţuire a fenomenelor din lanţul determinis- 
mului: înlocuirea unităţii universului extern prin uni- 
tatea conștiinței. Perspectiva lui Kant aduce determinisi 
mului universal lumina care îl face să fie înțeles. Ea 
este un punct de vedere heuristic şi nimic mai mult. 
In lumina acestei pespective, determinismul ştiin- 
tific îşi câştigă unitatea, fără de care el nu se puteă sus- 
ţine. Acum în perspectiva lui Kant, mintea este mulțu- 
mită, este convinsă. Inlănţuirea fenomenală a universu- 
lui stă pe o bază sigură: pe baza unităţii conștiinței o- 
menești. Ori și ce filosofie, care primeşte postulatul de- 
terminismului științific, se va găsi înaintea aceleiași pro- 
bleme, şi prin urmare va fi ţinută să aleagă sau să res- 
pingă perspectiva lui Kant. Va respinge această pers- 
pectivă, atunci filosofia în cestiune va fi constrânsă, să 
dovedească unitatea universului în alt mod decât pe baza 
conştiinţei, ceeace îi va fi cu neputinţă. Prin urmare ori 
și ce filosofie care primește postulatu determinismului 
universal va trebui să primească perspectiva kantiană. 


8. Din acestea rezultă : 


Perspectiva lui Kant nu are nici un sprijin în na- 
tura psihologică a conştiinţei omeneşti. Indiferent de 

cum este constituită psihologiceşte conştiinţa omenească, 
perspectiva apriorismului este cerută de unitatea, știin-— 
ței şi se impune ca o perspectivă heuristică, prin care 
înțelegem determinismul. Este acesta din urmă însă tă- 
găduit, atunci dela sine cade şi utilitatea perspectivei 
lui Kant. 






și nu are nici o importanţă 
pentru susţinerea perspectivei totale. Dualismul acesta 
este chiar o eroare, fiindcă el face să se presupună că în 
lanţul determinismului universal există o lacună, şi a- 
nume lacuna care ar stă în câmpul de funcționare a sen- 
sibilității. 







n'ar fi fost filosofia asociaţionistă a acestui filosof, Kant 
ar fi definit apriorismul său pe baza determinismului 
cosmic, și ar fi fost mai clar. El autorul operei: Istoria 
generală şi teoria cerului, sau încercare de a explică rân- 
duiala şi origina mecanică, a universului pe baza principiilor 
lui Newton), ar fi demonstrat că unitatea conştiinţei o- 
menești este un postulat, din care decurge validitatea 
axiomelor mecanice ale lui Newton, şi, în cazul acesta, 
curentul filosofiei positiviste moderne, care a venit după 
Kant, şi-ar fi găsit mai uşor complectarea sa metafizică, 
în apriorismul acestuia din urmă. Prin introducerea e- 
roarei de psihologie a lui Hume, Kant a îngreunat el 
însuși înțelegerea filosofiei sale, şi a dat motiv ca această 
filosofie să apară ca o duşmană a filosofiei positiviste, 
când ea de fapt nu este decât anticiparea acestei din 
urmă filosofii. 

Din acestea mai rezultă apoi, că toate încercările 
făcute de filosofii de după Kant, şi pe care le-am enu- 
mărat mai sus, se găsesc pe o cale greșită. Obiectivitatea 
științifică, pe care aceşti filosofi o căută, nu poate să steă 





1) Allgemeine Naturgeschichte und Theorie des Himmels, oder Versuch 
von der Verfassung und dem mechanischen Uvsprunge des ganzen Welt- 
gebiiudes nach Newton'schen Grundsătzen abgehandelt, 1755. 

întrun anumit fel de conștiință, [mai)superioară sau mai 
adâncă de cum este conștiința individului real, ci ea stă 
în funcțiunea logică pe care o are raționamentul ome- 
nesc de a pune în dependență părțile unei unităţi de con- 
ştiinţă. Speculaţiunile asupra substratului organic în- 
suşi, în care se desfășură această funcţiune, sunt absolut 
de prisos. Fie că sar desfășură această funcțiune : în 
conştiinţa geniului, în organismul biologic, sau în orga- 
nismul social, etc., este indiferent pentru obiectivitatea 
ştiinţei ; căci nu natura elementelor, cari intră în depen- 
denţă unele cu altele este de importanţă, ci faptul în 
sine că se poate stabili între elementele unei unități o 
dependenţă logică. Acest fapt îl constatăm în conștiința 
noastră individuală și ne este de ajuns; el justifică pers- 
pectiva apriorismului. Acest fapt se poate găsi şi în 
alte organisme, decât în acela al conştiinţei individuale! 
El ar trebui să se găsească în tot ce apare ca individua- 
litate, şi mai presus de toate el trebuie să se găsească şi 
în univers luat ca totalitate, fiindcă dacă nu sar găsi 
aci, nu ar mai fi fundat determinismul cosmic! Toţi filo- 
sofii cari au încercat să înlocuiască conştiinţa în genere 
a lui Kant printrun alt fel de conștiințe, nau făcut alt- 
cevă decât să găsească ilustrațiuni pentru faptul funda- 
mental al funcțiuni raționamentului ; ei n'au făcut decât 
să strămute această funcţiune în mediuri deosebite. A ceea 
ce este însă principal nueste mediul unde găsim funcţiu- 
nea, ci faptul că această funcţiune există şi se impune 
conştiinţei omenești. Kant însuși a dat o ilustraţiune 
imaginând existenţa acestei funcțiuni în mediul unei 
„conştiinţe în genere“, transcendentale. 

Dacă filosofii, continuatori ai lui Kant, nu ar fi fost 
înşelaţi de eroarea de psihologie a acestuia, ei atunci ar 
fi văzut în apriorismul lui Kant o simplă perspectivă 
pentru o mai uşoară înţelegere a determinismului pos- 
tulat de un Newton și Laplace, și nu ar mai fi căutat 
originile materiale ale apriorismului în : geniu, societate, 
voinţă, elan vital, etc. Ei ar fi înţeles că apriorismul nu 
adaogă o verigă mai mult peste cele ce există în lanţul 

determinismului universal, ci dă numai o nouă poziți- 
une, din care, acest lanţ al determinismului se poate ve- 
deă mai bine. Mediul în care se alege locul nouei pozi- 
țiuni, este indiferent. 

Atât poate să rezulte din premisele dela care pleacă 
filosofia lui Kant, fiindcă aceste premise sunt scoase din 
ştiinţa Mecanicei şi a Matematicei cunoscută în timpul 
său. Alte premise ar fi adus negreșit alte rezultate. Alte 
premise ne sunt și impuse de ştiinţa de astăzi. 

PARTEA III 


CONŞTIINŢA REALĂ. 
PERSONALISMUL ENERGETIC. 


CAPITOLUL I 
PROBLEMA ETERNĂ 





1, Problema eternă. Soluţiunea contrară Metafizicei. — 2, Antropomor- 
fismul naiv şi buddhismul. — 8, Metafizica raţionalistă, — 4, Identitatea între 
unitatea din conştiinţa omenească şi unitatea din univers. — 5, Soluţiunea 


identităţii este superioară paralelismului psiho-fisic, fiind în conformitate cu 
faptele experienţei. — 6. Forma sub care apare la Kant soluțiunea identi- 
tăţii. Neajunsurile acestei forme, — 7. Direcţiunea în care trebue căutată com- 
plectarea filosofiei lui Kant. 


1. Adevăratul fundament pe care se reazimă aprio- 
rismul kantian este, așa dar, postulatul determinismu- 
lui universal. Cu admiterea determinismului devine a- 
ceptabilă şi ipoteza apriorismului. Fenomenele univer- 
sului se condiționează unele pe altele, formând o unitate. 
Din această unitate decurg raporturile necesare stabilite 
de ştiinţă. Mintea omenească își fundează afirmările sale 
pe unitatea fenomenelor externe. Dar această unitate 
este prea vastă pentru a fi cuprinsă. Unitatea fenomene- 
lor externe presupune unitatea în timp și spațiu; cine 
poate afirmă însă o aşa unitate? Totuşi, adevărul nece- 
sar există, căci ştiinţa există. Atunci de unde vine nece- 
sitatea pe care o aflăm în adevărurile ştiinţei ? 

Din unitatea conştiinţei omeneşti! 

Totul acum se lămureşte. Unitatea universului se 

înlocueşte cu unitatea conștiinței. Din această unitate 
decurg adevărurile necesare ale științei. 

Dar această intervertire de direcţie dă ea ceva mai 
mult decât o înlesnire de sistematizare? Adică unitatea 
de conştiinţă înlocueşte ea unitatea universului, numai 
din punct de vedere formal, sau are şi o însemnătate mai 
profundă? Poate omul de ştiinţă, din analiza unităţii de 
conștiință, să tragă vre-o concluzie asupra unităţii uni- 
versului ? 

Iată întrebări, cari ne introduc în miezul discuţiu- 
nilor metafizice ale vremei noastre. 

Ajunși aci, vedem cum problemele științei se leagă 
cu toate problemele cele mari, pe cari şi le-a pus mintea, 
omenească în decursul secolilor; şi cum ea nu poate fi 
deslegată decât dimpreună cu toate aceste probleme. Aci 
ne găsim înaintea unei eterne probleme. 

Soluţiuni au fost propuse multe. Cea mai logică pare 
a fi următoarea: Inlocuirea unităţii universului prin uni- 
tatea conștiinței, nu are decât importanţa unei perspec- 
tive fericite spre lămurirea problemei ştiinţei. In sine, 
înlocuirea nu trebue luată ca un fapt pozitiv; ea nu a- 
daugă şi nici nu scade nimic la celelalte fapte ale natu- 
rii. Omul de ştiinţă poate să-şi sistematizeze cunoștințele 
sale, adoptând unitatea conștiinței ca un punct de înăl- 
time, dar niciodată el nu trebue să considere unitatea 
conștiinței ca o realitate, care poate înlocui realitatea 
universului. Din datele reale ale conştiinţei omenești nu 
se deduce pentru ştiinţa universului mai mult, decât s'ar 
deduce din-datele reale ale ori şi cărui alt fapt natural. 
Perspectiva kantiană este o perspectivă heuristică şi ni- 
mic mai mult. Adevărurile științei vin din experienţă; 
numai o mai bună sistematizare a lor poate veni din a- 
priorism. Unitatea conștiinței regulează până la un punct 
cunoștințele ştiinţifice, dar ea nu le constitue. 

Aceasta este soluțiunea care rezultă consecvent din 
filosofia lui Kant; dar pe care Kant, spirit metafizic, o 
contrazice el însuşi. Aceasta este soluțiunea ori și cărei 
filosofii, care să bazează pe postulatul determinismului, 

şi care nu vrea să iese din cadrul experienţii : este soluţiu- 
nea filosofiilor positiviste dușmane ale ori și cărei Metafi- 
zici. Dar această soluţiune nu este mulțumitoare. Kant 
însuși, care a expus'o cel dintâi, nu o susține în mod 
consecvent; iar aceia, cari au încercat să-l completeze, 
încă şi mai puţin, precum am văzut. Aceştia cu toţi sau 
îndepărtat dela metoda critică a lui Kant, şi au încercat, 
să găsească un fundament real pentru apriorism în anu- 
mite unităţi organice, mai mult sau mai puţin analoage 
„conştiinţei în genere“. Toate aceste încercări însă nu 
dau apriorismului un fundament mai solid, de cum l-a 
dat filosofia lui Kant; căci toate aceste unităţi organice, 
fie ele formate din conștiința geniului, fie din conştiinţa 
socială, fie din elanul vital etc., nu cuprind un punct de 
vedere mai prielnic pentru sistematizarea cunoştinţelor, 
de cum îl cuprinde unitatea conștiinței individuale, care 
este, în definitiv, faptul fundamental după care formăm 
prin analogie şi pe celelalte unităţi organice. Eră de prisos 
chiar ipoteza lui Kant despre o conştiinţă în genere; cu 
atât mai mult sunt de prisos celelalte organisme uni- 
tare imaginate după tiparul „conștiinței în genere“. Din 
punct de vedere logic, unitatea conştiinţei individuale 
este un fundament tot așa de suficient pentru a explică 
caracterul de necesitate al adevărului ştiinţific, cum 
sunt şi celelalte unităţi organice, iar din punct de ve- 
dere metafizic, realitatea conştiinţei individuale ome- 
neşti este de sigur cu mult mai bogată în însuşiri decât 
este realitatea tuturor celorlalte unităţi imaginate. Gre- 
gala continuatorilor lui Kant consistă în aceea că ei au 
crezut, că rezolvarea problemei ştiinţei depinde de o mai 
bună definire a „conştiinţei în genere“, care urmează să, 
fie pusă ca fundament al științei, în loc de a se întrebă 
dacă, înainte de definirea conştiinţei, suntem îndreptă- 
țiţi în principiu a înlocui unitatea universului cu ori 
şi ce fel de altă unitate. Unitatea universului nu o pu- 
tem prinde, și în locul acestei unităţi așezăm o unitate 
organică sau o unitate de conştiinţă oarecare; dar ce ne 
îndreptățește să luăm unităţile acestea din urmă, drept 

reale? De ce n'ar fi unitatea de conştiinţă, isvorul tutu- 
ror celorlalte unităţi, o simplă iluzie? Ce ne îndreptă- 
țeşte să credem că afirmaţiunile conștiinței noastre, cari 
se produc în conformitate cu logica omenească negreșit, 
trebuesc să găsească numai decât o aplicaţiune în rostul 
universului întreg? Cu alte cuvinte, nu materialul pris- 
mei, prin ajutorul căruia se introduce o perspectivă uni- 
tară în fenomenele naturei, este lucru de care trebue să 
ne îngrijim în primul rând, ci trebue să ne îngrijim mai 
întâi de răspunsul ce suntem datori să dăm la întrebarea: 
poate servi drept fundament al ştiinţei universale şi ne- 
cesare altă perspectivă, decât aceea a universului însuși ? 
Dacă pe acesta din urmă nu o putem aveă, care este a- 
tunci valoarea perspectivei introdusă de unitatea con- 
științei omeneşti? 


2. Aceste întrebări ne duc direct la problema cea 
mare, pe care şi-a pus-o Metafizica tuturor veacurilor gi 
anume : care este fondul real al pozițiunei omului față 
de restul universului? Pe ce fond real se sprijină: uni- 
tatea de conştiinţă, individualitatea corporală şi sufle- 
tească, personalitatea, înţelesul eului; cu un cuvânt: cre- 
dința că omul constitue o unitate aparte şi reală în mij- 
locul întinsului univers? Ce rațiune superioară stă la ori- 
gina diferenţierii care se face între conștiința omeneas- 
că şi restul universului? 

Cu rezolvarea acestei mari probleme, este dată şi 
rezolvarea problemei ştiinţei. Bine înţeles, aci este vorba 
de rezolvarea acesteia din urmă din punct de vedere me- 
tafizic. Filosoful care renunţă la Metafizică, şi se mulțu- 
mește cu postulatul determinismului, acela nu se mai 
întreabă de ultimul fond real şi de ultima rațiune, cari 
sprijinesc unitatea logică a determinismului ; un aseme- 
nea filosof se mulțumește cu unitatea formală a conşti- 
inței omenești. Pentru filosoful însă care nu se mulțu- 
meşte cu unitatea formală a conștiinței, ci vrea să pă- 
trudă mai adânc în cunoștința lucrurilor, pentru acela 
întrebările de mai sus se impun. Acest filosof vrând să 

ştie, dacă unitatea formală a conștiinței corespunde unei 
unităţi reale, sau dacă știința omenească are o valoare 
obiectivă, şi nu numai una subiectivă, este constrâns să-şi 
lărgească problema ştiinţei şi astfel să intre pe terenul 
Metafizicei. | 

O foarte răspândită soluțiune metafizică la proble- 
mele cari ne preocupă a dat-o de mult antropomorfismul 
naiv. După această rudimentară Metafizică, omul for- 
mează o unitate concretă care este opusă universului. 
Corpul şi sufletul sunt părţile principale ale acestei uni- 
tăţi. Ele sunt separabile. In timpul vieţii, sufletul poate, 
în anumite cazuri, să părăsească corpul cu condiţiunea 
de a reveni iarăşi, pe când după moartea omului, sufle- 
tul este liber să trăiască de sine mai departe în unitatea 
lui izolată. Dovada separaţiunii sufletului de corp, în 
timpul vieţii, o găsește acest antropomorfism în cazurile 
de anumite boli, în care se observă o complectă trans- 
formare a individului. In timpul frigurilor şi a boalelor 
nervoase bunioară, omul bolnav pare a nu mai fi acelaş 
ca mai nainte. De aci dovada că sufletul nu este legat 
de corp. lar dovada, că sufletul poate trăi şi fără corp, 
se produce prin existenţa viselor, în cari apar oameni: 
cari sunt morți de mult. Cum corpurile acestor morţi 
au putrezit sub ochii celor vii, apariţiunea din vise nu 
poate fi decât o dovadă că morţii trăiesc ca suflete, mai de- 
parte. Antropomorfismul naiv crede apoi, şi prin aceasta 
se caracterizează el mai ales, că între obiectele univer- 
sului extern sunt aceleași legături, ca şi între stările su- 
fletești ale omului. Pasiunile, sentimentele şi motivele 
de activitate ale omului ar fi, după el, aceea ce mişcă şi 
materia lumii din prejur : înlăuntrul fiecărui obiect al na- 
turii, ca şi înlăuntrul fiecărui corp omenesc stă un suflet 
din care isvorăsc schimbările cari se văd. Tot ce se mişcă, 
se mişcă prin activitatea unui suflet, şi ca atare își gă- 
seşte explicarea, în voinţa individului. Iar voința este în 
afară de ori şi ce prevedere. 

Antropomorfismul naiv nu încearcă o discuţiune, 
ci el se mărginește să afirme o tendinţă fundamentală a 

conştiinţei omeneşti, după o logică foarte simplă. Con- 
ştiinţa omenească se simte atrasă de tot ce se întâmplă 
în mod extraordinar, şi ca atare, ea nu vede în lume decât 
ființe extraordinare. Antropomorfismul naiv este meta- 
fizica omului primitiv, care identifică realitatea lumei 
* cu reprezintările subiective pe care şi le face mintea des- 
pre lume. Antropomorfismul naiv nu cunoaște nici în- 
doiala, nici critica, ci exprimă credinţe. 

Intr'o desăvârşită opoziţie cu antropomorfismul naiv 
stă Metafizica buddhistă, foarte răspândită în Asia cu 
multe secole înainte de Isus Christos. Pentru Buddha, 
vieața omului este întocmai ca şi flacăra unei candele 
care arde câtă vreme nu sa sfârşit uleiul din fitilul de 
bumbac. Individualitatea vieţii, o ilazie! Vieaţa se con- 
tinuă dela o vietate la alta, întocmai cum şi flacăra can- 
delei se aprinde dela oaltă candelă. Intre diferitele vieţi 
organice nu este o identitate cum nu este nici între diferi- 
tele flacări. Se aprinde una din alta, şi atâtatot. După cum 
flacăra nu sar întreţine fără materia oleioasă din fitil, tot 
asemenea şi vieaţa individului n'ar dură fără malera] 
atras de simțuri şi poftit de inimă. Când s'a sfârșit uleiul 
din candelă se stinge flacăra ; când s'au desfăcut elemen- 
tele cari compuneau fiinţa omului, se stinge şi vieața 
acestuia pentru totdeauna. Individualitatea vieţii este ca 
şi individualitatea flacării de candelă: o aparență trecă- 
toare produsă de împreunarea câtorva elemente. Dis- 
pare această împreunare, dispare atunci și individuali- 
tatea ; iar elementele cari constituesc finţa omului reintră 
în repausul lor etern, în Nirvana. Aci domneşte liniştea 
eternă, fiindcă aci nu există individualitatea cea aducă- 
toare de durere; în Nirvana aspectul naturii rămâne pe 
veșnicie acelaş. 

Îndividualitatea organică şi sufletească a omului ; 
unitatea conştiinţei şi personalitatea eului... toate sunt 
amăgiri produse de nemărginitul dor de viaţă. N'ar fi 
fost acest dor, care să aprindă prima flacără a vieţii, li- 
niştea, ar fi stăpânit întreg universul. Cu prima împreu- 
nare a elementelor într'o individualitate organică, vin 

poftele şi patimile; vin idealurile în veci neatinse; vine 
cu toate împreună, durerea. Obârşia tuturor nenoroci- 
rilor stă în acest prim pas spre viață, spre individuali- 
zare. Cu prima licărire de conștiință, în care omului i-a. 
fost dat să distingă ce este al său şi ce este străin lui; 
cu prima licărire a eului, a venit şi condamnarea la o 
veșnică suferinţă şi la o veşnică rătăcire. Buddha nu 
vede altă eşire din calea cea greșită, pe care o străbate 
omul în lumea aceasta, decât isbăvirea de sub tirania in- 
dividualizării. Să renunţe omul de bună voie la aceea ce 
constitue eul său! Să se piardă din nou în sânul naturii, 
eterne, fără a mai aveă dorul de a fi o ființă aparte! Iar 
senzaţiunile, poftele, tendinţele, afecțiunile, patimile, 
etc., din cari omul își constituie persoana lui, să se risi- 
pească în cele patru colțuri ale lumii, fără ca nimeni să 
le mai dorească şi fără ca nimeni să le mai împreune în- 
tr'o ființă individuală! Așă va scăpă omul de durere și 
rătăcire... 

Astfel Buddhismul!) este tocmai opusul antropo- 
morfismului naiv; el pare a fi produs din reacţiunea gân- 
dirii omenești în contra torturii pe care o aduce frica de 
extraordinar. 

Pentru a ilustră opoziţia dintre antropomorfism și 
buddhbism să ne închipuim pusă înaintea ochiului ome- 
nesc priveliştea mării. Priveliştea mării a fost de altmin- 
treli, aceea care a impresionat mai mult pe om în toate 
timpurile. Ce ne impresionează în priveliștea mării? l- 
mensitatea agitată; valurile cari se gonesc, producând 
înălțimi cu creştete albe şi cu văi întunecate; un luciu 
întins acoperit cu forme în mișcare. Acum, interpretarea 
pe care poate să o deă o minte omenească. Aceasta poate 
să-și zică: Colo, în zare, aleargă zeul mării, Neptun, în- 
trun car tras de armăsari cu coamele de aur, şi purtând 
în mână o furcă cu trei dinţi... Dincolo sunt Nereidele, 


1) Am rezumat principalele concepțiuni ale Metafizicei indiene, fără a 
intrà în amănunte de ordine istorică. Metafizica indiană cuprinde în sine mai 
multe curente. Din toate aceste curente nu lipsesc concepţiunile expuse 
Mal Sus. 

frumoasele nimfe, fice ale lui Nereu şi ale lui Doris... lar 
dincolo, sirenele înșelătoare, de cari trebue să te păzeşti... 
Iată, la orizont, și turmele de berbeci albi, cari aleargă 
ca şi cum ar fi gonite de îngrozitorul Pan! Tot luciul 
apei este acoperit de ființe, cari sunt stăpânele mării. 
Aceasta ar fi interpretarea antropomorfismului naiv. Iată 
acum şi interpretarea buddhismului. Aceea ce-mi apare 
înaintea ochilor ; formele graţioase și formele înspăimân- 
tătoare ; valurile cari se gonesc ca purtate de o patimă 
neţărmurită ; înălțimile cu creştete albe ca turmele de 
berbeci şi văile întunecate în spre care se coboară zeul 
Neptun.... toate acestea nu sunt decât împreunări de o 
clipă, etern este singur elementul apei, care reintră în 
linişte, din momentul ce vântul încetează! Fiinţe, stă- 
pâne ale mării: iluziune. Mişcare, goană şi patimă: ilu- 
ziune. Când marea se va potoli, ochiul eternității va ve- 
deă numai luciul apei egal cu sine în toată întinderea. 
Formele de mişcare, cari farmecă sau îngrozesc văzul, 
toate sunt apariţiuni trecătoare, cărora înțeleptul nu tre- 
bue să le deă atenţiune: 


Ce e val, ca valul trece! 

De te 'ndeamnă, de te chiamă, 

Tu rămâi la toate rece.. 
(Eminescu), 


Nu se poate un contrast mai isbitor ca între aceste 
două interpretări. Antropomorfismul nu vede detât ființe 
asemănateomului, mișcând şi stăpânind elementele mării, 
iar buddhismul, din potrivă, nu vede decât pacea eternă 
a adâncului apei, care stă deschisă pentru a înghiţi miş- 
cările produse de clipita vremei. Antropomorfismul este 
îndreptat spre vieaţă şi extraordinar ; el caută să prindă 
tot ce este nou în fenomenele națurii; pe când buddhis- 
mul stă pironit asupra gândului, că toate câte se mișcă 
şi trăiesc, vor ajunge odată în liniştea mormântului. 

Amândouă aceste metafizici sunt antiștiinţifice. Bud- 
dhismul tăgădueşte ori și ce realitate uniţăţii de con- 
ştiinţă, chiar şi unităţii formale pe care o postulează lo- 

gica, iar antropomorfismu] dă acestei unităţi un carac- 
ter așa de subiectiv, că o face improprie de a mai servi 
ştiinţei ; unul și altul, prin urmare, deşi în opoziţie prin 
conclusiunile lor, sunt în asemănare prin antagonismul 
în care stau față de știință. Ambele aceste metafizici, pe 
ori şi unde le întâlnim se şi împacă, de fapt, foarte bine 
cu credinţa în fatalism ; credinţă, care ridică minţii ome- 
neşti ori şi ce drept de a mai afirmă adevărul. Antropo- 
morfismul este metafizica omului primitiv, care nu cu- 
noaşte încă ştiinţa; buddhismul este metafizica asiati- 
cului îmbătrânit, rămas refractar la ori și ce știință. 

Intre aceste două metafizici, cari reprezintă două 
direcţiuni așa de opuse, este însă destulloc pentru multe 
alte sisteme de Metafizică. 

Antagonismul. faţă de ştiinţă a început să dispară 
din primele sisteme de Metafizică create de geniul popo- 
rului elin. Cultura europeană se găseşte şi astăzi sub in- 
fluenţa acestor din urmă sisteme. Graţie acestei influenţe, 
ştiinţa îşi realizează în Europa progresele ei eele mai 
însemnate. 


3. Omul care n'a eşit încă din faza antromorfismu- 
lui naiv, populează priveliștea mării cu felurite fiinţe a- 
semănătoare lui. Pe suprafaţa mării aleargă Neptun şi 
joacă Naiadele ; se isbesc și se sfărâmă valurile, purtate 
fiind de niște puteri, cari au caracterul patimilor ome- 
nești. 

Aceeaşi privelişte, buddhistul o vede într'altfel. Bud- 
dhistul închide ochii ca să nu fie silit să privească la 
toate acele forme amăgitoare produse de întâmplarea, 
unei clipe de timp. Concentrat în sine, el gândeşte cum 
ar fi de liniştit luciul apei, dacă ochiul care lar privi 
s'ar ridică la înălțimea eternității. La urmă amândoi con- 
chid, că așă este destinat omul ca să vadă. Dar iată vine 
“un al treilea, care înaintea aceleiaşi privelişti, cuprins 
de curiozitate se întreabă: Formele cari se agită pe su- 
prafaţa apei, revin periodic aceleaşi; de ce acest ritm al 
revenirii lor? Părticelele de apă se schimbă; apa curge 

şi se împrăștie, cu toate acestea chipul resfrânt în luciul 
apei, rămâne acelaş! 1). Ce face ca forma să perziste, deşi 
materialul acestei forme se găseşte într'o veşnică cur- 
gere?... Acesta deal treilea, care își pune asemenea între- 
bări curioase, deschide minţii omenești o nouă perspec- 
tivă, şi prin aceasta deschide şi ştiinţei un drum luminos. 

El a fost primul filosof ştiinţific. Unde a apărut el 
mai întâiu este indiferent. Şcoala lui a propăşit în Grecia 
veche. Cu el începe onouă direcţie a Metafizicei: este aceea 
în care ne găsim și astăzi. 

Noua, Metafizică înlocuește fatalismul printr'o mare 
aspirațiune ; ea sădeşte în om dorința de a înțelege uni- 
versul ca pe un tot armonic şi unitar. Extraordinarul 
este, de acum înainte, înlocuit cu faptul măsurabil. Dis- 
proporţia între vieață şi moarte este redusă prin aceea 
că atenţia este îndreptată asupra proporţiei în care se 
găsesc ființele cari revin totdeauna aceleaşi. Gândul pe- 
simist al buddhismului este biruit, prin continua regă- 
sirea în vieaţă a formelor cari au dispărut. Noua Meta- 
fizică opreşte exageraţiunile, atât ale buddhismului cât 
şi ale antropomorfismului; desvoltând simţul măsurei, 
şi întărind încrederea omului în rațiunea sa. 

Metafizica cea nouă pleacă dela convingerea, că şti- 
ința realităţii este cu putinţă, fiindcă realitatea se des- 
vălue minţii omului prin efecte uniforme şi. simetrice, 
printr'o logică identică cu logica raţiunii omeneşti. In- 
tre realitate şi rațiune corespondența este sigură: Una 
și alta sunt supuse măsurii. 

Inlăuntrul nouei direcţiuni, se produseră multe sis- 
teme. Diferenţele între aceste sisteme sunt destul de 
mari, dar toate aceste sisteme rămân pe aceeași bază: 
realitatea este una şi singură, și anume este aceea care 
se demonstrează prin rațiune. Realitatea este unitară, 
cum este şi acțiunea omenească unitară. 

În Metafizica antropomorfismului, conștiința ome- 


E 


1) Aproape cu această formulare, a fost pusă problema Metafizicei mai 
intâiu de filosoful Feraklit din Ephes. i 

nească se afirmă în faţa universului, ca o individualitate 
capricioasă, atrasă fiind de tot ce este extraordinar, iar 
în Metafizica buddhismului aceeaşi conştiinţă o vedem 
negându-se pe sine, şi dându-se ca o iluziune rătăcitoare 
a individualizării; prin urmare, în amândouă aceste Me- 
tafizici, conștiința omenească este alături de calea pe 
care se va puteă formă știința. Numai cea de a treia Me- 
tafizică, Metafizica raționalistă vine pe această cale. Ea 
afirmă raționalitatea a tot ce se petrece în jurul omului. 
Conștiința omenească în aceasta de a treia Metafizică,este 
concepută ca o unitate, care se armonizează cu întreg 
universul. Toate sistemele cari sau produs în direcţia 
ei nu mai pun în dubiu, că ştiinţa este cu putinţă, ci 
preocuparea lor este numai cum să explice mai bine ra- 
ționalitatea universului, adică să prezinte mijloacele prin 
care mintea omenească pătrunde în tainele realităţii. 
Raţionalitatea a tot ce este real, este în afară de ori și 
ce discuţie. Adevărul constatat de rațiune este întocmit 
după realul existent. Natura a organizat mintea ome- 
nească în aşă fel ca ea să poată prin raţionamentele ei 
înțelege realul. Cum se face, propriu vorbind, această în- 
ţelegere, este lucru secundar, față de principiul dela care 
înțelegerea pleacă, şi care este anume: în totalitatea sa 
universul este raţional. 

In direcţia acestei Metafizice, găsim toate princi- 
palele sisteme de filosofie europeană, începând dela filo- 
sofii ionieni şi până la Jem. Kant. Toate aceste sisteme 
nu fac decât să întărească credinţa în corelaţiunea care 
există între real şi raţional. 





Studii Filosofice, VII. 14 

4. Kant nu tăgădueşte valoarea ştiinţei dinaintea 
sa, din potrivă el este cel dintâiu să recunoască acestei 
ştiinţe toată valoare pe care o are adevărul necesar şi u- 
niversa]. Aceea ce Kant dorește, este numai o demonstra- 
țiune mai lămurită şi mai convingătoare despre funda- 
mentul pe care se sprijină valoarea ştiinţei. El vreă să 
arate că punându-se fundamentul ştiinţei în unitatea o- 
biectului extern (adică a universului), demonstraţiunea 
valorei ştiinţei nu este așă de sigură, cum este când se 
pune fundamentul științei în unitatea conştiinţei. Uni- 
tatea, obiectului extern este cu neputinţă de afirmat în 
mod sigur. Ea poate fi şi susținută, dar şi negată. Este 
universul o unitate finită sau este universul cevă infi- 
nit? Este universul limitat în timp și spaţiu, sau este 
nelimitat? Există o primă cauză dela care pleacă deter- 
minarea fenomenelor naturii, sau nu există o asemenea 
cauză ? de oarece determinarea începe din infinit? Cine 
poate răspunde du sau nu la asemenea întrebări? Uni- 
tatea universului extern, ca obiect extern nu o poate 
nintea, prinde, fiindcă ea nare alt mijloc de a luă cu- 
noștință de acest univers decât acela al experienţii, şi 
experienţa nu este niciodată o totalitate finită. ci este 
veșnic în curs. Dar dacă nu putem aveă unitatea uni- 
versului, avem în schimb unitatea conştiinţei! Să înlo- 
cuim pe cea dintâiu cu cea de a doua! 

Dar pentru ce trebue să se bazeze ştiinţa numai decât 
pe unitatea obiectului sau unitatea conștiinței ? Fiindcă 
nu există convingere omenească fără această unitate. 
Raționamentul omenesc consistă în stabilirea de rapor- 
turi înlăuntrul unei unităţi. Fie că este vorba de un ade- 
văr scos prin deducțiuni raţionale, fie că este vorba de un 
adevăr scos din experienţă, totdeauna acest adevăr este 
fundat pe o unitate bine definită. Când adevărul este ra- 
tional, atunci unitatea este dată, prin definiţiune, când 
adevărul este experimental, atunci unitatea este dată, 
în sistemul de forțe sau de obiecte, pe care experienţa îl 
are în vedere. N'ar fi cu putinţă nici o deducţiune raţio- 
nală, dacă definițiunea dela care se pleacă ar fi când mai 

largă, când mai strânsă; şi tot aşă n'ar fi nici o experi- 
mentare științifică cu putinţă, dacă înlăuntrul sistemu- 
lui de fenomene care se are în vedere, sar spori sau sar 
împuţină condiţiunile dela cari se pleacă. Deducţiunea 
rațională, ca şi inducţiunea experimentală, sunt mijloace 
de găsire ale adevărului, întrucât subînțelegem că ele 
se fundează pe unitatea neschimbată a înțelesului, sau pe 
unitatea neschimbatelor condițiuni ale obiectului. Kant 
nu discută necesitatea unităţii, care trebue să fie dată 
dela început. Intrebarea pentru el este numai: unde să 
se găsească această unitate? In obiectul extern, adică în 
unitatea universului ? Aceasta este o unitate discutabilă, 
deci nesigură. Nu rămâne decât unitatea, conştiinţei. 

Kant este constrâns să opereze astfel intervertirea 
de care vorbeam. 

Acum, vine marea problemă. 

Unitatea conştiinţei, aşezată de Kant, ca fundament 
al științei, este ea însă mai sigură și mai lămurită decât 
unitatea universului? Acel da şi nu, cu care se puteă răs- 
punde la diferitele întrebări puse asupra unităţii univer- 
sului, — celebrele antinomii ale raţiunii ; — nu revin ele 
din nou şi în răspunsurile care se dau la întrebările ce se 
pot face asupra unităţii conştiinţei? Intrucât unitatea a- 
ceasta din urmă este o ancoră mai sigură pentru ştiinţă, 
decât eră unitatea obiectului din afară? 

Aci este de răspuns, pentru a aveă măsura valoarei 
pe care o are inovaţiunea kantiană. 

Continuatorii lui Kant au încercat să răspundă, în- 
locuind unitatea conştiinţei cu altfel de unităţi organice. 
Dar nu aci stă greutatea răspunsului. Ori şi ce unitate 
organică s'ar pune în locul unităţii de conştiinţă, între- 
barea rămâne aceeași : cine ne îndreptăţeşte să răsturnăm 
vechea perspectivă a Metafizicei raționaliste, și să acor- 
dăm conștiinței omeneşti, sau unităţilor organice, alte 
drepturi, decât dreptul de a servi ca oglindă realităţii 
externe? Unitatea conştiinţei omenești şi toate celelalte 
unități organice, ce sunt ele oare? O parte a universului? 
Dar cum este cu putinţă, ca pe unitatea unei părţi a uni- 

versului să se fundeze știința universului întreg? Ce cu- 
prind în ele, aceste unităţi organice, sau unităţi de con- 
ştiinţă, ca ele să ne îndreptăţească a luă afirmările de- 
duse din natura lor, drept adevăruri universale şi nece- 
sare pentru întreg universul? Pentru ce formele aprivri, 
deduse din unitatea unei părţi, sau unor părți ale univer- 
sului, să fie valabile pentru nriversul întreg? 

Metafizica raţionalistă întemeiă adevărul științei pe 
unitatea realităţii din întreg universul; ea nu putea să 
afirme decât un adevăr, fiindcă una eră şi realitatea uni- 
versului. Dar noua metafizică inovată de Kant, înlocuind 
unitatea universului, cu unitatea conştiinţei, sau cu uni- 
tăţile organice, care toate sunt numai părţi ale univer- 
sului, mai poate ea vorbi de unadevăr? Unităţile de con- 
ştiinţă, sau unităţile organice pot fi multe, deci multe pot 
fi şi sistemele ştiinţei! Revenim atunci la parafrasarea 
reflexiunii vechiului filosof elin, care ziceă: «dacă boii ar 
fi avut mâini și ar fi putut să picteze, atunci şi-ar fi făcut 
şi ei pe zeii lor în chipul de boi»! Fiecare unitate de con- 
ştiinţă îşi are atunci știința su proprie! 

Aceste întrebări nu pot fi evitate prin limitarea u- 
nității de conștiință la simpla ei funcţiune formală, căci 
în cazul acesta intervertirea de perspectivă operată de 
Kant se limitează și ea numai la un rol heuristic; adică 
despre această perspectivă nu se poate atunci zice alt- 
cevă, decât că înlesneşte o ochire mai repede asupra sis- 
tematizării științei, fără să schimbe întru nimic funda- 
mentul filosofic al acesteia. Cu această limitare însă nu 
este mulțumit nici Kant, nici continuatorii săi. Un spirit 
metafizician cere, ca unitatea realului, pe care vechiul 
raționalism o puneă in obiectele externe, să se regăsească 
din nou în unitatea conştiinţei, dacă este ca această uni- 
tate a conștiinței să constitue fundamentul ştiinţei. Sim- 
pla unitate formală a conștiinței, ca fundament al ştiinţei, 
nu poate mulțumi decât pe aceia cari tăgăduiesc din prin- 
cipiu ştiinţei omenești putinţa de a îmbrăţişă realul, şi 
cari se mărginesc prin urmare la constatarea raportu- 

rilor dintre fenomene, fără a se mai preocupă de aceea 
ce există sub fenomene. i 
Unitatea de conştiinţă nu trebue să o concepem, așa 
dar, nici ca o unitate pur formală, nici ca o unitate ce 
intră ca parte în realitatea universului, fiindcă în pri- 
mul caz ne tăiem ori și ce comunicaţie cu realul, iar în 
al doilea caz, micgorăm noi înșine valoarea ştiinţei, fă- 
când-o pe aceasta să înlocuiască unitatea universului 
întreg, prin una din unităţile parțiale ale acestui uni- 
vers, şi care nu poate asigură ştiinţei decât valoarea, 
pe care o poate aveă partea față de tot. Este concepută 
această unitate parţială ca identică cu sufletul indivi- 
dual, atunci în cazul acesta ajungem la antropomorfism : 
fiecare conştiinţă omenească își creiază știința, care se 
potriveşte cu natura sa. Este concepută această unitate 
parţială, ca identică cu sufletul unei societăţi, și nu al 
unui individ, atunci scăpăm, este drept, de antropomor- 
fism, dar nu dăm peste o bază mai solidă. Societăţile, 
dacă sunt mai puţin schimbătoare ca indivizii, sunt în 
fond totuşi schimbătoare. In definitiv, problema rămâne 
aceeaşi: cum este cu putință ca pe unitatea unei ființe 
(conştiinţe san organism), care este numai o parte a uni- 
versului, să se poată fondă ştiinţa, care să cuprindă ade- 
văruri necesare şi universale pentru întreg universul? 
" Evident o singură soluţiune rămâne și anume: tre- 
bue dovedit, că unitatea conștiinței omeneşti, cuprinde 
în sine aceeaşi realitate, pe care o are şi restul univer- 
sului; trebue dovedit că între conștiința omenească şi 
între univers nu există raportul de parte la tct, ci rapor- 
tul de corelațiune, care există între aspectele uneia şi 
aceeaşi realități. Numai identificând realitatea din con- 
știință cu realitatea din univers, se poate găsi ştiinţei un 
fundament solid în unitatea conştiinţei; altfel nu. 
Această soluțiune au şi întrevăzut-o primii metafi- 
ziciani, cari au urmat lui Kant. Din nenorocire, soluțiu- 
nea eră prea greu de susținut în timpul lor. Metafizicianii 
cari au întrevăzut-o, imediat după Kant, nu aveau cu- 
noștinţe precise asupra fenomenelor conştiinţei, așa că 

ei nu puteau sprijini teoria identităţii acestei conștiințe 
cu universul, decât prin analogii şi speculaţiuni foarte 
vagi. In special, aşa a procedat metafizicianul Schelling, 
care a şi făcut ca soluţiunea indicată mai sus să cadă în- 
trun desăvârşit discredit. 

Astăzi însă, situațiunea este cu totul schimbată. Pro- 
gresele Biologiei şi ale Psihologiei pun soluțiunea iden- 
tității pe un teren cu mult mai sigur decât o puneau me- 
tafizicianii cari au urmat imediat lui Kant; astăzi ea a- 
pare ca singura soluțiune care se poate susține cu argu- 
mente ştiinţifice. 


5. Soluţiunea identităţii este soluţiunea care se de- 
duce logiceşte din ultimele concluziuni ale ştiinţei, şi 
care dă, în acelaș timp, şi ipoteza cea mai luminoasă pen- 
tru explicarea faptelor experienţei. 

Ea este, în primul rând, dedusă din ultimele conclu- 
ziuni ale ştiinţei. In adevăr, ultimele concluziuni ale știin- 
ţei sfărâmă vechile bariere, pe cari gândirea le ridicase 
până acum, între lumea conştiinţei şi lumea din afară a 
materiei. Lumea conştiinţei şi lumea materială, cu cât 
sunt examinate mai de aproape, şi cu cât sunt reduse la 
realitatea lor, cu atât ele încetează de a mai prezentă 
diferențele cu cari le îmbracă subiectivitatea simțurilor. 
Ultimele concluziuni ale ştiinţei asupra realității uni- 
versului, spun că această realitate consistă în raportul 
constant dintre diferitele forme de energie. Aceea ce per- 
sită identic cu sine însăși sub înfăţişerile variate, pe cari 
le iă natura, adică aceea ce face realitatea lucrurilor con- 
sistă, după ştiinţă, nu într'o materie îmbrăcată cu cali- 
tăți sensoriale, ci întrun fapt, care revine constant: trans- 
formărileeguivalente ale energiei. O materie, în înţelesul 
pe care îl dă omul naiv, și în înţelesul pe care îl dedeă 
și filosofia veche, nu mai există astăzi pentru ştiinţă. Ma- 
teria, pentru omul modern de ştiinţă se rezolvă în legile 
constante ale energiei, în legile acelui fapt, care rămâne 
veşnic identic cu sine însuși. 

Lumea conştiinţei a trecut, de asemenea, prin aceeaş 

analiză. Realitatea ultimă a faptelor, cari intră în con- 
ştiinţă, nu mai consistă pentru ştiinţa de astăzi întrun 
suflet, îmbrăcat cu anumite proprietăţi imateriale, şi care 
ar stă în faţa materiei ca o entitate neînţeleasă, ci rea- 
litatea fenomenelor de conștiință se rezolvă şi ea ca și 
realitatea fenomenelor materiale, în legea care le înlăn- 
țueşte. Realitatea conştiinţei are ca substrat faptul că 
această, conștiință se regăsește aceeaşi în momentele ei 
de actualitate. Ori şi ce act din conştiinţă se află strict 
determinat de condiţiunile conștiinței întregi, şi realita- 
tea, ori şi cărui act consistă tocmai în legea determinării 
lui. O conștiință, în care actele s'ar emancipă de sub a- 
ceastă lege a determinării, ar fi o conştiinţă discontinuă, 
adică war mai fi o conștiință. 

Să ducem aceste concluziuni mai departe. 

Pentru ştiinţa specială, realitatea se constitue din 
aceea, ce persistă, sau din aceea ce rămâne identic cu sine 
însăşi. Raportul dintre diferitele forme ale energiei, ră- 
mâne sub diferitele înfăţişeri ale materiei acelaș, prin 
urmare, el defineşte realitatea De asemenea, realitatea 
ultimă a conştiinţei omenești, se fundează pe corelaţiunea, 
constantă dintre actele acesteia. Conştiinţa există, fiindcă 
se bazează pe faptul conștiinței de sine. Această con- 
știință de sine apare sufletește ca un raport de identitate. 

Noţiunea realității implică astfel noţiunea identi- 
tăţii. Amândouă aceste noțiuni implică însă împreună 
pe aceea a unităţii. 

In adevăr: raportul dintre diferitele forme ale ener- 
, dacă este un raport constant, este prin 
aceasta şi identic cu sine însuşi în continuitate ; dar dacă 
este constant și identic cu sine însuși trebue să constitue 
şi o unitate. Cele trei noţiuni sunt strâns legate. Reali- 
tatea subînţelege identitatea şi amândouă împreună uni- 
tatea. Energia rămâne identică cu sine şi aşa constitue 
o unitate. Tot astfel şi cu raportul dintre diferitele acte 
ale conştiinţei. Realitatea conştiinţei subînțelege identi- 
tatea sufletească a acesteia şi amândouă impreună uni- 

tatea. Conştiinţa este o conştiinţă de sine şi deci este o 
conștiință unitară. 

Cu aceste concluziuni ajungem să vedem, că aceeaşi 
logică susține unitatea de conștiință, care susține și uni- 
tatea din univers. Una şi alta din aceste două unităţi, a- 
firmă acelaş lucru, şi anume: că înlăuntrul conștiinței, 
ca şi înlăuntrul universului, există o condiţionare reci- 
procă de acte și fenomene, care stau pe baza unui raport 
care rămâne identic cu sine. 





O atingere, şi cu atât mai 
mult o îmbinare, ar contrazice unitatea fiecăreia dintre 
cele două lumi. Unitatea. energiei fizice nu suferă, în tot 
cazul, un amestec în circuitul ei strict de transformări. 
Rămâne dar ca cele două realități să fie cunoscute în 
parte. 


Pa are meritul de a oferi o bună metodă preven- 


tivă de cercetare, fiindcă previne erorile cari ar puteă 
rezultă din amestecul punctului de vedere psihologic în 
cercetarea fenomenelor de cari se ocupă științele exacte, 
sau vice-versa, dar în cele din urmă ea nu se poate sus- 
ține ca o normă definitivă, fiindcă afirmaţiunile ei fun- 
damentale sunt în contrazicere cu faptele experienţei. 

In adevăr, faptele experienței contrazic separaţiu- 
nea unității de conştiinţă de unitatea universului. Ace- 
ste fapte contrazicătoare se înmulțesc, cu cât știința su- 
fletului devine mai întinsă și mai adâncă. Ele se împacă 
însă foarte bine cu soluțiunea identității. 

În această discuțiune decid mai curând faptele de- 
cât logica. Raportul identităţii din legile energiei fizice, 
s'a bănuit, este drept, prin speculaţiunile logicei, dar el 
n'a constituit un fundament definitiv pentru concepţia 
„unitară a universului, până ce experienţa n'a demonstrat 
(prin lucrările lui Joule şi J. Robert Mayer), că între di- 
feritele forme de energie există o equivalență măsura- 
bilă. Logica poate conchide pe urmă la identitatea în 
sine a formelor energiei, fiindcă experiența a creditat 
această identitate. Pentru unitatea energiei fizice există 
un punct de reazim în faptele experienţei. 

Să vedem dacă găsim aceeaşi situațiune și la unita- 
tea conștiinței. Aci identitatea ne este dată prin intros- 
pecţiunea internă, care este şi ea o experienţă, dar o ex- 
perienţă neprecisă. Conştiinţa de sine traduce raportul 
de identitate care leagă fenomenele sufletești, dar în a- 
cest raport factorii rămân nepreciși. Conştiinţa de sine 
nu ne precizează până unde se întind fenomenele sufle- 
teşti. Intră în seria fenomenelor sufletești toate fenome- 
nele cari condiţionează raportul pe care-l găsim în con- 
ştiinţa de sine, atunci seria se întinde şi dincolo de limi- 
tele obișnuite individualităţii omeneşti! Atunci, în seria 
fenomenelor sufleteşti intră şi fenomenele fisiologice, și 
cele fizice, şi toate fenomenele naturii! Unde încetează 
seria fenomenelor fizice şi unde începe seria fenomenelor 
sufleteşti ? In conștiința de sine este dată identitatea de 
raport, dar nu sunt daţi şi factorii între cari există această 
identitate. Omul care îşi zice: sunt identic cu mine în- 
su-mi, nu exprimă decât o convingere subiectivă a lui, 
şi nicidecum un adevăr obiectiv. Pentru adevărul obiec- 
tiv se cere definirea precisă a termenilor între cari se 
stabileşte identitatea. Omul de ieri şi omul de astăzi tre- 
buesc definiţi, înainte de a se conchide la identitatea 
dintre ei. Este vorba de omul întreg de ieri şi omul în- 
treg de astăzi, sau numai de conştiinţa acestora? Dar în 
ce consistă omul întreg, şi omul numai conștiință? Poate 
fi omul izolat de mediul în care el trăieşte? 

Cu un cuvânt, identitatea care apare în conștiința 

de sine nu ne îndreptățește, câtuş de puţin, ca să admitem 
o unitate specifică a conștiinței, opusă unităţii univer- 
sului. De seria fenomenelor conștiinței se leagă și toate 
fenomenele energiei fizice, — nu poate fi imagine de văz 
în conștiință, fără ca să fi fost, mai înainte, o impresio- 
nare a nervului optic, și nici impresionarea nervului op- 
tic nu poate fi, fără să fi fost în afară ondulaţiunile me- 
diului fizic ale razei de lumină, ete., -— deci, nici un ar- 
gument nu ne împiedică de a socoti, că în raportul de 
identitate prins de conștiința de sine, intră ca factori şi 
fenomenele naturii externe! In afirmarea că eul nostru 
este identic cu sine, noi nu spunem altceva, decât că na- 
tura persistă identică cu ea; căci identitatea eului nu 
este cu putinţă decât prin identitatea condiţionării a- 
cestui eu în mediul vieţii, condiționare care cuprinde în- 
treg universul. 





Să luăm pentru ilustrarea acestei afirmări un fapt 
dintre cele mai obişnuite, dacă nu chiar cel mai funda- 
mental al conștiinței omeneşti, și pe carel-a avut în ve- 
dere şi Kant; faptul recunoaşterii unui obiect prezent 
ca un obiect cunoscut. Se ştie, în deajuns, în ce consistă 
acest fapt. O imagine este păstrată în memorie, ca o uni- 
tate, deşi elementele ei sunt venite în epoce deosebite şi 
prin simţuri deosebite. Deși această imagine am format-o 
în trecut, şi deşi în momentul actual ea poate fi dispă- 
rută din conștiință, cu toate acestea, ea răsare în această 
conștiință de îndată ce se arată obiectul pe care ea îl re- 
prezintă, Inţelegerea obiectului din prezent se face prin 
răsărirea imaginei lui din trecut; orice cunoaştere este 
de fapt o recunoaştere. Prin urmare, impresiunile cari 
vin dela obiectul prezent, găsesc în conştiinţa noastră un 

drum sigur spre vechea imagine a obiectului, şi împreună 
cu aceasta ele formează o unitate de cunoștință nouă. 
Iată faptul. Să vedem explicarea lui. Recunoaşterea nu 
s'ar puteă face, dacă imaginea din memorie nu s'ar con- 
topi cu impresiunile actuale ale obiectului, pe care îl a- 
vem înaintea simțurilor. Această contopire presupune 
însă identitatea conştiinţei. Dacă contopirea nu s'ar pe- 
trece în aceeaş conştiinţă, nu sar putea ajunge la recu- 
noaşterea obiectului. Prin urmare, avem aci în mic, ra- 
portul de identitate, despre care vorbeam mai sus, când 
aveam în vedere conştiinţa totală. Să examinăm însă cei 
doi factori din cari se constitue recunoaşterea: impre- 
siunile actuale ale obiectului şi imaginea din memorie. 
Unde sfârșesc impresiunile actuale? In organele simţu- 
rilor? De sigur că nu, căci funcţionarea acestor organe 
nu sar puteă înțelege, fără procesele excitaţiei externe, 
adică fără energia externă! Să ne reîntoarcem spre cel- 
alt cap al seriei, spre elementele imaginei din memorie. 
Aci cazul este şi mai interesant. Păstrar ea acestor ele- 
mente nu se înţelege în nici un chip, fără ca să recurgem 
la energia externă. Memoria presupune existenţa a unui 
ce sub pragul conştiinţei, în care se păstrează actele tre- 
cute odată prin conştiinţă. Dar acest ce, sub pragul con- 
ştiinţei, ce poate fi altceva decât tot o formă a energiei 
universale? Prin urmare, ambele capete ale seriei ne dve 
spre aceeaş energie universală. Recunoaşterea obiectu- 
lui prezintă o unitate, dar în această unitate regăsim din 
nou factorii unităţii din univers. 

Așa este cu toate faptele de conştiinţă. Unitatea lor 
nu poate fi izolată, în nici un caz, de unitatea univer- 
sului. De aceea, pentru a fi în concordanţă cu faptele ex- 
perienţei, ni se impune ipoteza identității dintre cele 
două unităţi. 


6. Acum, să examinăm de aproape problema noastră. 

ca antropomorfismului naiv, întocmai ca şi 

Metafizica buddhistă, sunt două metafizici cari nu se îw- 
pacă cu ideia fundamentală a criticismului kantian. A- 

mândouă aceste Metafizici, sunt în o desăvârşită con- 
trazicere cu teoria că unitatea de conştiinţă este o bază 
sigură, pe care se întemeiază înţelegerea lumii. 

Metafizica, raționalistă, este cea de a treia Metafi- 
zică, prin mijlocirea căreia este deschisă calea criticis- 
mului kantian. Această Metafizică raţionalistă, nu tăgă- 
dueşte existența unității de conștiință, dar nici nu face 
din această unitate punctul central, din care să se ope- 
reze înţelegerea lumii; ea subințelege 1) unitatea de con- 
ştiinţă ca un reflex de oglindă al unității universului. 

Kant, schimbând perspectiva, face din unitatea con- 
științei, baza pe care se așează adevărurile științei. Dar 
cu schimbarea acestei perspective, vine şi întrebarea: 
întrucât unitatea conştiinţei poate înlocui ea unitatea 
universului ? 

Din această întrebare se naște discuţia: dacă uni- 
tatea conştiinţei trebue înţeleasă ca o unitate numai for- 
mală, sau ca o unitate parţială reală, în acest caz și ca 
o unitate paralelă, sau în sfârșit, ca o unitate identică 
în realitatea ei cu unitatea universului ? 

Dintre soluţiunile pe cari le oferă această discuţiune, 
singura care asigură ştiinţei o bază solidă, este aceea a 
identităţii. Intre unitatea conştiinţei şi unitatea univer- 
sului trebue să fie o identitate, pentru ca cea d'intâiu să 
poată fi substituită celei de a doua; trebue ca între a- 
ceste două unităţi să fie numai o deosebire de puncte de 
vedere, şi nu de natură, pentru ca ştiinţa isvorită din 
una să poată fi aplicată la cealaltă. 'Trebue, cu un cu- 
vânt, ca faptul fundamental pe care se sprijină unitatea 
universului, să se regăsească şi în unitatea conştiinţei 
omeneşti, căci numai astfel deducţiunile scoase din a- 
ceasta din urmă, să fie aplicabile și la fenomenele uni- 
versului. 

Acest „trebue“ la recunoscut şi Kant, dar prin altă 
argumentare. 

1) Nu toţi raţionaliştii dau unităţii de conștiință rolul acesta pasiv. 


Au fost unii cari au anticipat vederile kantiene. dar fără mult succes pen- 
tru mișcarea, filosofică, 

biectele naturii. In stabilirea acestei identități numerice, 


un mare rol l'a jucat, după cum am văzut, intuițiunea. 
timpului. In această intuiţiune a timpului apare faptul 
comun care leagă, în filosofia lui Kant, cele două uni- 
tăți. Intrucât mintea omenească este capabilă să-şi con- 
struiască imagini după regula identităţii numerice, întru 
atât aceste imagini, din subiective ce sunt, devin obiec- 
tive; fiindcă, încă odată, po identitatea numerică se ba- 
zează şi mecanica universului ! 

Prin urmare, Kant adoptă soluțiunea identităţii, 
sprijinind-o pe faptul, că atât actele din conştiinţă, cât 
și fenomenele universului, pot fi înșirate după o regulă și 
pe o singură dimensiune, pe aceea a timpului. Formele 
apriori sunt valabile pentru obiectele externe, fiindcă ele 
sunt în concordanţă cu faptul identităţii numerice a eu- 
lui, şi prin acest fapt cu toate legile mecanice ale uni- 
versului. 

Aceasta este forma, în care este adoptată soluţiunea 
identităţii de către Kant. 

Nu această formă însă, după părerea noastră, este 
cea mai potrivită pentru soluțiunea identităţii, căci de 
ea, sunt legate două mari neajunsuri. 

Primul neajuns şi cel mai grav este, că faptul iden- 
tității numerice, ne îndepărtează de unitatea conştiinţei 
psihologice, şi. ne impune ipoteza unei „conştiinţe în ge- 
nere“, Cu ipoteza acestei „conștiințe în genere“ Kant 
alunecă dela problema cea principală și complică sin- 
gur teoriile sale cu toate speculaţiunile raţionaliste, şi 
în primul rând cu speculaţiunile transcendentalismului. 

Al doilea neajuns este apoi, că unitatea ce conşti- 
inţă, așă cum o concepe Kant pe baza schematismului 

său numeric, este v unitate prea matematică şi abstractă, 
care nu mai are nici un contact cu unitatea vieţii, și cu 
unitatea, persoanei omeneşti, cu cari împreună a format 
totdeauna o mare problemă pentru Metafizică. 

Din cauza acestei forme nepotrivite, dată de Kant 
soluţiunei identităţii, au şi provenit toate criticele aduse 
filosofiei lui, precum am și văzut până aci 





ar raţiunea acestei greșite separaţiuni 
stă la urma urmelor în ipoteza: că numai identitatea 
numerică este faptul comun care leagă unitatea conşti- 
inţei cu unitatea universului. 
De înlăturarea acestei ipoteze depinde înţemeiarea 
pe o bază mai solidă a criticismului kantian. 


7. Kant a pus la baza sistemului său filosofic teoria 
identității numerice a eului, fără să, încerce măcar a spri- 
jini prin argumente această teorie. Pentru el, unitatea 
apercepțiunii, unitatea eului, identitatea din conștiința 
de sine, precum şi identitatea numerică din actele eului, 
toate acestea sunt dela sină înţelese ca existând, more 
geometrico, fără a mai fi nevoie de amănunţită examinare 
a lor din punct de vedere psihologic. Cel mult dacă dân- 
sul se referă la observaţiunea introspectivă. Dar, în cele 
din urmă, şi aceasta ar puteă să lipsească din paginele 
Criticei raţiunei pure, fără ca sistemul să se resimtă,. 

Explicarea procedării lui Kant este însă foarte sim- 
plă. Kant nu se îndoiește un singur moment, că ştiinţa 
fundamentală a universului este Mecanica, şi că axiomele 
acestei ştiinţe sunt necesare pentru ori şi ce fenomen. 
Schimbările din năuntrul eului omenesc sunt pentru el 
de aceeaşi natură ca şi mişcările mecanice; toate pot fi 
reduse la mișcările uniforme ale unui punct într'o direc- 
piune. Fie în lumea, conștiinței, fie în lumea pământeas- 
că, sau fie chiar în lumea siderală, definiţia fenomenu- 

lui este pentru Kant aceeași: o definiţie dată 
Mecanicei. Cu alte cuvinte, 





La baza 
problemelor filosofice trebuește făcut loc datelor acestor 
din urmă științe, într'o măsură cu mult mai mare, decât a 
făcut-o Kant în timpul său. Aceasta au și văzut-o, aproape 
fără excepţie, toţi continuastorii lui Kant. Aceasta şi cons- 
titue un merit al lor. Cu cât ne apropiem de timpul nos- 
tru. cu atât vedem pe cei ce încearcă o complectare a 
lui Kant, depărtându-se de punctul de vedere mecanicist 
şi apropiindu-se de punctul de vedere biologic şi psiho- 
logic. Cel mai apropiat de noi, H. Bergson, în această 
privinţă, este şi ce] mai caracteristic. In sistemul filosofic 
al lui Bergson, mecanismul este cu desăvârşire repudiat 
şi înlocuit cu biologismul, Numai cu ajutorul Biologiei 
și a Psihologiei se poate dă, în adevăr, o definitivă for- 
mulare la soluțiunea identităţii. 

Continuatorii lui Kant fac însă, precum am văzut, 
o mare greşeală, cu toate că ei se îndreptează cu toţii 
spre știința Biologiei şi știința Psihologiei : ei înlocuesc 
unitatea conştiinţei individuale prin alte unităţi orga- 
nice, crezând că astfel găsesc un fundament mai solid 
pentru întemeiarea obiectivității ştiinţifice. Această în- 
locuire încercată de ei este însă de prisos. Nici o altă 
unitate organică nu poate întemeiă mai bine obiectivita- 
tea ştiinţei, de cum o întemeiază unitatea conștiinței in- 
dividuale, care ea singură este aceea pe care o cunoaștem 
direct. Toate celelalte unităţi organice nu sunt cunoscute 
de noi, decât prin analogie după conştiinţa noastră indi- 
viduală. Prin urmare acesteia trebuește să-i rezervăm şi 
pe viitor locul principal. 

Complectarea lui Kant poate fi găsită prin altă în- 

cercare şi anume: prin o cunoaştere mai adâncă a uni- 
tății conştiinţei individuale, și în primul rând, prin cu- 
noaşterea adevăratei identități a eului, care să apere 
criticismul filosofic de criticile și de concluziunile gre- 
şite la care îl duceă teoria identităţii numerice a lui Kant. 
Adevărata complectare a filosofiei acestuia stă, prin ur- 
mare, în complectarea cunoştinţelor psihologice, pe cari 
le-a avut Kant despre eu și despre unitatea conştiinţei. 
Soluţiunea identităţii trebue să rămână, fiindcă fără ea nu 
poate să fie pusă unitatea conştiinţei la baza ştiinţei, dar 
această soluțiune să fie formulată în alt mod, de cum 
a formulat-o Kant. 





www.dacoromanica.ro 


CAPITOLUL II 
MONISMUL 





1. Legătura dintre conştient şi inconștient.— 2, Dependenţa dintre uni- 
tatea conștiinței și unitatea energiei din univers, —- Teoriile asupra văzului 
anticipă teoriile asupra conştiinţei. — 4. Identitatea dintre unitatea conşti- 
inței şi unitatea energiei explicată prin ipoteza, idealistă, prin ipoteza ener- 
getică. — 5. Identitatea dintre conștiință şi energie fizică î în sistemele filoso- 
fiei moniste. — 6. Evoluţiunea realităţii într'o experiență ideală şi într'o ex- 
perienţă ştiinţifică obişnuită.—'7, Cele două aspecte ale fenomenelor. — 8. Corpul 
Alfa. Dumnezeu. — 9. Personalism energetic. 


1. Sub influenţa concepţiunilor mecaniste, Kant a- 
junge la ipoteza identităţii numerice a eului; sub in- 
fluenţa concepţiunilor psihologiei empiriste, un alt filo- 
sof ar puteă ajunge însă tocmai la o ipoteză contrară. 
Experienţa sufletească, în adevăr, la prima înfăţişare nu 
sprijină ipoteza identităţii eului. Eul se schimbă, se trans- 
formă, ba chiar se şi pierde. Oamenii maturi îşi dau seamă 
de schimbările cari sau petrecut în conștiința lor dela, 
vârsta copilăriei ; bolnavii, atinşi de boala dedublării per- 
sonalităţii, stau la îndoială să-şi recunoască eul adevărat ; 
iar unii dintre ei trec chiar dela o zi la alta, în persona- 
lităţi diferite. Unde rămâne dar identitatea eului? In 
faptul că tot ce intră în câmpul luminos al conștiinței 
stă în legătură cu ceva, care are rolul de a constitui un 
centru? Dar nici acest fapt nu este general. Stabilitutea 
acestui centru este tot ce poate fi mai şubred. O mulţime 
de alterări şi de iluziuni îl fac să oscileze. Niciodată nu-l 
găsim în acelaș loc. Aci stă în mijlocul unor anumite re- 
prezentări și sentimente, aci în mijlocul altora. Eul a- 
cesta, identic cu sine, este tocmai cel mai greu lucru de 
definit. Cum se poate dar vorbi de identitatea, lui, ca de 
un sprijin pentru unitatea conștiinței? 


Studii Filosofice, VII. 15 

Am lăsat la o parte apoi fenomenele din vise, cari 
sunt o experienţă pusă la. dispoziţia ori şi căruia, Şi cari 
sunt cu desăvârșire greu de împăcat cu teoria unei iden- 
tităţi numerice a eului. In timpul visului, eul nostru su- 
teră cele mai crude transformări. El se îmbracă în însu- 
şirile cele mai contradictorii și făptueşte nişte acte, pe 
cari noi în timpul de veghe le desaprobăm hotărît. In 
timpul visului, eul nostru se conduce după o logică şi 
după o morală cu totul extraordinare. Mai curând înţe- 
legem logica și morala altor persoane străine nouă, decât 
înţelegem logica şi morala pe care o urmează eul nostru 
propriu în timpul visului! Așa, că luând în vedere ex- 
periegța din visuri, întrebarea devine încă şi mai impe- 
rioasă : cum se poate vorbi de identitatea eului? 

Se poate vorbi însă foarte bine, dacă aprofundăm 
cunoștința eului și nu ne mărginim să privim suprafața 
acestuia. Eul nostru superficial este eul care se desco- 
peră în conștiința reflectată, este eul obiect al reflexiunii. 
Acesta, este veşnic schimbător, după cum schimbătoare 
sunt și-interesele cari conduc reflexiunea. Acest eu nu 
poate fi identic cu sine însuși, fiindcă el nu consistă decât 
în licărirea accidentală a eului adevărat. Identitatea tre- 
bue căutată în adâncimea eului şi nu în suprafața aces- 
tuia. Sau mai precis: fenomenele eului, între cari se caută, 
raportul de identitate, nu trebuesc restrânse numai la 
partea, lor luminată de conștiința reflectată, ci trebuese 
luate în întregime. 

Din nesocotirea acestui adevăr au decurs toate ipo- 
tezele eronate, făcute asupra eului. Aceia cari sau men- 
ținut la suprafaţa conştientă a acestui eu, au încercat să, 
rezolve o problemă insolubilă. Ei au voit să explice ţe- 
sătura permanentă, a eului, țesătura care se găseşte în a- 
dâncul vieții sufletești, prin arătările acidental eale con- 
ştiinţei; au voit, cu un cuvânt, să răstoarne piramida 
vieţii sufletești, agezând- -o pe vârf, în loc dea o lăsă așe- 
zată pe bază. In această eroare se află și Kant. De aceea, 
am văzut că dânsula fost constrâns să reducă fenomenele 

conştiinţei la simple unităţi numerice, pentru a găsi în- 
tre dânsele un raport de identitate. 

Adevărul trebuie restabilit așă după cum cer știin- 
tele Biologiei şi Psihologiei. Unitatea conștiinței, pen- 
tru a fi înţeleasă și pentru a dă la rândul său un mijloc 
de înţelegere, trebueşte așezată pe baza întregii unităţi 
organice a individului, cu care ea formează un singur 
tot. In totalitatea individualității omenești, conştiinţa, 
propriu zisă constitue o verigă a fenomenelor vieţii, o 
verigă care luată în parte, este adeseori inexplicabilă, 
dar care luată în legătură cu celelalte fenomene orga- 
nice, este perfect explicabilă. Unitatea conştiinţei indi- 
viduale este una şi aceeași cu unitatea întregului orga- 
nism individual, fiindcă la baza şi a uneia şi a alteia este 
acelaș fapt identic, care constitue realitatea lor perma- 
nentă. Unitatea individului nu este despărțită în două 
unităţi paralele, una organică de o parte, şi alta a con- 
ştiinţei de altă parte, cum nu este despărțită, nici în o 
unitate fizică şi o unitate chimică, etc.; ci toate aceste 
unităţi sunt numai aspectele deosebite ale uneia şi ace- 
leiaşi unități care se confundă cu ceeace numim în mod 
obişnuit viaţa individului. Limitarea unităţii de conşti- 
inţă la fenomenele acelea numai cari se pot prinde prin 
reflectarea conștiinței trebueşte înlăturată, fiindcă ea este 
în contrazicere cu experienţa zilnică. Experienţa ne do- 
vedește, la fie ce moment, că un fenomen sufletesc, dis- 
părând din câmpul luminos al conştiinţei, prin aceasta 
nu încetează de a determină mai departe fenomenele 
care se găsesc în acest câmp. Dacă n'ar persistă accastă, 
determinare între fenomenele din câmpul luminos al con- 
ştiinţei şi fenomenele din afară de câmpul luminos al 
conștiinței, nici n'am puteă înţelege rostul multora din 
acţiunile și ocupaţiunile noastre. De o asemenea deter- 
minare suntem totdeauna însă absolut convinşi. Altmin- 
treli n'ar fi cu putinţă nici educaţiunea nici prevederea. 

Unitatea conştiinţei nu se poate limită la fenomenele 
din câmpul luminos al conştiinţei; aceasta este indis- 
cutabil. Prin disparițiunea lor din conștiință, fenomenele 

nu dispar din suflet, ci ele persistă și influenţează asu- 
pra celor ce se găsesc în conștiință. Imaginile tuturor 
obiectelor cunoscute, cunoştinţele ştiinţifice și practice, 
deprinderile şi emaoţiunile prin cari am trecut odată etc. 
toate există pentru fiecare dintre noi, deși ele nu se mai 
găsesc în conștiința actuală ; și nu numai că există ală- 
turi de această conștiință actuală, dar ele o şi determină 
pe aceasta din urmă. Imaginea din memorie a obiectului, 
cunoștința ştiinţifică şi practică învățată odată, deprin- 
derea şi emoţiunea din trecut, etc., se găsesc după cum 
arată Psihologia, nu ca niște lucruri părăsite la. spatele 
conştiinţei actuale, ci ele sunt oarecum la poarta con- 
ştiinţei actuale, căci ele primesc şi organizează noile 
impresiuni. Ele mijlocesc appercepţiunea noilor acte pen- 
tru conștiință. 

Unitatea conștiinței trebue, aşă dar. întinsă cel pu- 
ţin și asupra fenomenelor, cari nu mai sunt în câmpul 
luminos al conştiinţei, dar cari au fost odată în acest. 
câmp. Dar numai asupra acestora? Prin ce se deosebeşte 
un fenomen care a trecut odată prin conştiinţă, și care 
acum este în stare de inconștiință, de un fenomen fisio- 
logic care n'a trecut niciodată prin conştiinţa luminoasă 
a individului? Dacă acest fenomen fisiologic este o de- 
prindere transmisă individului prin moștenire dela pă- 
rinţi, atunci o deosebire între el şi fenomenul trecut în 
inconştiinţă, după ce a fost experimentat de individ, nu 
mai pvate fi de loc. Deprinderea venită prin moștenire, 
şi deprinderea câştigată în timpul vieţii individului, în- 
trucât sunt amândouă inconștiente au aceeaşi natură. Și 
încă unitatea conștiinței nu se oprește aci. Sub fenome- 
nele inconștiente fisiologice sunt fenomenele bio-chimice, 
cu cari se leagă, și sub acestea sunt fenomenele ener- 
giei universale. Fenomenul care se petrece la lumina 
conștiinței, nu este decât o verigă a lanţului de feno- 
mene, care începe din transformările energiei cosmice 
pentru a sfârşi în cele din urmă tot în transformările 
energiei cosmice. Bunioară, să luăm ca ilustraţiune fap- 
tul amintirii unui cuvânt. Cuvântul gentry pe care l-am 

auzit eri dela un prieten! La prima vedere nimic maï 
despărţit de restul lumii, decât acest cuvânt, care astăzi 
îmi răsare deodată în conştiinţă şi îmi pironeşte atenți- 
unea. Știu înţelesul cuvântului, și introduc acest înțeles 
în modul cei mai just într'o judecată. „Un gentry naţio- 
nal ar fi de dorit“. Iată dar, în jurul acestui cuvânt, o 
unitate de conştiinţă, o judecată bine fixată. Cu toate 
acestea, chiar această unitate nu este de loc despărțită, 
de restul lumii. In adevăr, să examinăm în detaliu, pro- 
cesul de formare al acestei unități. Am auzit dela prie- 
tenul meu cuvântul gentry. Sunetele acestui cuvânt ar 
fi fost inexistente pentru mine, dacă n'aşi fi avut simţul 
auzului care să le prindă. Simţul auzului este un aparat 
foarte complex. In el se operează transformările ener- 
giei cosmice. Mai întâiu oscilaţiunile mediului aerian 
sunt transformate în oscilaţiunile timpanului şi în oscila- 
ţiunile oscioarelor din urechia medie, cari oscilaţiuni 
trec apoi în urechia internă. Aci intervin oscilaţiunile 
liquidului care umple această parte a urechei, precum și 
fenomenele de presiune. De aceste fenomene se leagă iri- 
taţiunea membranei basilare, şi transmisiunea acestei 
iritaţiuni prin nervulacustic. Aci o nouă transformare de 
energie probabil. Nervul acustic transmite iritaţiunea în 
centrul nervos. Iritaţiunea transmisă ar fi fără ecou, dacă 
aci nu sar află dispozițiuni inconștiente, cari să opereze 
appercepțiunea ndilor sunete. Operaţiunea appercepţiunii 
sunetelor nu este de ajuns. Cu aceste sunete se leagă un 
înţeles. De unde vine acest înțeles? Probabil din alte 
dispozițiuni păstrate în centrii nervoși, şi cari dispozi- 
ţiuni sunt iarăși inconștiente. Prin urmare, o transfor- 
mare nouă până să am conștiința înţelesului pe care îl 
leg de cuvântul gentry. Acum cuvântul este în câmpul 
luminos al atenţiunii, dar el încă nu formează o unitate 
de judecată. Pentru a formă şi această unitate, din nou 
recurg la înţelesuri de alte cuvinte pe cari le am în me- 
morie. Aceste înţelesuri se leagă şi ele de dispozițiuni 
inconștiente, cum a fost legat și cuvântul gentry. Din 
nou revenim, prin urmare, în spre capătul în care se gă- 

sesc fenomenele chimice de iritaţiune şi fenomenele fi- 
zice de presiune şi oscilaţiune. Unitatea de conştiinţă, 
este acum formată; să vedem cum se fixează și cum stâr- 
șeşte. „Un gentry naţional ar fi de dorit“: este o unitate 
menită să dispară, dacă nu se concretizează în cuvinte 
scrise sau vorbite. Mă decid să concretizez cugetarea 
mea! Din nou atunci recurg la seria fenomenelor incon- 
ştiente! Scrisul nu este cu putinţă decât prin asociaţiu- 
nea, deprinderilor vechi fisiologice, prin coordonare de 
nervi şi de muschi. O întreagă mașină bio-mecanică se 
pune în mișcare până ce cuvintele sunt scrise. Tot așă 
şi până sunt pronunţate aceste cuvinte. Prin urmare, prin 
mijlocirea numai a unei mulțimi de procese mecanice, 
chimice şi fisiologice, toate inconștiente, se formează uni- 
tatea, înțelesului și a judecății mele asupra lui gentry, şi 
tot prin mijlocirea a unei alte mulţimi de procese fisio- 
logice, chimice şi mecanice, reuşesc să dau acestui cu- 
vânt o concretizare externă! De asemeni, dacă păstrez 
cuvântul în mintea mea, în memorie, aceeaşi serie ne- 
sfârşită. Cuvântul rămâne ca o dispoziţie latentă, gata 
a reveni în conștiință decâteori asocierile îl cer. In sta- 
rea aceasta latentă el este însă tot existent pentru su- 
flet. Prin ce se susține în memorie? Prin persistența 
materiei nervoase, care la rândul ei este posibilă prin 
continuitatea nutriţiunii, şi care nutriţiune la rândul 
său, persistă prin continua transformare a energiei uni- 
versale ! Ori şi în cotro întoarcem privirea, întâlnim ne- 
clintita condiţionare a tot ce este conștient prin proce- 
sele inconștiente și asemănătoare proceselor din lumea 
externă. Aceste procese inconştiente nu lipsesc din actul 
cel mai luminos al conștiinței. Figura, bunioară, a prie- 
tenului dela care am auzit cuvântul gentry, chiar de ar fi 
înaintea noastră acest prieten, figura lui nu este complect 
conștientă. Intreelementele figurei sale intră şi elemente 
inconștiente. Il vedem cu ochii deschişi, şi totuşi nu-l 
vedem deplin, căci atenţiunea noastră este nestatornică 
și inegal împărţită. După o minuțioasă privire a figurei 
lui, rămân multe elemente asupra cărora suntem nesi- 

guri. Aceste elemente nesigure există totuşi pentru noi, 
fiindcă din momentul ce ni le precizează un altul, noi le 
recunoaştem. Prin urmare, ele deși nesigure existau, dar 
în inconştiență ! 

Câmpul conștiinței noastre este o împletitură de fe- 
nomene conştiente şi inconștiente ; unitateaacestui câmp, 
de asemeni o verigă în lanţul de transformări ale ener- 
giei universale. Acesta este adevărul pe care îl stabilesc 
faptele experienţei. Conştiinţa noastră este o licărire în 
mijlocul unui ocean de întunerec ; dar o licărire care n'ar 
există dacă n'ar fi acest ocean de întuneric, care să o 
susțină, 


2. Să facem un pas, mai departe. 

Unitatea conștiinței este identică în realitatea ei cu 
unitatea energiei universale, fiindcă faptul de equiva- 
lenţă dintre formele acesteia din urmă este faptul fun- 
damental, care susține şi unitatea conştiinţei. Identita- 
tea dintre eul de ieri şi eul de astăzi este datorită per- 
sistenţei aceleiaşi legi în transformările energiei univer- 
sale. [n luinina conştiinţei nu este nimic care să lege eul 
de ieri cu eul de astăzi; legătura dintre actele eului stă 
în continuitatea proceselor din întregul organism indi- 
vidual, şi prin acesta, în continuitatea unităţii energiei 
universale. Omul se regăseşte acelaş cu sine, în conştinţă, 
fiindcă acelaş cu sine, se regăseşte el şi în fenomenele 
sale biologice, cari la rândul lor se regăsesc aceleaşi, 
prin equivalenţa care există între toate fenomenele na- 
turii. Conştiinţa de sine,sau raportarea actelor din con- 
ştiinţă la un eu persistent, nu este decât constatarea, su- 
biectivă, a unei legi care stăpânește natura întreagă: legea 
de equivalenţă dintre elementele unei energii unitare. 

Această soluţiune însă, aşa formulată, poate fi eri- 
ticată din două puncte de vedere, | 

I se poate obiectă, întâiu, că ea nu lămureşte ade- 
vărata, identitate. dintre unitatea conștiinței şi unitatea, 
universului, ci numai dependinţa strânsă a celei d'intâiu 
de cea de a doua ; apoi i se mai poate-obiectă, în al doi- 

lea rând, că această dependință pe care o stabileşte so- 
luțiunea, de mai sus, se găseşte în contradicţiune cu prin- 
cipiul conservării energiei fizice, principiu care nu su- 
feră adăugarea fenomenelor sufletești la totalitatea feno- 
menelor dependinte de energia cosmică. Amândouă a- 
ceste critici tind, cu un cuvânt, să scoată în relief, că 
argumentarea de mai sus, admițând determinismul fe- 
nomenelor fizice, de o parte, şi unitatea conştiinţei ome- 
neşti de altă parte, prin aceasta ea nu constitue o argu- 
mentare definitivă în favoarea soluţiunei identităţii, fiind- 
că totdeauna rămâne deschisă întrebarea asupra rapor- 
tului dintre fizic şi psihic adică dintre lumea din afară 
şi lumea, sufletească. Oricât de strâns legată ar fi această 
lume din urmă de lumea d'intâiu, totuşi identitatea din- 
tre ele două nu este încă dovedită, până ce separațiunea 
lor se păstrează şi ele se definesc deosebit. Cu punerea în 
discuţie a acestei identități însă, se pune în discuţie, din 
nou, și îndreptăţirea pe care ar avea-o unitatea de con- 
ştiinţă ca să servească drept fundament al ştiinţei. Atunci 
revenim din nou la problema, dela care am plecat: care 
este realitatea unităţii de conștiință, față de realitatea 
universului întreg? Poate să fie fundată știința realităţii 
acestui univers pe datele conştiinţei omenești ? 

Se înţelege dela sine, că aceste două critici sunt 
foarte juste, întrucât păstrăm soluţiunei identităţii for- 
mularea de mai sus. Dintr'o soluţiune definitivă trebue 
să dispară cu desăvârșire urmele separaţiunii fizicului 
de psihic, iar în locul acestei separaţiuni, să ni se defi- 
nească acea una și singură realitate, care se găsește atât 
la baza fenomenelor sufletești, cât și la baza fenomene- 
lor fizice. Soluţiunea identităţii trebue să ne lămurească, 
cum pe datele conștiinței omeneşti se poate fundà o ştiinţă 
obiectivă, valabilă pentru universul întreg. 

Pentru satisfacerea acestor îndatoriri, avem o abso- 
lută nevoie de ipotezele Metafizicei. 

Cea mai legitimă dintre aceste ipoteze ni se parc a 
fi aceea pe care o vom desvoltă mai jos. 

3. In credinţa populară, ochiul a avut o situaţie a- 
parte în ceeace priveşte înțelegerea conștiinței. Credinţa 
populară socotește ochiul, nu numai ca o poartă a sufle- 
tului, ci şi ca o icoană a sufletului; după funcțiunile o- 
chiului îşi iscodeşte ea și funcțiunile sufletului. 

Credinţa populară se găsește asupra acestui fapt, în 
cel mai perfect acord cu sistemele Metafizicii. In siste- 
mele Metafizicii, de asemeni, înţelegerea ochiului, a ser- 
vit ca o poartă şi ca o icoană pentru înțelegerea con- 
științei. Funcţiunile acesteia au fost găsite prin analo- 
gie după funcțiunile ochiului. O nouă explicare a vederii 
a atras după sine o nouă explicare metafizică a raportu- 
lui dintre suflet şi corp. Experienţa ochiului a fost; cea 
mai imediată experienţă a Metafizicii. 

- Această întâietate, care se dă ochiului asupra, celor- 
lalte organe, atât în credinţa populară, cât şi în Metafi- 
zică, nu se fundează pe vreun principiu superior, căci 
văzul. stă cu sufletul în aceeaşi relaţiune, în care stau cu 
sufletul și celelalte simţuri. Nu este nici un motiv știin- 
tific superior, care să îndepărteze auzul ori pipăitul, bu- 
nioară, dela poarta sufletului, pentru a rămâne aci numai 
văzul; toate simţurile stau cu sufletul într'un raport ime- 
diat, fiindcă din activitatea lor, a tuturor, rezultă aceea 
ce numim suflet. Intâietatea care se dă văzului, dacă nu 
se bazează pe un principiu, se bazează însă pe un fapt de 
mare importanţă, și anume pe faptul că mecanismul vă- 
zului, este acel care ilustrează mai bine funcțiunile con- 
ştiinţei. Atât omul incult, cât şi omul cult, nu găsesc o 
dovadă mai sigură, care să susțină o anumită înţelegere 
a conştiinţei, de cum este aplicarea acestei înțelegeri la 
simțul vederii. Din strălucirea probei, pe care văzul o 
aduce în susţinerea unei anumite înțelegeri a conștiinței, 
rezultă dar întâietatea dată lui. 

Nu este nici o greşală, dacă ea se va menține și pe 
viitor. Din potrivă, poate că în ea este o garanţie pentru 
Metafizică. În orice caz, este bine a o utilizà, ca pe un 
mijloc pedagogic, spre o mai bună lămurire a cestiunii. 

Răspândita teorie a conștiinței oglindă, pe care se 

fundează realismul naiv, adică Metafizica bunului simț, 
cum şe zice de obiceiu, a avut totdeauna în sprijinul său 
credinţa că ochiul omenesc reflectă lumea ca o oglindă. 
Lucrurile din afară se oglindesc în conştiinţă, întocmai 
cum ele se oglindesc pe suprafața metalului sau pe lu- 
ciul apei, fiindcă această oglindire se găseşte şi în ochiu. 
Ochiul, socotit ca o oglindă, aduce prin exemplul lui și 
teoria, conştiinţei oglindă. 

In momentul când ochiul încetează să mai fie soco- 
tit ca o oglindă, și se dă o nouă explicare pentru meca- 
nisınu] văzului, în momentul acela şi teoriei coștiinţei 
oglindă i se dă cea mai puternică lovitură. După noua 
explicare a mecanismului vederii urmează în Metafizică 
o nouă teorie a conştiinţei. 

In adevăr, coincidenţa aceasta este cu atât mai ca- 
racteristică, cu cât ambele aceste explicări se dau de a- 
cela gânditor: de marele filosof englez, George Berke- 
ley. Acest filosof publică în 1709 o nouă teorie a vederii 
(Essay towards a new Theorie of Vision), iar în anul urmă- 
tor, 1710, o nouă teorie asupra cunoștinței omenești (Prin- 
ciples of Human Knowledge), în care se rupe pentru tot- 
deauna cu teoria conștiinței oglindă. Pentru Berkeley 
lucrurile din afară n'au altă existenţă, în afară de aceea, 
pe care le-o dă percepţiunea simţurilor noastre. O ma- 
terie în afară de noi nu există. Există în realitate numai 
percepţiunea sufletului nostru, care dă loc la diferite di- 
ferenţieri subiective sau idei, cum le numește, în mod 
impropriu, Berkeley. Culoarea, forma, distanţa, greu- 
tatea, sonoritatea, odoarea, ete., toate însușirile cu cari 
ni se prezintă un obiect extern, nu sunt în obiectul ex- 
tern, ci în noi; noi proiectăm în afară de noi aceste e- 
fecte ale percepţiunii noastre și facem din ele obiecte. 
Insușirile cu cari îmbrăcăm obiectele externe, nu sunt 
dar proprietăţile acestor obiecte, ci simboalele sufletului 
nostru; toată realitatea se mărginește la producerea a- 
cestor simboale. De unde vin însă legile producţiunei 
acestor simboale, este a doua mare întrebare pentru Ber- 
lkeley. La această întrebare, Berkeley răspunde cu afir-* 

marea unui Spirit divin, care ţine în puterea sa întregul 
lanţ cauzal al fenomenelor. Ideile, cari se nasc în su- 
fletul nostru prin mijlocirea percepţiunilor, sunt oare- 
cum semnele limbagiului superior, prin cari ne vorbeşte 
nouă, acel Spirit divin, de care depinde întreaga noastră, 
existență. Dar aceasta de a doua întrebare nu ne preo- 
cupă deocamdată. La prima întrebare, ce este conștiința ? 
răspunsul lui Berkeley este hotărît. Conștiinţa nu este o 
oglindă, fiindcă nici ochiul nu este o oglindă. Stările 
noastre de conștiință nu sunt imaginile reflectate ale 
unei lumi din afară, fiindcă această lume din afară nu 
există. Aceea ce numim noi lumea din afară, nu consistă, 
decât în exteriorizarea ideilor noastre subiective. Dovada 
acestui adevăr o găsim, zice Berkeley, în experienţa vă- 
zului. Un orb, care se operează și vede pentru prima 
oară lumea din afară, nu are dela această lume o ima- 
gine exactă, cum ar irebui să o aibă, dacă ochiul său ar 
fi o simplă oglindă, ci el vede mai întâiu lumea în mod 
nesigur ; nu știe apreciă distanţa; nu are impresia volu- 
mului obiectiv; toate impresiunile de culoare şi formă, 
stau ca lipite pe un plan, fără perspective; pentru a ve- 
deă și el bine lumea, ca toţi ceilalţi oameni, orbul ope- 
rat are nevoe de experienţa ochiului, cu alte cuvinte, de 
activitatea văzului. Imaginea obiectului din afară nu 
este resfrântă pur şi simplu în ochiu, ci este creată de 
ochiu. Iată dar, conchide Berkeley, de ce o materie ex- 
ternă, ca substrat al lucrurilor, nu există. O mai bună 
cunoaştere a mecanismului vederii ne încredinţează, că 
origina lumii externe trebue căutată în ideile noastre, și 
nu în afară de noi. Toată argumentarea lui Berkeley se 
învârtește în jurul marei descoperiri, pe care o face el în 
experienţa văzului. Noua teorie asupra niecanismului ve- 
derii, aduce după sine o nouă teorie metafizică asupra 
raportului dintre suflet şi materie. 

George Berkeley rupe aşă dar definitiv cu teoria con- 
ştiinţei oglindă. In această privinţă el anticipează cu mai 
bine de o jumătate de secol filosofia lui Kant. Dacă to- 
tuși, în urma lui, Kant a cules gloria nouei descoperiri, 

şi a fost considerat ca adevăratul inovator al nouei Me- 
tafizice, cauza trebue căutată în a doua parte a filosofiei 
lui Berkeley, în care acesta afirmă existenţa unui Spirit 
divin. Prin această afirmare, Berkeley introduce din nou 
greşeala pe care el o nimicise în prima parte. Conştiinţa, 
după Berkeley, pe deoparte încetă de a mai fi oglinda 
pasivă a unei materii externe, şi deveneă creatoare de 
realitate, dar pe de altă parte, deveneă pasivă față de 
Spiritul divin, care se manifestă prin mijlocirea ei. Ma- 
teria, pe deoparte se reduceă la un complex de însușiri 
subiective, iar pe de altă parte se rehabilită prin teoria 
că însuşirile subiective, din care ea se constitue, sunt 
simboalele prin care se manifestă puterea divină. Cu un 
cuvânt, revoluţiunea filosofică produsă de noile teorii ale 
lui Berkeley nu eră destul de radicală. Berkeley dă cu o 
mână ce luă cu cealaltă. Deoparte el ridică activitatea, 
conștiinței și nimiceă materia; de altă parte însă, el ri- 
dică activitatea divină şi nimiceă conştiinţa. Rezultatul 
definitiv eră dar defavorabil pentru activitatea conşti- 
inţei. 

De aceea, filosofia lui Kant, cu toate că ea a fost 
precedată de filosofia lui Berkeley, a fost socotită de toţi 
ca fiind adevărata filosofie revoluţionară, față de aceea 
din trecut. 






erkeley a mers 

numai până la jumătatea drumului. 
In ceeace priveşte explicarea mecanismului vederii, 
Kant nu a făcut o descoperire proprie, ci el a împrumu- 
tat cunoștințele psihologice din timpul său, pe cari le-a 
adaptat apoi la ipotezele Mecanicei şi Geometriei. In a- 
această adaptare însă, stă o mare originalitate. Psiho- 
logii din timpul său, deosebeau în imaginile văzului forma 
și conținutul; iar Kant, ținând seamă de axiomele Me- 
canicei și ale Geometriei, a transformat spaţiul formal al 

psihologilor într'o intuiţiune apriori. Prin această trans- 
formare, el a pus bazele teoriei nativiste pentru expli- 
carea mecanismului vederii, teorie, care are şi astăzi nu- 
meroşi partizani. 

Marele sprijin-pe care îl dă teoria apriorismului spa- 
țial filosofii lui Kant este indiscutabil. In intuiţiunea, 
spaţiului se afirmă în modul cel mai strălucit, pentru 
Kant, dependinţa lumii externe de activitatea conşti- 
inţei noastre. Dacă spaţiul n'ar fi o intuiţiune a noastră, 
şi încă o intuiţiune apriori, nici logica minţii omeneşti 
n'ar puteă să se extindă asupra lumii externe. Mecanis- 
mul vederii în spaţiu păstrează la Kant importanța pe 
care o aveă şi la Berkeley. Conştiinţa îşi constitue prin 
apriorism fenomenele lumei externe, așă, precum în mic 
ochiul își construeşte imagina, sa, vizuală prin mijlocirea 
intuițiunii spaţiului apriori. În regulă generală, partiza- 
nii teoriei nativiste în psihologie, sunt şi partizanii a- 
priorismului kantian în filosofie. 

Paralelismul acesta se continuă și după Kant. Nici 
astăzi nu găsim un mai bun criteriu pentru clasifica- 
rea sistemelor metafizice, decât tocmai teoria care ni se 
dă pentru explicarea mecanismului vederii. Metafizici- 
enii empiriști sunt contra teoriei nativiste când este vorba, 
să-și explice spaţiul; iar raţionaliştii au, dinpotrivă, 
la aceeași explicare, o deosebită predilecție pentru intui- 
ţiunile apriori. Simţul văzului stă continuu ca un simbol 
al conştiinţei întregi. 

De aceea nu este fără importanţă, ca înainte de a 
formulă ipoteza metafizică anunţată mai sus, să aruncăm 
o privire sumară asupra diferitelor teorii pe cari biologii 
şi psihologii de astăzi le dau pentru explicarea văzului, 
căci este neîndoios, că în aceste teorii se schițează pri- 
mele generalizări pe cari oamenii de ştiinţă le fac des- 
pre conștiința întreagă. 

Teoriile de astăzi confirmă, în ceeace aveă ea mai 
esenţial, vechia teorie a lui Berkeley. Insuşirile cu cari 
ni se prezintă obiectele externe nu stau în obiecte, ci în 
activitatea simțului nostru de văz. Culoarea, forma și 

dimensiunea obiectelor nu sunt proprietăţile unei ma- 
terii în afară de noi, ci sunt produsele percepţiunii şi 
appercepţiunii noastre. In noi se creiază înfățișarea cor- 
purilor externe, care apoi se proiectează în afară. Până 
aci, nici o diferenţă între teoriile cele noi și teoria lui 
Berkeley. Diferenţa începe însă de îndată ce este vorba 
să se explice prin ce cauze și după ce legi funcţionează 
“mecanismul vederii noastre ; prin urmare, când este vorba 
să se arate în ce consistă obiectivitatea însușirilor pro: 
duse de simţul văzului. Aci, teoria lui Berkeley încetează 
de a mai fi în concordanţă cu teoria modernă. Cauzele şi 
legile mecanismului vederii se sprijinesc, după Berkeley, 
pe puterea lui Dumnezeu. Cu alte cuvinte, teoria ace- 
stuia renunţă la o explicare ştiinţifică. La cei moderni 
însă, tocmai aci începe partea originală a explicării. Me- 
canismul vederii, zic biologii şi psihologii de astăzi, este 
un mecanism care are în urma sa o lungă evoluţiune. 
leşit din neuroni foarte elementari, simţul vederii dis- 
pune astăzi de un aparat complicat, în care intră dife- 
rite funcțiuni nervoase. În tot, cuprinsul acestui aparat 
nu este nici un loc pentru intervenţia Spiritului divin. 
Intfăţişarea corpurilor externe se explică: din coordonarea 
mişcărilor musculare ale ochiului, din procesele chimice 
ale materiei nervoase, din legile asociaţiunii neuronilor, 
din evoluţiunea acestora, etc. ; însfârşit din înlănţuirea 
unor cauze și efecte naturale, fără a fi vreodată nevoie 
să se facă apel la intervenţia supranaturalului. Din acea- 
stă înlănţuire de cauze şi efecte naturale, rezultă obiec- 
tivitatea lucrurilor pe cari le vedem noi în afară. Aceste 
lucruri sunt aşă cum le vedem şi nu altfel, fiindcă sim- 
tul prin care le vedem, este el însuși așă și nu altfel. 
Ochiul nu ne mijloceşte cunoaşterea unei materii stră- 
ine de noi, dar nu ne aduce nici vestirea unui Spirit di- 
vin, ci el ne dă cunoaşterea care rezultă din propria sa 
constituţie biologică. 
Iată-ne dar departe de teoria lui Berkeley. In cu- 
rând, ne vom vedeă departe şi de teoria lui Kant. 

Simplitatea, cu care acesta îşi închipue formarea in- 

tuițiunei de spaţiu, nu mai este, în adevăr, pe placul bio- 
logilor și psihologilor de astăzi. Biologii, în urma lui La- 
mark și Ch. Darwin, cercetează peste tot locul legile de 
evoluţiune ale vieţii. Un spaţiu a priori, este un spaţiu 
fără evoluţie; este un spaţiu fără vieaţă. Spaţiul ca in- 
tuițiune a unei conştiinţe de individ vieţuitor a trebuit 
să se formeze genetic; a trebuit oarecum să întovără- 
şească evoluțiunea prin care a trecut individul vieţuitor. 
Şi negreșit, dimpreună cu formarea spaţiului, trebue să 
fi mers alături şi formarea celorlalte date ale simțului 
vederii. Oglinda ochiului este un aparat care sa consti- 
tuit treptat prin evoluţiune. 

Oglinda ochiului este apoi un aparat în care se îm- 
preună funcțiuni foarte diverse. Imaginea, care se re- 
fectă într'o oglindă de cristal sau în luciul unei ape, este 
cu atât mai clară şi mai precisă, cu cât și părticelele 
cristalului sau moleculele apei sunt mai uniforme între 
ele. Cristalul cel mai curat şi apa cea mai pură, resfrâng 
şi imaginile cele mai precise. Nu tot astfel este însă și cu 
oglinda ochiului, In aparatul ochiului diversitatea ele- 
mentelor este tocmai aceea care dă imaginea cea mai 
precisă. Un ochiu, în care substanţa nervoasă este puţin 
diferențiată, este pentru vedere un aparat rudimentar. 
Animalul cel mai superior, omul, are şi ochiul cel mai 
diferențiat. In ochiul acestuia sunt, de fapt, pentru lu- 
mină şi culoare, două aparate deosebite; destinate, unul 
pentru vederea la lumina zilei şi altul pentru vederea în 
timpul nopţii. In elementele nervoase ale fiecăruia din- 
tre aceste aparate se întâlnesc funcțiuni diverse. Este o 
funcţiune de descompunere, care dă naştere la anumite 
culori, și este o altă funcţiune inversă, de recompunere, 
care dă naștere la alte culori. Elementele nervoase din 
care se constitue dublul aparat al vederii şi cari au 
funcțiunile amintite, sunt şi ele.diferenţiate. Unele mij- 
locese conştiinţei numai culorile de alb şi negru; al 
tele numai pe acelea de galben şi albastru; iar altele 
numai pe acele de rog şi verde. Din mecanismul func- 
ţionării la ò laltă a câtorva, sau a tuturor acestor ele- 

mente, rezultă apoi celelalte culori, pe cari le cunoaştem 
în ordinea spectrului solar. Peste aceste două aparate, 
cari ne dau, propriu zis, conştiinţa luminei și a culo- 
rilor, și cari sunt în retină, mai există aparatul de aco- 
modare a mişcărilor ochiului, şi aparatul de coordo- 
nare al reflexelor, de care se leagă importanta func- 
țiune a atențiunii. Cu un cuvânt, ochiul, icoana sufletu- 
lui, este o oglindă foarte diferită de oglinzile cunoscute 
nouă. Oglinda ochiului depinde de lunga evoluţiune pe 
care o are în urma sa, și mai depinde î încă de complexul 
corelaţiunilor nervoase care intră în diferitele sale apa- 
rate. Ochiul se adaptează: la lumină de noapte şi la lu- 
mina de zi; la vederea apropiată şi la vederea îndepăr- 
tată; la concentrarea atentă şi la privirea distrată, ete., 
şi în toate aceste adaptări ale sale, el contopește la un 
loc funcțiuni diferite, şi în acelaş timp selectează din a- 
ceste funcțiuni pe acelea care îi fac trebuință întrun a- 
numit scop. Sar păreă, că înăuntrul ochiului sar găsi 
anumite tendinţe determinative, cari înlesnesc unifica- 
rea funcţiunilor într'o direcţie sau alta. Aceste tendinţe 
determinative se fortifică şi se diferenţiază prin evolu- 
ţiune; ele provin din asociarea, funcțiunelor elementare 
ale vieţii organice şi totuși nu se explică complect prin 
această asociare ; sunt ceva mai mult decât suma exactă, 
a funcțiunilor nervoase şi ceva mai puţin decât manifes- 
tările Spiritului divin, cum le credeă că sunt George Ber- 
keley; sunt susținute prin acumularea treptată a diferi- 
telor înbunătăţiri pe cari ochiul le primeşte în decursul 
evoluțiunii sale, şi totuşi, în multe alte privinţe, ele sunt 
tocmai acelea cari atrag după ele înbunătăţirile pe care 
le produce evoluţiunea; cu un cuvânt, aceste tendinţe 
determinative, cum le-am numit, sunt ca un fel de en- 
zyme sufleteşti, cari grăbesc unificarea funcţiunilor o- 
chiului într'o direcţie sau alta şi mijlocesc astfel niște 
rezultate superioare condiţiunilor fisiologice cari sunt la, 
origine şi de cari ochiul dispune. 

Wundt, cel mai ilustru filosof al timpului nostru, 
numește rezultatele, obţinute prin aceste tendinţe, sinteze 

creatoare, şi din rolul lor face un principiu important, 
poate cel mai important, pentru explicarea întregei vieți 
sufleteşti. Insistăm tocmai asupra faptului că principiul 
sintezelor creatoare, care joacă un aşa de mare rol în fi- 
losofia lui Wundt, a fost descoperit de acesta prin cerce- 
tările făcute asupra văzului. Până la 1859 Wundt fusese 
ocupat cu cercetările de fisiologie. In acest an el publică 
primele lucrări de psihologie, „Contribuţii la teoria per- 
cepţiunii simţurilor“, cari formează apoi puntea de tre- 
cere dela studiile fiziologice de până aci, la studiile filo- 
sofice de mai târziu; şi în aceste „contribuţii“ este pen- 
tru prima oară vorba, cu referire la simțul văzului, de 
sintezele creatoare, cari au rămas apoi în toată filosofia 
lui, ca un principiu fundamental. Nu este oare caracte- 
ristic, că filosoful cel mai ilustru al zilelor noastre își ri- 
dică pe baza experienţei văzului principiul cel mai im- 
portant al întregii sale filosofii? 


4, După această digresiune, să revenim la ipoteza, 
metafizică pe care o căutăm mai sus (2). 






este susținută în filosofia de 
astăzi, de cele mai malte ori, printr'o argumentare care 
conchide la suprimarea unuia dintre aceşti doi termeni, 
Sau unitatea energiei, ca unitate de sine stătătoare, este 
suprimată, și așă rămâne numai unitatea conştiinţei, sau 
din potrivă, este unitatea conștiinței suprimată și este 
lăsată să rămână numai aceea a energiei universale. In 
cazul dintâiu avem o ipoteză idealistă, iar în cazul de al 
doilea o ipoteză energetică. 

In cazul ipotezei idealiste, se ia, cao ultimă reali- 
tate, faptele conştiinţei omenești, şi din relaţiunile aces- 
tora se deduce apoi realitatea energiei universale. Această 
de a doua realitate este o simplă realitate conceptuală, 
adică este o realitate mijlocită prin abstracțiune, Adevă- 
rata realitate consistă în intuiţiunea concretă a conşti- 
inţei. Din legile acesteia se explică legile fenomenelor 
aşă zise externe. Ştiinţa, în tot cazul, nu este decât o 

sistematizare a relaţiunilor ideale, cari sunt scoase din 
conştiinţa noastră ; în primul rând, ea este sistematizarea 
relaţiunilor de identitate. Toate legile ştiinţifice sunt ba- 
zate pe postulatul identităţii, şi cele mai exacte pot să 
se transforme chiar în raporturi de identitate. Și identi- 
tatea nu există în afară de conștiință, ci ea este o rela- 
țiune eşită din funcțiunile conştiinţei. 

Ipoteza idealistă are marele avantagiu de a se pre- 
zintă ca o teorie unitară și logică. Ea pleacă dela afir- 
maţiunea că singura realitate, care ne este dat să o cu- 
noaştem, consistă în fapte de conștiință, — aceea ce 
este neîndoelnic, — și se ridică apoi până la afirmaţiu- 
nea, care pare de asemenea ca o concluzie logică a pre- 
misei dela, care s'a plecat, că unităţile obiectelor pe care 
le cunoaştem noi în lumea din afară, şi prin urmare şi 
unitatea totală a energiei, sunt unităţi abstracte formate 
după unităţile conştiinţei. Dacă există o lume din afară, 
aceasta îşi are obârşia sa în constrângerea logică a minții; 
mintea, omenească este așă constituită, încât prin siste- 
matizarea elementelor sale, ea ajunge să-și constate pro- 
pria sa unitate proiectată în afară. 

Cu tot acest avantagiu însă, ipoteza idealistă lasă 
fără explicaţiune câteva fapte ale experienţei, şi încă 
dintre cele mai importante. Ea nu poate să explice îna- 
inte de toate, faptul existenţei mai multor conștiințe 
omenești, ca realități de sine stătătoare. Ipoteza idealistă 
are o argumentare inatacabilă, întrucât ea este făcută 
din punctul de vedere al unei singure conștiințe, căci 
atunci unitatea acestei conștiințe explică fără contra- 
dicțiune ori şi ce altă unitate proiectată în lumea din 
afară. Din momentul ce se admit însă mai multe unități 
de conştiinţe reale, din momentul acela argumentarea 
ipotezei idealiste devine atacabilă. Realitatea unei con- 
ştiinţe, alta decât acea proprie a fiecăruia din noi, este 
o realitate, strict vorbind, concedată prin ocolirea ipo- 
tezei idealiste. Ipoteza idealistă nu ne dă dreptul să ad- 
mitem decât o singură realitate, aceea a conștiinței pe 
care o avem fiecare om; iar în afară de conștiința fiecă- 

ruia există numai realităţi mijlocite. Cu un cuvânt, ipo- 
teza idealistă duce la solipsism, când este strict argu- 
mentată. De aceea şi toţi idealiştii au în locuit conştiinţa 
reală a fiecărui om în parte, cu o conştiinţă în genere, 
sau cu ceva analog conştiinţei în genere, care ne mai 
fiind în individ, ci deasupra indivizilor, înlătură greu- 
tatea în cestiune. Dar cu această înlocuire, ipoteza idea- 
listă se depărtează dela premisa dela care pleacă ; atunci 
nu intuițiunea concretă pe care fiecare individ o are în 
conștiința sa constitue realitatea, ci această realitate 
este opera intuiţiunei unei coeștiinţe dincolo de individ. 
“O asemenea conștiință însă, dincolo de conștiința noa- 
strā proprie, cum o putem noi oare cunoaşte decât prin 
abstracţiune, adică aşa cum cunoaştem şi toate celelalte 
obiecte ale lumei externe? Prin urmare, ipoteza idealistă, 
ca să nu cadă în solipsism, este constrânsă să părăsească, 
premisa dela care plecase şi care eră neîndoelnică pen- 
tru ori şi cine; ea trebue să conceadă, că există mai 
multe conștiințe reale, sau cel puţin o a doua conştiinţă 
reală, conştiinţa în genère, peste conștiința individuală. 
O a doua realitate însă fiind concedată, unitatea şi lo- 
logica ipotezei idealiste nu mai rămân atât de solide, ca 
mai înainte. Atunci unitățile corpurilor externe, și dim- 
preună cu acestea a naturei întregi, nu se mai pot ex- 
plică prin unitatea unei conștiințe și anume a conștinţei 
concrete a fiecăruia, ci prin raportul mai multor con- 
ştiinţe... Aşa că atunci ajungem la o conclusie absurdă, 
şi anume la conclusia, că unitatea celui mai elementar 
obiect extern este mai depărtată de înțelegerea noastră, 
de cum este conştiinţa în genere, sau raportul dintre con- 
ştiinţele tuturor oamenilor. Şi atunci, natural, să pune 
pentru fiecare întrebarea: de ce obiectul extern să fie 
pentru mintea fiecăruia mai puţin real, Ge cum este o 
conștiință străină, a căreia înţelegere noi o stabilim tot- 
deauna numai prin analogie? 

Ipoteza idealistă este silită astfel, pentru a nu că- 
dea în solipsism, să admită o derogaţiune la unitatea 
«conştiinţei, şi anume în favoarea pluralităţii conştiin- 

telor coexistente. Aceaşi derogaţiune se impune însă și 
în favoare conștiinţelor succesive. Unitatea naturei ur- 
mează să fie pentru ea, nu numai o proiectare a unităţii 
conştiinţei actuale, ci şi a conștiinței trecute, căci în fie- 
care din actele conştiinţei actuale se continuă, prin dis- 
posiţiunile memorii, actele conştiinţei trecute. Cu aceasta 
de a doua derogaţiune, conclusiunile ipotezei idealiste 
devin încă şi mai inapceptabile. Cum s'ar puteă suprimă 
oare realitatea unităţii naturei şi înlocui cu unitatea 
conştiinţei, când aceasta din urmă este ea însăşi așa de 
puţin evidentă? 

Ipoteza energetică are de partea sa avantajul de a 
evită asemenea greutăţi. Ea pune ca singura realitate ab- 
solută energia, în lăuntrul căreia s'ar cuprinde și feno- 
menele de conștiință. Unitatea energiei este dovedită în 
mod inductiv, prin experienţele cari se fac asupra trans- 
formării formelor de energie, iar în mod deductiv ea este 
dovedită din postulatul uniformităţii naturii. Pe baza 
acestui postulat, şi cu legile cauzale ale fenomenelor pe 
cari le cunoaștem, ajungem la ipoteza unităţii de ener- 
gie în univers. In această unitate se cuprinde, ca un caz 
special, formele energiei psihice. 

Ipoteza energetică evită, în adevăr, greutăţile cari 
se cpuneau ipotezei idealiste, dar în schimb ea întâlneşte 

“altele tot așa de mari. In primul rând, ea nu explică în 
mod mai mulțumitor caracterele de necesitate şi de uni- 
versalitate ale științei, de cum făceau vechile filosofii di- 
nainte de Kant. Unitatea energiei, ca ipoteză științifică 
este desigur o ipoteză superioară celorlalte ipoteze fă- 
cute până acum, dar caipoteza metafizică nu este de loc 
superioară ipotezei unității materiei sau a massei atomi- 
lor, făcute de filosofii de mai nainte. Rămâne apoi neex- 
plicat, pentru ce postulatul uniformităţii fenomenelor 
naturii, fără de care ipoteza energetică nu se poate sus- 
ţine, este un postulat valabil pentru lumea reală, şi nu 
este numai un postulat al raţiunii noastre. In sfârșit, 
greutatea cea mai mare care loveşte ipoteza energetică, 
este lipsa totală de explicare a raportului în care stau. 


www.dacoromanica.ro 


____945 
energia psihică şi energia totală. Este energia psihică o 
formă parţială numai a energiei totale, şi se găseşte în- 
trun raport de equivalenţă cu aceasta din urmă, întoc- 
mai cum se găsesc şi celelalte forme cunoscute de ener- 
gie: căldura, travaliu mecanic, electricitatea, lumina, etc., 
sau este energia psihică un tot, care merge paralel cu 
energia cealaltă din fenomenele naturii? Atât în primul, 
cât şi în al doilea caz, ipoteza energetică încetează de a 
fi o ipoteză care să susțină identitatea dintre unitatea, 
conștiinței şi unitatea energiei, căci în primul caz, iden- 
titatea face loc raportului de subordinaţiune, iar în al 
doilea caz, această identitate este pur și simplu contrazisă. 

Prin urmare, în sprijinul identităţii este de un fo- 
los tot aşa de mic ipoteza energetică, în formularea ei 
de mai sus, întocmai cum am văzut că este și ipoteza 
idealistă, Ipoteza idealistă, când este consecvent argu- 
mentată duce la solipsism, iar ipoteza energetică duce la 
scepticism. Una și cealaltă, nu ţin seamă de toate faptele 
cari se impun să fie explicate. 


5. Rămâne să căutăm o a treia ipoteză, care să nu 
aibă unilateralitatea. celor două precedente, dar care să 
țină în acelaş timp seamă de premisele neîndoelnice dela 
cari pleacă ipoteza idealistă şi ipoteza energetică. Este 
neîndoios că nu există un alt mijloc de cunoaştere pen- 
tru om decât conștiința sa, şi că prin urmare asupra 
realităţii care va fi existând, datele conştiinţei sunt sin- 
gurele cari decid, cum prea bine afirmă ipoteza idealistă ; 
dar tot aşă de neîndoios este însă, că în afară de con- 
ştiinţă trebuie să mai existe cevă, fie măcar că acest cevă 
ar consistă în faptul, că sunt mai multe conștiințe şi nu 
una singură, aşă că și ipoteza energetică are dreptate 
afirmând realitatea unei energii în afară de conștiință. 
Pe lângă conştiinţă, trebue luat ca existent cevă care 
nu face parte din conștiință. 

Acest dualism îl găsim dealtmintreli şi la Kant. 
Pentru Kant experiența pe care o cunoaștem noi, este 
produsul percepțiunii. simţurilor și al formelor apriori 

ale inteligenţei, sub înrâurirea însă a unui ce, în afară de 
conştiinţă. Acest ce, lucrul în sine, are rolul unei cauze 
destinată să rămână în veci necunoscută, fiindcă noi oa- 
menii niciodată nu vom puteă cunoaște decât datele 
conștiinței noastre; dar cu toate acestea, deși cauză ne- 
cunoscută, acest ce, acest lucru în sine trebuie să existe, 
căci altfel cădem, zice Kant, în subiectivism pur. 

Ipoteza pe care o căutăm noi, trebuie să învingă 
acest dualism, evitând totuşi absurditatea care ar re- 
zultă din suprimarea sau a lucrului extern nouă, sau a 
conştiinţei, care ne este singurul mijloc de cunoaştere a 
realităţii. In aceea ce priveşte pe Kant, acesta nu sa 
preocupat decât in mod incidental de învingerea acestui 
dualism. Kant a lăsat, până la sfârșit, să subsiste alături 
de lumea experienţei simţurilor,—lumea asupra căreia în- 
tindem cunoștințele ştiinţifice, — şi o lume extra-expe- 
rimentală, asupra căreia nu putem aveă nici o cunoștință 
ştiinţifică. Prima este supusă determinismului, şi deci 
aparițiunile sale pot fi prevăzute; a doua este afară din 
legea, determinismului, şi deci cu ea începe domeniul li- 
bertăţii. Kant exprimă câteodată bănuială, că aceste două 
lumi pot fi, în cele din urmă, reduse la una singură ; lă- 
murit însă nu avem dela el nici o ipoteză în această pri- 
vinţă. 

După Kant imediat, nevoia înlăturării dualismului 
devine simțită. Cei mai apropiaţi urmaşi ai lui Kant fac 
cu toate acestea greșeala de a ajunge la înlăturarea dua- 
lismului, prin suprimarea pur și simplu a lucrului în sine, 
şi cad astfel în subiectivismul de care Kant se ferise, cu 
drept cuvânt. Filosoful Fichte, între alţii, își face o laudă, 
din aceea că el a suprimat pur şi simplu lucrul in sine al 
lui Kant, făcând ca şi necunoscuta cauză a percepțiu- 
nilor sensoriale să se explice printr'un fel de putere crea- 
toare a conștiinței, întocmai cum se explicau formele a- 
priori ale intelectului 1). Greşeala lui Fichte se continuă 
astăzi de ipoteza idealistă, sub denumirea de filosofie ima- 


1) I. G. Fichtes, Leben und literarischer Briefwechsel, Il, pag. 181. 

nentă sau conştiențialistă. Asupra insuficienţei acestei ipo- 
teze nu mai revenim. 

Invingerea dualismului trebuie încercată pe o altă 
cale, decât aceea a suprimării pur şi simplu a unuia din 
termenii problemei. Trebuie văzut dacă nu cumva cei 
doui termeni ai problemei, cari ne par nouă a se găsi în 
antiteză, conştiinţa de o parte şilumea lucrurilor în sine 
de altă parte, nu sunt în fond aspectele uneia şi aceleiași 
realităţi, care trece prin momente diferite; trebuie vă- 
zut, dacă cei doui termeni ai problemei nu pot fi expli- 
caţi printr'o unitate superioară, în care antiteza lor se 
„apără ca o relaţiune logică. 

Această, cale a fost şi ea încercată. Ea a dus la siste- 
cari se bucură de o mare 






mel 
răspândire în zilele ncastre. 






Toate sistemele moniste contimporane admit, ca un 
fapt fundamental, pe care ele se sprijinesc, faptul evo- 
luţiunii. Acest fapt trebue admis pentru ori şi ce ipo- 
teză viitoare. O realitate, care n'ar evoluă de loc, nu ar 
puteă fi cunoscută de mintea omenească; sau, în tot ca- 
zul, ea n'ar puteă formă cu această conştiinţă una și 
aceeaşi realitate. Conştiinţa omenească se desfăşură evo- 
lutiv ; această desfăşurare chiar dacă ar fi o simplă ilu- 
ziune subiectivă, ea totuși nu ar putea să existe fără ca 
cevă să se schimbe şi în afară de conştiinţă. Fie ele, fe- 
nomenele de conștiință, socotite ori şi cât de superficiale 
faţă de adevărata realitate a lumei, ele war putea totuşi 
să se desfăşure izolat în cadrul universului. Aceasta ar 
şi fi dela început cu neputinţă de gândit. Evoluţiunea 
realităţii este un fapt fundamental, nu numai pentru sis- 
temele moniste, ci şi pentru ori și ce Metafizică în ge- 
nere. Din momentul ce nimic nu se schimbă în univers, 
nu poate nici conştiinţa să fie posibilă. Sau, dacă există 
conştiinţa cu diferitele ei schimbări, fără ca nimic să se 
schimbe în afară de ea, atunci nu ne rămâne decât, re- 
venind la vechea reflecţie a lui Descartes, să ne între- 

băm.: în ce scop toată această fantasmagorie a conştiinţei 
la care nu corespunde cevă real? 

Faptul evoluţiunii este așă dar o dată indispensa- 
bilă pentru ori şi ce filosofie care se ocupă cu explicarea 
raportului dintre conștiință şi realitatea externă. Acest 
fapt însă este indispensabil, întrucât este socotit ca fapt 
nu şi ca teorie a evoluţiunii. Ca fapt, evoluţiunea se con- 
fundă cu faptul de schimbare sau de modificare în genere, 
pe când ca teorie, evoiuţiunea are un anumit înțeles după 
fiecare sistem filosofic. Adică în teoria evoluţiunii, intră 
faptul şi interpretarea faptului, pe când în faptul evolu- 
țiunii intră numai constatarea pe care o facem, că nu se 
poate gândi o realitate din care ori şi ce schimbare sau 
modificare ar fi lipsind. Ca dată indispensabilă pentru 
filosofia monistă, trebue luat numai faptul, iar teoria 
faptului rămâne să se stabilească pe urmă prin argumen- 
tare. Această teorie şi diferă dela un filosof la altul. 

In faptul evoluţiunii își găsesc sistemele moniste 
mijlocul cel mai prielnic pentru a demonstră legătura 
dintre fenomenele energiei externe şi fenomenele conşti- 
inței. Prin evoluţiune, realitatea una şi aceeaşi, trece 
prin diferite faze, sau, iă diferite aspecte, şi prin aceste 
faze sau aspecte sunt explicate apoi deosebirile dintre 
energia fizică şi conștiință. Bine înţeles, asupra felului 
cum se produce evoluțiunea, sistemele sunt foarte dife- 
rite între ele. Unele admit, că realitatea, cea una şi aceeaşi, 
își începe evoluțiunea sa dela o origină fizică și continuă 
spre o energie psihică, iar altele admit că realitatea își în- 
cepe evoluțiunea de-a dreptul dintr'o origină psihică și 
numai treptat — sărăcindu-se cum zic unii — ià forma, 
energiei fizice. Dar unele și altele intră în aceiaşi cate- 
gorie, întrucât admit, că realitatea, ceauna şi aceeaşi prin 
evoluţiune, poate trece prin o fază psihică şi prin o fază 
fizică; că fizicul şi psihicul constituese două momente 
diferite din istoria realităţii. Sistemele unei alte cate- 
gorii admit din potrivă, că dela început există identitatea 
dintre psihic şi fizic, şi ele caută să explice deosebirea 
dintre aceste două, prin deosebirea de aspecte pe care o 

prezintă realitatea. După acestea din urmă sisteme, pri- 
vită dintr'un anumit punct de vedere, realitatea cea una . 
şi aceeaşi, are aspectul fizic şi este supusă legei conserva- 
ţiunii energiei fizice, iar privită din alt punct de vedere, 
aceeaşi realitate iă aspectul psihic şi dă loc la fenome- 
nele conştiinţei. Intocmai cum pe suprafaţa externă a 
unei oglinzi sferice, zic partizanii acestor sisteme, ima- 
ginile lucrurilor se reflectă întrun fel, iar pe suprafaţa 
din năuntru, dacă persoana care priveşte s'ar așeză în 
centrul sferei, imaginile se reflectă într'altfel, tot astfel 
şi cu fenomenele realităţii. Văzute pe suprafaţa externă 
a realităţii, toate fenomenele sunt manifestări fizice, iar 
aceleaşi fenomene, văzute de dinnăuntru, sunt manife- 
stări de conştiinţă. 









Istemele din această de a doua categorie au, evi- 
dent, o superioritate faţă de sistemele din prima cate- 
gorie, prin aceea că ele nu mai sunt nevoite să explice 
trecerea, dela fizic la psihic, sau invers, căci ambele as- 
pecte ale realităţii sunt date deele dela început î împreună; 
dar aceste sisteme au, în schimb, desavantajul de a fi 
uşor de confundat cu sistemele dualismului. Intre fizic 
şi psihic nu se vede la ele, că ar fi existând un raport, 
decât prin ajutorul comparaţiunilor ; de îndată ce asupra 
acestui raport se face o teorie mai precisă, atunci se pierde 
paralelismul aspectelor și se intră în sistemele din prima 
categorie. Ipoteza, identităţii iniţiale a psihicului cu fi- 
zicul, pe baza uneia şi aceleiași realităţi, trebue totuşi 
menţinută, fiindcă ea ne apără de multe dificultăţi şi în 
primul rând de dificultatea de a explică cum din ener- 
gia fizică se desvoltă, energia psihică, fără ca suma, cons- 
tantă a celei d'intâiu să scadă, sau invers, cum din ener- 
gia psihică rezultă o energie fizică, fără ca suma aces- 
teia să crească. Ipoteza identităţii dela început a fizicu- 
lui cu psibicul trebue menţinută, dar trebue dată o altă 
explicare raportului dintre fizic şi psihic, căci explicarea 
cù cele două aspecte paralele nu este câtușşi de puţin su- 
ficientă. 

6. Fizicul şi psihicul nu încep a se deosebi în reali- 
tatea care este dată dela început, decât cu primele schim- 
bări ale acestei realităţi. O realitate neschimbătoare, adică, 
o realitate în perfect echilibru, nu este nici fizică, nici 
psihică, fiindcă ea nu dă loc la nici un fenomen. Atât 
fenomenele fizice, cari duc la principiul conservaţiunii 
energiei fizice, cât şi fenomenele de conştiinţă, cari cons- 
tituesc aspectul de al doilea al realităţii, nu încep să exis- 
te decât cu ruperea perfectului echilibru al realităţii ori- 
ginare. Din momeatul ce se petrece ceva în această rea- 
litate, din momentul acela are loc şi fenomenul. Con- 
ştiinţa n'ar fi fără ca ceva să se schimbe în realitate ; de 
asemenea, nici energia fizică. Acum întrebarea este, în 
ce a consistat diferenţele de schimbare în realitatea ori- 
ginară, pentru ca şi fenomenele, cari au urmat, să se di- 
ferențieze în fenomene fizice şi în fenomene psihice? 
Schimbările, cari sau produs în realitatea originară, au 
trebuit dela început să prezinte două aspecte deosebite, 
căci altfel nu sar fi produs nici dublul aspect al fenome- 
nelor. Dacă schimbările produse în realitatea originară 
ar fi fost dela, început îndreptate într'o singură direcţie 
sau în direcţii mai multe, atunci și fenomenele cari au 
rezultat, ar fi fost de o singură categorie, sau de mai multe 
categorii. Este evident, că se poate concepe şi ipoteza, 
că fiecare fenomen în parte, ar puteă fi legat de o schim- 
bare suigeneris în realitatea originară, dar în cazul a- 
cesta n'am mai aveă, noi oamenii, o ştiinţă; căci atunci 
fenomenele, începând cu acelea ale conştiinţei noastre, 
ar fi inreductibile unele la altele. Toate fenomenele însă 
le reducem noi la două categorii, la fizic şi la psihic ; cum 
să ne explicăm acest dualism? 

Să trecem la această explicare, prin mi ijlocirea ur- 
mătoarei argumentări pur teoretice. Vom veni mai pe 
urmă, şi cu o argumentare bazată pe fapte; deocamdată 
însă să netezim cât se poate mai bine drumul nostru, în 
mod teoretic. 

Am luat, ca un postulat al monismului, faptul că 
realitatea, cea, una şi aceași, trece printr'o evoluțiune. 

Să supunem această evoluțiune, care am văzut că nu 
consistă decât în faptul general al unei oarecare schim- 
bări, la o experiență mintală. Să presupunem că X, rea- 
litatea, cea una și aceaşi, este în evoluţiune şi se găseşte 
întrun moment oarecare, t. Asupra naturei evoluţiunii 
nu facem nici o presupunere, ci presupunera numai că 
realitatea n'a rămas în momentul dat t, cia mers mai 
departe şi se găseşte acum în momentul t+dt. Să încer- 
căm în minte acum, ca să readucem din nou realitatea, 
X, la starea ei din momentul trecut t: adică să ne ima- 
ginăm o schimbare inversă care se readucă pe X din mo- 
mentul t+-dt, prin scăderea lui —dt, iarăşi în momentul 
inițial £. Este această readucere mai întâi, cu putință? 
Desigur, întrucât dăm realităţii X un înţeles strict ma- 
tematic. Nimeni nu se îndoiește că X+H(dt—dt)=X. Rea- 
litatea noastră, întrucât primește un adaos şi în urmă 
pierde acest adaos, revine ca noţiune matematică, din 
nou la starea ei primitivă. Dar dacă realitatea X nu este 
luată ca noţiune matematică, ci este luată ca o noțiune 
înrudită cu noţiunea energiei experimentale, ce să pe- 
trece atunci? Presupunem că ea, realitatea, ar consistă, 
într'o sumă de atomi materiali. Atomii s'au deplasat și 
apoi au revenit exact la locurile dela început. Sa schim- 
bat realitatea? In cazul acesta, nu. Dar dacă realitatea. 
consistă nu într'o sumă de atomi, ci în elemente de ener- 
gie fizică? Energia fizică are diferite forme. Să luăm în 
rte pe fiecare dintre ele. Realitatea ar consistă aci în 

Sal dură; aci în lumină; aci în magnetism ; aci în energie 
chimică, etc., sau în toate împreună; a suferit această, 
realitate o schimbare, după o revenire a ei exact în sens 
invers; sa alterat ea prin cevă? Dacă revenirea este 
exact inversă desigur că nu. Să înţelege, că de fapt, în 
experienţă este aproape imposibil ca revenirea să poată 
fi făcută exact. Transformarea energiei nu este niciodată, 
perfect reversibilă în experienţele noastre, căci totdea- 
una rămâne un rest care se pierde. Dar aci nu este vorba 
de o experienţă reală, ci de o experienţă ideală. In o ex- 
perienţă ideală nimic nu ne opreşte să admitem că re- 

venirea realităţii asupra schimbărilor sale ar puteă fi 
absolut exactă. Prin urmare, nimic nu ne împedică să 
admitem, că o realitate care ar fi constituită dintr'o 
formă sau din toate formele energiei fizice, ar puteă să 
revină la o stare identică cu aceea de mai nainte, dacă 
schimbările prin cari ea a trecut sau repetat în mod 
invers și identic spre starea inițială. In experienţa a- 
ceastă ideală realitatea se confundă cu o mărime mate- 
matică descompusă în mai multe mărimi. Fiecare schim- 
bare a realităţii a fost cauza echivalentă a unui efect, 
care la rândul său a devenit cauza echivalentă a unui 
alt efect şi așa mai departe. Se interveteşte direcţiunea 
schimbărilor, atunci aceeace eră mai nainte efectul unei 
cauze, devine acum cauză, iar cauza de mai nainte de- 
vine efect ; realitatea rămâne aceeaşi. Este indiferent că 
scriu A=atb+c+4, ori A=d+et+bța ; ordinea schim- 
bărilor nu adaogă şi nici nu scade nimic la cantitatea 
totală, 

Acum să lăsăm experiența ideală și să ne apropiem 
de experiența reală. Oare o realitate, care a trecut prin 
anumite schimbări şi care în urmă a revenit (cât de 
exact asupra acestor schimbări), să fie ea tocmai exact 
identică cu o realitate care a stat dela început întrun 
perfect echilibru ? Cevă pare că ne îndeamnă să răspun- 
dem, nu. Realitatea care a revenit are în ea cevă schim- 
bat. Dar ce să fie oare schimbat în ea; căci, după cum 
am zis, suma energiei, în cele două stări ale realităţii, 
este perfect aceaşi, toate transformările prin care rea- 
litatea a trecut într'un sens sau reprodus identic în sen- 
sul invers? Cevă schimbat totuşi este în ea, ne spune 
bunul simţ! Incă odată adăogăm, că noua stare este per- 
fect identică cu starea inițială dela care realitatea îşi a 
început evoluţiunea sa. Este la mijloc poate o eroare a 
bunului simţ? Nu. 

In adevăr, acel ceva schimbat, pe care îl afirmă bu- 
nul simţ, iese la iveală pe deplin, de îndată ce facem ca 
realitatea, odată revenită la starea sa iniţială, să evo- 
dueze din nou. Atunci adevărul, afirmat de bunul simţ, 

iese la lumină. Realitatea având să evolueze din nou, nu 
va alege indiferent ori ce direcţie, ci dacă condițiunile cele- 
lalte vor fi aceleaşi, noi suntem convinşi, că ea va alege direc- 
tia în care a mai fost. Această convingere a noastră este 
sprijinită pe întreaga noastră experiență ştiinţifică. Mai 
mult decât atât: contrarul acestei convingeri ni se pare 
absurd, atât de înrădăcinată este convingerea pe care o 
exprimă bunul simţ. Realitatea la prima sa evoluţiune 
a putut să ià indiferent ori și ce direcţie, căci noi nu pu- 
tem să ne ridicăm cu mintea până la înţelegerea acestei 
direcțiuni originare a realităţii, dar, odată direcţiunea 
aceasta luată, dacă realitatearrevine la prima sa stare și 
este pe cale de a evoluă din nou, noi nu putem înţelege 
cum ea ar puteă să nu repete direcţia primitivă. Ca să 
înțelegem abaterea dela vechea direcţie, trebue să re- 
curgem la postularea unei cauze speciale, care să se o- 
pună repetării. Prin urmare, tendinţa spre repetare este 
de drept, şi nu se poate ocoli decât prin o cauză specială. 
Dar dacă ea nu se poate ocoli, decât opunându-i ocauză 
specială, atunci ea, tendinţa, consistă în ceva pozitiv. 
Din faptul că realitatea a evoluat întir'o direcţie a rămas 
ceva, așă cum afirmă bunul simț; a rămas o tendință 
anticipatoare în [avoareavechei direcţiuni luate. Această, 
tendință, pe care aci o bănuim numai ipotetic, se con- 
firmă însă prin experiență. Această experienţă este chiar 
așa de obișnuită, încât ea produce în mintea noastră o 
constrângere logică de valoarea unui principiu funda- 
mental. 


7. Să recapitulăm acum argumentarea de mai sus. 

Evoluţiunea realității am admis-o dela început ca 
un postulat al filosofiei moniste. Prin această evoluţi- 
une, realitatea, se desfășură în fenomene fizice şi feno- 
mene de conştiinţă. Când considerăm această realitate 
ca o noțiune pur matematică, atunci ordinea în care se 
desfășură fenomenele realității este perfect reversibilă. 
Evoluţiunea petrecându-se mai întâiu într'un sens, şi 
apoi ea revenind în sensul invers, starea de a doua, la 

care a revenit realitatea, este absolut identică cu starea, 
dintâiu dela care a plecat. Realitatea =a +b + c+ d= 
d-+eţ+b+a. Aceasta, în cazul când realitatea este con- 
siderată ca o noţiune matematică, adică când între mo- 
mentele evoluţiunii se poate consideră că există o per- 
fectă egalitate. Când considerăm însă realitatea ca o 
noţiune fizică, atunci ordinea fenomenelor ei nu mai este 
perfect reversibilă. Bunul simţ ne spune, — şi bunul simţ 
este în acord tu întreaga noastră experienţă, — că din 
faptul direcţiunii pe care a avut-o realitatea într'un sens, 
rămâne cevă, care trebuie biruit înainte de ce evoluţi- 
unea să-şi schimbe direcţiunea. Acest cevă, care rămâne 
după revenirea evoluţiunii asupra direcţiunii în care ea 
a fost odată, este un fel de tendinţă anticipatoare în fa- 
voarea, vechii direcțiuni. Evoluţiunea, prin faptul că a 
fost într'o direcţie, a câştigat oarecum o adaptare, sau 
o obișnuinţă în spre aceeaşi direcţie, şi noi nu putem 
-concepe cum ea, dacă ar fi să revină perfect în aceleaşi 
-condițiuni ca mai nainte, mar repetă direcţia pe care a 
mai avut'o. Ca să înţelegem schimbarea de direcţie, min- 
tea noastră trebue să recurgă la iscodirea unei cauze 
speciale care să se opună vechii direcţiuni. Cu un cu- 
vânt, tendinţa anticipatoare de care vorbeam indică di- 
recţiunea minimului de resistență a direcţiunii ; această 
-direcțiune este luată de ori câte ori nu există o cauză spe- 
cială care să i se opună. 

Să facem un pas mai departe şi să vedem, ce ar re- 
zultă pentru înţelegerea fenomenelor din natură, dacă 
am luă drept criteriu deosebirea între cele două expe- 
rienţe făcute mai sus. Deoparte avem experienţa ideală, 
în care nu se ţine seamă de anticipaţiunile rămase în 
realitate în urma evoluţiunii sale trecute, şi în care rea- 
litatea este luată ca noţiune matematică; iar de cealaltă 
parte, avem experienţa obişnuită nouă, în care se ţine 
seamă de acel cevă rămas în realitate din evoluţiunea 
trecută, şi în care realitatea este luată ca o noţiune în- 
rudită celor câştigate de noi prin experienţa ştiinţifică. Ce 
rezultat ar puteă să ne deă, pentru înţelegerea fenome- 

nelor naturii, aceste două experiențe? O clasificare a 
acestor fenomene în două grupe distincte de sigur că nu, 
căci toate fenomenele naturii, fără deosebire, pot intră 
atât în prima cât şi în a doua experienţă. In prima ex- 
perienţă ele intră cu toate, întru cât facem abstracţie 
de tendinţele anticipatoare asupra evoluţiunilor viitoare, 
şi le considerăm numai sub punctul de vedere al “pre- 
zentului, adică izolate de ori și ce determinări în timp ; 
iar în a doua experiență intră iarăși ele cu toate, întrucât 
le considerăm în legătură cu aceea ce a fost înaintea, lor 
şi cu aceea ce are să fie după ele. Nu la o clasificare dar 
ne poate duce deosebirea celor două experienţe. Această, 
deosebire ne poate duce însă la două aspecte diferite ale 
fenomenelor, şi anume: la aspectul pe care acestea îl pre- 
zintă, când sunt considerate ca izolate de istoria evolu- 
ţiei totale; și la aspectul pe care acestea îl prezintă, când 
sunt considerate ca determinate de evoluţiunea din trecut 
a realităţii totale, In primul aspect, se face abstracţiune 
de anticipaţiunile asupra viitorului, pe cari le îngrămă- 
deşte scurgerea timpului, și se judecă fenomenele naturii 
în unităţi izolate, de sine stătătoare; iar în al doilea as- 
pect, se face atențiune tocmai la anticipaţiunile pe cari 
le-a îngrămădit trecutul, şi se judecă fenomenele naturii 
ca manifestările unei tendinţe de adaptare spre o direc- 
țiune. Fenomele sunt aceleaşi, în fond, numai că ele sunt 
privite din două perspective deosebite. In primul caz ele 
sunt privite ca fenomene tipice, în veci nealterabile ; în al 
doilea caz, ele sunt privite ca fenomene de tranziţie spre 
realizarea unor fenomene finale. In primul caz, suma, to- 
tală a fenomenelor naturii se poate descompune îr feno- 
mene elementare și fiecare fenomen elementar al ei, se 
poate priv! în parte ca un simbol al uniformităţii naturii, 
pe când, în al doilea caz, descompunerea sumei totale nu 
se poate face decât păstrându-se raportul între sumă şi 
parte, şi amintind la explicarea fiecărui fenomen în parte 
rolul pe care îl are restul totalităţii fenomenelor. Un 
strop de apă, bunioară, privit sub primul aspect, este un 
fenomen tipic, care se poate perfect reprezintă printr'o 

formulă matematică de sine stătătoare, dar ca fenomen 
privit sub al doilea aspect, el este purtătorul unei ten- 
dinţe care se armonizează cu direcţia pe care o are evo- 
luţiunea sumei totale de fenomene; el este un factor care 
se explică prin mediul totalității. Deoparte, în primul 
aspect, circuitul fenomenelor apare fără sens, fiindcă este 
veşnic acelaș; de altă parte, în al doilea aspect, circui- 
tul fenomenelor apare cu sens, fiindcă el nu revine nici- 
odată acelaş, ci totdeauna cu un plus de tendinţe anti- 
cipatoare asupra viitorului. 

Ne oprim deocamdată aci. Cine nu simte că, sub 
cele două aspecte, unitatea fenomenelor naturii iă carac- 
tere cu totul deosebite? În primul aspect, unitatea feno- 
menelor pare susținută de unitatea unei substanțe ma- 
teriale, sau de unitatea unei sume de energii, în veci 
constante; pe când, în al doilea aspect, unitatea fenome- 
nelor pare susținută de o direcţiune, sau de un scop final. 
In primul aspect, avem un circuit închis al cauzalității 
fenomenelor, în care toate sunt de mai 'nainte prevăzute; 
pe când în al doilea aspect, avem circuitul fenomenelor 
rămas deschis la un capăt, şi în care prevederea este in 
veci nesigură. Nu sunt oare acestea cele două aspecte, în 
cari ne apar fenomenele naturei ca fizice şi psihice? 


8 





Această vreme o putem consideră ca trecută. Cu cât o- 
mul de știință a pătruns mai adânc în analiza deosebi- 
telor grupe de fenomene, cu atât el şi-a făcut mai mult 
convingerea, că fenomenele se aseamănă aşă de mult în- 
tre ele, că nu este loc pentru origini deosebite. Fenome- 
nele sufleteşti se leagă cu fenomenele vieţii în general, 
iar acestea cu fenomenele fizice. Nu este nici un loc 
unde să intervină o origină sufletească deosebită. Feno- 

Nu este în circuitul fenomenelor un 
singur moment, în care să se poată aşeză o despărţire 
hotăriîtă. Sufletul, viaţa, materia, ete. sunt noţiuni de 
generalizare, cu cari să scoate în evidență anumite as- 
pecte ale fenomenelor, iar nu pentru a explică origina 
diferită a fenomenelor. Acelaş fenomen, văzut dintr'un 
punct de vedere, este un fenomen chimic; din alt punct 
de vedere este un fenomen fisiologic; şi din alt punct de 
vedere este un fenomen sufletesc, etc. Poate fenomenele 
sunt date, de altmintreli, în conştiinţa noastră, fără o 
clasificare a lor după origină. In mintea omului naiv, 
adică a acelui ignorant în ale ştiinţei, natura fenome- 
nelor să confundă între ele: stările lui de conştiinţă sunt 
deopotrivă de fizice și de psihice. Numai mai târziu, 
printr'o îndelungată experienţă, şi mai ales prin mijlo- 
cirea cuvântului, sau stabilit deosebiri şi chiar contraste 
între stările conştiinţei. Omul se descoperă, pe sine, ca 
fiind cu un suflet, numai târziu, prin îndelungă expe- 
rienţă. La început, până ce analiza științifică nu a in- 
tervenit, nici nu se pune problema raportului dintre 
psihic şi fizic. Dar şi după eliminarea discuţiunii asupra 
originei, nu este mai puţin adevărat, că problema rămâne 
tot așa de puţin resolvită. Cele două aspecte principale ale 
fenomenelor trebuesc explicate şi în cazul, când ele nu 
sunt datorite unor origini deosebite. In acest caz mai ales, 
fiindcă înlăturarea discuţiunii asupra originei sporește 
tocmâi curiozitatea celui care caută un răspuns la eterna 
problemă a Metafizicei. Dacă nu există un suflet deose- 
bit de materie, ce există cu toate acestea în firea con- 
ştiinţei noastre, pentru ca această conştiinţă să deosi- 
bească între cdle două aspecte ale fenomenelor şi să 
pună chiar între ele un contrast, care este apoi așa de 
bogat în consecinţe? De ce eterna enigmă a individua- 
lităţii şi a personalităţii omeneşti, când de fapt şi aceste 
două ar trebui considerate ca fenomene naturale, fără 


Studii Filosoâce, VII: 17 

valoare proprie ? De ce se desvoltă atunci conştiinţa ome- 
nească pe o cale atât de complicată? Pentru ce lupta 
între adevăr şi minciună? pentru ce suişul şi coboriîșul 
activității morale? pentru ce goana după himere şi după 
ideal, când realitatea, fiind una și aceeaşi, desvoltarea 
conştiinţei omenești ar trebui să aibă uniformitatea ori 
gi cărui fenomen al naturii? 

Ar fi un răspuns foarte comod la toate aceste între- 
bări, negarea cu desăvârşire a uuuia dintre cele două 
aspecte şi cu preferinţă a celui psihic care produce com- 
plicațiuni. Dar un asemenea răspuns, cum am văzut și 
mai sus, este insuficient. Nu se poate negă aceea ce ex 
perienţa confirmă în fiecare moment. Aspectul uniformi- 
tăţii şi aspectul finalității fenomenelor sunt confirmate 
la fie ce pas. Fiecare fenomen, luat într'un sistem izolat, 
pare a reprezintă un fenomen tipic uniform; dar acelaş 
fenomen, luat în dependenţă cu restul totalității feno- 
menelur, pare a aveă o finalitate. Aceste două aspecte se 
regăsesc de o potrivă confirmate şi în cele două mari prin- 
cipii ale Fizicei: principiul conservaţiunii energiei şi 
principiul entropiei. Principiul conservaţiunii energiei 
unifică fenomenele naturii din punctul de vedere al ac- 
tualității acesteia, adică întrucât se face abstracţiune 
de direcțiunea succesiunii; pe când principiul entropiei 
unifică aceleași fenomene din punctul de vedere al isto- 
riei pe care o are totalitatea. Aceste două principii se 
pot regăsi, dealtmintreli, în toate ştiinţele speciale, fiind- 
că ori şi ce fenomen al naturii poate fi studiat din punctul 
de vedere al unei totalităţi constante, şi din punctul de 
vedere al unei totalităţi care se desfăşură într'o direc- 
țiune. Cu mult mai logic este răspunsul filosofiei moniste, 
care în loc de a negà pur şi simplu unul dintre cele două 
aspecte, se încearcă să le explice pe amândouă, ca deo- 
potrivă de necesare pentra realitate. Dâr în răspunsul 
acestei filosofii, greutatea cea mare este conciliarea din- 
tre unitatea, pe care o oferă fenomenele privite din punc- 
tul de vedere al repeţirii lor uniforme, şi unitatea pe 
care o oferă aceleași fenomene din punctul de vedere al 

finalităţii lor. Prima unitate postulează o realitate cons- 
tantă, pe când cea de a doua unitate postulează o reali- 
tate care se desfăşură spre o ţintă necunoscută. Monis- 
mul trebue să arate cum se adună şi se contopesc la un 
loc aceste două unităţi diferite. Aceleaşi fenomene, sub 
primul aspect, ne apar ca perfect determinate în circui- 
tul lor cauzal, iar sub al doilea aspect ne apar ca nede- 
terminate, adică, oarecum, libere. Ceva încă mai mult. 
Deşi fenomenele toate, câte sunt în realitate, sunt pri- 
mitoare de ambele aspecte, totuși, ştiinţa nu le are în 
aceeași perspectivă. Unele dintre ele sunt așezate exclu- 
siv în unitatea d'intâiu, adică în unitatea constantă a 
realităţii, pe când altele sunt împinse exclusiv în unita- 
tea de a doua, adică în aceea a libertăţii. Deşi faptul cel 
mai elementar al materiei, studiat de un fizician, este şi 
el, din punctul de vedere al entropiei, un fapt istoric 
pentru evoluţiunea totală a universului, totuşi Fizica 
nu reține despre el decât legea ce-l caracterizează, în- 
trucât faptul este considerat ca unul care se repetă în 
veci acelaș, pe când un alt fapt elementar, dar acela luat 
din conţinutul conștiinței omeneşti, se studiază cu desă- 
vârşire din alt punct de vedere. Acest de al doilea fapt 
se studiază de ştiinţa sufletului şi de ştiinţele istorice, 
întrucât el corespunde unei adaptări sufleteşti, și unei 
finalităţi 1). Monismul trebue să arate; că toate aceste 
deosebiri nu împedică totuși unitatea fundamentală a 
realității. Sub cele două aspecte se ascunde aceeaşi, una 
şi singură realitate. Peste cele două unităţi constatate 
de ştiinţă, este o unitate și mai mare, care le explică pe 


' 1) Pe această deosebire se fundează c'asificarea dintre ştiinţele natu- 
Tale și ştiinţele istorice sau culturale. Ştiinţele naturale sunt ştiinţe cari con- 
stată legile de repetiţiune ale fenomenelor, — fenomenele fiind luate aci ca 
fenomene tipice, pe când ştiinţele istorice şi culturale se ocupă de valoarea, 
pe care o reprezintă fenomenele din punctul de vedere al unei finalităţi. şi 
aci fenomenele sunt luate ca fenomene individuale. Comp.: W. Windelband, 
Prăludien (1883), Naturwissenschaft und Geschichte (1894); W. Wundt, Lo- 
gik der Geisteswissenschaften (2 Aufl. 1895); H. Rickert, Die Grenzen der 
nalurwissenschafilichen Begriffsbildung (18%—1902), Kulturwissenschaft u. 
Naturwissenschaft (1699); A. D. Xenopol, Les prineipes fondamentaux de 
Vhistoire, (1899). 

onismul cel ve- 
chiu a înclinat să caute această realitate în afară, iar 
monismul cel nou înclină să o caute înăuntru. 
Monismul cel vechiu are de partea sa un argument 
scos prin analogie din experienţa practică. In experiența 
practică nepotrivirile cari se constată între aspectele 
unui lucru, se explică prin prezenţa unui al doilea lucru 
din afară. Așă se explică aspectele de lumină și întune- 
rec, pe cari le prezintă un lucru, prin prezenţa unui al 
doilea lucru luminos care stă în afară. De partea monis- 
mului vechiu sar puteă aduce apoi și alte argumente 
scoase din istoria ştiinţei. Aşă, bunioară, ar fi cel următor, 
care îi poate servi în chip admirabil. Inainte de descope- 
rirea lui Copernic, fenomenele de mişcare după supra- 
faţa pământului se studiau, fără să fie puse în relaţiune cu 
soarele. Să ne închipuim că descoperirea lui Copernic ar fi 
întârziat cu câteva secole; ce sar fi întâmplat atunci? 
Oamenii de ştiinţă ar fi continuat să studieze fenomenele 
de mişcare fără să bănuiască de loc legea gravitaţiunii 
spre soare. Mecanica lui Newton ar fi fost o mecanică, 
geocentrică, adică o mecanică, în care centrul pămân- 
tului ar fi fost centrul gravitaţiunii. In aceste condițiuni 
fenomenele de mișcare ar fi apărut oamenilor de știință; 
sub două aspecte. Un aspect uniform şi regulat, acela care 
ar fi rezultat din influenţa gravitaţiunii exercitate de cen- 
trul pământului, şi un al doilea aspect, care ar fi părut 
foarte curios. Oamenii de știință ar fi constatat că toate 
fenomenele de mișcare după suprafața pământului ma- 
nifestă, pe lângă repetițiunea lor, o anumită tendinţă, a- 
dică, o anumită direcţie. Cicloanele, spre pildă, nu se în- 
torc indiferent în orice direcţie, ci numai într'o direcţie; 
apoi oscilaţiunile pendulului nu păstrează acelaş plan, 
ci planul lor se învârteşte totdeauna în aceeaşi direcţie, 
ete. Oamenii de ştiinţă, cu cât ar fi făcut mai numeroase 
măsurători, cu atât ar fi constatat că această abatere dela 

regularitate este comună tuturor fenomenelor. Ce ar fi 
rezultat atunci, dacă descoperirea lui Copernic ar fi în- 
târziat încă mult timp? Ar fi rezultat introducerea în 
ştiinţa Mecanicei a două puncte de vedere deosebite. Un 
punct de vedere ar fi fost acela al gravitaţiunii terestre, 
şi al doilea punct acela al adaptării fenomenelor la cevă 
necunoscut. Descoperirea lui Copernic a venit însă la 
timp, şi cu ea a dispărut deosebirea dintre cele două as- 
pecte. Copernic demonstrând că pământul se învârtește 
împrejurul soarelui, a făcut posibilă o Mecanică unitară. 
In locul pământului s'a aşezat soarele drept centru al 
gravitaţiunii, și atunci toate fenomenele de mişcare, au 
apărut deopotrivă de regulate şi de uniforme 1). 

De ce n'ar fi tot astfel cu cele două aspecte: fizic şi 
psihic? Aceea ce ne apare nouă, în fenomenele vieţii și 
în fenomenele sufletești, ca fiind o tendinţă spre adap- 
tare, sau ca fiind o tendinţă finalistă, de ce nu sar ex- 
plică oare prin prezența unui ceva, necunoscut încă, 
dar existent în afară de univers? Un corp Alfa, să zicem, 
ar influenţă asupra tuturor fenomenelor cunoscute, și ar 
produce perturbaţia, care nouă ne apare ca o finalitate, 
Intocmai cum existența soarelui explică direcţiunea fe- 
nomenelor de gravitaţiune, cari se petrec pe suprafaţa 
pământului, tot de asemenea existenţa unui corp Alfa ar 
explică entropia totalității fenomenelor din universul 
care ne este cunoscut. Şi în loc de corpul Alfa, de ce n'am 
zice: Dumnezeu? Acest Dumnezeu, de dincolo de univers, 
prin influenţa sa, ar dă fenomenelor naturii un curs și 
un scop. Cum întronarea soarelui în centrul gravitaţiu- 
nii fenomenelor de mișcare a dat acestor fenomene o uni- 
tate ştiinţifică, tot astfel ar fi şi cu întronarea lui Dum- 
nezeu. Dumnezeu ar dă unitatea supremă, înlăuntrul că- 
reia sar puteă stabili o corelaţiune între fizic și psihic, 
între circuitul cauzalităţii mecanice și evoluţia finalistă. 
Dar pe Dumnezeu nu-l vedem, pe când pe soare îl vedem! 
Acesta nu este o obiecţiune! Nici soarele nu eră văzut, 


1) Comp. H. Poincaré, La science et Phypothese, pag. 139—140. 

prin prisma științei, înainte de Copernic. Şi soarele eră 
inexistent pentru Mecanică, înainte de timpurile noa- 
stre! De ce n'ar fi astfel şi cu Dumnezeu? Probabil, că el 
există, dar noi nu-l vedem. El este prea luminos ca să-l 
putem vedeă direct, și de aceea vedem numai aspectele 
cari se produc prin lumina lui: vedem un aspect mai lu- 
minos şi un aspect mai întunecos al lucrurilor, pe cari 
le numim apoi aspectul psihic şi aspectul fizic! 


9. Alături de monismul care înclină să explice uni- 
tatea fenomenelor prir. existenţa unui ceva în afară de 
universul cunoscut, este monismul care încearcă această 
explicare prin mijlocirea cauzelor care se găsesc înăun- 
trul fenomenelor cunoscute minței omeneşti. Acest de al 
doilea monism, adâncind gândirea în înfăţişările feno- 
menale, vreă să obțină secretul realităţii, pe care celalt 
monism vreă să-l obţină lărgind orizontul de gândire din- 
colo de hotarele universului cunoscut. În sistemul mo- 
nismului precedent, unitatea fenomenelor este mijlocită 
prin ipoteza unui ceva, în afară de univers. Acest ceva 
din afară, — Dumnezeu sau corpul Alfa, — este punctul 
fix, din înălţimea căruia, mintea omenească îmbrățișează 
într'o singură unitate cele două aspecte ale fenomenelor. 
Ipoteza acestui ceva, care se găsește afară, este desigur 
de mare ajutor pentru înlesnirea soluțiunei moniste; dar 
este ea şi legitimă? Un ceva în afară de univers, cum să 
ni-l închipuim? Care este raportul dintre realitatea a- 
cestui ceva şi realitatea universului nostru? Din nou, 
aşa, dar, o altă problemă, întru nimic mai uşoară ca pro- 
blema dualismului din fenomenele universului cunoscut. 
Ca să rezolvim această nouă problemă, trebue să recur- 
gem din nou la găsirea unui alt punct fix şi mai înde- 
părtat. Dar până unde poate merge continuu depărtarea? 
Să nu fie oare fixitatea aceasta, după care gonim dincolo 
de hotarele universului, o simplă fata morgana a minţii 
noastre, o iluzie înfăptuită prin analogie după o expe- 
riență discutabilă : ? Desigur. Ori şi cât ne depărtăm gân- 
dul peste univers la ceva fix, totuşi, nu ajungem. Din- 

colo, şi iarăşi dincolo, are să rămână în veci ceva de des- 
coperit. 

Unitatea pe care o căutăm, nu poate veni decât din 
constituţia lăuntrică a universului. Dumnezeul despre 
care vorbeam mai sus dacă există, trebue să existe în u- 
nivers, şi nu în afară de univers; căci în afară de univers, 
nimic nu este definit şi stabil. Aceea ce mintea noastră 
presupune că ar fi existând dincolo de univers, este o 
iluzie produsă prin contrast. Fixitatea de dincolo de uni- 
vers este contrastul relativităţii după pământ. Unitatea, 
văzută din depărtarea cerului este, de fapt, o creaţiune 
a minţii; căci după corpul Alfa, tot un ochiu omenesc 
priveşte spre universul cunoscut, precum şi în puterea 
lui Dumnezeu, tot logica omenească se manifestă. Nu este 
în afară de universul cunoscut, ci înăuntrul acestui uni- 
vers, ultima rațiune a celor două aspecte ale fenomene- 
lor. Dar şi aci o altă greutate. In lăuntrul universului 
cunoscut, totul este într'o continuă desfăşurare! In vir- 
tutea principiului entropiei, universul cunoscut nu trece 
de două ori prin aceeaşi poziţiune; toate fenomenele lui 
sunt îndreptate într'o direcţiune; cum dar seva găsi aci 
fixitatea de care are nevoie ştiinţa unităţii fenomenelor? 
Există în această desfăşurare a universului un ceva fix, 
un substrat real, care să unifice fenomenele fizice cu fe- 
nomenele psihice? Un singur răspuns potaveă toate a- 
ceste întrebări, şi anume: răspunsul sugerat de filosofia 
lui Kant. Punctul fix pe care îl căutăm, nu poate să fie 
“decât în conştiinţa noastră. Prin fixitatea acestei con- 
ştiinţe, universul'întreg are o dreaptă şi o stângă, un sus 
şi un jos; această conștiință dă coordinatele fixe ale fe- 
nomenelor. Această conştiinţă este condiţiunea necesară 
a tuturor fenomenelor, căci întreg cuprinsul universului 
este în acelaş timp ș şi cuprinsul conştiinţei; tot ce există, 
există pentru noi ca un produs al conştiinţei. Cu acest 
răspuns, nu revenim însă din nou la filosofia lui Kant, 
şi la soluţia idealistă, a cărei insuficienţă a fost recunos- 
cută? Intr'un singur caz nu: întrucât evităm să definim 
conștiința în modul în care o definește Kant, şi după el 

și monismul idealist. Kant şi idealiştii de după dânsul, 
au meritul de a fi indicat conștiința ca principala la- 
ture a problemei, dar ei n'au dat o soluțiune definitivă 
fiindcă asupra conştiinţei însăși aveau numai o ştiinţă 
superficială. Atât Kant, cât şi idealiștii de după el, n'au 
cunoscut conştința reală, ci numai o conștiință redusă la 
câteva funcțiuni formale. Ei au făcut chiar greşeala, — 
Kant în primul rând, — să opună aceste funcțiuni for- 
male celorlalte funcțiuni ale conştiinţei, şi astfel să-şi 
închidă cu desăvârșire drumul spre o soluțiune. Știința 
conștiinței reale i-ar fi ajutat să găsească o asemenea 
soluţiune satisfăcătoare, şi le-ar fi complectat opera, pe 
care tot ei o indicaseră prin intuițiuni geniale. 
Constiinţa omenească, — aşă cum o înțelegem noi 
astăzi — nu este o oglindă pasivă, nici o conştiinţă trans- 
cendentală ; nu este apoi un epifenomen care se adaogă, 
ca o lumină venită din altă lume, peste fondul unei lumi 
materiale, ci este rezultatul sintetic al evoluţiunii prin 
care a trecut întreaga energie universală. Conșştiinţa ac- 
tuală a fiecărui om reprezintă ultima verigă din lanţul 
acestei evoluţiuni universale! Ea, ultima verigă, a fost 
cu putință numai după ce lanţul evoluţiunii întregi se 
împlinise până la dânsa. In clipa de timp în care ne gă- 
sim noi, conștiința omenească este constituită: dintr'o 
zonă luminoasă, în care se asociază şi se unifică funcţiu- 
nile neuronilor cari se găsesc în centri corticali ai creie- 
rului mare, şi dintr'o zonă întunecată, în care se asociază 
şi se unifică funcțiunile multor alţi neuroni cari se gă- 
sesc în diferiți centri sub corticali şi medulari. Zona cea 
întunecată nu este zona funcţiunilor inferioare, ci este 
zona funcţiunilor automate, adică a funcţiunilor cari sau 
adaptat în chip perfect la scopul lor, Odinioară, pe când 
nu existau centri corticali, ea eră zona cea luminoasă. 
Când şi când, funcțiunile din zona întunecată, ajung să 
mai pătrundă în zona luminoasă, dar numai atunci când 
funcțiunile acestea sunt împiedicate în automatismul lor, 
adică în cazurile patologice. Zona cea întunecată este 
zona cea adâncă în care nu se mai poate distinge ce este 

şi ce nu este, dar care nu mai puţin există şi formează 
condițiunea necesară a celeilalte zone venită în urmă. 
Vieaţa vegetativă cu multiplele ei funcțiuni ; precum și 
dispozițiunile reflexe şi emoţionale; toate funcțiunile or- 
ganice de adaptare ale individului la mediu, sunt coor- 
donate şi executate prin mijlocirea centrilor subceorti- 
cali și medulari, cari se găsesc în zona întunecată. Dacă 
nu ar fi activitatea permanentă a acestor centri, nu ar 
fi cu putinţă nici activitatea centrilor corticali ; iar zona 
luminoasă s'ar scobori atunci spre funcțiunile automate. 
Cu zona întunecată nu sa sfârşit însă lanţul de condi- 
ționare al conștiinței. Inaintea funcţiunilor automate din 
centri subcorticali şi medulari, a trebuit să fie funcţiu- 
nea de asimilare a materiei organice; sub zona întune- 
cată a activităţii automatice nervoase se întinde zona şi 
mai întunecată a fenomenelor chimiei organice. Şi nici 
cu aceasta nu s'a terminat. Sub funcțiunea de asimilare 
stă funcțiunea şi mai elementară a gravitaţiunii și a a- 
socierii dintre elemente. Unde sfârşeşte, în definitiv, lan- 
pul de condiţionare al conștiinței? Nicăiri; căci ori unde 
sar pune începutul, totdeauna se va găsi că peste înce- 
putul ales a trebuit să mai fie un alt început. Cu cât ne 
ducem apoi spre început, cu atât lanţul condiţionării 
conştiinţei omenești se continuă în lanţul de condiţio- 
nare al fenomenelor energiei universale. Cu toate ace- 
stea, conştiinţa există ca un cevă deosebit de energia u- 
niversală, dacă nu chiar ca un cevă opus energiei uni- 
versale? De unde vine acest cevă? Dacă reluăm evolu- 
țiunea în direcțiunea indicată mai sus, ce se adaogă în 
plus la fiecare verigă a lanțului de condiționare a feno- 
menelor pentru formarea verigei următoare? Ce se a- 
dausă în plusla zonele cele întunecate pentru a se ajunge 
în sfârșit la zona cea luminoasă? Acest cevă în plus nu 
este el de o esenţă diferită şi astfel nu face el dovada 
dualismului dintre conştient şi inconștient, dintre psihic 
şi fizic? 

Plusul care se adaogă nu este decât faptul însuși al 
exercitării evoluţiunii. Din suma totală a realităţii nimic 

nu se pierde, prin urmare nu se pierde nici faptul că evo- 
luțiunea se exercită. Faptul că realitatea evoluează într'o 
direcţiune, lasă în constituţia acestei realități o dispozi- 
ţiune inponderabilă de impulsiune în spre această direc- 
țiune. Această dispoziţiune constitue o adaptare şi apare ` 
ca un plus faţă de adaptarea din trecut. Vieaţa în na- 
tură nu consistă decât în acest plus de adaptare. Con- 
ştiinţa, de asemeni. Intre fenomenele fizice și fenome- 
nele vieţii nu există nici o diferență esenţială, în ceea 
ce privește formarea acestor dispozițiuni inponderabile. 
Toate fenomenele realităţii merg în spre un plus de a- 
daptare, și tocmai fiindcă ele merg în spre un plus de 
adaptare, nu revin niciodată înapoi pentru a se repetă în 
mod absolut identic. Evoluţiunea aduca după dânsa a- 
daptarea, iar adaptarea crescândă aduce după dânsa di- 
recțiunea singulară a evoluţiunii. Evoluţiunea fenome- 
nelor este inreversibilă, fiindcă actul ei rămâne prins în 
realitate ; aceea ce a fost odată, rămâne pentru eternitate. 
Adaptarea stabileşte o asociare, sau mai bine zis o 
corelaţiune din ce în ce mai strânsă între fenomene. Ina- 
inte de evoluţiune, cât timp fenomenele universului nu 
aveau o direcţiune, puteam să ne închipuim universul ca 
un haos în care nu există vreo corelaţiune între fenome- 
nele lui; dar după evoluţiune, această închipuire nu mai 
este cu putință. Aceea ce merge în aceeași direcţie, tre- 
buie să se adapteze laolaltă şi să formeze o unitate. Fie- 
care fenomen al universului, văzut sub punctul de vedere 
al evoluţiunii, apare ca un factor al totalității : evoluiază 
în raport cu restul fenomenelor, iar restul fenomenelor 
evoluiază de asemeni în raport cu el. Intre toate elemen- 
tel universului se stabileşte o reciprocitate. Poziţiunea, 
unui element se stabilește din poziţiunea restului de ele- 
mente; evoluţiunea unuia se determină prin evoluţiunea 
totalităţii. Intrucât totalitatea realităţii este în evolu- 
ţiune, nu mai este cu putință să se despartă partea de 
tot, fiindcă partea și totul sunt adaptate între ele şi for- 
mează o unitate. In desfășurarea celui mai elementar fe- 
nomen, dacă ai puteă să descifrezi urmele pe care le-a 

lăsat adaptarea lui trecută, ai puteă citi evoluţiunea uni- 
versului intreg, căci desfăşurarea fenomenului de astăzi 
nu este decât aşă cum a fost determinată de evoluțiunea 
totalității universului. 

Adaptarea mai stabileşte treptat, în mijlocul core- 
lațiunii generale a fenomenelor, corelaţiuni speciale în- 
tre anumite grupări de fenomene. Aceste corelaţiuni spe- 
ciale sunt unităţi noui în mijlocul unităţii celei totale, 
pe care o reprezintă universul întreg. Unităţile cele spe- 
ciale sunt, la rândul lor, unităţi totale pentru alte unități 
şi mai speciale. Adaptarea produce astfel dimpreună cu 
corelaţiunea și o diferenţiare întro fenomene. Unităţile 
cele noui se diferențiază de restul fenomenelor şi dau o- 
caziune înlăuntrul lor la alte diferențieri; cu cât sporesc 
dispoziţiunile inponderabile spre adaptare, cu atât ve- 
dem această adaptare diferenţiindu-se. Fiinţele vii, pe 
cari le vedem pe suprafața pământului, şi cari reprezintă 
unități de corelaţiuni în mijlocul corelaţiunei totale a 
universului, cu cât evoluiază, cu atât se diferențiază; cu 
cât adaptarea lor la unitatea totală a universului crește, 
cu atât ele produc în lăuntrul lor sisteme nou de core- 
laţiune. Universul întreg devine mai unitar prin evolu- 
țiune, şi în acelaş timp, sub influenţa acestei evoluţiuni 
corelaţiunile dintre fenomene intră şi ele în sisteme din 
ce în ce mai pronunţate. De unde vine această diferen- 
țiare? De unde vine acel ceva, care pune o distanţă în- 
tre variatele sisteme de corelaţiune, cari se formează în 
unitatea universului sub influenţa evoluţiunii? Din în- 
săși proprietăţile inerente ale elementelor realităţii, cari 
intră în aceste sisteme de corelațiune? Nu. Aceleaşi ele- 
mente le găsim în sistemele cele mai diferite. Cele mai 
deosebite nnităţi organice, cuprind aproape aceleași. ele- 
mente. Intre om şi vierme; între vierme şi plantă; între 
plantă şi pământ, tranziția, este nesimţită. Diferenţiarea 
nu provine din elemente. Este ceva deasupra elementelor, 
care face să nu se asemene prea mult între ele diferitele 
unităţi de corelaţiune. Să numim acest ceva: puterea, de. 
individualizare ; așa cum au numit-o mulți filosofi. Adap- 

tarea fenomenelor universului aduce după sine indivi- 
dualizarea fenomenelor. Dar întrebarea cea mare, care se 
pune acum, este aceea relativă la procesul acestei indi- 
„viduaiizări. Ideia adaptării nu implică o preferință pen- 
tru anumite sisteme de corelaţiune. Din potrivă, ideia 
adaptării, întru cât este dedusă din ideia evoluţiunii, 
implică mai curând lipsa de ori şi ce preferință pentru 
sistemele de corelațiune, în tot cazul, ipoteza cea mai 
naturală care se prezintă, în ceeace priveşte procesul 
individualizării, ar fi ipoteza că procesul acesta merge 
fără a fi supus unei direcţii constante. Căci, dacă evo- 
luţiunea nu este influenţată de ceva în afară de univers, 
şi dacă adaptarea care se produce prin evoluţiune, ea în- 
săşi se face treptat, atunci şi individualizările trebuesc 
să se constitue fără preferința unor anumite sisteme. 
Fiecare spor de adaptare aduce cu sine o nouă corela- 
ţiune şi deci o nouă individualizare. Cu toate acestea, 
experienţa nu confirmă această ipoteză naturală. Pro- 
cesul individualizării nu urmează la infinit procesul a- 
daptării, ci are preferințe pentru anumite sisteme. Lu- 
mea vieţuitoarelor care populează pământul, pare a fi 
prinsă în anumite unităţi, cari se transmit prin heredi- 
tate, şi numai cu greu urmează continuitatea seriei, aşa 
cum ar trebui să se întâmple după ipoteza noastră A- 
daptarea desface cu greu corelaţiunile stabilite, căci a- 
cestea luptă să se menţină. De unde vine această luptă 
a creatului, contra creatorului; a unităţii organice create 
contra evoluţiunii, care este creatoarea ei? De unde își 
împrumută unitatea organică puterea ei de rezistenţă, 
puterea de a seimobiliză în cursul evoluţiei? Dela o pu- 
tere supra-naturală, care stă deasupra universului cu- 
noscut nouă? Dar o asemenea putere nu poate influență 
numai o partea universului, adică unităţile organice, ci 
ea, dacă este în afară, trebue să influenţeze universul în- 
treg; iar dacă influenţează universul întreg, atunci efec- 
tele ei sunt pentru universul întreg, şi nu numai pentru 
o parte a acestuia. Puterea supranaturală este dar o ipo- 
teză, care nu explică nimic. Rămâne să ne explicăm re- 

zistenţa unităţii organice din însăşi faptul evoluţiunii. 
Dar cum? Evoluţiunea produce ea însăşi negarea sa? Cum 
să înțelegem crearea corelaţiunilor persistente, în mijlo- 
cul evoluţiunii perpetue, pe care o prezintă universul? 
Un singur răspuns mulțumitor poate fi dat la ase- 
menea întrebări. El se bazează pe ipoteza că direcţia evo- 
luţiunii, prin care trece universul, consistă în însăşi pro- 
ducerea, unor anumite corelaţiuni persistente, sau, cum. 
corelaţiunile cele mai din urmă produse sunt cele sufle- 
. teşti, cu caracterul de personalitate, — că direcţia evo- 
luţiunii, prin care trece universul, consistă în însăşi pro- 
ducerea unor anumite corelațiuni de personalitate. Acea- 
stă ipoteză eliminează cu desăvârşire hazardul din pro- 
ducerea corelaţiunilor organice. Nu or şi ce viețuitoare 
şi nu ori şi ce personalitate sufletească, sunt posibile pe 
suprafaţa pământului, ci numai anumite viețuitoare și 
anumite personalităţi cari corespund realităţii totale. În 
suma totală a energiei, — dacă prin energie voim să înţe- 
legem realitatea, — nu sunt posibile prin evoluţiune decât 
anumite corelaţiuni, şi între acestea un singur tip de 
personalitate sufletească, aceea care și indică direcțiunea 
totală a evoluţiunii. Realitatea, întrucât se concepe ca 
o energie care evoluiază, îşi confundă evoluţiunea sa cu 
procesul de formaţiune al unei personalităţi în care se 
rezumă toate corelaţiunile organice: este un personalism 
energetic. In tradițiunea biblică, Dumnezeu a făcut pe 
om după chipul şi asemănarea sa; în ipoteza monismului 
evoluţiunea face pe om după chipul și asemănarea rea- 
lităţii totale. In tradiţia biblică personalitatea omenească, 
eră, socotită ca o copie-după o personalitate supra-natu- 
rală, pe când în ipoteza monismului personalitatea ome- 
nească este produsul necesar al evoluţiunii realităţii. 
In lumina acestei din urmă ipoteze, unitatea conști- 
inței dobândește o deosebită importanță pentru expli- 
carea fundamentului ştiinţei. În unitatea conştiinţei se 
rezumă lungul proces de adaptare care: întovărășeşte 
evoluţiunea realităţii. Corelaţiunile funcţionale, pe cari 
indivizii le reprezintă, sunt treptele pe cari se ridică, 

procesul de formaţiune al unei personalităţi ultime, sunt; 
treptele personalismului imanent în suma fenomenelor 
universului’). 

Aceste corelațiuni nu sunt întâmplătoare, ci ele de- 
curg din ordinea realității; sunt sintezele acestei ordine. 
Ele sunt, — în termenii Biologiei de astăzi, — corelațiuni 
adaptate mediului, dar cum și mediul este la rândul său 
o corelaţiune eşită din evoluţiune, ele sunt, în fond, co- 
relaţiuni adaptate la totalitatea universului. Cea mai e- 
lementară ca şi cea mai complexă formă de vieaţă ; firul 
de iarbă ca și conștiința unui geniu ; tot ce se întrupează 
într'o unitate organică, este o corelaţiune de funcțiuni 
adaptată unității universului întreg. Din ordinea de ge- 
neraţie a fiecărei unităţi organice se poate citi procesul 
evoluţiunii universale. Istoria universului stă scrisă în 
formele vieții. Cea mai înaltă corelaţiune, pe care evo- 
luţiunea, o va puteă produce vreodată, vai aceea a unei 
personalități perfect adaptate la unitatea universului, şi 
a cărei înţelegere se va confundă cu înţelegerea univer- 
sului întreg. Dar când această personalitate perfectă se 
va produce, atunci va încetă şi evoluţiunea, căci direc- 
ţia acesteia stă tocmai în procesul. de formațiune al unei 


1) Oamenii de ştiinţă speciali evitau, până foarte de curând, să vorbească 
de finalitatea fenomenelor naturei. Ei aveau în bună parte dreptate, fiindcă 
finalismul se confundă, adesea cu antropoformismul. În timpul din urmă însă 
oroarea de finalism a început să dispară, Iată ce citim. în adevăr, în conclu- 
ziunile unui cunoscut om de ştiinţă: „Se pare în definitiv, ca problema con- 
stituţiunii atomului să fie intim legată de problema evoluţiunii sale. Atomul 
apare, în adevăr, considerat sub anumite puncte de vedere, cu a individuali- 
tate esențialmente variabilă şi supusă la deosebite influenţe, cari afectând to- 
talitatea materiei determină şi evoluţiunea sa naturală. Sensul general al 
acestei evoluţiuni este, dealtmintreli ușor de prins: materia evoluiază socias 
lizându-se ; ea devine o societate din ce în ce mai perfectă pe măsură ce e- 
nergia sa descrește, cu deosebire când descrește dela starea gazoasă la starea 
solidă. Atomul care este elementul cel mai bino definit și cel mai bine in- 
dividualizat, al acestei societăţi, evoluiază şi el întocmai ca o fiinţă socială. 
El devine din ce în ce mai apt ca să se unească cu alţi atomi, direct. prine 
tr'un fel de continuitate de substanţă, şi indirect, prin mijlocirea energiei ra- 
diante. Această facultate de a emite şi de a absorbi radiaţiuni, pare a fi una 
din funcțiunile cele mai esenţiale ale atomului. Aceasta este, la urma urme- 
lor, forma elementară a unei funcțiuni generale, comună la toată natura, şi 
anume funcțiunea de relaţiune: fiecare individ este în comunicaţiune con- 
stantă cu semenii săi". J. de Boissondy, Le probleme de la constitution de 
Vatome, (Scientia 1. — X — 1911). 

asemenea personalități. Conştiința omului de astăzi, este 
însă pentru evoluțiunea de până acum a universului, 
aceea ce este personalitatea fiinţei ideale pentru totali- 
tatea evoluţiunii. Atâtea câte s'au petrecut, ca schimbări, 
în universul care ne cuprinde, stă scris în conştiinţa fie- 
căruia dintre noi. Nu putem pătrunde cu ajutorul con- 
ştiinţei noastre în fazele de evoluţiune, prin care univer- 
sul nu a străbătut încă, dar prin fazele străbătute până 
acum, putem pătrunde. Cunoștinţele noastre sunt, de 
fapt, recunoştinţe: sunt integrarea schimbărilor petre- 
cute în lăuntrul realităţii. Formele de intuiţiune şi pos- 
tulatele raţionamentului sunt nişte corelațiuni tipice, 
formate prin adaptarea conştiinţei noastre la universul 
întreg; sunt dispoziţiunile inponderabile rămase din e- 
voluțiunea trecută. In actele actuale de convingere, nu 
facem decât să continuăm ordinea fostelor adaptări. 
Ipoteza personalismului energetic înlătvră astfel me- 
tafizica, pesimistă a buddhismului. Constituţia pe care o 
are personalitatea omenească nu este o împreunare tre- 
cătioare, ci este o sinteză produsă de ordinea însăși a rea- 
lităţii. Intrucât evoluţiunea esteinerentă realităţii, întru 
atât este şi personalitatea omului inereniă realităţii. O 
realitate indiferentă la crearea personalităţii, — Nir- 
vana, — este o realitate din care este exclusă vieața, şi 
prin urmare, din care este exclusă şi conştiinţa omenească. 
A legă de o asemenea realitate noţiunea de fericire, este 
dar un non sens. In Nirvana nu poate fi nici fericire, și 
nici'durere, fiindcă în ea evoluţiunea n'a produs o core- 
laţiune de funcțiuni organice, în care să fie puse în con- 
trast fericirea cu durerea ; şi fără acest contrast nu există 
nici fericirea, nici durerea ! Ipoteza personalismului ener- 
getic înlătură însă şi Metafizica antropomorfismului naiv. 
Omul nu reprezintă un factor opus universului. In per- 
sonalitatea omului nu stă o cauză care să întrerupă de- 
terminismul naturii, ci o verigă necesară acestui deter- 
minism ; persoana omenească indică însăşi direcţiunea 
evoluţiunii în spre care merg diferitele energii ale uni- 
versului. Conştiința omenească este dar ca o carte des- 

chisă, în care se poate citi evoluţiunea realităţii, o carte 
însă în care nimeni nare posibilitatea să scrie un rând 
mai mult peste cele scrise de această evoluţiune a reali- 
tăţii! Rândurile scrise în cartea conştiinţei istorisesc a- 
daptarsa fenomenelor universului la generațiunea per- 
sonalității omeneşti. Intrucât se face abstracţiune de evo- 
luţiunea totală a universului, fenomenele acestuia apar 
ca fenomene fizice guvernate de principiul conservaţiunei 
energiei, iar întrucât fenomenele universului sunt luate 
ca factori ai unei realităţi evolutive, aceste fenomene 
apar ca îndreptate spre cucerirea unor corelaţiuni dife- 
renţiate şi persistente. Ultima corelaţiune, — ţinta tutu- 
ror celorlalte, — este corelațiunea elementelor din perso- 
nalitatea omenească. 

Precum din haosul nebuloaselor primitive au eşit 
corpurile pe cari le vedem pe cer, corpuri a căror miş- 
care se identifică cu cele mai perfecte linii geometrice, 
— ca şi cum creatorul lor ar fi fost un geometru, după 
cum ziceă Platon, —tot astfel din veşnicele transformări 
organice, pe cari le vedem pe pământ, vor eşi la urmă 
fiinţe dotate cu caracterele unor personalități unitare. 
Din jocul forţele mecanice, din atracţiunea şi repulziu- 
nea centrilor de energie, se explică astăzi splendoarea 
cerului ; din jocul forţelor elementare ale evoluţiunii or- 
ganismelor, se va explică odată în viitor, splendoarea 
sufletului omenesc. Să nu ne mirăm că explicarea va veni 
mai târziu. Infăptuirea cosmogonică a avut nevoie de 
mii şi milioane de ani ca să ajungă unde este, şi ea tot 
nu este terminată! Astrele se formează încă sub ochii no- 
știri! De ce înfăptuirea personalităţii sar produce mai 
curând ? 

1. Personalismul energetic şi supraomul lui Fr. Nietzsche. — 2. Legoa 
exerciţiului. Atenţiunea. — 3. Deosebirea dintre conștiința animalelor şi con- 
ştiinţa omenească. Rolul conștiinței în organism.— 4. ldealul.— 5 Optimismul. 
— 6. Vocaţiunea. ` 


1. In stilul său colorat, Nietzsche, vorbind de om, 
zice următoarele: „omul este o funie, întinsă între ani- 
mal şi supra-om, — este o funie peste o prăpastie : o pri- 
mejdioasă privire dincolo, o primejdioasă privire pe drum, 
o primejdioasă privire înapoi! Un fior de spaimă și o 
stare pe loc! Aceea ce este măreț în om, este că el este 
o punte spre un scop, şi nu este scopul însuşi: aceea ce-l 
face pe om iubit, este că el este un suiș şi un coborâş!“ 1). 

Cu aceste cuvinte Nietzsche n'a definit numai omul, 
ci el a definit viaţa organică în genere, căci la fel cu 
omul, toate viețuitoarele formează o punte de trecere 
spre viitor. Nietzsche are dreptate când zice, că „omul 
este cevă care trebue întrecut!“ Dar el nu are dreptate 
când crede că puterea de a se întrece stă în voinţa omu- 
lui! „Ce aţi făcut voi, pentru a întrece pe om?“ — în- 
treabă Nietzsche. „Toate vieţuitoarele, de până acum, 
au creat cevă peste ele! Numai voi nu voiţi să treceţi 
peste nivelul acestei mari unde de viaţă, şi voiți mai 
curând să vă întoarceţi la animal, decât să întreceţți pe 
om? Ce este maimuța pentru om? Un lucru de râs, ori 
o ruşine dureroasă! Tot aşă trebuie să fie şi omul pentru 
supra-om: un lucru de râs, ori o rușine dureroasă!“ Pu- 
terea de a se întrece pe sine nu stă în mâna omului; 
ea vine din evoluţiunea realităţii totale. Intocmai cum 
nu stă în puterea noastră să dăm unei forme geome- 


1) Friedrich Nietzsche, Also sprach Zarathustra, Vorrede, § 4. 
Studii Filosofice, VII. 18 

trice alte proprietăţi decât acelea cari rezultă din de- 
finiţiunea ei, tot astfel nu putem introduce în sufletul 
omului alte însuşiri, în afară de acelea cari rezultă din 
unitatea organică a acestuia. Fiecare corelaţiune orga- 
nică este aşa cum o fixează momentul evoluţiunii to- 
tale. In diagrama acestei evoluţiuni fiecare viețuitoare 
îşi are posițiunea sa fixă, întocmai cum, pentru a con- 
tinuă comparațiunea de mai sus, fiecare coardă a unui 
cerc îşi are mărimea sa fixată de mai nainte prin mări- 
mea, cercului. Individul omenesc cste un tot constituit 
din variate corelaţiuni organice; corelaţiuni produse în 
mod succesiv, dar strict condiţionate, atât între ele, cât 
şi cu toate împreună de evoluţiunea totală. Mai greșeşte 
apoi Nietzsche, când zice că, față de celelalte făpturi, 
omul este staționar la acelaş nivel al undei de viaţă. O- 
mul, ca şi celelalte făpturi, nu rămâne staționar. In tot 
timpul duratei sale, el serveşte drept punte pentru di- 
feritele corelaţiuni organice cari se formează în lăuntrul 
său, deşi individualitatea sa pare în aparență neschim- 
bată. In structura individualităţii sale se reproduc pe 
deoparte, toate corelațiunile stabile, prin cari specia o- 
mului a trecut în decursul timpului, iar pe de altă parte, 
aceaşi structură este veşnic teatrul unor încercări de noi 
corelațiuni pentru viitor. Acestea din urmă sunt cu mult 
mai neînsemnate, şi ca număr şi ca importanţă, faţă de 
cele dintâi. Corelaţiunile vechi sunt acelea cari deter- 
mină, în primul rând, viaţa individului şi cari dau o di- 
recțiune celor venite în urmă. Dar, şi acestea car) sunt 
venite în urmă, își au importanţa lor. Ele, ca venite în 
urmă, se găsesc mai apropiate de zona luminoasă a 
conștiinței şi sunt prin aceasta în actualitatea vieţii 
individului. Ele sunt cele mai superficiale, — cea mai 
mică turburare a organismului le poate face chiar să 
dispară, — dar totuşi, ele sunt fașcinătoare pentru ac- 
tivitatea individului ; ele atrag, fiindcă, în ele se ascunde 
neprevăzutul. Greşeala lui Nietzsche se explică prin fap- 
tul, că el concepe supra-omul ca pe o operă de artă, care 
trebue văzută, dacă nu chiar executată, ca un tot deagata; 

Nietzsche vede în supra-om o armonie care contrastează 
cu mediul ce-l înconjoară; pe când supra-omul, pe care 
îl aduce evoluțiunea organică, este o operă veşnic în curs 
de realizare ; este o operă începută chiar, dar pe care noi 
nu o putem distinge încă, fiindcă ea se realizează dim- 
preună cu mediul care o înconjoară, iar nu în contrast 
cu mediul. Supra-omul, postulat de personalismul ener- 
getic, există de pe acum în condițiunile evoluţiunii ; el 
aşteaptă numai momentul de timp când va îi să se com- 
plecteze, — nu prin dorinţa omului, ci prin determinarea 
realităţi: totale, pe când supra-omul, postulat de filoso- 
fia lui Nietzsche, este o frumoasă imagine poetică; o an- 
titeză care simbolizează gestul de ironie al unui tempe- 
rament de artist. In supra-omul lui Nietzsche, persona- 
lismul energetic poate găsi o comparaţiune, dar în nici 
un caz o definițiune. 


2. In lăuntrul organismului omenesc, ce rol are însă 
conştiinţa ? Iată întrebarea pe care trebue să ne-o pu- 
nem, acum la sfârşit, pentru a complectă, prin răspunsul 
ce se va dă ei, teoriile metafizice expuse până aci. In ce 
consistă mai întâiu conştiinţa? In asociarea diferitelor 
funcțiuni; şi mai ales în asociarea dispozițiunilor inpon- 
derabile, produse prin continua adaptare a fenomene- 
lor realităţii. În fiecare act de conştiinţă se regăseşte 
faptul asocierii şi mai ales se găsesc urmele adaptării: 
conștiința este o asociare. care se operează pe baza dis- 
pozițiunilor din memorie; ea este o recapitulare sinte- 
tică a lungului șir de adaptări produse prin evoluţiu- 
nea organismului. Dar în ce stare de nestabilitate se gă- 
sesc în fapt toate aceste asocieri! Când examinezi con- 
ştiinţa unui individ omenesc, nu afli în ea decât o goană 
fără repaus între actele și imaginile cari îi constituese 
conţinutul. Singure numai intuițiunile simțurilor aduc 
o oarecare ordine în succesiunea actelor sale, dar şi a- 
ceasta numai într'o oarecare măsură; altfel în starea ei 
obișnuită internă, conştiinţa se prezintă într'o veșnică 
transformare. Asocierile sufleteşti cele mai repetate vin 

adeseori întretăiate şi împletite cu asocieri bizare! Con- 
ştiinţa, se prezintă, din „punctul de vedere al observaţiu- 
nii interne, într'o veşnică curgere. Dacă cel puţin hota- 
rele conţinutului său ar fi bine fixate, s'ar puteă atunci 
stabili o oarecare prevedere în curgerea ei! Dar nici așă. 
cevă nu este cu putinţă. Hotarele conștiinței sunt tot- 
deauna mișcătoare. Zona luminoasă este veșnic deviată, 
când spre conţinutul care intră de obiceiu în zona întu- 
necată, când în spre conţinuturi noi; iar zona întunecată 
nimeni nu o poate,preciză până unde merge! A limită 
conștiința numai la zona luminoasă, ar fi o eroare, după 
cum am văzut, căci ar fi atunci să scoatem afară din con- 
știință, cea mai mare parte din memorie! Nici conţinut 
stabil, nici hotare stabile! Şi cu toate acestea, în mijlo- 
cul acestui conținut schimbător, îngrădit cu nişte hotare 
așă de nestabile, apare unitatea gândirii! Pe unitatea 
gândirii apoi convingerea! Conştiinţa omenească plămă- 
dește din conţinutul ei un act nou, care se caracterizează. 
tocmai prin aceea ce lipsește conștiinței: actul convinge- 
rii este stabil şi constitue fundamentul adevărului univer- 
sal şi necesar! Din ce provine această sinteză nouă? Din 
funcțiunea atenţiunii, răspund psihologii. Atenţiunea re- 
strânge câmpul conștiinței la un centru luminos, și prin 
mijlocirea acestui centru luminos se stabileşte appercep- 
țiunea care este o funcţiune unificătoare. Prin atenţiune: 
este posibilă appercepţiunea, fiindcă atenţiunea, încă o- 
dată, aduce concentrarea și selectarea stărilor sufleteşti.. 
Acest răspuns al psihologilor nu se poate contrazice, 
negreşit. Evident unitatea appercepțiunii este mijlocită. 
prin atenţiune. Dar ce este ea oare atenţiunea? Este ea 
o funcţiune în afară de conştiinţă? Nu. Prin urmare în- 
trebarea de mai sus rămâne tot nelămurită, şi nam fă- 
cut decât să-i schimbăm formularea. Dacă dintre func- 
țiunile cuprinse în conștiință, atențiunea este aceea care 
mijlocește unitatea, rămâne să vedem din ce provine 
atențiunea? La această întrebare nouă, psihologii răs- 
pund: atenţiunea isvorăște din fondul cel mai intim al 
individualităţii ; ea este o formă a voinţei; o tendinţă. 

cu care venim noi oameni pe lume! Fiecare individ se 
naște cu anumite dispoziţiuni, din cari rezultă un anu- 
mit interes în desfășurarea conştiinţei şi o îndrumure a 
acesteia într'o anumită direcţiune... Cu un cuvânt, ori- 
gina atenţiunei trebuie căutată în adâncimea sufletului! 
Să urmărim cercetările ştiinţifice făcute spre adâncimea, 
sufletului! Să vedem cari sunt principiile generale ale 
funcțiunilor nervoase centrale, adică a funcţiunilor pe 
cari le presintă aspectul fisiologic al conştiinţei, şi de 
cari poate fi legată atenţiunea! Funcţiunile nervoase 
centrale, după W. Wundt, sunt guvernate de următoa- 
rele principii: a/ asociarea elementelor, b) indiferența 
primitivă a elementelor, c/ exerciţiul și adaptarea, d) în- 
locuirea unei funcțiuni prin alta, e) localizarea relativă a 
funcţiunilor. Aceste principii se pot rezumă în urmă- 
toarea lege fundamentală a exerciţiului : prin exerciţiu, 
funcțiunile nervoase produc asocieri între elemente ner- 
voase deosebite şi, în acelaşi timp, ele între ele să dife- 
rențiază. Din legea exerciţiului rezultă legea adaptării, 
Funcţiunile nervoase devin mai adaptate scopului lor, pe 
măsură ce ele au fost exercitate. Elementele nervoase 
sunt, la început, indiferente unele altora; prin exerciţiul 
funcţiunilor însă, între ele se produc legături; exerciţiul 
scoate aceste elemente din indiferența lor primitivă ; le 
aduce să se suplinească unele pe altele, şi în urmă să se 
diferențieze în organe deosebite, şi prin acestea, să ser- 
vească unei adaptări din ce în ce mai perfecte. Dife- 
renţiarea, și adaptarea sunt, aşa dar, produse prin exer- 
cițiu. Un număr de elemente, indiferente la început, sunt 
dispuse în corelațiuni deosebite, întrucât ele sunt păr- 
taşe la exerciţiul unei funcțiuni. Această funcţiune însă, 
în ce consistă ea? Cu punerea acestei întrebări eșim 
din sfera ştiinţei speciale a Psihologiei. Omul de știință 
specială presupune funcțiunea de care se ocupă el, ca 
dată. In cazul de faţă, Wundt presupune ca dată o func- 





1) Expuse. pentru prima oară, în chip lămurit de W. Wundt. Grund- 
züge der physiologischen Psyehologie. (Ediţia V-a), I, pag. 321 şi urm. 

țiune primitivă, aceea de iritabilitate nervoasă, și deci 
nuo discută. Vom vedeă, mai în urmă, că Metafizica duce 
la generalizări mai largi, tocmai prin aceea că punce în 
discuție datele fundamentale ale ştiinţei speciale. Prin 
urmare, funcțiunea nervoasă este dată. Să restrâêngenı con- 
ştiinţa la această funcțiune primitivă a iritabilității și să 
urmărim ce se întâmplă cu ea. Ea prin legea, exerciţiului 
ajunge la o diferenţiare şi la o adaptare din ce în ce mai 
mare! Intre elementele nervoase din cuprinsul ei, se sta- 
bilesc asocieri și înlocuiri, şi în acelaş timp şi diferen- 
ţieri din ce în ce mai mari. Funcțiunea primitivă de 
iritaţiune, prin exerciţiu, ajunge să-și creieze organe di-. 
ferenţiate, şi prin acestea să realizeze o adaptare pro- 
gresivă. Ea ajunge să fie în cele din urmă, conştiinţa 
individului omenesc, așa precum o cunoaştem. In ce mo- 
ment s'a produs într'o asemenea conștiință atenţiunea? 
Când a început să se resimtă individul de interesul pe 
care îl imprimă disposiţiunile cu cari el se naşte; când 
au început stările lui sufleteşti să se concentreze și să 
se selecteze după o anumită impulsiune a voinţei lui? 
Negreșşit, dela primele efecte ale exerciţiului. In mo- 
mentul, când primitiva funcţiune a iritaţiunei nervoase 
a avut să aleagă între variatele asociări de elemente 
pe cari ea le puteă produce, şi a ales tocmai pe aceea 
care eră cerută de asocierile trecute, în momentul acela 
funcțiunea primitivă nervoasă a făcut un act de aten- 
iune, care a fost apoi repetat în urmă. Când funcţiu- 
nea a ajuns un complex de funcțiuni, atenţiunea a ră- 
mas aceeaşi, deși mecanismul acestei atenţiuni a deve- 
nit mai complicat. Un animal inferior, cu o conștiință, 
puţin diferențiată, are o atenţiune elementară pasivă, pe 
când animalul superior, omul, are o atenţiune cu mult 
mai complexă, dar în fond, şi la unul şi la altul, atenți- 
unea isvorăşte din viaţa organismului ; ea se impune ca 
un interes al speciei spre îndrumarea conștiinței indivi- 
duale. In funcțiunea atenţiunii regăsim dar o funcţiune 
foarte elementară, şi anume aceea, care face ca diferen- 
ţierile viitoare să depindă de asocierile trecutului ; adică 

găsim din nou legea exerciţiului, cum reese din principiile 
stabilite de W. Wundt. Funcțiunea primitivă nervoasă, 
prin faptul exercitării sale, nu se diferenţiază la întâm- 
plare, ci urmează o ordine. Diferenţierile cari se presiută 
potrivite acestei ordine sunt selectate înaintea altora, 
şi sunt obiectul atenţiunei și al appercepţiunei. 
Atenţiunea mijlocește, după cum ne spun psihologii 
unitatea conștiinței. Atenţiunea face cu putinţă con- 
vingerea, şi prin convingere adevărul. Dar atenţiunea, 
în definitiv, se bazează și ea, după cum vedem, pe legea 
exerciţiului funcţiunei nervoase! Această funcţiune ner- 
voasă a fost considerată dela început ca dată, fără dis- 
cuțiune. Din această funcţiune nervoasă au provenit 
diferențierile, și cu acestea actul atenţiunii. Atenţiunea, 
în consecinţă, mijloceşte unitatea diferenţierilor produse 
de exercitarea funcţiunii nervoase primitive, şi nu uni- 
tatea funcţiunii primitive însăși. Ce va fi ea în sine, 
această funcţiune, înainte de a se exercită, adică înainte 
de a produce asocieri şi diferențieri prin atenţiune, nu 
se va puteă şti niciodată; căci, încă odată, atenţiunea 
este venită în urmă, după ce funcțiunea primitivă este 
dată. Prin urmare, conclusia, la care ne îndreptățește 
Psihologia, este, că unitatea conştiinţei, care ne este 
mijlocită prin atenţiune, ne poate servi ca bază pentru cu- 
noaşterea raportului dintre fenomenele conştiinţei, adică 
dintre diferitele diferențieri ale conştiinţei, dar nu pen- 
tru cunoașterea funcţiunii fundamentale a conştiinţei, 
aceea pe care psihologii o denumesc ca o funcţiune pri- 
mitivă de iritaţiune nervoasă. Ce va fi această funcţiune 
în sine nu putem ști, după ştiinţa Psihologiei. Ea 'este 
dată, și este capabilă de a se exercită; atâta tot. Noi cu- 
noaştem nuniai efectele pe cari le produce exercitarea ei. 
Aceea ce nu găsim însă în ştiinţa specială a Psiho- 
logiei, se găseşte în știința Metafizicei. Funcțiunea pri- 
mitivă a conştiinţei nu este ea oare faptul fundamental 
al evoluţiunii, pe care am văzut că-l presupune ori şi ce 
filosofie monistă ? Legea exerciţiului funcţiunii nervoase 
coincide în totul cu desfăşurarea personalismului enet- 


www.dacoromanica.ro 


280 

getic, căci din acelaş fapt al evoluţiunii, ne explicăm in- 
dividualizările în corelaţiunile vieţii, de o parte, și unită- 
tile produse de atenţiune în conștiință, de altă parte? 
Aceaşi realitate, X, postulată la început, produce prin evo- 
luţiunea sa asocierii și adaptării de fenomene, asocieri şi 
adaptări cari în intuițiunea externă ne apar ca guver- 
nate de legea entropiei, iar în intuițiunea internă aceeaș 
realitate ne apare ca o desfăşurare de stări guvernată 
de legea unităţii de appercepţiune. In fond, atât realita- 
tea, cât şi legea evoluţiunii, rămân acelaşi, sub ambele 
aspecte. In conștiința lui, individul omenesc trăiește 
viața întregei naturi. O separare între conştiinţă și na- 
tură, din această cauză, este şi cu neputinţă. 


3. Să reluăm acum întrebarea asupra rolului pe care 
îl are conştiinţa în organismul omenesc. Ca funcţiune 
primitivă, adică întrucât o considerăm ca existentă îna- 
inte de efectele produse de legea exerciţiului, conștiința 
nu se deosebește întru nimic de celelalte funcțiuni fi- 
siologice ale organismului, și ea nu se deosebește nici 
de faptul evoluţiunii în genere. Ca funcțiune primitivă, 
conştiinţa este equivalentă cu posibilitatea evoluţiunii. 
De aceea, din punctul acesta de vedere general, nu este 
nici o greşeală de a atribui o conştiinţă fiecărei unităţi 
organice, și chiar fiecărui element material. Toate câte 
pot intra în ciclul unei evoluţiuni pot fi socotite ca având 
o conștiință, fiindcă simplul fapt al evoluţiunei lor co- 
encide cu existenţa conştiinţei. Universul întreg, întru 
cât se desfăşură evolutiv, are şi el o conştiinţă. 

Dar această conştiinţă, cum știm prea bine, nu este 
aceea care se înţelege când se vorbeşte de organismul 
omenesc. Prin conștiință omenească se înţelege de vbi- 
ceiu o funcţiune specială, opusă, sau în tot cazul deose- 
bită, de celelalte funcțiuni organice; o funcţiune diferen- 
ţiată chiar de conștiința pe care o au animalele celelalte 
în afară de om. In ce consistă şi ce rol are această con- 
ştiinţă diferențiată a omului? 

Răspunsul la această întrebare nu face oamenilor 

de știință vreo dificultate. Unanim ei răspund, că aceea 
ce este propriu conștiinței omului este «conștiința de 
sine» sau eul, este reflexiunea. Animalul simte şi memo- 
rează chiar, dar nu reflectează asupra celor ce simte și 
memorează ; în tot cazul el nu desparte din actualitatea 
conștiinței sale anumite momente, pe cari apoi să le su- 
pună reflecţiunii şi să uzeze de ele în mod deosebit. Ani- 
malul trăește într'o veşnică pace cu prezentul; pe când 
omul îşi croieşte planuri pentru un viitor; este torturat 
de remuşcări pentru cele făptuite în trecut; lucrează as- 
tăzi sub înrâurirea celor prevăzute pe mâine, și celor în- 
tâmplate ieri ; este cu un cuvânt într'o veşnică agitaţie. 
Din această cauză, sau şi găsit oameni de știință cari să 
regrete diferențiarea omului de animal prin mijlocirea, 
unei asemeni conștiințe! Plinius cel bătrân, înaintea și 
poate mai bine decât mulţi din urma lui, zice în adevăr: 
«Celelalte animale urmează instinctelor lor naturale; 
unele aleargă, altele sboară, altele înnoată, fără să fi fost 
învăţate de cineva. Numai omul, fără să-l înveţe cinevă, 
nu poate nici să vorbească, nici să meargă, nici să mă- 
nânce; el nu poate fără învățătură, decât să plângă.... 
Numai omului, dintre toate făpturile, îi sunt osârduite: du- 
rerea, luxul, ambiția, avariţia, iubirea nemăsurată pen- 
tru vieaţă, superstiția, grija de înmormântare și chiar 
grija pentru aceea ce i se va întâmplă după moarte! Nici 
o altă făptură nu are o vieaţă așă de ameninţată și totuşi 
în acelaş timp o dorință mai neastâmpărată de avere şi 
o violență mai puternică...“ 9. De unde vin toate aceste 
deosebiri între om şi animal? Dacă le examinăm de a- 
proape, ele se reduc cu toate la o singură deosebire fun- 
damentală, şi anume: conștiința animalului urmează în 
mod pasiv instinctelor de adaptare la mediul înconjură- 
tor, fiindcă organismul animal posedă un număr îndestu- 
lător de instincte, pe când conștiința omului nu poate 
păstră aceeaşi pasivitate, din cauză că adaptarea orga- 





1) Citat după M. Hoernes, Natur und Uvgeschichie des Menschen. I. 
pag. 450. 

nismului omenesc la mediu este, în aceea ce priveşte nu- 
mărul instinctelor, atât de insuficientă, încât conflictele 
cu mediu se produc la fie ce moment. Animalul nu re- 
flectează, şi nu are un eu, fiindcă reflecţiunea şi eul îi 
sunt inutile; el se mulțumeşte.cu reacţiunile tipice, adică 
cu reacţiunile neschimbate, pe care le produce organis- 
mul său, ca răspuns la impresiunile lumei externe. Omul 
însă se găseşte cu desăvârşire într'o altă situaţiune: el tre- 
bue să răspundă cu reacţiuni mai complicate, şi pentru 
aceasta are nevoie de reflectare. Pentru animal este în 
de ajuns atențiunea pasivă, pe când omul are nevoie de 
o atențiune activă. Omul trebuie să-şi elaboreze el sin- 
gur prevederea, prin mijlocirea inteligenţei, pe când ani- 
malul își are prevederea de care are nevoie înmagazinată 
în instinctele sale. Din această cauză, animalul ne apare 
exact, ca o mașină, în activitateasa, pe când omul ne apare 
ca o ființă dotată de deliberare şi voinţă. 

Deosebirea aceasta se poate exprimă încă şi mai 
bine în termeni de Biologie, şi astfel cu un om de știință 
de astăzi să zicem 1): conştiinţa omenească este un organ 
produs de nevoie, întocmai cum sunt şi organele de se- 
cretare a sudoarei pe cari le au mamiferele în scopul de 
a se răcori. Fiindcă omul a alunecat într'o prea mare 
complicaţiune de viaţă, de aceea s'a produs nevoia în or- 
ganismul lui, ca să se desvolte creierul şi cu acest creier 
să se lege apoi o funcţiune foarte complicată de con- 
ştiinţă. Pe măsură ce viaţa omului a fost mai grea, sau 
înmulțit neuronii şi asocierile neuronilor din creier, şi 
actele sale sufletești au devenit mai complicate. In cele 
din urmă, omul sa întețit, prin obişnuinţă, la o conști- 
inţă din ce în ce mai inventivă, așa precum se întâm- 
plă şi la unii nomazi, cari fără să aibă nevoie, pleacă în 
călătorie numai prin obișnuinţă. 

Iată, prin urmare, rolul conştiinţei în organismul 
omenesc. Ea are să mijlocească adaptarea organismului 
la mediu, adaptare pe care organismul nu o găseşte în 





1) M. Hoernes, Natur u, Urgeschichte des Menschen 1, pag. 436, 

deajuns de formată în deprinderile și instinctele câşti- 
gate prin viața speciei din trecut. Conştiinţa este un in- 
strument de apărare pentru orgahism; un instrument 
care are miraculoasa proprietate de a se desvoltă și de 
a se face din ce în ce mai perfect, prin întrebuințare! 
Din punctul de vedere al Biologiei apoi, aceste conside- 
rațiuni pot fi întinse mai departe. Ajutându-ne cu no- 
țiunea de „mneme“ 2), adică cu știința ce avem despre 
proprietatea substanţei nervoase de a păstră în struc- 
tura, sa, ca disposiţiuni, impresiunile pe cari ea le-a pri- 
mit odată, putem ajunge să ne explicăm deosebirea, nu 
numai între inteligența omului și a animalului, dar ș 
deosebirea dintre gradele de inteligenţă pe cari le pre- 
sintă diferiţi oameni. Prin «mneme» putem înţelege pen- 
tru ce sălbaticul este precoce, și de ce el odată format 
se opreşte în desvoltarea sa sufletească, pe când omul 
raselor culte se desvoltă mai încet, dar are o desvoltare 
mai prelungită. După plămădirea pe care o au «mne. 
mele» în organism, un om este mai educabil, iar altul 
mai puţin educabil; un om este capabil să înveţe şi să 
se perfecţioneze prin experienţă, pe când altul nu. Bio- 
logia ne poate da o mulţime de alte exphcări de acestea 
foarte interesante. Este un fapt însă, înaintea căruia ex- 
plicările Biologiei se opresc, şi tocmai un fapt care se în- 
tâmplă a fi de cea mai mare importanţă pentru înţele- 
gerea, conştiinţei omenești. Acest fapt ni se va lămuri 
de îndată prin următoarele consideraţiuni: 

Organismul animal, trăind întrun mediu de vieață 
putin complicat, n'are nevoe de o conștiință prea com- 
plicată, căci instinctele şi deprinderile automate îi sunt 
în deajuns; el răspunde la invitaţiunile lumei externe 
prin reacţiuni tipice, întocmai ca și toți indivizii speciei 
sale. Omul, din potrivă, trăind întrun mediu complicat, 
are nevoe de o conștiință complicată ; reacţiunile sale 
nu sunt tipice, ci sunt elaborate cu ajutorul conștiinței, 


1) Foarte răspândită astăzi, graţie publicaţiunilor lui R. Semon Comp 
de aasta: Die Mneme als erhallendes Prinzip im Wechsel des organischen 
Geschehens. 

în mod deosebit pentru fiecare caz special. Omul reflec- 
tează, şi de aceea selectează reacţiunile sufletului său, pe 
-când animalul nu reflectează și deci nu selectează. Acum 
-o întrebare. Reacţiunile pe cari le produce conștiința o- 
menească, de oarece nu mai sunt prinse într'un automa- 
tism tipic, precum sunt reacţiunile animalului, sunt ele 
libere să varieze indefinit, după cum este complicaţiunea 
mediului de vieaţă în care se găseşte omul? Răspunsul 
-ar urmă să fie afirmativ. Dacă organismul omenesc gă- 
seşte în conştiinţă un instrument de adaptare, atunci a- 
-cest instrument, este cu atât mai perfect, cu cât el este 
mai maleabil, adică cu cât se supune mai servil scopului 
pentru care a fost creat. Conştiinţa omenească urmează 
să se desvolte treptat acumulând continuu la dispozițiuni 
de adaptare, întocmai ca şi o mănuşe, care cu cât este 
mai îndelung purtată, cu atât se adaptează mai bine la 
forma mâinii. Noi ştim însă, că acest fapt nu se întâmplă. 
Reacţiunile conștiinței omenești, nu sunt nici aşa de ti- 
pice, precum sunt reacţiunile animalului, dar nu sunt 
nici așa de adaptate la mediu, precum sunt îndoiturile 
mănușei la forma mâinii; conştiinţa omenească nu se 
-desvoltă cantitativ prin acumularea dispoziţiunilor de 
-adaptare, ci ea are un plan al ei propriu, după care se 
desvoltă. Acest plan propriu, opune explicării ştiinţifice 
multe greutăţi. O parte din aceste greutăţi, le-a înlătu- 
rat tot Biologia este adevărat; dar numai o parte. Bio- 
logia, prin noile sale teorii despre transformarea orga- 
nismelor, suggerează ipoteza, că legea naturală a desvol- 
tării conștiinței omeneşti nu poate fi aceea a creșterii 
continue prin acumulare, ci aceea a creşterii desconti- 
nue, prin tranziţii brusce, cum se întâmplă și transfor- 
marea organismelor; și pentru a întări această ipoteză, 
Biologia are destule argumente. Faptul însă, pe care îl 
găsim în desvoltarea conștiinței omenești, este cu mult 
mai complicat, şi nu se explică în deajuns prin aceste 
teorii. Discontinuitatea din adaptările conștiinței ome- 
neșşti nu explică convergenţa acestor adaptări spre o a- 
numită ţintă. Aci zace inexplicabilul pentru știința spe- 

cială. Conştiinţa omenească se depărtează de mecanis— 
mul automat al conştiinţei animalului, dar nu pentru a 
se pierde într'o variabilitate idefinită,— variabilitate con- 
tinuă sau discontinuă, indiferent, — ci pentru a se apro- 
piă de un nou mecanism: acesta, nu automat, cum este 
acela al animalului, ci conștient, şi totuşi tipic! Conşti- 
ința omenească se depărtează de automatismul animal 
pentru a cuceri în reacţiunile sale o adaptare ideală. A- 
ceastă convergenţă spre o adaptare ideală, adaptare, care 
nu rezultă de loc din interesele actuale ale conștiinței, 
este faptul care nu poate fi explicat de ştiinţele speciale. 
Conștiinţa omenească, grație acestui fapt, este legată: 
de frica de necunoscut şi neprevăzut, de durerea morală, 
de grija morţii- şi de toate amărăciunile pomenite de 
Pliniu cel bătrân. Dacă nu ar fi faptul, că omul să-şi poată 
închipui o adaptare ideală, o adaptare cu totul alta, decât 
aceea pe care el o găseşte în actualitatea sa sufletească, 
nu ar fi multe din deosebirile pe cari le-am văzut că sunt 
între conştiinţa omenească şi cea animală. Din faptul 
însă, că omul este un animal cu aspiraţiuni spre un ideal, 
vine rolul deosebit, pe care conştiinţa sa îl are. 

4. Nici o experienţă pe pământ nu întreptăţește idea- 
lul nemuririi, și totuşi acest ideal pare mai obişnuit con-: 
ştiinţei omeneşti de cât multe alte cunoştinţe, pe cari le 
suggerează experienţa. Dacă este o convingere, cu care 
omul ar trebui să fie mai obișnuit, aceasta este convin- 
gerea în deşertăciunea vieței sale, fiindcă această viață 
este expusă în fiecare moment la tot felul de boale. A- 
ceastă convingere rezultă apoi din toate decepţiunile și 
din toate durerile pe cari le produce veşnica străduinţă 
a omului de a se adapta la mediu! Și cu toate acestea, 
nu este convingere care să deștepte mai multă mirare 
decât tocmai gândul deșşertăciunii. In filosofiile cele mai 
pesimiste, cum este spre pildă, în filosofia buddhistă, 
gândul deșertăciunii omenești este gândul care are ne-- 
voie de cele mai multe argumente; atât de surprinză-- 
toare pare afirmarea ca omul să nu fie legat de nemurire. 

Tot asemenea şi cu idealul adevărului, — cel unu și 

singur; şi cu idealul frumosului; precum şi cu idealul 
moral! Toate aceste idealuri nu sunt câtuși de puţin a- 
daptări la lumea cea cunoscută conștiinței, ci sunt adap- 
tări la o lume ideală și necunoscută, şi cu toate acestea 
spre ele a fost atrasă conștiința omului, în tot cursul 
desvoltării sale. Straniu pare în adevăr, acest instrument 
de adaptare, pe care organismul omenesc îl găseşte în 
conștiința sa! Un instrument, care nesocotește bunurile 
cele mai apropiate pentru a se pierde în abisul necunos- 
cutului. Când foamea și mizeria ameninţă organismul, 
ea, conştiinţa, — instrumentul de adaptare! — se pierde 
în contemplarea cerului înstelat, şi imploră zeitățile ne- 
buloase! Când primejdia este apropiată, în loc de a o 
preîntâmpină cu o adaptare grabnică, ea, conștiința, a- 
leargă şi ocolește toate văzduhurile până ce nimereşte 
adaptarea trebuincioasă! Conştiinţa omenească, zice în 
mod glumeţ, dar foarte profund un proverb popular, 
explică mai întâiu durerile iadului până ce ajunge să-ţi 
explice durerea de dinţi! 

De unde vine această putere de atracţie a idealului ? 
Din farmecul pe care îl exercită ori şi ce ilusiune asupra 
aonştiinţei ? Dar ilusiunile exercită un farmec, numai 
stunci când ele sunt noi; pe când idealurile omenești 
ctau, din potrivă, timp de secole aceleași. 

Ştiinţa, care va aveă să ne explice puterea de atrac- 
ție a idealului, este astăzi numai la început. Explicările 
ei mijesc timid prin sistemele Sociologiei şi ale Psiho- 
logiei popoarelor. Un lucru totuşi este cert. Cu- cât ci- 
nevă cercetează mai de aproape, formele pe care le ia 
idealul în manifestările sufletești ale unui individ, cu a- 
tât se convinge, că între forma idealului şi între trecu- 
tul individului, ocupaţiunile acestuia, și mediul cosmic, 
în care individul trăește, există o corelațiune perfectă. 
Idealul nu vine la întâmplare, ci totdeauna ca o com- 
plectare la viața organică a individului. Această com- 
plectare rămâne însă necunoscută observaţiunii interne, 
fiindcă ea se petrece dincolo de zona luminoasă a con- 
științei. Individul nu-şi alege idealul, fiindcă nu este dat 

nimenui să-şi aleagă organismul pe care îl are, şi idea- 
lul vine dimpreună cu organismul din adâncimea, reali- 
tății. Conştiinţei nu-i rămâne decât rolul să constate ne- 
voia idealului, după cum îi este dat să constate şi foa- 
mea, când corpul în care se află este lipsit de alimente. 

Cum idealul nu poate fi ales, el nu poate fi nici im- 
pus, şi nici răpus. El este o forță care ne vine din evo- 
luţiunea realității totale pentru a constitui viitoarele 
personalități omenești. Arătarea lui este ca şi aurora 
înaintea soarelui. Nimeni nu poate împedică personali- 
tatea pe care el o anunţă. Căci toate idealurile, în defi- 
nitiv, sub ori și ce formă sunt concepute ele, fie ca în- 
sușiri, sau fie ca fapte, sunt veşnic însuşirile sau faptele 
unei personalități. Personalitatea, este soarele ; ele, idea- 
lurile, nu sunt decât razele. 

5. Intr'o cuvântare, publicată de curând, profesorul 
G. Heymans vorbește cu mult entusiasm de schimbările 
sociale, pe cari le vor realiză progresele Psihologiei din 
secolul viitor, pe caro el îl şi numește secolul Psihologiei, 
progresele mai ales privitoare la cunoştinţa personali- 
tăţii. Din momentul ce Psihologia va fi o ştiinţă com- 
plectă, zice Heymans, din momentul acela, „forţele oarbe 
şi împrăştiate, cari au condus până acum omenirea pe 
calea propăşirii, vor intră sub conducerea unei conştiinţe 
clare; conștiințe care va cunoaște nu numai scopul, ci 
şi inijloacele cele mai bune pentru a ajunge la scop. A- 
tunci se va vedeă, cât este de covârșitor impulsul spre 
bine, care stăpânește lumea. Atunci se va adeveri vechiul 
optimism al tuturor celor buni şi înţelepţi, optimismul 
tuturor acelora cari credeau în viitorul omenirii, fiindcă 
simțeau idealurile acestei omeniri ca o forță vie ce se 
desvăluiă în sufletul lor)“. Heymans nu se îndoiește, că 
din cunoașterea personalității omeneşti vor rezultă între 
oameni raporturi mai bune și mai sincere; că disputele 
şi neînțelegerile provenite astăzi din ignoranță și orbire 
pătimaşe vor face loc în viitor concordiei și înţelegerii ! 


1) G. Heymans, Das Kiinftige Jahrhundert der Psychologie (trad. Pol.) 
Leipzig 1911, pag, 52. 

Fără îndoială, toate aceste speranţe sunt legitime, 
și de bună seamă, mare parte din ele se vor realiză. Pe 
măsură ce ştiinţa specială a Psihologiei va răspândi cu- 
noştinţa sufletului, arătând în ce consistă realitatea aces- 
tuia, vom fi feriţi, pe viitor, de greșelile pe cari le comi- 
tem astăzi faţă de manifestările sufletești. De împăratul 
Xerxes râdem, când citim că el a pedepsit marea, care îi 
înghiţise corăbiile, bătând-o cu fierul roșu, fiindcă ştim 
că legile elementelor naturii sunt inexorabile, și nici un 
fier roșu nu le poate abate din cursul lor, dar de alți 
Xerxes, cari pedepsesc astăzi popoarele pentru că acestea. 
nu adoptă idealurile lor, de aceștia nu râdem... fiindcă 
legile inexorabile ale idealului nu le cunoaștem încă! Va 
veni însă vremea când omenirea, le va cunoaște și pe a- 
cestea, și atunci multe din faptele, cari se petrec sub ochii 
noştri astăzi, vor apare ridicole ca şi fapta lui Xerxes. 

Dar o asemenea, vreme este prea depărtată de noi. 
Multe secole vor trece, de sigur, până ce conștiința ome- 
nească, aceea pe care o cunoaştem noi, va ajunge să fie 
înzestrată cu o perspectivă aşa de largă asupra faptelor 
sufletești. Până atunci, desideratul Psihologiei rămâne 
o frumoasă intuițiune metafizică. 


6. Alegerea idealului nu stă în puterea conştiinţei, 
dar a se recunoaşte pe sine ca aleasă pentru a realiză, 
un ideal, aceasta stă în puterea conştiinţei ; și atunci când 
ea se recunoaște astfel, conștiința se găseşte în rolul ei 
cel mai sublim: omul, cu o asemenea conştiinţă, simte 
în el o vocaţiune. - 

Mulțumită oamenilor, cari au simțit în ei puterea 
vocaţiunii, avem știința și cultura de astăzi. Pârghia cea 
mare a progresului este vocaţiunea. i 

Omul care simte în el o vocaţiune, este un trans- 
formator de energie. El este profetul personalismului 
energetic, spre care evoluiază realitatea întreagă. 

In vocaţiune se întrupează da un loc cele mai înalte 
însușiri morale şi intelectuale ale sufletului. De aceea 
nu este de loc o coincidenţă, că popoarele cari au avut 

în sânul lor mai mulţi oameni de vocaţiune, acelea au 
progresat mai mult’). 

“WVocajiunea face pe individ să se simtă ca o parte 
necesară totului; ca un factor predestinat să fie aşa cum 
este, fiindcă altfel nici realitatea nu ar fi așa cum este, 
Acel ce se simte cu o vocaţiune, se simte cu o responsa- 
bilitate față de el însuşi. 

In mijlocul atâtor interese vremelnice cari produc 
împrăștierea gândurilor şi zădărnicirea activităţilor rod- 
nice; în mijlocul atâtor distracţii, în cari se scurge 
viața societăţii moderne, vocaţiunea este singura care 
mai susține la cei puţini concentrarea gândului și con- 
tinuitatea faptei. Prin ea se plămădeşte eroismul sufle- 
tesc, de care ştiinţa are atâta nevoie, 

A devărurile Metafizicei, ca şi idealurile cele mai 
înalte ale Artei şi ale Moralei,—s'a zis adese ori, — sunt 
isvorâte din intuițiune. Dar intuițiunea aceasta, nu este 
nici ea altcevă, decât schinteia scăpărată din conștiința 
omului care își caută realizarea vocaţiunii sale. Ideile 
lui Platon ; formele lui Aristotel; atomii lui Demokrit; 
conceptele universale ale lui Thoma d'Aquino; meca- 
nismul lui Descartes ; monadele lui Leibniz ; apriorismul 
lui Kant, şi atâtea şi atâtea ipoteze metafizice, ce sunt ele 
oare, dacă nu realităţi, cari trebuiau să existe, pentruca 
un Platon, un Aristotel, un Demokrit, un Thomas VA- 
quino, un Descartes, un Leibniz, un Kant să-şi poată în- 
deplini vocaţiunea ce simțeau în ei: aceea de a spune, 
pentru eternitate, adevărul universal și necesar ! 

Dacă este ca Metafizica să aducă, în sprijinul său, 
şi dovezi experimentale, ea nu ar putea găşi aceste do- 
vezi nicăeri mai bine, ca în faptele şi în convingerile ace- 
lora, pe cari natura i-a înzestrat cu conştiinţa unei vo- 
caţiuni. 








1) Foarte instructiv esto, în această, privinţă, studiul lui Max Weber, 
Die protestuntische Ethik und der „Geist* des Kapitalismus {Archiv für So- 
zialwissenschaft u. Sozialpolitik 1905) în caro să arată legătura care există 
între sentimentul vocațiunii și propășirea economică a popoareior cari au 
adoptat biserica reformistă. 

6. Logica din punct de vedere genetic şi din punct de vedere 
formal. — 7. Cestiuni noi pentru Logică. ...... T 


Capitolu! VI. — Adevăr şi minciună. — 1. Oamenii pe cari nu-i înţe- 
legem, fiindcă ne sunt superiori. — 2. Oamenii pe cari nu-i 
înțelegem fiindcă ne sunt inferiori. — 3. Propaganda adevăru- 
lui şi meşteşugul minciunei.— 4. Cum sunt mințiți sălbatecii.— 
5. Politica şi minciuna. — 6. Reclama necinstită. Reclama în 
publicul de jos şi reclama în publicul de sus. — 7. Biruinţa 
adevărului. .. cc... ... SN în E la 


PARTEA ||. — Conștiința transcendentală. Critica filosofiei kan- 
tiane. ... . cc... cc. n... .. e.’ 


Capitolul I. — Kant şi continuatorii säi. — 1. Exagerațiuni încura- 
jate de filosofia lui Kant. — 2, Insūficiența filosofiei lui Kant.— 
3. Afirmaţiuni nclămurite și discordante în teoria fundamen- 
tală a apercepţiunii. — 4. Gouştiinţa în genere şi conștiința 
individuală. —-5. Pragmatismul și raționalismul intransigent.— 
6. Riologismul. Iohannes Miller. Richard Avenarius. Ernest 
Mach. — 7. Biologismul metafizic. Arthur Schopenhauer. Fried- 
rich Nietzsche. Henri Bergson. — 8. Romantismul. Hegel. — 
9. Teoria sociologică. Emile Durkheim. ....... aoae 


Capitolul ||. — Spre o mai bună înţelegere a filosofici kantiane. — 
1. Inrudirea problemei kantiane cu toate marile probleme 
filosofice. — 2. Insuficienţa încercărilor făcute de a complect 
pe Kant. — 3. Eroarea de psihologie din filosofia lui Hume. — 
+. O nouă formulare pentru scepticismul lui Hume. — 5. De- 
terminismul psihologic legat de determinismul cosmic. Iulă- 
turarea opoziţiei dintre funcțiunile sensibilităţii și funcţiu- 
nile inteligenţii. — 6. Condiţionarea tuturor fenomenelor uni- 
versului se face priu înlănţuirea Jor şi nu prin o emanaţiune 
materială. — 7. Cum trebue înțeleasă importanţa pe care o 
ave pentr ştiinţă perspectiva kantiană. — 8. Ce rezultă di 
o mai bună înţelegere a apriorismului kantian .....- 


PARTEA Il. — Conștiinţa reală. Personalismul energetic. 


Capitolul 1. — Problema eternă. — 1. Problema eternă. Soluţiunea 
contrară Metafizicei. — 2 Antropomorfismul naiv şi buddhis- 
mul. — 3. — Netafizica raţionalistă. — 4. Identitatea între uni- 
tatea din conştiinţa omenească şi unitatea din univers, — 5. 
Soluţiunea identităţii este superioară paralelismului psiho- 
fisic, fiind în conformitate cu faptele experienţei — 6. Forma, 
sub care apare la Kaut soluţiunea identităţii. Neajunsuri:e 
acestei forme. — 7. Direcţiunea în care trebue căutată com- 
plectarea filosofiei lui Kant. . ........ 


Capitolul Il. — Monismul. — 1. Legătura dintra conștient şi incon- 
știent. — 2. Dependenţa d ntre unitatea conștiinței. ṣi unita- 
tea energiei din univers. — 8. Teoriile asupra văzului anti- 
cipă teoriile as pra conştiinţei. — 4. Identitatea dintre nnitatea 

conştiinţei și unitatea energiei explicată prin ipoteza idealistă, 
prin ipoteza energetică, — 5. Identitatea dintre conştiinţă şi 
energie fizică în sistemele filosofiei moniste. — 6, livoluţiu- 
nea, realităţii într'o experienţă ideală și într'o experienţă 
ştiinţifică obișnuită. — 7. Cele două aspecte ale fenomene- 
lor, — 8. Corpal Alfa. Dumnezeu. — 9. Personalism energetic . 225—272 


Capitolul ill, — 1. Personalismul energetic şi supra-omul lui Fr, 
Nietzsâhe. — 2. Legea exerciţiului. Atenţiunea. -— 3. Deose- 
birea dintre conștiința animalelor și conștiința omenească. 
Rolul conştiinţei în organism. — 4. Idealul, — 5, Optimis- 
mul. — 6. Vocaţiunea. e ......... Și pe dl ele i . 213—289 

